
CAPUT PRIMUM. 



Lepidum, venustum, elegantem esse poetam Terentium dicenti 
tibi permulti assentientur. Quis enim istud non sexcenties 
audivit, quisve infitias ire audeat? Sed quantus sit artifex 
comicus ille, quotusquisque eorum a quibus laudatur scit, 
id est penitus sentit? Certe non sciunt hoc ii qui raptim eum 
percurrunt, ad exitum fabulae properantes, tamquam si res 
sibi sit cum nostrae aetatis narratiunculis, quarum ternas 
quaternasque singulis pervolitant diebus eiusmodi lectionis 
amantes. Accurate enim poeta noster legendus est; neque ad 
eam rem magna opus est doctrina Latinive sermonis rara 
quadam scientia ; sedulitate opus est, atque eiusmodi sedulitate 
quae nihil parvi ducat sed singula vocabula perpendat exami- 
netque. Et ne vocabulorum quidem vim probe novisse suificit, 
nisi hoc accedit ut quo vocis sono pronuntianda sint teneamus, 
loquentisque vultum gestum actum tamquam praesentes vide- 
amus. G-ravem illum esse laborem si quis dicat non equidem 
negem. At est dulcissimus suavissimusque, neque qui illum 
susceperit unquam taedii quidquam sentiet. Quid quod ne oneri 
suo succumbat nuUum est periculum: praesto enim est ubique 
strenuus adiutor, qui eum sustentet, excitet, moneat, quique 
longam atque asperam viam, qua ambulandum est, facundo 
sermone brevem reddat aequamque. Quis sit dux ille et adiutor 
sponte apparebit, quotque eius quantaeque sint virtutes ut 
in clara ponatur luce sedulo dabo operam. Sic optime quan- 






tum sibi postulet diligentiae Terentius et quo modo legen- 
dus ille sit exponam. Quod paucis verbis fieri nequit. Una 
mihi ex eius fabulis ab initio ad finem est pertractanda, om- 
nesque versus, in quibus lateat aliquid, quod a vulgo legentium 
negligi vel soleat vel facile possit, accurate mihi sunt exami- 
nandi. Ibi autem facere non possum quin fabulae illius quid 
singulis agatur scenis legenti in mentem revocem. Cum enim 
omnium fabularum Terentianarum color sit unus fere idemque, 
haud facile singularum decursus seriesque memoria retinetur: 
ab alia ne ad aliam aberret mens periculum est. Quodsi iam 
leqtu digna est commentatio mea, quis ferre eam poterit si 
identidem ei ab illa ad Terentii textum, a textu ad illam 
erit recurrendum? Et cur ego ne paulo longior evadat hic liber 
magnopere metuam? Docere enim neminem volo nisi forte 
tironem aliquem. Simul tamen hic illic aliquod meum com- 
mentum aliquamve mihi natam suspicionem proferam ut sic 
doctorum eliciam sententiam iudiciumque. Versabitur ergo hoc 
caput in ea Terentii comoedia, quae mihi lepore et venustate 
ceteris omnibus praestare videtur, Eunuchum dico. 



ACTUS I. SCENA 1. 



In scenam prodit Phaedria, a Thaide sua heri exclusus sed 
modo revocatus, cum Parmenone servo. Quibus illi inter se 
utantur verbis quis nescit? Cui ignotum illud: 

Quid igitur faciam? Non eam, ne nunc quidem 

Quom arcessor ultro? 
Quis non tenetmemoria Horatianum locum a 

Porrigis irato puero cum poma recusat 
incipientem? Et tamen quae totius scenae sit sententia non 
facile quivis rogatus respondeat. Quid enim? Vultne Phaedria 
post illam exclusionis iniuriam, ubi primum arcessitur, ad 



Thaidem advolare, retinetque eum Parmeno ? At potius Phaedria 
se iam ultra laturum meretricis contumelias negat, et ne, si 
obsecret quidem illa, iturum asseverat, admonetque eum Par- 
meno periculi quod ipse sibi sit paraturus, si obstinato egerit 
animo, „factique" ait „te poenitebit, nam carere tamen ea non 
poteris, ultro ad eam posthac accurres, tum tu ei dabis sup- 
plicium, non illa tibi." Ergone Phaedriam iusto magis iratum 
Thaidi placare studet Parmeno, sperans inter eos gratiam re- 
conciliatum iri ? At nemo Parmenone gravius Thaidi succensere 
potest, nemo magis eam detestari, nemini magis de illius 
perfldia esse persuasum. Kectam nobis viam monstrat vetus 
Scholiasta, cuius haec est verissima prudentissimaque annotatio : 
„In hac nQozdasi exemplum ponitur quam non suae 

potestatis sit qui amat: quam sapiat, qui non amat neque 

aliter afiFectus est." 
Ita est: de amore suo tamquam de re seria loquitur Phaedria; 
de vindicanda Thaidis iniuria cogitat, quid sibi sit agendum 
deliberat etiam, tamquam si prudentiae consiliove locus hic 
sit. At servi allocutio huc fere redit: „noli te adeo macerare; 
crede mihi, nugatoria res amor est; leves sunt omnes puellae, 
tuque ineptus qui solam Thaidem tibi soli fore constantem 
tibi promiseris. Quid tumultuaris? Quid insanis? Quid tristitia 
tua parvam rem magnam facis? Confer te alio. Denique rem 
levem fer leviter." 

Neque minus bene quam Scholiasta scenae vim perspexit 
Horatius (nam Lucretius IV, 1177 — 81 paucis tantummodo 
vocabulis ad eam alludit), quem ideo tantummodo ad eam 
provocare ut doceat de amore multo sapientius prudentiusque 
disputare servum „integrum" quam herum amori obnoxium, 
ex ipso satirae consilio apparet. Persius vero (¥,161 — 175) 
tam longe hinc aberrat ut eum de alia quadam cogitare fabula 
suspiceris. Quid enim? Phaedria ei est Chaerestratus, Parmeno 
Davus, Thais Chrysis. Dixeris mutata esse nomina a Terentio, 



nam a Menandro ea fuisse scripta quae Persius habeat. Hoc 
enim et scholiasta Persii dicit his verbis: ^apud Terentium 
personae immutatae sunt." Et omnino illa in nominibus dis- 
crepantia mihi parvi momenti videretur ^), nisi de plane alia 
re ageret Persius atque illa est in qua et Terentii et Horatii 
locus versantur. Persianum illum iuvenem pristinae levitatis 
pudet poenitetque, ad bonam vult redire frugem. Hoc certe 
simulat, nam statim se indicat: sui desiderium vult movere 
amicae. Exclusum se fuisse ne verbo quidem significat. Ergone 
aliam fabulam ignotam nobis ante oculos habet Persius? Vix 
ausim hoc asseverare, licet non sit incredibile. Etenim magis 
in hanc inclino opinionem ut dicam Persium, pudicum seve- 
rumque adolescentem, disciplinae addictum Stoicae, et in Me- 
nandro et in Terentio fuisse hospitem, atque in hoc, de quo 
agimus, loco conscribendo uno Horatio nisum esse, quem parum 
intelligeret. Nam si unum illud ^quidnam igitur faciam," quod 
cuiusvis est, quodque obiter inspecto Terentio — ut tamen 
hoc largiar aliter censentibus — cognoscere potuit Persius, 
cetera omnia vocabula quae ei sunt cum Terentio communia, 
et apud Horatium leguntur. Sed haec mittamus, ad Terentium 
redeamus. Et cum de tota scena viderimus, singula adspici- 
amus vocabula. 

vs. 46 sq. ^) 

Quid igitur faciam? Non eam, ne nunc quidem 

Quom arcessor ultro ?' an potius ita me comparem . . . 

Dixerit aliquis particulae an locum hic non esse: non enim 

inter se opponi duas res, sed iungi; opus ergo esse parti- 

cula ac, ut sic fere roget Phaedria: ^nequenuncneque posthac 



*) Terentii scholiasta de Phaedriae, Parmenonis, Thaidis in Menandri Eunucho 
nominibus nihil dicit, quamquam in eiusmodi rebus commemorandis accuratis- 
simus esse solet. 

3) In citandis versibus actuum scenarumque hic non habebo rationem; indi- 
cabo tanturamodo totius fabulae quotus sit versus de quo agritur. 

unquam eam ?" Meliora eum docebit Scholiasta hac amiotatione : 
^hoc videtur non esse contrarium, sed est. Nam dubitat utrum 
meretricis satisfactionem exspectet an illam omnino non 
quaerat." Etenimillaparsne nunc quidem quom arcessor 
ultro vim habit ;,positivam", cum haec sit loquentis mens: 
„nunc certe mihi eundum est". 

Hoc quoque egregie Scholiasta observat vocabulo igitur 
significari: „multa tacitum cogitasse adolescentem et tandem 
in haec verba prorupisse" ut vocabulo eha apud Menandrum 

in slra xl 7totr\(5{o\ 

vs. 47 sqq. an potius ita me comparem 

Non perpeti meretricum contumelias: 
Exclusit, revocat, redeam? non, si me obsecret? 
Vocabulum ita unice cum iis quae versu 49 leguntur iungen- 
dum est, ut Phaedria dicat: „an potius me comparem non 
perpeti meretricum contumelias ita loquendo: exclusit... 
obsecret?" Nam si iungamus ita me comparem, vix ferri 
possit inflnitivus perpeti. cf. vs. 240: 

itan parasti te ut spes nulla relicua in te sit tibi? 
vs. 50, quo Parmeno respondet: 

Si quidem hercle possis, nil prius neque fortius 
sic fere Graece est vertendus: 

iav dvvrj fe' xovxo yccQ nalXiCr eiu. 

Non enim si quidem hercle possis sententiae est pro- 

tasis, et nil prius neque fortius apodosis. Kespondentis 

est Latinum quidem ut Graecum ye, 
56 sqq. 

Proin tu, dum est tempus, etiam atque etiam cogita, 
Ere, quae res in se neque consilium neque modum 
Habet uUum, eam consilio regere non potes. 
Egregie vs. 57 in media allocutione vocativus ere inter- 

ponitur: sic enim loquuntur qui rem gravem, sapiensve dictum 

sunt allaturi. 

65 Legendum mihi videri: 

Egone illam quae illum, quae me non, quae . . . sine modo 
iam dixi in Mnemosyne (vol. XX p. 167). Quam durus sit 
vulgatus verborum ordo nemo Lachmanno clarius indicavit, 
qui ad Propertium (I, 2, 25) sic supplendum esse annotat: 
;,egone illam (adeam), quae illum (recepit), quae me quae non 
(pati facit)" ita ut illa quae non Grraeco r/ ov sint similia! 

68 sq. lure hi versus admirationem movent: non enim 
poterant lepidius meretricis perstringi artes fallaciaeque quam 
hic Parmeno facit: 

Haec verba illa una me hercle falsa lacrimula 
Quam oculos terendo misere vix vi expresserit 
Restinguet. 
Quod autem Bentlejus proposuit misera pro misere minime 
probandum videtur. Egregie enim illo misere augetur vis 
vocabuli vix. 



AOTUS I. SCENA 2. 

Stantibus etiamdum ante Thaidis ostium Phaedria et Par- 
menone, et hoc optima quaeque monente, illo vel audiente vel 
non audiente, ipsa Thais prodit, secum loquendo significans 
quam metuat ne iusto gravius ferat Phaedria quod heri sit 
exclusus. Reverane secum haec loquitur, a nuUo se audiri 
rata, reverane solam se esse putat, an simulat a se non 
visos Phaedriam et Parmenonem? Veterem scholiastam audi- 
amus. Ad vs. 85, ubi Thais Parmenonis voce audita haec 
dicit: „quis hic loquitur?" ille annotat: „non imperite intelli- 
gunt, qui existimant meretricem etiam hoc simulare quod non 
praeviderit Phaedriam. Nam et personae et dictis eius ceteris 
convenit: et tunc erunt gratiosa (i. e. ad Phaedriae gratiam 
captandam apta) omnia, quae supra dixit." Yerissime haec 



esse observata sentire mihi videor, demonstrare me non posse 
certo scio. Lubenter tamen mea facio verba eius: „et tunc... 
supra dixit", quae callidissimi de arte comica iudicis esse 
censeo. Et quamquam de eiusmodi rebus aliter sentientes 
nemo certis signis argumentisque convincat, haud tamen in- 
firmum adesse Scholiastae videtur adminiculum in versu 83: 
(vereor ne illud gravius Phaedria tulerit) 

Quod heri intromissus non est, 
ad quae Thaidis verba ipse adscripsit: „haec levius, ut de 
facto suo loquens". Cur autem levius de suo facto Thais 
loquatur, cur crudelitatem suam leni vocabulo mitiget, nisi se 
a Phaedria audiri putet? Sed videamus quae sequuntur. Vix 
haec elocuta est Thais quae modo afiFerebam, cum se ad 
Phaedriam convertit his verbis: 

ehem, tun hic eras, mi Phaedria? 
Quid stabas hic? quor non intro ibas? 
Sic nunc in editionibus legitur; olim legebatur: 

Quid hic stabas? cur non recta introibas? 
Ad quae verba Scholiasta adscribit: „Quasi parum fuerit in- 
troibas, satis mire additum recta." Yides quanto praestet 
antiqua spretaque lectio recenti probataeque. Illo enim recta 
dissimulat Thais unquam quidquam obstitisse quominus aedes 
suas intraret Parmeno. Sed mitto hoc; unum etiam moneo 
lectorem, ubi impense laudare velit Scholiasta Terentii verba, 
ipsum illud adverbium m i r e , quo et hic utitur, ab eo poni solere. 
Cognito quam sibi succenseat Phaedria, iram eius sedare 
nititur Thais narrando quae causa fuerit cur eum heri „non 
admiserit". Quae narratio huc fere redit: dum etiam cum 
matre Khodi vivebat Thais, ad eas allata est puellula quaedam 
Athenis rapta a praedonibus. Illam Thaidis mater pro sua 
eduxit, ita ut volgo Thaidis soror esse crederetur. Athenas 
profecta Thaide cum primo amatore suo, qui haud ita multo 
post mortuus est, mater eius obit, bona eius et cum illis 

puella illa, iam adulta, veneunt. Forte fortuna emitur illa ab 
altero Thaidis amatore, milite, rivale illo Phaedriae, ad quem 
tota haec spectat fabula. Is enim iter faciens in Cariam Khodum 
appulerat. Keversus Athenas iam dono daturus erat puellam 
Thaidi, cum cognoscit exortum sibi aemulum Phaedriam ; inde 
quaerit effugia, daturum se negat nisi certus sit de Thaidis 
fide; quae sororem suam adoptivam vehementer secum habere 
cupiens hoc sibi agendum esse statuit ut per paucos dies 
militem illum, ineptissimum mortalium, solum recipiat, 
Phaedriam, licet ille sibi sit multo carior, excludat. 

Hanc narrationem, quam ego grammatici instar in breve 
contraxi summarium, lepidissime exornavit poeta; sed lepidius 
nil cogitari potest ioco illo quem Parmenoni tribuit. Is enim, 
Thaide antequam narrare incipiat Phaedriam interrogante : 

Dic mihi 
Hoc primum, potin est hic tacere? 

pro illo respondet: 

egone? optume. 
Yerum heus tu, hac lege tibi meam adstringo fidem : 
Quae vera audivi, taceo et contineo optume : *) 
Sin falsum aut vanum aut finctumst ^), continuo palamst : 
Plenus rimarum sum, hac atque illac perfluo, 

deinde ipsam Thaidis narrationem identidem facetissime inter- 
rumpit ad illud responsum alludens. Sed eo loco, ubi vel op- 
time ornamentum illud a poeta est adhibitum, ibi versus eius 
turpissimam contraxerunt maculam, non incuria librariorum 
grammaticorumve importunitate, sed recentium doctorum per- 
versa, si quid video, sapientia. Postquam Thais de milite in 



') An omnia, ut ingrata vitetur repetitio? 
2) Multo elegantius Bentlejus: 

Sin falsum audiyi ac fictum. 



9 

Caxiam profecto narravit, sic Phaedriam alloquitur (vs. 126 sqq.) : 

te interea loci 
Cognovi. Tute scis postilla quam intumum 
Habeam te et mea consilia ut tibi credam omnia. 

Hic eam interpellat Parmeno: 

Ne hoc quidem tacebit Parmeno. 

Quibus verbis auditis Thais: 

Oh dubiumne id est? 
Hoc agite amabo... 

Tum narrare pergit. Sic enim in recentioribus legitur editioni- 
bus aut pmnibus aut certe permultis. Quam perverse, docet 
Scholiasta duplici ad vs. 130 annotatione: „Hoc agite pro 
adverbio corripientis est positum aut certe pro adhortatione 
audientiae praebendae." (Pro adverbio autem et adverbi- 
aliter ille dicit, ubi de certa quadam loquendi formula agitur). 
Et melius etiam: „hoc agite id est, illud desinite et hoc 
attendite". Ita est: ineptum enim est dicere: „hoc agite" nisi 
iis qui cum maxime alias res agunt, et qui illis verbis „hoc 
agite" aliquos alloquitur, ab iis facit alloquendi initium ; praemit- 
tere nihil potest. Kectissime ergo olim ita edebatur locus, quem- 
admodum et a Scholiasta lectus fuit, ut Phaedria diceret: 
„ne hoc quidem tacebit Parmeno", tum Parmeno: „oh du- 
biumne id est?" lure nunc ambos sic corripit Thais: 
„hoc agite amabo": cum enim iis fuerit auscultandum, inter 
se coUoqui et alias res agere coeperunt. Atque sciendum 
hic est quo modo pauca illa verba ab utroque fuerint pro- 
nuntiata. Cum gemitu ergo et quasi lacrimans Phaedria dicit: 
„ne hoc quidem tacebit Parmeno", tum Parmeno: „ob du- 
biumne id est?" Quae dissimulatio quantum habeat acerbitatis 
dici vix potest. 

Prudentissime acutissimeque observat Scholiasta tam certum 
esse sibique constare meretricium sermonem, ut quaedam 



10 

habeat vocabula tamquam legitima. Hoc ut doceat, ad vs. 95, 
ubi his verbis consolari Thais studet Phaedriam: 

Ne crucia te obsecro, anime mi, mi Phaedria 
annotat: „vide quam familiariter hoc idem repetit *) blandi- 
mentum. Vult enim Terentius velut peculiare verbum hoc 
esse Thaidis; ideo toties dictum est: Tune hic eras mi 
Phaedria? et Ne crucia te obsecro, anime mi, mi 
Phaedria." Quam annotationem ideo exscripsi quia mox 
utilis nobis esse poterit. 

Sic Thais pergit (vs. 96 sq.): 
Non pol quo quemquam plus amem aut plus deligam 
Eo feci, sed ita erat res, faciundum fuit. 
Tum solita sua acerbitate servus: 

Credo, ut fit, misera prae amore exclusti hunc foras. 
Nequis putet alia ratione hic illud prae esse adhibitum atque 
lex grammatices iubet, moneo &nQoad67irirov quoddam hic latere : 
„prae amore... exclusisti'' ait Parmeno quasi diceret: „prae 
amore... admittere non potuisti." 

107. Sic narratiouem orditur Thais: 

Samia mihi mater fuit: ea habitabat Rhodi. 
Praestantissima est Scholiastae annotatio: ^Puduit dicere 
Thaidem: meretrix mea mater fuit, quod tamen signi- 
ficavit dicendo aliunde civem alibi habitasse. Nam ideo mere- 
trices peregrinae dictae sunt in comoediis, ut in Andria: 
adeon est demens? ex peregrina?" Haec enim nisi 
esset occulta adiectivi S am i a vis, quae esset hoc loco verborum : 

potest taceri hoc 
a Parmenone interpositorum festivitas? 

110. Rogata Thais civisne Attica fuerit puella illa, de qua 
narrat, respondet: arbitror. 



^) Obser^andum in sermone, quo nunc utentem legimus Scholiastam, susc[ue 
deque haberi sententias interrogativas, ita ut plerumque interrogationes indirectae 
sint in indicatiyo, directae sine ulla causa coniunctiyum habeant 

Non hic negligendus lepidissimus Ciceronis locus (pro Fon- 
teio § 29), ubi de Indutiomaro Grallo legimus: ^illud 
verbum consideratissimum nostrae consuetudinis arbitror, 
quo nos etiam tunc utimur cum ea dicimus iurati quae com- 
perta habemus, quae ipsi vidimus, ex toto testimonio suo 
sustulit atque omnia se scire dixit." Urbani ergo sermonis illud 
verbum est, sed dubitationis nihil habet. 

De primo amatore suo ita Thais loquitur (vs. 119 sq,): 
Ego cum illo, quocum tum uno rem habebam hospite, 
Abii huc, qui mihi reliquit haec quae habeo omnia. 
Bene se perspicere quam callido consilio hic omnia vocabula 
a Thaide sint electa conquisitaque testatur scholiasta annotando : 
„hoc ideo ne tantundem obsequii exigat Phaedria." 
Post haec Thaidis verba exclamat Parmeno (vs. 121): 

Utrumque hoc falsumst: ecfluet 
et rogatus cur hoc dicat respondet: 

Neque tu uno eras contenta neque solus dedit: 
Nam hic quoque bonam magnamque partem ad te adtulit. 
Notanda loquendi ubertas quae est in verbis bonam mag- 
namque partem. Sic servum loqui decet qui sciat quomodo 
Thaidis causa pecunia fuerit corradenda; sciat, inquam, immo 
expertus sit: suum enim defraudare genium eum coegit herus, 
prae Thaide omnes negligens. 

Profecto in Oariam milite, Thais ait (vs. 126 sqq.): 

te interea loci 
Cognovi. Tute scis postilla quam intumum 
Habeam te et mea consilia ut tibi credam omnia. 
Annotat Schohasta: „oratorie priorem amatorem facit militem 
quam Phaedriam. Nam posterius dicit hunc cognitum per absen- 
tiam militis. Ergo cum militi Phaedria rivalis superductus sit, 
consequens est ut miles queri debuerit, non Phaedria". Egregie, 
ut opinor. Hoc enim est quod fore praedixerat (vs. 70) Par- 
meno: „te ultro accusabit." Neque minus est vera ad vs. 128: 

(scis) mea consilia ut tibi credam omnia 
observatio: ^urget hoc Thais quod Phaedria utatur consultore." 
Huc enim et illud spectabat, quod vs. 101 rogabat: ^potin 
est hic tacere." Duas enim res simul in clara luce ponere 
studet Thais; et quam bene Phaedriae carere possit benigni- 
tate, quamque parum in illius potestate sit, et tamen vere a 
se unum illum amari diligique. 

vs. 136 „Miles Khodum deversus" Thais ait: 

emit eam dono mihi 
Imprudens harum rerum ignarusque onmium. 
Annotat Scholiasta: „hic ostenditur, quam avidus id faceret 
si rem penitus nosset. Simul etiam ostenditur quanta secreta 
dicat Phaedriae, quae rivalis nesciat". Verissime; v. annot. 
de qua modo agebamus. 
vs. 139: 

Ait (miles) si fidem habeat se iri praepositum tibi 
Apud me, ac non id metuat, ne ubi acceperim, 
Sese relinquam, velle se illam mihi dare, 
Verum id vereri. 
Annotat Scholiasta: ^Semper ait dicimus quum vel invisa 
nobis et audientibus, vel vana dicta narramus alicuius". Saepe 
apud eum recurrit utilissima haec de verbo ait observatio, 
quam veram esse unus hic locus docere potest. Operam enim 
Thais dat ut persuadeatur Phaedriae, quamvis egregium Thais 
a miUte exspectet donum, tamen se ab ea longe longeque illi 
praeferri, illumque contemni, se amari. . 
Sinaul haec Thais insinuat (vs. 142 sq.): 

sed ego quantum suspicor 
Ad virginem animum adiecit. 
Ad hunc locum duas habemus Scholiastae annotationes, utram- 
que verissimam. Altera est: „magnifice *), ut rivalis odium 



*) Magnifice hic posltum est pro usitatiore illo mire. 

deleniret, vult persuadere Phaedriae non se amari sed virginem." 
Alterius hoc est initium: „ut vellaedendimilitis causaPhaedria 
patiatur". Corrupta sunt quae sequuntur, sed quid totum sibi 
voluerit scholion* luce est clarius. Ad versum enim 145, ubi 
ita Thais de puella sibi a milite promissa loquitur: 

Multae sunt causae quamobrem cupio abducere 
annotatum invenimus: „Etiam hoc verbo gratificatur Phaedriae : 
non enim accipere ut ab amico remunerante sed abducere 
ut ab stulto et experte". Haec ergo annotatio idem continet 
quod duae illae ad vs. 142; siquidem expers hoc loco signifi- 
cat: mei amoris expers et cui ipsa nihil unquam concesserim. 

vs. 144 sq. Audita Thaidis suspicione de milite amore 
puellae illius capto, verecunde et as(ivoXoy&v Phaedria rogat: 
„etianme amplius?" Etenim, ut Scholiastae verbis utar: „mun- 
dat Terentius, ut solet, res huiuscemodi per ellipsin suam". 
Respondet Thais: 

nil, nam quaesivi 
et Scholiasta annotat: „optime purgavit Terentius, quod mox 
liberalibus nuptiis fuerat obfuturum, si vitiatam virginem du- 
ceret Chaerea. Necessario ergo defenditur, tamquam quae honeste 
nuptura est.'' Quae huc fere redeunt : totius fabulae oeconomiae 
in tempore prospicit po6ta. Hla enim puella Chaereae, Phaedriae 
fratris, iuvenis honesto loco nati, uxor fiet. Et optime mihi 
videtur' veram. loci vim perspexisse Scholiasta. Quid enim 
attinebat Thaidem tam firmiter hoc negare, quae „ad virginem 
animum adiecisse" militem suspicetur tantummodo, nisi 
subesset hic aliquod pogtae consilium? 

vs. 146 sqq. Has afiFert causas Thais cur puellam a milite 
„abducere" cupiat: 

Primum quod soror est dicta, praeterea ut suis 
Restituam ac reddam: sola sum, habeo hic neminem 
Neque amicum neque cognatum: quamobrem Phaedria 
Cupio aliquos parere amicos beneficio meo. 

Quid intersit inter sola sum et habeo neminem non 
potest melius doceri quam his Scholiastae verbis: „sola 
sum ab iis quos natura conciliat per se, habeo neminem 
eorum qui voluntate iunguntur". 

Pro amicum Bentlejus legendum censebat notum, quae 
elegantissima est lectio etiam propter soni similitudinem in 
notum... cognatum. Scholiasta tamen amicum legit, 
quod apparet ex eius annotatione: „bene hoc apud amatorem, 
quia est aliud amator, aliud amicus". Si vero illa anno- 
tatio ad versus sequentis vocem amicos pertinet, quantocius 
recipiendam censeo Bentleji coniecturam* Satis enim puerile 
hoc videtur: „non habeo amicum... cupio amicos parere." ^) 

Postremo blande Thais a Phaedria petit ut non solum con- 
silium suum probet, sed etiam sibi in eo exsequendo ferat opem : 

vs. 150 sqq. 

Id amabo adiuta me quo id fiat facihus. 
Sine illum priores partes hosce aliquot dies 
Apud me habere. 

lure huius loci venustatem his verbis laudat Scholiasta: „mira 
coactio: pro patere excludi adiuta me dixit" et ^blande 
sine illum, tamquam in manu eius sit iniuriam non pati, 
et excludi militem." 

vs. 152 Kespondet Phaedria: 

Pessuma, 
Egon quicquam cum istis factis tibi respondeam? 

gaudensque Parmeno exclamat: 

Eu, noster, laudo; tandem perdoluit: vir es. 

Nihil ergo eorum quae Thais dixerat se credere uterque sig- 
nificat. Hla enim de admittendo milite tanquam de aliquo dolo 



1) Goniecturae Bentleijanae vel firmissimum praesidium est in Phorm. vs. 98: 
^eque notus nec[ue cognatus extra unam aniculam 
Quisquam aderat. 

locuta erat, in quo nullae essent Veneris partes, et quantum 
potuit veram verbi admittendi signiflcationem dissimulavit. 
Tum denuo Phaedria (vs. 155 sqq.): 

At ego nescibam quorsum tu ires: parvula 
Hinc est abrepta: eduxit mater pro sua: 
Soror dicta est: cupio abducere ut reddam suis. 
Nihil unquam Latine venustius facetiusque scriptum esse dices 
si noveris qua voce et quo vultu haec sint proferenda. Hoc 
te docebit Scholiasta egregia annotatione: vide (itfiticiv cum 
odio inductam et depravatam pronuntiatione, ita ut SfWLozBkEvra 
non vitarentur de industria". ^) Et vera eum docere ex una 
particula at, quae praemittitur, apparet: permagna enim eius 
est acerbitas. 

Sequuntur haec Phaedriae verba (vs. 158 sqq.): 

Nempe omnia haec nunc verba huc redeunt denique: 
Excludor, ille recipitur, qua gratia? 
Nisi si illum plus quam me amas et istam nunc times, 
Quae advecta est ne illum talem praeripiat tibi. 
Tum Thais: „Ego id timeo?" et Phaedria: „quid te ergo 
aliud sollicitat?" Sollicitare apud Ciceronem est: pretio et 
promissis ad suas partes pertrahere homines." Hic „sollicitum 
reddere" et „animum alicuius perturbare" interpretantur. Sic 
certe Andria vs. 689: 

Sicin me atque illam opera tua nunc miseros soUicitari. 
Sed nostro loco dubitationis ansam istud verbum praebet. 
Unde enim Phaedria agnoscere vel coniicere potest Thaidem 
anxiam, sollicitam esse? Quibus signis illa eum animi statum 
indicavit? Et quomodo nunc sequentia annectuntur? Certe 
cedo cum sequentibus cohaeret; est enim: ^responde mihi 



Tamquam exemplum huiusce flgurae (jAifii^attoq s. ff&ottoiiag) hos versus citat 
Quintilianus IX, 2. Ad. alios Terentii locos, ubi alicuius verba sic ab alio repetuntur 
ut pronuntiatione depraventur, Scholiasta annotat: iv inoxqlaH et iv ij&ii. 

ad ea quae iamiam rogatmns smn". Interrogationes autem 
omnes illae vocem talem versus 161 respiciunt. Si vero 
flngimus sollicitat hic esse „te a me abstrahit" recte 
habent omnia. 

164 sq. Sua dona enumeraturus Phaedria sic incipit: 
Num solus ille dona dat? Nuncubi meam 
Benignitatem sensisti in te claudier. 
Vetusta haec est lectio, in qua claudi est non patere; 
alia lectio est claudere, utclaudere sitidemacclaudere 
(claudicare). Quam licet defendere ego contra summorum virorum 
auctoritatem nolim, tamen neque reticeo in illo claudier 
esse quod male me habeat. AflFerunt hunc Ciceronis locum 
(de OflF. II, 15): „Nec ita claudenda est res familiaris ut eam 
benignitas aperire non possit, nec ita reseranda ut pateat om- 
nibus". Sed ibi imago illa multo elegantius et rectius est 
adhibita. Et nostro Terentii loco TuUiani ratione habita pro 
in te requirimus tibi. Bentlejus coniecit: intercludier, 
quod parum verisimile propter Andr. 573: 

Nolo tibi uUum commodum in me claudier, 
ubi in me claudier legitur, et recte tibi. 

vs. 165 sqq. Haec ergo beneficia sua Thaidi in memoriam 
revocat Phaedria: 

Nonne ubi mi dixti cupere te ex Aethiopia 
Ancillulam, relictis rebus omnibus 
Quaesivi? porro Eunuchum dixti velle te, 
Quia solae utuntur his reginae: repperi. 
Omnes horum versuum lepores accurate indicat Scholiasta 
annotando: „Vide quemadmodum exhibeat atque aerumnas 
sibi difficillimorum munerum dicat imposuisse meretricem. Ex 
Aethiopia ancillulam inquit dixti te cupere. Quid 
ego feci in re coeli et solis et paene orbis alterius ? quaesivi, 
non enim in promptu erat. Deinde non petiisti sed dixisti, 
nec velle te sed cupere, non nigram sed ex Aethiopia; nec 

dedi sed relictis rebus omnibus quaesivi. Quid hic 
non ita expressum ut nihil addi possit?" 
vs. 171. Respondet Thais: 

Quid istic, Phaedria? 
Quamquam illam cupio abducere, atque hac re arbitror 
Id fieri posse maxime: verum tamen 
Potius quam te inimicum habeam, faciam ut iusseris. 
Scholiasta: „quid istic consentire incipientis est; deest 
remoramur aut quid tale''. Quam explicationem verissimam 
esse hi loci demonstrant: Andr. 572, Eun. 388, Ad. 138 (350), 
956, Heaut. 1053. 

175. Vix haec Thaidis audivit blandimenta cum exclamat 
Phaedria : 

Utinam istuc verbum ex animo diceres 
^Potius quam te inimicum habeam" et istuc crederem 
Sincere dici, quidvis possem perpeti. 
Eadem habes vocabula apud CatuUum (109) : 

lucundum mea vita mihi proponis amorem 

Hunc nostrum inter nos perpetuumque fore. 
Di magni facite ut vere promittere possit 
Atque hoc sincere dicat et ex animo. 
Quos versus eorum causa exscripsi, si qui demonstrando CatuUum 
etiam in pulcherrimis illis de suo amore carminibus vocabula 
surripuisse aliis, tempus perdere voluerint. Interea hoc ob- 
servemus omnia hic puellae verba a Phaedria repeti ut si- 
gnificet quantopere iis capiatur. 

Tum Phaedriam Thais rogat (179 sq.): 

Ego non ex animo misera dico? quam ioco 
Rem voluisti a me tandem quin perfeceris? 
Eespicit hac interrogatione versus 165 — 7, ubi sua dona ei 
imputavit Phaedria. 

Non diutius biduo praelatum iri militem Phaedriae asseverat 
Thais his verbis (vs. 183): 

Profecto non plus biduum aut... 
Tum Phaedria 

Aut? nil moror 
Verborum nil moror hic esse sensus videtur: ^Non cupio 
audire, noli quidquam addere: de maiore dierum numero te 
nil dicere volo, quidquid sit." 

Quid illo tempore faciet Phaedria? 

Rus ibo (ait vs. 187): ibi hoc me macerabo biduum. 
Lepide prudenterque admonet nos Scholiasta: ^pronuntiandum 
est biduum ac si dixisset biennio." 

Eiusdem generis est aeque vera observatio, quae ad sequen- 
tem versum: 

Ita facere certumst: mos gerundust Thaidi 
legitur: „cum pronuntiatione et gestu, ut ostendat quae vis 
amoris sit ut Thaidi mos geratur." Recte, ut videtur. Confe- 
rendum est enim quod vs. 97 ipsa Thais dicit: „faciundum 
fuit." Quodque ad illum versum annotat Scholiasta de usu 
gerundivi, non illud tradere videtur quod nemo in ludo doctus 
ignorare potest, sed admonere lectorem apud Terentium 
tum praesertim illam verbi formam adhiberi cum de aidriQS 
uvL avayxr/ agatur atque insignem quandam eius esse emphasin. 
lam sola relicta Thais reliquum consilium suum his verbis 
aperlt : 

Et quidquid huius feci, causa virginis 
Feci, nam me eius spero fratrem propemodum 
lam repperisse, adolescentem adeo nobilem. 
Et is hodie venturum ad me constituit domum. 
Ubi illud adeo vix intelligeres nisi Scholiasta te admoneret: 
„adeo exclamantis est et cum gestu pronuntiantis." 

ACTUS II SCENA 1. 

lam abiturus est Phaedria per biduum — quemadmodum 
rogavit Thais — cessurus militi. Dumque stat in limine aedium 
suarum anxius sollicitusque, Parmenonem admonet det operam 
ut ad Thaidem deducantur Eunuchus et ancilla nigra, quos ei 
promiserat. Tamque crebro eandem rem commendat servo, ut 
ille ad extremum iratus roganti hero (vs. 208): 

Satin hoc mandatumst tibi? 
respondeat : 

Ah, rogitare quasi difficile sit. 
Utinam tam aliquid invenire facile possis, Phaedria, 
Quam hoc peribit. 
Parmenoni enim qui, ut vidimus, Thaidem contemnit, despicit, 
odit (cf. ante omnia vs. 123 : „hic quoque bonam magnamque 
partem ad te attulit", quaeque de illo versu observavimus p. 11), 
quidquid Thaidi herus dat perdere ille videtur. Cum lepida 
ergo et ridicula acerbitate pro: „ad Thaidem istud donum 
perveniet" dicit: „hoc peribit." Cf. Plaut. Truc. II, 7, 16: 

meretricem ego ita esse reor mare ut est: quod des 
devorat nec unquam | Abundat. 
et Tac. Hist. I, 30 (de Othone) : ^perdere iste sciet, donare 
nesciet." 

Praeterea hoc verissime annotat Scholiasta: ^Phaedria 
ij^iKwg interiectum; monet enim servus id quod Phaedriae 
inexspectatum esse putet.'' 
Plebiliter herus respondet: 

Ego quoque una pereo quod mihist carius. 
Ne istuc tam iniquo patiare animo. 
Tum servus: „minime qui effectum dabo: sed numquid aliud 
imperas?" Pro qui effectum Bentlejus quin factum,quae 
lectio haud dubie praestat vulgatae, quam intelligere potest 
nemo. Ad verba sed numquid aliud imperas Scholiasta 

annotat: ^ln his nihil servus vult nisi coactus facere propter 
maiorem dominmn." Qua annotatione verbi imperandi vim 
illustrare vult, lectoremque admonere consulto hoc verbo uti 
Parmenonem ut ipse extra periculum sit, si quando Phaedriae 
pater cognoverit fliium suum rem familiarem proptef amicam 
dilapidare. Sed nimis cum pulvisculo mihi hic quidem singula 
vocabula excutere doctus commentator videtur, siquidem illud 
numquid aliud imperas? nihil est nisi loquendi quaedam 
formula, qua domini imperata facturus ab eo discedit servus.' 
vs. 214. „Munus nostrum'' (ait Phaedria) „ornato verbis, quod 

[poteris: et illum aemulum 
„Quod poteris ab ea pellito." 
Quam fideliter hoc mandato fungatur Parmeno mox, a Scho- 
liasta admoniti, videbimus. „Interea ego" sic pergit Phaedria 
„rus ibo et totum hoc biduum ibi manebo." At servus hero 
prudentior: „non tam diu hinc abesse poteris." 

„Nam aut iam" (i. e. statim) ^revortere, aut mox noctu 

[te adiget horsum insomnia." 
Respondet herus: 

Opus faciam, ut defetiger usque, ingratiis ut dormiam 
et servus: ^vigilabis lassus, hoc plus facies.*' 
Hic verba „hoc plus facies" sic accipienda esse arbitror ut 
plus facies sit proficies; signiflcat ergo: „tantumproflcies 
et nil amplius.*' 

Contra hero stat sententia; qui et aliis verbis obduraturum 
se profltetur et his (vs. 223): 

Tandem non ego illam caream, si sit opus vel totum triduum ? 
Ridet eum servus dicens: 

Hui 
Univorsum triduum! vide quid agas. 
Hic verissime Scholiasta docet: „Vide quid agas: sic 
dicitur magna aggredientibus." 

Profecto Phaedria, servus dum solus secum miratur dominum 

amore plane immutatum, Grnathonem parasitum appropinquan- 
tem videt, qui a milite adducit puellam iam Thaidi dono ' 
dandam; honestam eius faciem laudat tristis, cum probe sibi 
sit conscius quam prae illa sordeant dona, quae ipse sui domini 
verbis iamiam sit adducturus. 



ACTUS II SCENA 1. 

Accedens Grnatho secum loquitur seque tamquam artis parasi- 
ticae emendatorem laudibus effert. ,,Quanto" ait „ego praesto 
miseris homuncionibus, qui illam artem antiquo simplicique 
modo exercent!" 
vs. 234 sq. 

Conveni hodie adveniens quendam mei loci hinc atque 

[ordinis, 
Hominem haud impurum itidem patria qui abligurrie- 

[rat bona. 
Sch. : „haud impurum: sic laudamus eos in quibus nihil 
est quod magnopere efferamus." Ergo, quamquam mediocri, 
tamen aliqua laude aspergit hominem parasitus: in laude 
enim hoc ponit quod patria abligurrierat bona. Nam 
qui victu parco sobrioque est contentus, ille ei est i m p u r u s i. e. 
sordidus avarusque. 

„Me aspice, me imitare, meaeque da nomen militiae" Gnatho 
miserum hominem monuerat. Responderat ille (vs. 244) : 
At ego infelix neque ridiculus esse neque plagas pati 
Possum. 
Hic quid sit ridiculus quaeritur; quaeri non posset si Scho- 
liastae nostri aliquam ad hunc locimi haberemus annotationem ; 
nam nunc vereor ut multi recte eum intelligant. Grravissime 
vero errant qui huc trahunt luvenalis versus nobilissimos : 

Nil habet infelix paupertas durius in se 
Quam quod ridiculos homines facit. 
Res clarissimam accipit lucem ab iis quae mox sequuntur. 
Nova illa, quam G-natho collegae suo famelico describit, ars 
huiuscemodi est: ^homines quaero quos stulta quaedam sui 
abripit admiratio; quos ubi nactus sum 

hisce ego non paro me ut rideant 
Sed eis ultro arrideo et eorum ingenia admiror simul. 
Quoniam autem vocabulum ultro tum additur cum contrarium 
fit eius quod solet quodque exspectatur, hanc habemus sen- 
entiam : olim parasitis hoc erat propositum ut regibus fau- 
toribusque suis risum moverent vel iocose loquendo vel semet 
ipsos ludibrio esse patiendo. lam illud semet ipsos ludi- 
brio esse pati nostro loco verbis plagas pati signiflcatur; 
restat ut ridiculus esse non possum sit: dicax esse et 
facetus non possum, atque ridiculus idem quod yslooTOTtotog. 
;,At nunc'' sic Gnatho pergit „ego fautoribus meis arrideo et 
(nam sequitur quo res etiam fiat clarior si possit) 

eorum ingenia admiror simul. 
Nunquam tam frigide iocari illi possunt quin tamen ego 
rideam plaudamque." 

Quidquid dicunt, laudo : id rursum si negant, laudo id quoque : 
Negat quis nego, ait aio. 
Multoque quaestuosiorem esse novam artem parasiticam quam 
veterem mox apparuit cum in macellum veniebamus. Ubi 
cum omnibus cuppedinariis me in summo esse vidit honore 
(vs. 261 sqq.): 

homo coepit me obsecrare, 
Ut sibi liceret discere id de me: sectari iussi, 
Si potis est, tamquam philosophorum habent 

[disciplinae ex ipsis 
Vocabula, parasiti ita ut Gnathonici vocentur. 
Illud si potis est Daceria vertit: „pour voir s'il ne serait 

pas possible." Certe haec sententia aptissima huic loco est; 
sed vereor ut ex verbis traditis elici illa possit, vitiique 
aliquid latere hic suspicor. 

Tandem aliquando post longum hoc soliloquium sic semet 
ipsum interpellat Gnatho (vs. 265 sqq.): 

Sed ego cesso 
Ad Thaidem hanc deducere et rogare ad cenam ut veniat. 
Sed Parmenonem ante ostium Thaidis tristem video 
Rivalis servum : salva res est : nimirum hice homines frigent. 
Vs. 267 mancum esse claudumque nunc sciunt omnes. Morbi 
sedem et originem primus Bentlejus perspexit. Etenim post 
ilhid ad Thaidem iteratum Thaidis nomen vix et ne vix 
quidem ferri potest. Venustissima autem est Bentleji lectio: 

Sed Parmenonem ante ostium opperiri tristem video. 
Quam quidni in textum recipiamus? Etenim quin repetitum 
Thaidis nomen aliquem infinitivum suo loco depulerit quis 
dubitare potest? Et iniusto possessore deiecto quid tam ele- 
ganter locum vacuum implet quam ipsum illud opperiri? 

Tristem esse Parmenonem mox agnoscit Gnatho et cur sit 
simul perspicit. Alloquitur ergo hominem, deridet, ludibrio 
habet. Ex coUoquio, quod inter eos flt, pauca quaedam pro- 
traham quae, partim Scholiastae ope, illustrem. 

vs. 273 sq. Gnatho rogat: „quid tibi videtur hocmancipium?" 
Hic mancipium slQavtTi&g dictum est: loquitur enim tam- 
quam de ancilla vili. 
vs. 274: 

„Nunc gloriaris" Parmeno ait. „Scis enim 
vs. 276: 
Eiectos hinc nos, omnium rerum, heus, vicissitudo est." 
Interiectionem heus praemittere est sententiam pronuntiaturi. 
Admonet hic nos Scholiasta quam bene Parmeno suo munere 
fungatur Thaidisque consilium celet. Eodem pertinet eiusdem 
annotatio ad vs. 282, ubi Parmeno: 

age modo, nunc tibi patent fores hae, quia istam ducis. 
„Hoc" ait Scholiasta „quasi ad Gnathonem, sed lente et sub 
lingua murmurat". Scholiasta ergo censet Parmenoni persuasum 
esse de bona flde Thaidis. Equidem dubito: vidimus enim 
quam pertinax idem ille Parmeno paulo ante fuerit Thaidis 
adversarius. Ergone nunc mutavit mentem, certaque stat ei 
spes elapso biduo exclusum iri militem et totam fore Phae- 
driae Thaidem? Non tamen nego fleri posse ut Parmeno ali- 
quam in Thaidis flde spem ponat. Mox versus afferam qui 
hoc mihi reddant credibile. Sed prius versum praecedentem 
aspiciamus a Scholiasta lepidissime illustratum. Vs. 280 sic 
Parmenonem alloquitur Gnatho: 

Detineo te: fortasse tu profectus alio fueras. 
Quam mordax illud dictum sit nemo Scholiasta melius per- 
spexit; annotat enim: „vult exprimere confessionem quod ad 
Thaidemvenerit sed intrare non possit." 

Hoc tamen mordacius etiam quod restantem Parmenonem 
Gnatho rogat vs. 283 „numquem evocari hinc vis foras?" 
(nempe servorum aliquem). 

Haec ubi dixit Gnatho aedes introit. Tum solus Parmeno 
loquitur (vs. 288 sqq.): 

Sine biduum hoc praetereat: 
Qui mihi nunc uno digitulo foris aperis fortunatus 
Ne tu istas faxo calcibus saepe insultabis frustra. 
Hi sunt illi versus, quibus modo dicebam in eam me adduci 
opinionem ut credam iam de Thaide optima quaeque sperare 
Parmenonem. Qui dum etiam ante Thaidis ostium otiosus 
adstat accurrentem cernit erilem fllium Chaeream. 

SCENA 3. 

Secum ille Chaerea omnes sibi adversarios deos lamentatur 
qui eripi oculis suis passi sint virginem omnium quas unquam 

viderit formosissimam. Secum Chaerea loquitur, non tamen eius 
verba Parmenonem fugerunt, itaque 

„ecce" (ait vs. 297) ^autem alterum 
Nescio quid de amore loquitur: o infortunatum senem." 
Lepidissime hic illud ecce autem positum. Ita malis iam 
assuetus aliquis, novo malo appropinquante, loquitur iram celans 
verbis quietum animum simulantibus. Cf. Phorm. 264: „ecce 
autem similia omnia.'' Neque dissimile est quod paulo ante 
in eadem Phormione fabula legitur: „vix tandem." 
Sic de infortunio suo queri pergit Chaerea (vs. 302): 

Ut illum di deaeque senium.perdant qui hodie me re- 

[moratus est. 
Hic quoque hodie non tam ad tempus indicandum additur, 
quam quod animo irato vel obstinato egregie convenit. 

Conspecto Parmenone statim totam rem ei uno vocabulo 
amo Chaerea aperit. Quo audito ille Hem exclamat. Nam 
quamquam eius modi aliquid exspectaverat Parmeno, tamen 
animo perturbatur ubi se vera suspicatum cognoscit. Nemo 
enim fere apud Terentium interiectione hem utitur nisi qui 
vehementer animo commoveatur, sive terrore, sive metu sive 
denique indignatione. 

lam obsecrat Parmenonem Chaerea ut sibi in potiundo amore 
suo opem ferat, hominique simul in mentem revocat quam 
bene olim de eo sit meritus. 

Ecce eorum coUoquii partem (vs. 307 sqq.): 

Gh, Nunc, Parmeno, te ostenderis qui vir sies. 
Scis te mihi saepe pollicitum esse : ^Chaerea, aliquid inveni 
Modo quod ames: in ea re utilitatem ego faciam ut cog- 

[noscas meam:'' 
Quom in cellulam ad te patris penum omnem congerebam 

[clanculum. 
Pa. Age, inepte. Ch, Hoc hercle factumst. fac sis nunc 

[promissa appareant. 

Ad vs. 309 Scholiasta annotat: „modo quod ames: tan- 
tummodo, quasi haec mora sit promissis complendis", et ad 
311: „hoc hercle factum est: inveni quod amem: hoc 
quod dicebas, inquit, morae esse, iam factum est, amo". Sed 
Ruhnkenius: „hoc factum est: formula de re vera et mi- 
nime dubia," affertque ex Petronio: ^factum, non fabula" 
et ex Quintiliano: ^certum est, factum est, eripi 
non potest." Quae hinc aliena videntur; etenim nostro loco 
hoc additur. Equidem Scholiastae obloqui non ausim. Non 
enim Parmeno verbis age inepte negare videtur illud de 
penu in cellulam c o n g e s t o , sed quodammodo averruncare 
pueri narrationem de suo amore tamquam de re seria. ^) 

Nihil est iocosius quam Chaeream audire severe, Paridis 
cuiusdam instar, formas feminarum iudicantem. Mox in coUoquio 
cum amico Antiphonte dicturus est (vs. 566): 

Ipsus me nosti quam elegans formarum spectator siem. 
Sed iam hic fastidium suum ostentat. Ceteras omnes mulieres 
contemnit, despicit, nihili facit, cives certe quas matres inepta 
sua educatione naturae bonis spolient. Puellae Atticae (an 
Romanae dicam?) quemadmodum a matribus corrumpantur et 
aliis verbis lepide describit et hisce (vs. 315—7): 

Siquast habitior paulo, pugilem esse aiunt, deducunt cibum : 
Tametsi bonast natura, reddunt curatura iunceam. 
Itaque ergo amantur. 
Ad vocabulum habitior illustrandum haec e Gellio (IV, 20) 
adscribo: Censores Publius Scipio Nasica et Marcus Popilius, 
cum equitum censum agerent, equum nimis strigosum et 
male habitum sed equitem eius uberrimum et habitissimum 



*) Vocabulis Belgicis: „Loop heen, malle jongen!" quem aptius alloquaris quam 
adolescentulum, paene puerum, qui de suo garriat amore? 

Cf. praeterea Ad. vs. 271, qui locus nostro proposito utilissimus est. Ctesipho 
firatri Aeschino, a quo insigne accepit beneflcium, gratias agit.. laudatque eum 
verbis magniflcis, animo enim est elato, gaudiumque suum effundere gestit. 
Tandem Aeschinus adolescentulum exsultantem sic corripit: „age inepte." 

viderunt et „cur" inquiunt „ita est ut tu sis quam equus 
curatior?" 

Sed quidisto itaque ergo amantur faciamdubiushaereo. 
Quo enim sensu dicta ea sunt et quomodopronuntianda?Dixeris 
cum acerba irrisione; hoc enim velle Chaeream: „ita flt ut 
nemo eas amare possit." Certe haec sententia optime in hunc 
locum quadrat, sed eratne vocibus itaque ergo iungenda 
cum iis quae praecedunt? 

Deinde virginis sibi conspectae singulas enumerat venustates, 
sed unde illa sit cuiave atque ubi habitet roganti Parmenoni non 
habet quod respondeat. Tandem Parmeno „qua ratione ami- 
sisti?" rogat, atque Chaerea: 

Id equidem adveniens mecum stomachabar modo. 
Graece haec verte : xccvza yccQ xai ijaXiTtaivov devQo jSad/fajv, 
ipsam Chaereae vocem plenam iracundiae tristitiaeque audire 
tibi videberis. Neque poterat aptius ille verbum eligere quam 
hoc stomachandi est; rectissime enim illud adhibetur de 
eo qui irascitur, sed nil facere potest. Conferatur Ciceronis 
illud: ^Stomachabatur Canius, sed quid faceret?" 

Quam infelici casu factum sit ut virginem ex oculis amit- 
teret, lepidissima hac vitaeque plena altercatione palam flt 
(vs. 327 sqq.): 

Ch, Patris cognatum atque aequalem Archidemidem 
Novistin? Pa. Quid ni? Gh, Is dum hanc sequor flt mi obviam. 
Quod simulac audivit Parmeno „incommode hercle" ait. Nil 
poterat facetius excogitari quam hoc Parmenonis dictum, quo 
et Archidemidem illum probe se nosse significat et expertum 
scire quid sit illi obviam venire. Vultum, hercle, hic iocosi 
servi conspicimus. 

Quivis alius hic leniter rideret. Graviter vero Chaerea 
(vs. 329 sq.): 

Immo enim vero infeliciter: 
Nam incommoda alia sunt dicenda, Parmeno. 

'H&LxaraTa ille vocativus Parmeno interiicitur ab eo qui 
sibi egregiam quandam sapientiam proferre videatur. 

vs. 335 — 42. Ineptus ille senex iam ex longinquo Chaeream 
retinuerat, deinde quae dicenda erant quam maximis dixerat 
ambagibus. Balbam eius loquacitatem lepide Chaerea refert; 
„tandem abeo" inquit 

quom huc respicio ad virginem, 
IUa sese interea commodum huc advorterat 
In hanc nostram plateam. 
Hic quoque in verbis interea commodum deprehendimus 
ubertatem illam verborum intimis mentis cogitationibus pro- 
ferendis aptissimam, de qua alio loco fusius sumus dicturi. 

Parmeno, de virginis a Chaerea tam laudatae comitibus 
edoctus et qua via ierint cognito, mox illam ipsam esse eam 
intelligit quae modo a Gnathone militis nomine ad Thaidem 
sit introducta. Sequitur locus praestantissimus, qui ceteris om- 
nibus melius doceat quantus sit artifex poeta noster. Profecto 
egregium hic habet exemplima qui Terentii vult laudare oeco- 
nomiam; Terentii, aio, nam non credo haec omnia sic in Me- 
nandri fabula fuisse, et cur non credam breviter dicam. Annotat 
Scholiasta: „vide quam molliter et sine intellectu spectatoris 
ad argumenti spectati ordinem po6ta perveniat, ut de Eunucho 
facta mentione consilium nascatur supponendi Chaereae." Et 
permulti sunt loci, ubi sic Scholiasta po§tam vel Teren- 
tium laudat; non hoc faceret, si illos locos, verbum de verbo 
expressum, e Menandro (vel ApoUodoro) translatos sciret; et 
quam accurate ille Graeca Terentii exempla nota habuerit 
quavis pagina apparet. Non tam ineptus est Scholiasta ut Te- 
rentium admiretur propter aliquam rem a poeta Graeco venuste 
inventam. Immo omnibus illis locis Scholiasta legentes docere 
videtur Menandri (vel ApoUodori) aliquod artiflcium a Terentio 
ita esse mutatum, exornatum, amplificatum ut proprium ipsius 
fieret. Sed de toto hoc argumento alibi accuratius disputabo, 

hic de loco in quo nunc versamur sententiam meam pronun- 
tiasse satis habeo. 

„Ad Thaidem deducta est" Parmeno narrat ^eique dono 
data a milite, fratris tui rivale. At frater tuus nil habuit miser 
quod Thaidi daret quam Eunuchum, qui mihi iam ad illam 
est deducendus." Hic Eunuchi illius praedicat.fortunam Chaerea. 
Etenim „summa" (ait, vss. 366 sqq.): 

forma semper conservam domi 

Videbit, coUoquetur, aderit una in unis aedibus. 

Cibum non numquam capiet cum ea, interdum propter dormiet. 
Ludibrio eum servus habet et „vin te illius Eunuchi vestibus 
indutum ad Thaidem deducam?" rogat, haud reputans quam 
imprudenter faciat quod adolescentulum tam %eq^6^ovIov quam 
hic est audacissimi facti admoneat. Statim enim illud tam- 
quam serio datum consilium arripit Chaerea. Audire iam non 
vult servum affirmantem se ioco illud dixisse, cogit eum, 
trudit, impellit, vi secum in patris sui fratrisque aedes attrahit, 
unde Eunuchi sumptis vestibus quam primum pro Eunucho 
ad Thaidem deducatur. Rogantique servo (vs. 389) ^iubesne" 
respondet : „cogo atque impero ; nunquam defugio auctoritatem." 
Quo audito servus ^sequere: di vortant bene." Tum aedes in- 
troeunt. Hic apte appositeque annotatur: „Evidenter ostendit 
plus esse imperare quam iubere.'' Nam impero ubi dixit 
Chaerea, tum demum significat se nunquam culpam in servum 
esse reiecturum. Alibi eiusmodi de imperandi verbo obser- 
vationem minus recte adiectam vidimus. Atque ex uno hoc 
exemplo apparet quam parum fldelibus custodibus vetusti 
Scholiastae sapientia commissa fuerit. 

Sed restant quaedam in praecedentibus de quibus annotare 
pauca lubet. 

vs. 389. Audito Thaidis nomine Chaerea : ^SedistamThaidem 
non scivi nobis vicinam." Respondet Parmeno „haud diust." 
Perite Schohasta annotat: „otJcovo^/a contra istud quod mere- 

trix vicina est." Et mox : „artificiose inculcat po6ta t6 Tti^avov^ *). 

vs. 361. Formosam esse Thaidem ubi audivit Chaerea rogat: 
„at nil ad nostram hanc?" Scholiasta: „moraliter nostram 
dixit pro meam." 

vs. 362. ^Obsecro hercle, Parmeno, fac ut potiar" Chaerea 
ait, et Parmeno: „faciam sedulo." Paciam sedulo plus est 
quam strenue operam dabo. Accedit etiam fidelis amicitiae 
notio. Saepe enim homines omnem lapidem movent, non tam 
ut amicum adiuvent quam ut specie industriae eum decipiant. 
Cf. Ciceronianum illud: ^Quamquam sedulo faciebat, tamen 
interdum non defendere sed praevaricari videbatur." 

vs. 369. Quid si nunc tute fortunatus fias? „Sic 
videtur dicere Parmeno, potius ut iocetur quam ut fieri credat 
posse." Veram esse hanc Scholiastae observationem ex iocosa 
vocabulorum, quibus Chaerea modo usus est, apparet repeti- 
tione, qua ludicnmi suum consilium Parmeno commendat ^. 

375. Et hoc adiicit Parmeno: 

Praeterea forma et aetas ipsast, facile ut pro eunucho probes. 
Multo elegantius Bentleius: 

Praeterea forma et aetate ipse es, f. u. p. e. p. 

378. Videns quantum periculi ioco suo excitaverit Parmeno 
exclamat : 

Perii, quid ego egi miser? 
Hic minime abundat ego: eo enim adiecto multo fit fiebilior 
servi oratio. 

379. „Quo trudis?'' rogat. Ad haec verba egregiam habemus 
Scholiastae annotationem : „Comici semper ea ostendunt fieri 



*) Eodem spectat annotatlo ad Adelph. 648 sq. 

?) Simulque illa argumento est sententiae modo a me prolatae: Terentii 
hoc esse inventum ut Chaereae dolus e consilio a Parmenone iocsinte dato na- 
scatur. Nam miraculi instar sit istam verborum repetitionem, mutatis modo 
personis, iam in Graeco exemplari fuisse, illamque Terentius dum verterett 
venustissimum hunc natum octonarium: 

Cibum uua capias, adsis, tangas, ludas, propter dormias. 



31 

ab altero verbis alterius personae, quae ostendi per se ipsa 
non poterant; ut nunc manu agere Chaeream Parmenone ipso 
dicente cognoscimus." Eodem modo, si quis in Graeca fabula 
liaQtvQO(iccL exclamat, ei modo inflictam alapam scire possumus. 
Cf. Ad, 173 ubi „ei misero mihi'* leno verberatus ululat. 

386. „Quidni ego Thaidem meretricem fallam?" Chaerea 
retinentem Parmenonem rogat: 

An potius haec pati ? aequum est fieri ut a me ludatur dolis. 
Sic vulgo editur, exstat varia lectio patri prp pati, cuius 
ope Bentlejus egregium hunc fecit versum: 

An potius par atque aequumst pater ut a me ludatur dolis ? 

Certe patris mentio rectissime hic fit. Nam nisi Thaidem 
deceperit Chaerea et dolo ab illa virginem abduxerit, nihil 
restat nisi ut a patre pecuniam abradat qua virginem emat. 
Atque in senibus emungendis sine ulla religione servi adole- 
scentibus dant operam. 



ACTUS III SCENA 1. 

Parmeno ex heri aedibus procedens ut ad Thaidem deducat 
ancillam nigram et Eunuchum illum simulatum, adstare iam 
ante Thaidis ostium Thrasonem militem videt cum suo para- 
sito Gnathone. Modo advenerunt, sed sermo eorum „sic prodit 
ut post scenam inchoatus esse videatur" quemadmodum perite 
observat Scholiasta. Audit illum sermonem ex suo angulo 
Parmeno, audit ineptam militis iactationem parasitique adu- 
lationem abiectam. Pauca quaedam ex ludicro illo colloquio 
accuratius aspiciamus. 

vs. 391. ^Magnas vero agere gratias Thais mihi?" 
Militis verba sunt atque ea prima Parmeno excipit. Annotat 
Scholiasta: „plus sonat infinitivus modus flnito." Hoc, ut opinor, 

vult, iam ex illo inflnitivi usu ineptum fatui hominis apparere 
fastum. Libenter credo, verte enim haec Belgice : audies vocem 
stolide superbientis. 

Respondet Gnatho: „Non tam dono laeta fuit Thais sedquod 
a te datum est: id vero serio triumphat.'* Censet 
Scholiasta de industria, et ut Thrasoni blandiatur, hoc trium- 
phandi verbum adhibere Gnathonem, quoniam ^militare 
dictum" sit. Hic quidem, ut opinor, egregium virum studium 
illud ceteroquin laudandum in quovis vocabulo aliquam venus- 
tatem deprehendendi fefellit. Nam omnes homines eo sensu 
illo verbo utuntur, non mihtes soli mihtumve adulatores. Cf. 
Phorm. 543 ubi servus herilem filium rogat: 

Non triumpho ex nuptiis tuis si nil nanciscor mali? 
vs. 395 „est istuc datum 

Profecto, ut grata mihi sint quae facio omnia." 
Quanta insit his vocabulis superbia optime intelliges si repu- 
tabis datum esse: „a dis immortalibus datum". Gratum 
autem est: „quod facit ut gratias nobis habeant homines." 
Cf. Heaut. 262: 

Tum quom gratum mihi esse potuit nolui. 
Narraturus ,,quam grata sibi sint omnia," i. e. quam sibi 
homines devincire sciat soleatque, hoc primum afifert exem- 
plum (vs. 397 sq.): 

vel rex semper maximas 
Mihi agebat quidquid feceram: ahis non item. - 
Annotat SchoHasta: „Quam intempestive miles ad regem transi- 
tum facit cum de meretrice jagatur". Rectissime, ut opinor: 
habetur enim sermo ante mulierculae aedes, et de mulierum 
captandis mentibus erat agendum. 
„Rex ergo" Thraso narrat (403 sqq.): 

sicubi eum satietas 
Hominum aut negoti siquando odium ceperat, 
Requiescere ubi volebat, quasi, nostin? 

Scholiasta: „grate expressit stulti infantiam militis, qui ante 
vult intelligi quod sentit, quam ipse dicat." Eiusdemmodi 
legitur observatio ad vs. 412, ubi sic de sua apud regem 
gratia narrare pergit: 

Invidere omnes mihi, 
Mordere clanculum: ego non flocci pendere: 
Invidere omnes mihi. 
„Mire est facta nulUus ponderis repetitio ad inertiam loquentis 
exprimendam." Prudenter haec observata videntur; sed ne 
illic quidem obloqui Scholiastae ausim, ubi (vs. 432) ad voca- 
bulum „emoriri" haec fere annotat: „vitiosa forma qua militis 
stultitia significetur et rideatur'*, licet primo aspectu satis 
absurda ea observatio videri possit. Sit sane emoriri non 
vitiosa forma, est tamen minus usitata, et cur miles eam 
adhibeat nuUam aliam causam video quam stultitiam eius 
barbariemque ; saepeque in comoedia unum aliquod vocabulum 
rarius ad spectantium cachinnos excitandos efficacius est quam 
longa atque ineptiarum plena sententia. 
vs. 406. Verbo nostin interrogatus Gnatho respondet: 

scio 
Quasi ubi illam exspueret miseriam ex animo. 
Hic quid sibi velit vocabulum ubi minime intelligo. Ex prae- 
cedenti versu irrepsisse censeo, hic vero „quasi ut" legendum: 
sic enim demum recte procedet oratio. 

^Perpaucorum hominum rex est'* dixerat Thraso. Tum 
Gnatho (vs. 409): 

Immo nullorum arbitror 
Si tecum vivit. 
Annotat Scholiasta: „hoc aversus ne miles audiat.'* Recte, ut 
opinor, licet idem addat: „potest tamen et aliter intelligi.*' 

Narravit Thraso quomodo quondam in coena praefectum 
quendam, a quo esset lacessitus, ultus sit. Exclamat Para- 
situs (417 sq.): 

Pulcherrime hercle dictum et sapienter. Papae 

lugularas hominem. Quid ille? 
et Thraso: „mutus ilico.** Sequuntur haec: 

Quid ni esset! Di vostram fldem: hominem perditum 

Miserumque: et illum sacrilegum. 
In editionibus verba ^^Quidni esset?" Gnathoni dantur, illud 
autem „Di — sacrilegum" secum loquitur Parmeno. Sensus 
ergo esse debet: ;,plane miser est hic miles, cui eiusmodi sit 
amicuS; et quam scelestus ille amicus est!** Sed totum hoc 
dictum non tam Parmenoni convenit quam philosopho alicui 
docenti qui amico utatur adulatore miserrimum, illum vero 
ipsum pessimum mortalium esse; et est eius oratio satis 
languida. Quid si Thrasoni damus „mutus ilico, quid niesset?" 
tum Gnathoni: „Di vostram fldem: hominem perditum mise- 
rumque et illum sacrilegum/' ut Gnatho hoc fere dicat: „mi- 
seret me hominis, vel potius misereret, si non sacrilegus ille 
esset." IUud autem „miseret me hominis a te profli- 
gati" egregie decere Gnathonem e verbis mox sequentibus 
apparebit, ubi ille, audito quid quondam Thraso adolescenti 
adversario responderit, flebiliter (vs. 430): 

Dolet dictum imprudenti adolescenti et libero. 
Ibi enim dolet (sc. mihi) prorsus idem est ac miseret me. 
Tandem ad rem praesentem Thraso venit et (434): 

Sed heus tu, purgon ego me de istac Thaidi, 

Quod eam me amare suspicatast? 
IUud heus tu praemittit qui de re gravissima sit consul- 
turus et de qua iam sibi (ut ipse credit) sapientissimum con- 
silium ceperit. Et praeterea loquitur miles tamquam cui per- 
suasum sit sui amore flagrare virginem. 

^Minime vero'' parasitus respondet. Sequitur vss. 437 — 445: 
Scin siquando illa mentionem Phaedriae 
Pacit aut si laudat, te ut male urat? Thr, Sentio. 
Gn, Id ut ne fiat, haec res solast remedio. 

440. Ubi nominabit Phaedriam, tu Pamphilam 
Continuo. Siquando illa dicet „Phaedriam 
Intro mittamus comissatum": Pamphilam 
Cantatum provocemus. Si laudabit haec 
Illius formam: tu huius contra. Denique 
445. Par pro pari referto, quod eam mordeat. 
Duas ad lepidissimum hunc locum emendationes proposuit 
Bentlejus, quarum alteram utique recipiendam, alteram plane 
improbandam censeo. Nempe pro cantatum haud dubito quin 
cantum tu legendum sit: opus enim illic est pronominis 
repetitione. Contra vs. 445 vereor quidem ut par prb pari 
referre Latine dici possit, sed quod Bentlejus dat par tu 

« 

pari referto haud dubie vitiosum est ; nam in singulis quidem 
partibus consilii a Gnathone dati pronomen tu ponendum est, 
in earum &vccK€g>aXcci6a€i ferri illud non potest. 

Vs. autem 439 id ut ne fiat est ne te urat i. e. ne 
uUum ex illo consilio capiat fructum. 

Ad vs. 443 bene annotat Scholiasta: „eleganter, quiaillaforis 
est, haecintus, illum intromittamus, hanc provocemus." 

Hic vero miles: „si quidem me amaret, tum illud prodesset, 
Gnatho." Egregiam hic habemus annotationem Scholiastae de 
oiKovofiia quae his versibus inducitur; e qua haec afferimus: 
„si hoc tollas (militem semper intellexisse se non amari) aut 
excludendus est Phaedria, aut e dolore militis in hac fabula fit 
tragicus exitus." Nec minus egregia haec: „meminisse oportet 
ridiculas personas non omnino stultas et excordes induci a 
poetis comicis. Nam nulla delectatio est, ubi omnino qui delu- 
ditur nihil sapit.'* ^) Et verum esse quod de nostro versu ob- 



^) Ad. TS. 578. Syrus Demeam senem ablegans longam ei monstrat viam qua 
Aratrem invenire possit, aliosque multos locos nominat et angiportum quendam. 
Sed ubi dixit „Hac pergito," Demea exclamat: „Id quidem angiportum non est 
pervium." Hic quoque egregie SchoL: „observa Terentianam consuetudinem, 
in qua inducit non nihil sapere eos qui falluntur." 

servat, e vocativo G n a t h o apparet, quem adiicit miles quia cum 
doloris quodam loquitur sensu. 

Solatur hominem Gnatho dicendo: „te amat quia dona tua 
amat.** Tum Thraso (vs. 451): 

Benedixti : ac *) mihi istuc non in mentem venerat 
et Gnatho (452 sq.): 

Ridiculum: non enim cogitaras: ceterum 
Idem hoc tute melius quanto invenisses, Thraso! 
Quam ridicule etiam sagacissimi homines errare possint ex 
hac Bentleji apparet annotatione: „si idem est, quomodo 
melius? Lege: idem hoc aut melius tute invenisses 
Thraso.'* Fugit virum praestantissimum rara huius loci venu- 
stas. Nam verum quidem est eandem rem melius peiusve inveniri 
non posse, sed in hoc ipso summus est dicti lepor, neque 
poterat facetius Gnatho homini stulto adulari quam sic: „sl 
tu eandem rem invenire dignatus esses, melius invenisses." 



ACTUS III SCENA 2. 

Prodit Thais, salutat militem, qui statim eam admonet doni 
a se dati. Hic Parmeno (vs. 477): 

quam venuste: quod dedit 
Principium adveniens! 
Gratias militi agit Thais; tum continuo parasitus: 

Eamus ergo ad coenam. 
Et Parmeno secum: 

Hem alterum: 
Ex homine hunc natum dicas? 
Coniectum hic est: ^abdomini hunc natum dicas." A quo? 
Ab aliquone nostrae aetatis viro insane docto? Immo a Bent- 



•) Sic Fleck.; 1. at. 

lejo. Et laudat illam coniecturam Ruhnkenius defenditque hoc 
e Cicerone (in Pisonem 17) loco afferendo: „ille gurges atque 
helluo, natus abdomini suo, non laudi ac gloriae." Quasi vero 
uUa hic sit mutatione opus. Rogat enimParmeno: „hominemne 
ex homine an beluam ex belua natum dicas?" 

Sequitur (vs. 460) : „ubi vis, non moror." Thraso haec nunc 
loquitur in editionibus. Quanto prudentius Thaidi illa dat 
Daceria. Etenim ut Thaidem ad coenam secum duceret miles 
venit: illa nunc se paratam esse declarat. 

Hic ex angulo suo prodit Parmeno Thaidemque alloquitur. 
Cui illa (vs. 462): ^Ehem Parmeno, bene fecisti." Annotat 
Scholiasta: „Quid bene fecit Parmeno, an quasi perturbata haec 
loquitur, etiam de nihilo blandiens, utpote meretrix et faceta?" 
Haud male: nescit enim Thais quid dicat, ergo profert aliquod 
dictum urbanum quod nullam vim habeat, et eiusmodi dicto- 
rum plenum habet illa armarium. Cf. p. 10 ad vs. 96. ^) 

Abire cum Thaide gestientem Parmeno alloquitur (vs. 466 sq.) : 
Quaeso hercle ut liceat, pace quod flat tua, 
Dare huic quae volumus, convenire et conloqui. 
Displicet hoc: tres infinitivi et et ultimo additum, Sed quo 
modo vitium tollam nescio. Non inepte Scholiasta annotat: 
„sic pronuntiandum est ut quasi dicat: liceat per te, miles, 
quod etiam inter hostes et in bello licet." Certe acerba in 
Parmenonis verbis inest derisio. 

Tum miles (vs. 468): 

Perpulchra credo dona aut nostri similia 

Et Parmeno: „Res indicabit." Tum statim ad eos qui in 
domini sunt aedibus: 

Heus, iubete istos foras 
Exire, quos iussi, ocius. 



■ 1) Ad sixnilem locum (Phorm. 1005) Scholiasta annotat: „Feminarum oratio etsi 
non blanditur blauda est" 

Atque prodeunte ancilla nigra: ^Procede tu huc. Ex Aethiopiast 
usque haec." Perite Scholiasta annotat: „Cum fiducia et alto 
vultu pronuntiat ; et festinat ne occupet miles prius abire quam 
videat." Facit autem Parmeno quod iussus estvs. 214: ^munus 
nostrum ornato verbis." 

Tum Eunuchum suum simulatum manu adducens sic alterum 
illud donum exomat verbis (476 sqq.): 

Fac periclum in litteris 
Pac in palaestra, in musicis: quae liberum 
Scire aequomst adolescentem : soUertem dabo. 
Sollertem dabo quomodo sit accipiendum non video. Certe 
non sic ut vult Kuhnkenius: „rebus ipsis ostendam eum peri- 
tissimum harum artium. Plaut. Mil. III, 1, 56: 

Plus dabo quam praedicabo ex me venustatis tibi." 
Sed plane aliud quid est dare Plauti loco atque nostro Terentii. 
Eunuchus ad hoc exemplum dicere poterat: „sollertiam dabo"; 
Parmenoni utendum erat futuro exacto. 

480 sqq. ^Atque haec qui misit" sic*Parmeno pergit 
vix militis interpellantis verba audiens „non est amator im- 
periosus 

verum ubi molestum non erit, ubi tu voles, 
Ubi tempus tibi erit, sat habet, si tum recipitur." 
Singularem vim habet atque: „et quod maximum est, is qui 
tam pulchra dona dat . . ." Admonet hic lectorem Scholiasta 
quam bene memor Parmeno sit iussi (vs. 214 sq.): „illum 
aemulum, quod poteris ab ea pellito." 

Hanc rivalis sui verecundiam ubi laudari audivit Thraso, 
contemptim (vs. 486): 

Apparet servum hunc esse domini pauperis 
Miserique. 
Statimque Gruatho: 

Nam hercle nemo posset, sat scio, 
Qui haberet qui pararet alium, hunc perpeti. 

Scholiasta: ^aliam causam subtiliorem assignat parasitus quam 
dixerat miles." Rectissime: miles enim se invisum reddit 
gloriando se divitiis suis facilem sibi ad Thaidem parare 
aditum. Hanc invidiam callide ab eo removet Grnatho. 

Restante etiam Thaide ut dona Phaedriae introducat et 
ancillis suis imperet quaedam, Thraso (vs. 494): 

Ego hinc abeo, tu istanc opperire. 
Haec Grnathonem miles iubet, tamquam qui parum curet 
Thaidem, certusque sit eam suis donis teneri obstrictam. Sed 
mox exeunte Thaide consilium mutat Gnathonemque sic 
alloquitur (499): 

Abi prae, cura ut sint domi 
Parata. 
Abiens Thais haec Pythiadi ancillae mandat (501 sqq.): 
Fac cures, si Chremes hoc forte advenerit, 
Ut ores, primum ut red^at: si id non commodumst, 
Ut maneat: si id non poterit ad me adducito. 
Recte nunc hoc forte legitur pro huc forte, quod a Thaide 
dici non potest, quoniam certo Chremetem exspectat, neque 
usquam alibi quam domi suae. Est autem hoc forte: „hoc 
temporis intervallo, dum ego forte absum." 
Tandem (504 sq.): 

quid! quid aliud volui dicere? 
Ehem: curate istam dihgenter virginem. 
Ne quis ignoret quid haec sibi velint, lectorem moneo festinare 
Thaidem: intelligit enim militem irasci non esse e re sua. 

Haec ubi dicta, ad militem coenatum abeunt miles ipse, 
Thais, G-natho. 

ACTUS III SCENA 3. 

Vixdum illi sunt profecti cum Chremes advenit, quem 
iuvenem ad se arcessiverat Thais, ut puellam, quam a miUte 
esset acceptura, ei traderet, cum illius eum fratrem esse 
putaret et iure putaret. At ille cur fuerit vocatus et quid 
omnino sibi Thais velit minime intelligit. Secum ergo de re 
illa obscura quae sibi sit oblata disputat. Sed quae ille loquitur 
quam venusta sint, quam bene apteque singula sint vocabula 
electa, et quanta arte tota illa Chremetis persona sit depicta, 
vix et ne vix quidem intelligeremus, nisi in tempore praesto 
nobis esset egregius ille praeceptor, Scholiasta. Is enim huic 
scenae breve hoc praemisit monitum: 

„Haec persona apud Menandrum rustici adolescentis est." 
Non eo consilio hoc dictum quasi aliter haec Chremetis per- 
sona a Terentio sit depicta atque a Menandro, sed significat 
hanc adolescentis rustici personam a Terentio ex Menandri 
Eunucho sumptam esse, non aliunde, ut militem et parasitum. 
Ergo ut verba factaque Chremetis bene intelligamus, hoc 
tenendum — atque haec est totius observationis praecipua 
pars — rusticum esse adolescentem Chremetem. lam hoc 
hominis longe ab urbe viventis, tam multis verbis suam de 
dolo malo suspicionem signiflcare: ^profecto, quanto magis 
magisque cogito, nimirum:" 

vs. 509. „Ita me video ab ea astute labefactarier'*. 
Labefactare legitimum verbum est de eo qui a severitate 
ad nequitiam perducitur. 

vs. 511. 

„Roget quis: quid tibi cum illa? ne noram quidem.'* 
Audis hic iuvenem subrusticum mirantem qui mulierculae 
innotescere potuerit. Chaerea contra, urbanus ac militaris, mira- 
tur (vs. 360) quod Thaidem nondum viderit. 

vs. 513. „Ait rem divinam fecisse." 

Nescit Chremes semper rei divinae intentas esse mulierculas; 
itaque illud ait praemittit tamquam de re parum verisimili. 
vs. 515 sq. ipsa accumbere 

Mecum, mihi sese dare, sermonem quaerere. 
Nonne sunt hi infinitivi eius qui secum memoria recolat mere- 
triculae astutias quas ipse vix vitarit? 

Sermonem quaerere. Annotat Scholiasta: ^Sermonem 
quaerimus, quando non solum quod dicamus quaerimus, verum 
etiam quomodo alter nobis respondeat et obloquatur: puta 
cum deficientibus sermocinandi causis quota sit hora et 
satis recte quis valuerit percontamur." Rectissime: 
certo enim consilio haec omnia a Thaide dicta rogataque esse ei 
ne in mentem quidem venit, nedum bona fide eam egisse et 
sibi sororique suae prospicientem. Deinde in memoriam redit 
eorum quae Thais rogaverit. Illa autem omnia ad cognatos 
virginis inveniendos pertinent, sed huiuscemodi sunt ut suspi- 
cionem adolescenti rustico oriri minime mireris. Et hinc huius 
soliloquii summus lepor summaque venustas. Rogaverat „quam 
pridem pater materque Chremetis mortui essent." Suspicatus 
ille haec- eam rogasse ratam se modo rerum suarum dominum 
factum moxque illas dilapidaturum, responderat „iam diu.'* 
Deinde „res Sunii ecquod haberet et quam longe a mari." 
Quoniam praedium maritimum aut propter facilem frugum 
subvectionem aut propter amoenitatem aquarum pretiosius 
est, Chremes secum (vs. 520): 

Credo ei placere hoc, sperat se a me avellere. 
vs. 521—525. 

Postremo ecqua inde parva periisset soror; 

Ecquis cum ea una; quid habuisset, quom perit; 

Ecquis eam posset noscere: haec quor quaeritet? 

Nisi si illa forte quae olim periit parvula 

Eam sese intendit esse, utist audacia. 

Lepidissima haec ; nam profecto si Thais hoc habuisset consi- 
lium ut se sororem illam esse simularet, non alia rogasset. 
Quaedam illustrantem audiamus Scholiastam. 

vs. 527. Haec quor quaeritet: ,,in gestu et vultu quod 
restat ostenditur.'* Hoc, ut opinor, vult: gestus vultusque 
indirectae interrogationis vim explicant. Rectissime : etenim 
tamquam ad circumstantes se Chremes convertit his verbis: 
„Nunc vos omnes rogo atque obsecro'* ^). 

vs. 529. Intendit Scholiasta dicit aut idem esse quod 
contendit aut quod probare vult, quo sensu luriscon- 
sulti utantur. Hoc verius. Proprie intendere est crimen in 
adversarium iacere ^). Atque hoc egregie hominem rusticanum 
decet, verbis a foro desumptis uti; quippe qui in urbe nil 
magis metuere soleat quam calumnias et circumscriptiones 
hominum in foro versatorum. 

Tandem intus eo clamante (530): „heus, heus, ecquis hic, 
ego sum Chremes," prodit Pythias ancilla. Blande alloquitur 
adolescentem ; retinere eum conatur; ut cras redeat rogat. At 
suspicionum plenus ille paucis syllabis quam primum abeundi 
sibi certum stare consilium declarat. Quid autem facetius qnam 
rusticanum adolescentem, blande eum salutante Pythiade 
verbis: „o capitulum lepidissimum," statim secum loqui: „dico 
ego mi insidias fieri?*' Quidquid Pythias ab eo petit, ille 
negat; tandem, ubi illa rogavit (vs. 535): „Quor, miChremes?" 
exclamat „malam rem hinc ibis." Egregie Scholiasta: „apparet 
illum manu tactum esse, qui sic irascitur." Postremo Pythias 
(537): „amabo ut illuc transeas ubi illa est." Recte Scholiasta: 



^) Cf. Andria 191. Senex Davum perterriturus, ne quid moliatur contra fllii nuptias 
a se decretas, longis utitur ambagibus. Tandem servus: „Hoc quid sit" rogat non 
herum, ut opinor, sed spectatores. Golorem verborum optime reddes hac versione: 
„Nu zou ik toch wel eens willen vragen waar dat heen moet." 

2) Cf. ad Andr. IV^ 3, 18: „Intenderam verbum a venatoribus translatum, 
qui retia intendunt ad feras capiendas. Quia ergo parat Ghremem et Simonem 
fallere, intenderam dixlt. vel a sagittis atque arcu." 

„ut brevem viam demonstraret, non eas sed transeas 
dixit/* Hoc vero cur facere recuset non habet Chremes, et 
iubente Pjrthiade Dorias ancilla cum eo abit viain ei mon- 
stratura. 



ACTUS III SCENA 4. 

Nova hic in scenam prodit persona, quam Terentius ipse 
addidit (hoc enim nos docet Scholiasta), quo facto ea quae 
sequuntur multo fiunt lepidiora. Antipho est, qui cum frustra 
diu Chaeream expectaverit, tandem eum domi quaerit. Verba 
eius et alia sunt et haec (vs. 545): 

Idque adeo visam, si domist. Quisnam hinc ab Thaide exit? 
Bentleius : 

Sed quisnam a Thaide exit? 

Elegantissima haec est coniectura et haud dubie recipienda. 
Quis enim languidum istud hinc ab Thaide ferat, vel 
durissimum illud asyndeton ? Et est correctio lenissima. Etenim 
post literas st in domist omissa est a librario vox sed (set), 
deinde adverbio hinc versus utcunque expletus. 



ACTUS III SCENA 5. 

Quem Antipho admirabundus a Thaide exire viderat, quem- 
que iam e latibulo speculatur, Chaerea est, indutus etiamnunc 
Eunuchi vestibus. Primum anxius respicit, deinde, ubi a tergo 
tuta videt omnia, gaudio exclamare incipit. 

vs. 549. Nemo homost. Quid sibi ista verborum velit 
ubertas alibi dicam. 

Deinde, memor etiam quam intempestive modo se remoratus 
ait senex ille Achidemides^ secum queritur (vs. 553 sqq.): 

Sed neminemne curiosum intervenire nunc mihi 

Qui me sequatur quoquo eam, rogitando obtundat, enicet, 

Quid gestiam aut quid laetus sim, quo pergam, unde emer- 

[gam, ubi siem 
Vestitum hunc nactus, quid mihi quaeram, sanus sim anne 

[insaniam ! 
Hic eum alloquitur Antipho, atque, id quod recte observat 
Scholiasta (sed verba eius sunt corrupta), facete omnia 
Chaereae verba repetit, ut sciat ille se iamdudum ab Antiphone 
observari. 

Nactus ergo qui audiat rogetque, ab initio ad finem narrat 
Chaerea quaenam sibi in Thaidis aedibus obtigerit felicitas, 
omniaque quemadmodum gesta sunt accurate describit. Quae 
hic repetere quid opus? Res enim ipsa loquitur et sponte se 
oflPert ei qui semet legerit. Sed pauca inde in medium pro- 
trahamus. 
vs. 569 sqq. 

Erat quidam eunuchus, quem mercatus fuerat frater 

[Thaidi, 
Neque is deductus etiam tum ad eam; submonuit me 

[Parmeno 
Ibi servus, quod ego arripui. 
Male me habet vs. 571 ibi vel potius locus ubi positum est. 
(An forte eius sc. Phaedriae?). 

„Thais ubi me pro Eunucho accepit," 
Commendat virginem. An, Quoi? tibine? Gh, Mihi. 

[An. Satis tuto tamen. 
„Quid hic facit tamen?" rogat Scholiasta, et subiicit: „utrum 
hoc: etsi meretrix tamen satis tuto agit? An: etsi Chaereae, 
satis tuto tanien, quia nullus accedet alius?" Illud malim. 
Belgice sic fere vertendum ut ridentis Antiphonis vox audiatur : 
„Nu, dat was dan toch voor haar doen nog al voorzichtig ge- 
handeld." Gf. : huic mandes siquid recte curatum veli3. 

583 sqq. Dum apparatur (balneum) virgo in conclavi sedet 
Suspectans tabulam quandam pictam; ibi inerat pictura 

[haec, lovem 
Quo pacto Danaae misisse aiimt quondam in gremium 

[imbrem aureum. 
Egregie hic docet Scholiasta nullam tabulam pictam domui 
meretriciae aptiorem esse quam hanc, quippe in qua amor 
depictus sit non gratuitus sed auro venalis. 

„Hac imagine admonitus" Chaerea ait „hoc reputabam" 
(vs. 588 sq.): 

Deum sese in hominem convertisse atque in alienas tegulas 
Venisse clanculum per pluvium fucum factum mulieri. 
Bentlejus : 

Deum sese in pretium convertisse et per alienas tegulas 
Venisse e. q. s. 
Sed vel sic displicent versus. Quam enim nunc ab exemplo 
lovis excusationem petit Chaerea? Versus sic reflcti magis 
docent quae vis auri sit quam quantum amanti liceat. Schol. : 
^Utrum quia lupiter humana forma aurum infundens pictus 
erat in tabulis, non pro love aurum ?*' Et sic fere Oudendorpius. 
Sed fortasse non nimis hic sunt urgenda vocabula, quando- 
quidem in illo alienas insunt omnia: „Iupiter in alienam 
domum irrepsit; quid ni et ego mihi in domo aliena largiar 
aliquid?" Cetera abundant. Quamquam ad istud: „non nimis 
urgenda omnia" in Terentio invitus confugio. 

vs. 591. Ego homuncio hoc non facerem? ego illud vero it^. feci 

[ac lubens. 
Bentl. : Ego homuncio hoc non fecerim? ego vero illud 

[fecerim ac lubens. 
Quod probat Kuhnkenius, hoc argumentum afiferens: „futurum 
tempus requiritur, non praeteritum.'* Quod nihili est, v. vs. 606 
et Cic. pro Cluent. § 45. Et etiam versus emendati altera pars 
inepte languet. 

vs. 592 sq. 

Dum haec mecum reputo, arcessitur lavatum interea virgo : 
lit, lavit, rediit: deinde eam in lectum illae collocarunt. 
Arcessitur et collocarunt legitima esse vocabula de 
iustis nuptiis observat Scholiasta: haud inepte, siquidem illam 
ipsam virginem mox iustam uxorem Chaerea ducet. 
593 „Ancillanun una 

heus tu, inquit, Dore, 
Cape hoc flabellum, ventulum huic sic facito, dum lavamur : 
Ubi nos laverimus, si voles, lavato." 
Ludibrio habent eunuchum puellae. Kecte enim Schol. : „quasi 
satisfacientis est quod solum illum relinquant cum virgine," quibus 
verbis bene illustrat muliercularum in domo meretricia lasciviam. 
Toti Chaereae narrationi postquam aurem praebuit Antipho 
rogat: „Sed interim de symbolis (quibus te praefecimus) quid 
actum est?" 

Ch, Paratumst. An, Frugi es: ubi? domin? Ch. Immo apud 

[libertum Discum. 
An, Perlongest. Ch, Sed tanto ocius properemus. An, Muta 

[vestem. 
Recte nos monet Scholiasta: „haec olnovofila est ad id quod 
in domum Thaidis rediturus est Chaerea." Fit hoc vs. 840. 

„Ubi mutem?" anxius Chaerea rogat „certe non domi ubi iam 
vereor ne et pater et frater sint, a quibus conspici hac veste 
indutus nolim." Ibi Antipho: „eamus ad me." 

Probat hoc consilium Chaerea et ad Antiphonis aedes 
abeunt ambo. 



ACTUS IV SCENA 1. 

Dorias, modo a Thaide profecta, ut Chremeti aedes militis 
monstraret, inde redit. Accurrit autem anhelans, exanimata, 
terrore perculsa. Cur? Chremetis illius adventus iram militi 

moverat: putabat enim rivalem illum esse, cum praesertim 
Thaldem tantopere eius videndi retinendique cupidam videret: 
hinc ortum iurgium Thaidem inter militemque; atque illa 
militis importunitatem ferre • nolens Doriada praemisit cum 
suis ornamentis aureis. Dicebam illam Doriada accurrere anhe- 
lantem, exterritam, terrore perculsam. Talisque eius actus esse 
debet. Verissime enim simulque lepidissime Scholiasta observat : 
„Ea persona quaesita est quae terribilem credat militem, ut 
eo magis in experiendo vanus ac ridiculus esse possit." 

Secum loquens Dorias narrat quid apud militem sit actum. 
Narrationis hoc est initium (617 sq.): 

Nam postquam iste advenit Chremes adolescens fratervirginis 

Militem rogat ut illum admitti iubeat. 
Duplicem ob causam Bentlejus huic loco emendationem adhi- 
buit: primum non ferebat iambicum versum inter trochaeos; 
parum idonea causa haec ; paulo enim post ob eandem ei vs. 622 : 

Invitat tristis: mansit, ibi illa cum illo sermonem ilico, 
ceteroquin sanissimus fuit mutandus. Qravius hoc quod nostri 
versus oratio supra quam dici potest puerilis est et balba. Ne 
dici quidem Latine posse opinor „iste Chremes adolescens"; 
haud minus id mihi absurdum videtur quam si quis Qraece 
sic loqueretur: GViog 6 XQifirig vEaviayiog. Quid autem facilius in 
textum irrepere potuit quam Chremetis nomen a sedulo lectore 
in margine positum? Certa ergo videtur Bentleji correctio: 

Nam postquam iste advenerat adolescens frater virginis. 
Quid quod Scholiastam quoque male habuisse videtur vulgatae 
lectionis abundantia. Annotat enim: ^instanter admonet qui 
scilicet sit Chremes", quae verba. cum risu reprehendentis 
esse videntur. Satis enim hercle iam cognitus spectatoribus 
Chremes ille. 
Thais a milite petiit ut Chremetem invitaret ; (ys. 620 sq.) : 
Id faciebat retinendi illius causa: quia illa quae cupiebat 
De sorore eius indicare, ad eam rem tempus non erat. 

Ergone nihildum de sorore reperta Chremes audivit, ubi vs. 743 
ad Thaidem venit? Ita videtur: nunc enim retinet tantummodo 
Thais adolescentem, postea de inventa sorore narratura. An ver- 
bum i n d i c a n d i tantummodo ad res quae avayv(OQiO(i6i^ efllciunt 
pertinet, et tempus hic idem est quod facultas, occasio? 
Miles, ratus sibi a Thaide ante oculos adduci aemulum „facere 
contra huic aegre" i. e. urere eam et mordere (Qr. kwtelv) et 
(vs. 624 sq.): 

„heus'' inquit „puer, arcesse Pamphilam 
Ut delectet hic nos." 
Lepide Scholiasta annotat „quasi dicat, quod haec non 
facit... et bene hic quasi insuaviter nunc tractemur." 



ACTUS IV SCENA 2. 

Eodem fere, quo Dorias, tempore advenit Phaedria adolescens. 
Qui enim vel totum triduum ruri manere decrevisset, vix inte- 
grum diem ab urbe et a sua Thaide abesse potuit. Et alia de 
suo conatu narrat et haec (vs. 635 sqq.): 

Ubi ad ipsum veni deverticulum, constiti:* 
Occepi mecum cogitare: hem, biduum hic 
Manendumst soli sine illa? quic^ tum postea? 
Nil est. quid? nil? si non tangendi copiast, 
Eho ne videndi quidem erit? si illud non licet, 
Saltem hoc licebit. Certe extrema linea 
Amare haud nil est. 
Nihil unquam facetius enuntiatum fuit quam hoc est: „hem 
biduum hic manendumst soli sine illa." In omnibus hisce 
vocabulis hem^), biduum, hic, soli, sine illa inest 



') Hic quoque heni gravissimam habet emphasin; non possis Belgice melius 
vertere quam sic: ^m^n God." Atque hoc ita pronuntiandum ut utraque syllaba 
quam maxime producatur. 

nota aegritudinis et desperationis. Non tam sunt primo aspectu 
perspicua haec: „quid tum postea? nil est." Habent tamen 
haec quoque permultum venustatis. Primum quid tum 
postea quid sit constat. Sic enim rogant qui signiflcant sibi 
aliquam rem non videri magni momenti. ^) Deinde vocabulis 
n i 1 e s t Phaedria significat i n u r b e nihil esse quod magnopere 
desideret (quandoquidem illic quoque per biduum ei carendum 
est Thaide) ^. Bene rem perspexit Scholiasta, qui ad lemma 
nihil est? quid? nihil? si non annotat: ^Amantium 
disputationes intermiscent quaedam consilia sanae mentis, quae 
tamen statim resurgentis amoris saevitia devincuntur." Etenim 
in vocabulis nihil est consilium sanae mentis flnem habet, 
a quid resurgit amoris saevitia. 

Dum etiam secum loquitur Phaedria, et ab altera parte 
otiosa adstat Dorias, „timida subito egreditur Pythias." His 
enim verbis utitur Phaedria cum admiratione quid illa sibi 
velit rogans. Ad adiectivum timida recte Scholiasta annotat: 
„timida, modo aegra, turbata, commota," (modo autem et 
hic et sexcentis aliis locis signiflcat hoc loco). 

Habet profecto Pythias cur „timida" sit. Dum enimDorias 
et Phaedria adveniebant et ante ostium loquebantur, ipsa 
conclave intraverat, in quo ancillis lavantibus relicta fuerat 
virgo (Pamphila), ibique cognoverat non verum sed simulatum 
Eunuchum a Parmenone introductum. Clamans ergo provolat, 
scelerosum hominem quaerens, eiusque factum et aliis verbis 
describens et hisce (645 sq.): 



') Belgice: „Nu wat zou dat?" 

*) Longe diversus a nostro loco est versus Phormionis 308; tamen ibi quoque 
illud nil est eandem vim habet. Phaedria et Geta Antiphonem propinquo patris 
adventu anxium sollicitumque erigere et confirmare conantur: frustra, plane enim 
ille demisit animum. Tandem Qeta, nihil proficere se alloquio suo intelligens, 
indignabundus ad Phaedriam: „hoc nil est, Phaedria, ilicet" i.e. hoc loco (in hoc 
homine) spei nihil est. Totum ergo hoc: quidtumpostea?nil est Belgice sic 
vertas: „Maar waarom zou ik niet? In de stad heb ik toch niets." 

4 

Quin etiam insuper scelus, postquam ludiflcatust virginem, 
Vestem omnem miserae discidit, tum ipsam capillo conscidit. 
Revera haec non ita facta sunt ut Pythias narrat; illa enim 
scelus commissum quantum potest auget. Dum luctata est 
virgo, vestis eius turbata et capilli disiecti sunt. 
Alloquitur eam Phaedria sic (vs. 650): 

Quid istuc? quid festinas? aut quem quaeris Pythias? 
Ubi festinas esse turbaris, trepidas recte monet 
Scholiasta. 

Rem denarrat Pythias. Tum (654 sq.) Phaedria: „Quid ais?" 
et Pythias : „Perii." Iterum Phaedria : „Temulenta's*' et Pythias : 
„Utinam sic sint qui mihi male volunt.'* Sic enim nunc voca- 
bula inter loquentes distribuuntur, male siquid video. Doriadi 
dandum esse perii censeo: est enim exclamatio eius qui re 
improvisa perterrefactus est: in media lamentatione locum 
non habet. Cui, ut hoc utar, alapa infligitur, non primum alia 
quaedam exclamat, deinde perii addit, sed ab hac voce facit 
lamentandi initium. Paulo post Dorias cum Pythiade relicta 
sola eadem voce utitur, ibi quoque in allocutionis initio (vs. 664) : 
Perii, obsecro, tam infandum facinus, mea tu, ne audivi 

[quidem. 
Ad illud ergo temulenta es Pythias respondet: „Utinam 
sic sint qui mihi male volunt" : ix^Qoig yivoixo. Lepide Scholiasta : 
„bene, non ebrium esse in maledictum vertit, quasi vero temu- 
lentum esse felicitatis sit.'' 

Audito frustra quaeri maleflcum Phaedria sic (661 sq.): 

Nequeo mirari satis, 
Quo illic abire ignavos possit longius, nisi si domum 
Forte ad nos rediit. 
Ne trochaeus inter versus iambicos veniat vulgo nunc editur quo 
illic pro quo ille. Agnosco correctionis causam, ipsam non 
probo: cascas enim vocabulorum formas obtrudere Terentio 
invitis codicibus non ausim, multoque mihi arridet magis haec 

lectio: quo ille hinc. Est autem nisi si ignorare sefatentis 
et plane aitoQovvxo^^ ita tamen ut sibi unum etiam restare ex- 
perimentum signiflcet, idque parvae spei. 

Postquam domum suam abiit Phaedria, pauca etiam Pjrthias 
cum Doriade loquitur: „miserae" ait „non in mentem venerat." 
Cogitatione addendum est: „fleri potuisse ut simulatus ille esset 
Eunuchus." 



ACTUS IV SCENA 4. 

Domo redit Phaedria secum trahens Eunuchum, verum illum, 
nuUiusque sibi culpae conscium, indutum etiam Chaereae vestibus. 
Convitiis onerat miserum hominem et aliis et his: „Fugitive, 
male conciliate." Conciliare est verbum contractibus pro- 
prium et passim de emptione usurpatum; male conciliate 
ergo est: „nimio pretio empte/' in quibus verbis simul con- 
vitium inest et commemoratio doni pretiosi Thaidi dati. Ad 
suum donum laudandum etiam (670) „os Ait sibi detorsit" 
Phaedria dicit, quasi ante pulcher fuerit et (684): „nunc tibi 
videtur foedus." (Sic fere Scholiasta). Ceterum fugitive et 
male conciliate arte cohaerent: fugitivus enim redhi- 
bendus est. Ergo duobus his convitiis alluditur ad actiones 
apud aedilem (redhibitoriam et quanti minoris). 

Pertinaciter negat Pjrthias illum Eunuchum introductum 
a Parmenone; convincere eam studet Phaedria. Tandem illa 
(685 sqq.): 

Tace obsecro: quasi vero paulum inter siet. 

Ad nos deductus hodiest adolescentulus, 

Quem tu videre vero velles, Phaedria. 

Semper in vs. 687 haereo: Quem tu videre velles, 

Phaedria. Aliquis tam pulcher esse potest, ut qui semel 

vidit iterum videre cupiat. Sed quod hic legitur de Phaedria, 

t 

qui Chaeream nunquam vidit (sic enim Pythias credit), id 

« 

quidem sensu cassum est. Et fac sic dici posse: „erat ille 
puer tam formosus ut eum videre velles", quid emphatico 
illo tu opus est? Hanc propono emendationem : 

qui tu videri vero velles, Phaedria 
vel: quemtevideri vero velles, Phaedria. 

Sic egregie illud P h a e d r i a quoque rj&tx&g additur. Cf. Andr. 702, 
ubi Pamphilus rogat: quis videor i. e. „me aspice: vultumne 
ego habeo fallacis hominis et impostoris, an fidelis amici?" 
„Hic vero est" Pythias addit: 

Vietus vetus veternosus senex 
Colore mustelino. 
Admodum verisimile est quod alter Scholiasta tradit Terentium 
ycdiiv et yakacoTriv confudisse, citans Menandreum ovxog iau 
yaX^aiqg yiQcav. Alter Terentium defendit, hoc, ut videtur, argu- 
mento quod Eunuchi alii flant sublividi (colore mustelino), 
alii lentiginosi (colore stellionino). Bentlejus hic legendum 
censet colore stellionino. Utut est, hunc certe versum 
ad verbum e Graeco transtulit Terentius. 
Exclamat Php,edria (689 sq.): 

Hem, quae haec est fabula? 
Eo rediges me, ut quid egerim egomet nesciam. 
Hic quoquo h e m gravem emphasin habet : est enim graviter 
indignantis. ^) Pro quid egerim Bentlejus proposuit quid 



') Belgice: „"Wel allemachtig." Cura omnium brevium vocularum, tum praesertim 
interiectionis hem accurate rationem esse habendam ei qui Terentium probe vellet 
intelligi, persuasissimum Scholiastae fuit, ideoque nullum versum, ubi illa legitur, 
sine annotatione praetermisit. Sed nusquam melius quae eius vis esset demon- 
stravit quam ad Andr. I, 2, 13, ubidicit: „Hem: nunc quasi correptio totius corporis." 

Unum alterumque Terentii locum esse ubi hem non habeat emphasin illam non 
nego. Quapropter ne hoc quidem negligendum opinor quod ad Eun. II, 8, 15 legitur: 
„Hem: si cum H, Parmeno, si leniter Chaerea." Non quod dubium esse mihi 
videatur utri hoc loco danda sit interiectio (v. enim quae ad eum annotavimus), 
sed omnino in quotidiano sermone multum interfuisse inter hem etem lubenter credo. 

emerim, quod vel ideo probo quoniam quid egi? certam 
sibi habet signiflcationem, quam a comico intortam esse vix 
crediderim. Certe inepte vulgatam defendit qui ad Phorm. 
vs. 980 „quid agam cum illo nescio prorsus" provbcat. 

Interrogat hominem Phaedria, et ille a Phaedria se emptum 
agnoscit. Sed mox, permittente Phaedria, interrogandi partes 
suscipit Pythias, his verbis (vs. 692): 

venisti hodie ad nos? negat. 

Sequitur: At ille alter venit annos natus sedecim: 
Quem secum adduxit Parmeno. 
Quis hic loquitur? Pythiasne? At quid illi opus est Parmenonem 
nominare? Totum istud quem secum adduxit Parmeno 
egregie Eunucho convenit, qui putans Parmenonem soluih 
venturum ut se arcesseret, non intelligebat cur adolescentulum 
secum adduceret. An fleri non potuit ut Eunuchus pri- 
mum capite abnueret, deinde, postquam Pythias dixit negat, 
ultro adderet: „at ille alter — Parmeno"? Etiam quae 
vs. 702 leguntur: 

Meam ipse induit: post una ambo abierunt foras 

Eunuchus dicit non rogatus. Et melius deinde verba 
(694 sqq.) : 

agedum hoc mi expedi 
Primum: istam quam habes unde habes vestem? taces? 
Monstrum hominis non dicturu's? 
Pythiadi dabuntur. Tum Eunuchus: „Venit Chaerea," et illo 
demum nomine audito rursus Phaedria rogare incipit. Quodsi 
recte de vs. 693 sq. conieci, lepide Eunuchus, quem primum 
„illum alterum" dixit, nunc minis coactus suo nomlne Chae- 
ream appellat. Et quod ad illam coniecturam pertinet, vide 
vs. 702: „post una ambo abierunt foras." Audis Eunuchum 
cum stupida quadam admiratione narrantem de re plane sibi 
obscura. 

Metuit autem Phaedria ne veritas a Thaide vel a Pythiade 

certo deprehendatur ; non vult a suo fratre aliquo esse dolore 
afifectam Thaidem. Ergo iterum Eunuchum omnia iam confessum 
interrogat, sperans ab illo testimonium revocatum iri. Sed 
prius sic Pjrthiada alloquitur (vs. 704): 

Age nunc, belua, 
Credis huic quod dicit? 
Vox ergo belua non tam agrestis est quam primo aspectu 
videtur. 

Verum eadem quae antea respondente Eunucho exclamat 
(vs. 709): 

luppiter magne, o scelestum atque audacem hominem. 
Rectissime Scholiasta: „Chaeream scilicet vel Parmenonem. 
Sed sic pronuntiandum est, ut putet ancilla de Eunucho dici." 
Hic Pythias (709 sq.): 

Vae mihi: 
Etiam non credas indignis nos esse irrisas modis? 
Neque credas neque credis (quae vulgata est lectio) ferri 
hic potest. Si constat is in credis nunquam produci, putan- 
dum est graviori vitio hunc locum laborare et totum c r e d e n d i 
verbum huc e versu sequenti aberrasse, ut vera lectio sit: 

710 Etiam tu negas indignis nos esse irrisas modis? 

711 Mirum ni credis quod iste dicat. 

Tandem ad incitas redactus Phaedria clam ad Eunuchum (712) : 
„heus negato rursum," et signis, a Pythiade aversus, iubet 
Eunuchum negare quae modq agnovit. Tum clara voce: „pos- 
sumne ego hodie ex te exsculpere verum?'* Hic hodie 
minantis iracundique est. Atque ubi negavit Eunuchus quae 
negare iussus est, secum eum domum trahit quasi ad tormenta. 
^I intro nunciam" exclamat flcta iracundia, et Eunuchus flcto 
timore: „oiei." 

Sola relicta cum Doriade Pythias signiflcat se probe intelligere 
Parmenonis illum fuisse dolum. Quid sit agendum Doriadem 
rdgat. „Rem tace" iUa ait et (721 sqq.): 

tu pol, si sapis 
Quod scis nescis, neque de Eunucho neque de vitio 

[virginis. 
Hac re et te omni turba evolves et illi gratum feceris. 
illi: „virgini" ait Scholiasta, „Phaedriae" Westerhovius. Hoc 
potius credo: gratum facere illi dicimur, qui statim ex 
nostro facto aliquid commodi sit capturus; non ponitur de re 
quam quis tandem aliquando sibi profuisse sensurus sit. 
Dum haec loquuntur, appropinquantem vident Chremetem; 
paucisque verbis Dorias Pythiadem certiorem facit turbae, se 
etiam praesente inter Thaidem et militem ortae, moxque ipsam 
affuturam addit. Tum Pythiade iubente cum Thaidis auro in 
aedes abit, ipsa Pythias ante ostium remanet. 



ACTUS IV SCENA 5. 

Lepide Chremes depingitur a cena militis veniens vini plenus, 
neque tamen turpiter ebrius, sed „multo hilarior" (verba sunt 
haec iocantis Pythiadis) quam dudum. „Atat, data hercle verba 
mihi sunt: vicit vinum quodbibi" sicaccedensloquitur(vs.727), 
ubi vis interiectionis atat egregie a Scholiasta illustratur hac 
annotatione: „atat: interiectio est paulatim percepti atque 
intellecti mali." 

Mox Pjrthiadem rogat iamne venerit Thais ; illa vero mirabunda : 
„an abiit iam a milite?" (vs. 733). Respondet Chremes (734): 
lam dudum, aetatem: lites factae sunt inter eos 

[maximae. 

Agnoscis gravitatem adolescentis cum hilaritate alternantem. 
Hic Pythias (735): 

Nil dixit tu ut sequerere sese? 
Et Chremes: Nil, nisi abiens mi innuit. 

Atque rursus roganti Pythiadi: „Eho, nonne id sat erat?" 
respondet ille (736): 

At nescibam id dicere illam, nisi quia 
Correxit miles, quod intellexi minus : nam me extrusit foras. 
De verbis „correxit — foras*' haec observat Scholiasta: „Hoc 
videtur facetius et sapientius quam dici ab ebrio, rustico et 
adolescente debuisset. Hoc vitium tunc fit cum poetae ingenium 
suum in personas conferunt." Vocabulum sapientius cor- 
ruptum puto; sapientiae enim in illo dicto video nihil sed 
multum leporis atque urbanitatis. Sed tota observatio periti 
de arte. comica iudicis esse videtur. Nonne enim omnino in 
hac scena componenda negligentius versatus est poSta? Hoc 
cur rogem statim apparebit. 

Addit verbis citatis haec Chremes — et est hic ultimufe 
huiusce scenae versus: 

738. Sed eccum ipsam: miror ubi ego huic antevorterim. 
Id ego quoque miror, cum praesertim vs. 745 Thais dicat: 
„0 mi Chremes, te ipsum exspectabam," in via nimirum, nam 
post Chremetem Thais advenit. Fortasse latet hic aliquod 
lepidi poetae consilium, nihil enim opus erat Chremetem ante 
Thaidem advenire. Versu autem 738 ubi, id quod recte observat 
Scholiasta, est : „in qua parte viae." Praeteriit Thaidem Chremes ; 
hoc credibile est, sed a Thaide conspectum non esse iuvenem 
ebrium ac titubantem quis credat? Eiectum foras Chremetem 
opinor statim post Thaidem, nisi iam statim, ubi militem 
gravius irascentem vidit, clam abiit; deinde quantum sine- 
bant pedes curriculo cucurrisse ut illam assequeretur. Verba 
autem „iam dudum, aetatem" (vs. 734) quid sibi volunt ? Utrum 
revera ita videtur Chremeti, an simulare vult se aliquamdiu 
apud militem remansisse, ne nimis cito ebrius factus videatur? 

ACTUS IV SCENA 6. 

Ardens ira Thais advenit; mox adfuturum militem, quem 
ferre iam non potest, exspectat; „sine veniat" ait (vs. 739): 

Qui si illam digito uno attigerit, oculi illi ilico ecfodientur. 
Vulgata lectio est: 

Atqui si illam digito attigerit uno, oculi ilico ecfodientur, 
pro qua Fleckeisenus eam dedit quam citavi, quia dativus 
aliquis desiderabatur. Sed illud q u i s i rectum esse non potest ; 
melius foret quod si; sed simplex si omnibus aliis lectio- 
nibus praestaret. Propono igitur 

Si illam digito attigerit uno, oculi illi ilico ecfodientur 
(cum hiatu ante caesuram principalem). Nunc tamen in iis 
quae statim sequuntur: 

Usque adeo illius ferre possum ineptiam et magniflca verba 

Verba dum sint: verum enim si ad rem conferentur, 

[vapulabit 
displicet pronomen ifKpauKov illius et „si (verba) ad rem 
conferentur" vix sanum esse credo. 

Simulatque Chremetem adesse cognovit, eum sic alloquitur 
Thais (vs. 743): „o mi Chremes, te ipsum exspectabam/* 
Tollitur pars molestiae, de qua ad vs. 738 dicebam, Bentleji 
coniectura expetesso pro exspectabam. Non tamen in 
re tam dubia eam probare ausim. 

„Propter te" Thais ait (vs. 746) „haec atque huiusmodi sum 
multa passa." Ostendit hic, ut opinor, vestem scissam. „Prop- 
ter te; nam sororem tuam tibi restituere studebam." „Ubi 
ea est?" rogat Chremes. Respondet Thais „Domi apud me." 
Hic Chremes: „Hem!'* et Thais: 

Quid est? 
Educta ita uti teque illaque dignumst. 
Annotat Scholiasta: „Hem: extimuit adolescens cum sororem 
suam in domo meretricis esse audiret, cui rei statim occurrit 

Thais." Egregie; nam sic optime explicatur et quid est et 
hem suam sibi vim obtinet. 
Addito autem (vs. 749): 
Hanc tibi dono do neque repeto pro illa quicquam abs te preti 
Thais securo iam adolescenti nisticano exprimit grati animi 
confessionem. 

;,At enim'* (ait vs. 751 sq.) cave, ne prius quam hanc a 

[me accipias amittas, Chremes: 
Nam haec east, quam miles a me vi nunc ereptum venit. 
Ex his conflcigis antea (in coena apud militem) nihildum 
Chremeti dixisse de sorore inventa Thaidem. Sed vide quae 
ad vs. 620 sq. annotavimus. 

Tum Pythiadem iubet domo efiferre res TtQog rbv &vayvmQt<Sfi6v 
necessarias. Sequuntur versus duo (754 sq.) vitae pleni atque 
integrae scenae instar: Chremes militem reformidat, Thais 
metuit ne non in tempore a Pythiade Chremeti tradantur „mo- 
numenta," quibus sororem suam esse liberamque eam quam 
miles petitum venit demonstret. „Atat," hoc verbo se timere 
Chremes indicare incipit, verum metum celare studet. „Atque 
ita opus est" Thais ait (nempe: te omni metu carere). Tum 
Chremes: „ah, metuo qualem tu me esse hominem existumes." 
Et Thais (vs. 759): 

Immo hoc cogitato: quicum res tibist, peregrinus est: 
Minus potens quam tu, minus notus, minus amicorumhic 

[habens. 
Haec legenti non videntur cohaerere cum praecedentibus, at 
spectanti, ut opinor, visa sunt. Is enim Chremetis actus ge- 
stusque fuit qui minime fortibus eius verbis responderet. 
Mavult rixam certamenque vitare Chremes: 

Scio istuc (ait vs. 761 sq.), sed tu quod cavere possis 

[stultum admitterest. 

Hic tu signiflcat quam sapiens videri cupiat qui sit timidus. 

Vix adolescentem abeundi praetextus quaerentem Thais 

retinet. „Volo" (ait ille vs. 764) ;,ego adesse hic advocatos 
nobis in turba hac." Rectissime annotat Scholiasta: ^quasi 
minus timeat cupio non inquit sed volo." 

lamque tamquam ad testes arcessendos abiturus omitte 
clamat, e quo verbo apparet manu eum a Thaide retineri, ut 
recte Scholiasta docet. 

„Nil opus est istis Chremes" ait illa (vs. 765 sqq). 
Hoc modo dic, sororem esse illam tuam et te parvam 

[virginem 
Amisisse, nunc cognosse, signa ostende. 
Egregiam hic habemus Scholiastae annotationem : „haec omnia 
sic pronuntianda ut et iusta et factu facilia videantur." 

Interea Pythias monumenta illa per totam domum quaesita 
affert et Chremeti tradit. Sed ne sic quidem paratus ille est 
ad militem animose exspectandum. Hac etiam ei Thaidis ad- 
monitione opus est : „attolle pallium" : qui enim otiosus ambulat, 
eius pallium ad pedes est demissum ; cum seria res est agenda 
attoUitur. Cui admonitioni hanc lepidam illa addit querimoniam: 
Perii, huic ipsi opus est patrono, quem defensorem paro. 



ACTUS IV SCENA 7. 

lam adest miles cum Gnathone ministrisque quos copiarum 
instar instruat vi expugnaturus Thaidis aedes virginemque 
erepturus. Nihil unquam venustius scriptum est quam haec 
sunt ludicri imperatoris magna verba minaeque. Singula perse- 
quamur. Vs. 771 : 

Hancine ego ut contumeliam tam insignem in me accipiam, 

[Gnatho ? 
In eiusmodi interrogationibus vox ut eam vim habet ut ali- 
quis cum gravi indignatione respuat abiiciatque quod ab altero 

sit propositum postulatumve. Conferantur ex Latina tragoedia 
Iphigenia in Aulide notissimi versus: 

Ut ego plectar quod tu peccas, tu delinquis ego arguar 
et qui sequuntur, quibus Agamemnon respondet Menelao 
Iphigeniae poscenti sacrificium. Kespondentis est, non disputare 
incipientis. Tamen hic illud ut in primo scenae versu legitur. 
Ergo, ut Scholiastae verbis utar: „hic sermo sic prodit ut 
post scenam inchoatus esse videatur." Ad nostrum vero locum 
adscripsit, quae non quidem tam sint diserta sed tamen idem 
significent: „apparet Gnathonem et dehortatorem esse certa- 
minis et ad pocula militem provocare." Ne dubites inspice 
annotationem quae ad vs. 1025 legitur: ^semper a mensa 
Gnatho invitus abstrahitur ; nam et supra cum ad litem venitur 
ex verbis Thrasonis manifestum est Gnathonem invitum sequi, 
ubi dicit: hancine ego ut contumeliam tam insignem in me 
accipiam, Gnatho?" Vides quam bene egregius ille commen- 
tator perspexerit omnia, 

Haec addit Thraso: „mori me satiust," atque hoc fere 
annotat Scholiasta: „quasi vero ad iurgium cum Thaide mortis 
contemptu opus sit." 

„Simalio, Donax, Syrisce, sequimini" clamat miles (vs. 772). 
Egregia est ad hunc locum Scholiastae annotatio: „Huiusmodi 
militia per tumultum repente suscipitur et dicitur evocatio, 
ubi dux alloquitur cives: qui rem publicam salvam 
vultis me sequimini. Unde Virgilius: 

desuetaque bello 
Agmina in arma vocat subito ferrumque retractat, 
Ipse vocat pugnas: sequitur tum cetera pubes." 
Minae Thrasonis hae sunt: „primum aedis expugnabo"; „vir- 
ginem eripiam;" „male mulcabo ipsam." Quae sit huius enu- 
merationis venustas docet Scholiasta hac annotatione: „Vide 
ordinem belli. Primo expugnatio moenium; tum recuperatio 
captarum rerum; demum poena praedonum." 

Nomine evocatis ministris quibusdam haec addit Thraso: 
„cedo alios." Rectissime Scholiasta observat: „non reliquos 
drxit, sed alios quasi multi sint." 

Qraviter ab imperatore suo increpitus Sanga centurio quod 
pro gladio peniculum attulerit, respondet (vs. 778 sq.) : 

Egone? imperatoris virtutem noveram et vim militum: 
Sine sanguine hoc non posse fleri : qui abstergerem vulnera? 
Languet qui abstergerem vulnera si tamquam interro- 
gationem accipimus. Quare ego sic acceperim: „[attuli peni- 
culum] qui (=ut eo) abstergerem vulnera." Sed hoc quoque 
duriusculum quod noveram primum obiecta habet in accusa- 
tivo, deinde, sine uUa coniunctione, in accusativo cum inflnitivo. 
Instructis copiis ipse imperator sibi eligit locum periculo 
vacuum. Neque minus — et est haec vel maxima scenae 
venustas — illo metuit eius adversarius Chremes. Sic hunc 
confirmare studet Thais (785 sq.): 

Sane quod tibi nunc vir videatur esse hic, nebulo magnus est : 
Ne metuas. 
Non opus Bentleji coniectura qui... videtur pro quod... 
videatur. Vide ipsius Bentleji annotationem ad vs. 1064. 
Sequitur (786 sq.): 

A. Quid videtur? B. Fundam tibi nunc nimis vellem dari, 
Ut tu illos procul hinc ex occulto caederes : facerent fugam. 
Quinam hic colloquuntur? Scholiasta: „miles et parasitus" ait, 
idque lepide defendit: „Nam primo ipse praecedit utpote qui 
dicat sequimini. Dum denique propius deventum est post 
principia refert pedem. Post iam ipse nihil audet sedquaerit 
consilium parasiti (quid videtur?). Denique ubi cominus res 
gerenda est dixit mane et continet irruentes. Ad postremum 
diflisus nescit quid agat: ad parasitum spectans quid agimus 
inquit." Alius esse Scholiasta videtur, qui eandem sententiam 
defendit hoc argumento: „non conveniunt ista meretricis dictis 
superioribus." Ille tamen dubitat. Equidem non dubito quin. 



62 

ut flt in antiquioribus editionibus, Chremes et Thais hic 
loquantur. Funda enim illum decet qui ab aedibus suis maiorem 
aliquem numerum hostium propellit (cogita modo de Vespis 
Aristophaneis), non eum qui in alienas aedes impetum facit 
ante quas neminem stantem conspicit. Et ineptum est „facerent 
fugam** de iis dictum quos domi inclusos putes. 

Dum Thais loquitur: „Fundam — fugam" et Chremes latitat, 
ipsa procedit ita ut a milite conspiciatur. 

Conspecta Thaide priusquam armis impetum faciat quid 
verba sua valeant se experiri velle signiflcat. Laudat eius 
prudentiam Gnatho et 

„Di" (ait vs. 790 sq.) vostram fldem, 

Quantist sapere! nunquam accedo, quin abs te abeam doctior. 
Notissima verbajhaec sunt. Tamen vix et ne vix quidem omnes 
eius lepores agnoscat nisi qui magistro utatur Scholiasta, cuius 
haec est lepidissima annotatio: „Mire egit personam admirantis 
per trinam aTtoarQocpriv \ ad deos: di vostram fidem, ad se 
ipsum: quantist sapere, ad militem: nunquam — doc- 
tior. Et ridicule parasitus nunquam accedo ad te dixit, 
qui nunquam recedit." 

Sic ergo eam alloquitur (792 sq.): 

Thais, primum hoc mihi responde: quom tibi do istam 

[virginem, 

Dixtin hos mihi dies soli dare te? 
Respondet Thais: „Quid tum postea?'' Nullus locus melius 
quam hic docet quid sit quid tum postea. V. ad vs. 637 sq. 
Sperni se a Thaide et contemni videns miles: „Pamphilam" 
ait (vs. 796) „ergo huc redde, nisi si mavis vi eripi.'' Hic 
subito minitabundus et cum multis maledictis convitiisque 
vetat eum Chremes suam tangere sororem. Cur subito hie 
Chremeti redit animus? An ex quo Thais cum milite locuta 
est, statim intellexit minime metuendum esse militem illum? 
Sic fere rem explicare videtur Scholiasta, cuius verba sunt: 

;,se primum interposuit, ut adolescentulus potuit, iam fracto 
milite." 

Convitiorum illorum unum est (vs. 798): ^Furcifer.'* Perite 
autem annotat Scholiasta: „incongrue, ut imperitus adolescens, 
liberum servilibus convitiis exagitat." Cf. ad 862, ubi ancilla 
eo nomine utitur. 

Placare studet adolescentem subito animosum factum Gnatho, 
quin etiam medium se interponit, quod apparet ex verbis, quibus 
eum alloquitur Chremes vs. 799: „Non tu hinc abis?" Tum 
subito ille ad militem conversus (vs. 800 sq.): 

Scin tu ut tibi res se habeat ? si quicquam hodie hic turbae 

[coeperis, 
Faciam ut huius loci dieique meique semper memineris. 
Hic Gnatho: 

Miseret tui me, qui hunc tantum hominem facias inimi- 

[cum tibi. 
Vides quam paratam habeat Gnatho simulatam illam com- 
miserationem hominum qui suo Regi adversentur. (Cf. ad 
vs. 418). 

Sequuntur haec (803): 

Diminuam ego tibi caput hodie nisi abis. Ain vero, canis? 
Sicine agis? 
Hic verba Diminuam — abis quin Chremeti danda sint 
non est dubium. De ceteris videamus. Semper fit audacior 
Chremes et blandior parasitus. Non ergo a parasito dictum 
credo: Ain vero, canis? neque credidit Scholiasta, qui illud 
canis convitium miUtare dicit. Sed sicine agis egregie 
parasitum decet: est enim leniter increpantis et conciliare 
studentis. Non est luculentius exemplum quam quod vs. 99 
legitur, ubi iisdem verbis leniter Parmenonem increpat Thais 
quod herum instiget cum placandus illi esset. 

„Quid tu tibi vis?" a milite rogatus Chremes ei rem exponit : 
liberam esse illam virginem quam miles petat, civem, sororem 

suam. Hic miles suum hem et hui interponit, quae, ut recte 
docet Scholiasta, sannae sunt adversus eos quibus irascimur. 
Egregie tota hac scena miles et Chremes, dum inter se metuunt, 
convitia iactant. Denique, ubi Chremes minitabundus dixit: 
„tangere te eam prohibebo/' callide hoc tamquam praetextum 
finiendi vel saltem dififerendi iurgii arripit Gnatho et: „Audin 
tu? hic furti se adligat, sat hoc tibist" ait (vs. 809). Hic Thaidem 
miles rogat': „Idem hoc tu, Thais?" at illa: „Quaere qui re- 
spondeat.'' Recte Scholiasta annotat: „ipsam circumventurus 
interrogat: quod illa intelligens malitiose ait: quaere qui 
respondeat." 

Profecto ad nutricem Chremete quam tov ccvayvcoQLaunv svsku 
adducturus est, miles quoque ne verbis quidem quidquam se 
proficere videns discedit, vel potius a Gnathone ad cenam 
retrahitur seque ab illo placari patitur. Neque tamen suae 
oblitus dignitatis exercitum suum dimittit, soUemnibusque 
Sangam alloquitur verbis (814 sq.): 

Sanga, ita ut fortis decet 
Milites, domi focique fac vicissim ut memineris. 

Quam lepida in voce foci sit parodia senties, si memineris 
coquum esse Sangam illum. Hic vero: 

lam dudum animus est in patinis. 
Et Gnatho „Frugi es". lisdem verbis Chaeream laudat Antipho 
vs. 608 idque ob eandem rem, nempe quod coenae curam 
habeat. Denique magna voce clamante milite: „vos me hac 
sequimini" (utitur autem eodem illo sequimini, quo copias 
adducens usus erat), illius domum abeunt omnes. 

ACTUS V SCENA 1. 

Thais prodit cum Pythiade expostulans: haec enim ei quid 
absente ea domi factum sit narravit, vel potius per ambages 
indicavit, quemadmodum vs. 723 a Doriade monita erat. Verba 
eius subsanniens Thais repetit (vs. 818 sqq.) : 

Scio, nescio, abiit, audivi, ego non adfui. 
Virgo conscissa veste lacrumans obticet; 
Eunuchus abiit. 

In quibus unum tamen erat quod cuiusmodi res accidisset 
satis redderet perspicuum. Rectissime enim ad vocem obticet 
Scholiasta annotat: ^Tacemus consilia, reticemus dolores, 
obticemus quorum nos pudet." 

„Non fuerat Eunuchus ille verus, sed Chaerea Phaedriae 
frater illius veste sumpta sibi ad virginem aditum paravit" 
hanc confessionem vix Pythiadi extorquet; et iterum hera his 
verbis eam corripiente (vs. 829 sq.): 

Quid ais, sacrilega? 
Istucine interminata sum hinc abiens tibi? 

respondet Pythias : 

Quid facerem? ita ut iusti, soh creditast. 

Atque Thais 

Scelesta ovem lupo commisti. 

Haud dubie ipsam Terentii manum restituit Bentlejus 
commisi legendo pro commisti. Quemadmodum enim e 
sequentibus apparet, finem hic iam Thais facit in Pythiadem 
invehendi et agnoscere incipit se stultam fuisse, quae imponi 
sibi passa sit. Et est illud scelesta semet cum lamentatione 
incusantis. Cf. Heaut. 970: 

Disperii: scelestus quantas turbas concivi insciens! 

5 

Minus certa sed tamen elegantissima videtur Bentleji emen- 
datio versus 826, ubi Thais Chaereae audito nomine: 

Quid is obsecro ad nos? quam ob rem adductust? 
Sic enim legitur. Coniecit Bentlejus: 

Quid is obsecro ad me aut quam ob rem adductust? 
Sequuntur autem haec (832—835): 

dispudet 
Sic mihi data esse verba, quid illuc hominis est? 
Py, Era mea tace tace obsecro, salvae sumus: 

Habemus hominem ipsum. Th. Ubi is est? Ph, Hem ad 

[sinisteram. 
Duo sunt in quibus hic haeream. Primum quid illuc 
hominis est exclamat Thais subito conspecto Chaerea, et 
cur exclamet Scholiasta egregie explicat annotando: „Non 
agnoscit hunc hominem meretrix, quia etsi adhuc Eunuchi 
veste indutus est, attamen exuit spadonis incessum, vultum, 
habitumque mutavit, et praeter vestem totus in Chaeream 
rediit." Sed poteratne illa exclamatio sic praecedentibus adiici, 
nulla interposita vocula qua transitus pararetur? Deinde quis 
locus est interiectioni hem ante ea verba quibus Pythias 
adventantem Chaeream monstrat, submissa, ut opinor, voce, 
quippe quae modo heram ut taceret monuerit (vs. 884: era 
mea tace obsecro)? Atqui hem clamantis est et subita 
re vehementer perculsi vel perturbati. Nonne egregie utraque 
difficultas tollitur si istud hem e vs. 835 ad 833 retrahimus 
et ante quid illuc hominis est ponimus? Nam Thaidem 
illa uti exclamatione miro perculsam spectaculo adolescentis 
incessu ingenuo vultuque liberali, induti autem abiectissimi 
mancipii vestimento facile intelligimus. Et plerumque quidem 
hem ictum habet; non desunt tamen loci, ubi in thesi latere 
videatur. Cf. vs. 459: 

Eamus ergo ad cenam: quid stas? Hem alterum, 
ubi etiam eliditur. „Ad sinisteram" autem Pythias dicit, sive 

nescia iam a Thaide conspectum Chaeream, sive intellexit 
cur illa clamaverit, tamen aliquo modo signiflcare debebat 
Chaeream esse illum qui herae admirationem moverit. 



ACTUS V SCENA 2. 

Accedit Chaerea stomachans quod semper adhuc prohibitus 
sit mutare vestem. Ubi Thaida conspicit iam propius accessit 
quam ut fugere possit. Primoque eum cum acerba derisione 
alloquitur Thais tamquam Dorum eunuchum servumque; mox 
intelligens facta infecta reddi non posse serio cum illo delibe- 
rare incipit quo modo res ad bonum possit adduci exitum. 
Contra Pythias succensere ei pergit neque tam facile indigna- 
tionem co^rcet ; egregieque ira eius depicta est ideo vel maxime 
succensentis simulato illi Doro, quod eius culpa ipsa apud 
dominam periculum adiit. Igitur, ubi Chaerea, Dori etiamtum 
partes agens, Thaidi roganti: „Virginemne tu civem vitiare 
ausus es?" respondit: „conservam esse credidi," iure illa excla- 
mat (859 sq.): 

Conservam? vix me contineo quin involem 
Monstro in capillum: etiam ultro derisum advenit. 
Ultro optime, quia ipsa Pythias est in conservarum illarum 
numero. Egregie haec omnia Scholiasta iijtellexit. 

At Thaidi iam prudentia emendare cupienti quae imprudentia 
deliquerit molestissima est illa ancillae iracundia. Hinc dictum 
illud eius ad Pythiadem (vs. 861): „Abin hinc insana?" Illa 
vero (861—3): 

Quid ita? Vero debeam, 
Credo, isti quicquam furcifero, si id fecerim: 
Praesertim quom se servom fateatur tuum. 

ubi credo quam solet ironicam vim habet; cetera fient per- 
spicua si reputaveris qui maiores poenas sumat quam pro 
scelere admisso apud illum debiti aliquid residere. 

Tum statim Thais: „Missa haec faciamus." Haec iocularia 
et futilia. Sic Scholiasta: rectissime: non enim iam Dorum 
eum appellat vel cum eo tamquam cum servo loquitur. 

Deinde: „Non te dignum, Chaerea, fecisti.'' Nomen Chaereae 
sic adiectum commiserationem quandam habet. Tum suum 
consilium quod fuerit exponit; postremo: 

Conturbasti mihi 
Rationes omnis, ut eam non possim suis 
870. Ita ut aequom fuerat atque ut studui tradere, 
Ut solidum parerem mi hoc beneficium, Chaerea. 
Qui beneficium facit, is sibi apud eum cuifacitgratiamparit; 
et gratia illa thesauri cuiusdam instar est. Cf. Herodoteum 
1] xccQig aTtoKsnai. Flebiliter ergo queritur Thais: speraveram 
fore ut illud beneficium mihi thesaurus quidam fieret, nunc 
tu mihi eam spem ademisti. 
Contra Chaerea (872 sqq.): 

At nunc dehinc spero aeternam inter nos gratiam 
Fore, Thais. saepe ex huiusmodi re quapiam 
Malo principio magna familiaritas 
Conflatast. 
Haud parvam emphasin habet illud a t : afiirmat enim iuvenis 
tantum abesse ut damnum fecerit Thais ut haud parvum 
lucrum ad eam perveniat: pro solido beneficio habebit 
aeternam gratiam. Sed sanum esse huiusmodi re 
quapiam vix credo et in tam lepidis versiculis languidam 
istam verborum ubertatem non fero, sed quid agam nescio. 

Ludere tamen et deridere fictum Eunuchum pergit Pythias, 
consultoque vs. 882: 

Te quoque iam Thais, ita me di bene ament, amo. 
Haec grati animi testandi formula „te amo" (gratias enim 

Chaerea hic agit Thaidi quae sibi tam facile ignoverit ac secum 
redierit in gratiam) a poeta Chaereae tribuitur ut sequi possit 
ioculare Pythiadis dictum (vs. 883): 

Tum pol tibi ab istoc, era, cavendum intelligo. 
Suavissimum est illud verborum iocorumque proelium Pythiadem 
inter Chaereamque. Atque egregie illud Scholiasta illustrat, 
cuius pauca hic afferam. Monuerat Pythias Thaidem ne ado- 
lescentem lascivum petulantemque domum suam admitteret. 
Tum (901—4): 

Gh, Non faciam Pythias. Py, Non credo Chaerea, 
Msi si commissum non erit. Gh. Quin, Pythias, 
Tu me servato. fy. Neque pol servandum tibi 
Quicquam dare ausim, neque te servare. apage te. 
Annotat Scholiasta ad vs. 901: ^ioculariter ut ille Pythias, 
ita haec Chaerea" et ad vs. sequentem: ^iterum nomen vul- 
tuose est additum,*' ^) denique ad vs. 903: „totum garrule 
etgesticulose, ut puellam cum adolescentulo fabulari videas". 
Versu autem 902 in nisi si commissum non erit 
paulisper haereo; additum sane oportebat quicquam. An 
pro non legendum nil? 

Dum illi ludunt subito Chremes conspicitur, recordatusque 
Chaerea quam turpem etiam gerat personam, cum Thaide in 
aedes eius properat; ante ostium restat Pythias. 



ACTUS V SCENA 3. 

Appropinquante Chremete et nutricem incitante Pythias 
secum deliberat quomodo a Parmenone, a quo ita sit decepta, 
ut sibi etiam herae faerit timenda ira, poenas sumat. A Chre- 



Conferri possunt in Phormione ista (vs. 487 et 489) Dixi Phormio. Pixi 
Demipho, ubi v. Schol. 

mete ubi audivit memoriter nutricem cognovisse signa sororis 
iam iam sibi restituendae 

„Bene" (ait vs. 916) ^edepol narras, nam illi faveo virgini." 
Ne illud nam illi faveo virgini languere putes, a Scholi- 
asta disce singularem quandam esse illorum verborum festivi- 
tatem, quaeque ea sit. ^Quasi dicit" ait „illi faveo, non 
Chaereae" : Chaereae enim succensere Pythias pergit. In mentem 
hic nobis venit lepidissimae scriptoris nostratis narrationis, ubi 
matrona paulo acerbioris ingenii, postquam adolescentem quen- 
dam e po^ta aliquid recitantem audivit, inducitur dicens: 
„pulcherrima est elegia," atque illud elegia ita pronuntians 
ut dicere videatur: „quod ad recitationem pertinet, de illa 
tacere satius est." ^). 

Intromittit Chremetem cum nutrice Pythias, dumque respicit 
ipsa Parmenonem accedere videt. 

Virum bonum eccum Parmenonem incedere 
Video 
ait illa (vs. 918 sq.); praecedunt eius ad Chremetem nutri- 
cemque verba haec: 

Ite intro: iam dudum era vos exspectat domi. 
Vellem vs. 918 a voce sed inciperet, vel alio eiusmodi vinculo 
praecedenti annecteretur. Quid sipro virumlegamus verum? 
Nam in vulgata lectione etiam verborum ordo displicet (Cf. 
,bone vir!'). 

Deinde ipsa Pythias domum intrat, mox exitura ut fallacia, 
quam modo excogitavit, Parmenonem perterreat. 



) Idem Terentii artificium redit Hec. 238, ubi senex, uxori suae iratus, postquam 
ab ea cognovit aliquid ad iram sedandam aptum, ne tamen plane omnem omittat 
acerbitatem ita respondet: 

Gaudeo, ita me di ament, gnati causa: nam de te quidem 

Satis scio peccando fieri detrimenti nil potest. 

ACTUS V SCENA 4. 

Accedens Panneno iam laetatur laude quam ipse sit capturus 
si apud Thaidem res feliciter Chaereae cesserit. Et iure a Chaerea 
pretium praemiumque exspectat, neque cur exspectet multis 
verbis sumus docendi. Tamen sequitur Parmenonis disputatio 
quindecim versuum insulsissima et vix ferenda. Sunt hi 
(926—940) : 

Nam ut mittam quod ei amorem difficillimum 
Carissimum, ab meretrice avara virginem 
Quom amabat, eum confeci sine molestia 
Sine sumptu, sine dispendio: tum hoc alterum, 
930. Id verost quod ego mihi puto palmarium 
Me repperisse, quo modo adolescentulus 
Meretricum ingenia et mores posset noscere, 
Mature ut quom cognorit perpetuo oderit. 
Quae dum foris sunt, nil videtur mundius 
935. Nec magis compositum quicquam nec magis elegans: 
Quae cum amatore suo cum cenant ligurriunt. 
Harum videre inluviem sordes inopiam, 
Quam inhonestae solae sint domi atque avidae cibi, 
Quo pacto ex iure hesterno panem atrum vorent, 
940. Nosse omnia haec salus est adolescentulis. 
Totum hoc a Parmenonis consilio alienissimum. Satis est quod 
se, si res prospere cesserit, auctorem fuisse dicturus est, contra 
ea quae a Chaerea petivit vs. 390. Id quidem plane convenit 
naturae eius. Sed cur se nunc morum bonorum praeceptorem 
fingit? Et egregius ille praeceptor est qui, ut adolescentulo 
odium et contemptum meretricum inspiret, illi facultatem 
praebet apud meretricem summa voluptate fruendi! Ut canis 
a corio nunquam absterrebitur uncto. Accedit quod Thais inter 
meretrices exemplum virtutis est, quae mox pro meritis prae- 
mium accipiet. Inseruit locum inficetum aliquis probior quam 

callidior, qui noUet egregiam comoediam nihil valere ad mores 
emendandos. Eiusmodi consilium iam invenis in Scholiis ad II, 
3, 90 sqq. 

Versus 941 sq. : 

Ego pol te pro istis dictis et factis, scelus 
Ulciscar, ut ne inpune in nos illuseris. 
(Pythiadis ea verba sunt) multo melius ad 923—925, quorum 
ultimus est: 

Quantam et quam veram laudem capiet Parmeno 
referuntur quam ad istam disputationem, in qua omnia languida 
et insulsa sunt. Versum 936 iam Bentlejus spurium censebat. 
Prudentissime ad Pythiadis verba modo citata Scholiasta 
annotat: „Miro artificio poetae" (i. e. Terentii, qui hac parte 
Menandri oeconomiam festivitate sua exornasse censendus est) 
„et ab initio non placatur Pythias nec in gratiam redit Chaereae. 
Et insuper nunc mire a Parmenone irritatur magis, ut per 
eam Parmeno terreatur et per Parmenonem ingredi ad Thaidem 
cogatur senex, et demum per senem nuptiae conflrmentur. 
Haec ergo artificibus et peritis, cetera spectatoribus po^ta 
exhibet." 

Perterritura ergo Parmenonem secum Pythias lamentatur 
de atroci re quam intus fieri conspexerit. Et alloquente eam 
Parmenone, quem se non videre hactenus simulaverat: ^^quid 
istuc, Pythias? quid ais" respondet (vs. 947 sqq.): 

Rogitas audacissime? 
Perdidisti istum quem adduxti pro eunucho adolescentulum, 
Dum studes dare verba nobis. 
Rectissime Scholiasta annotat: „artificiose non accusat quid ^) 
peccaverit adversus Thaidem, quasi ex poena adolescentis plus 
doleat quam irascatur Parmenoni.'' 
Tum rem „mira tarditate ad torquendum Parmenonem" 

*) L. quod. 

(Scholiastae haec verba sunt) denarrat: prehensum a virginis 
fratre Chremete Chaeream moechorum illic subire tormenta. 
„Haec fiunt" (ait vs. 956) ^orante, ut ne id faceret, Thaide." 
Armotat Scholiasta: ^recte hoc additum ne speret auxilium 
a Thaide." 

vs. 960. Rogante Parmenone: 

Quis homo pro moecho unquam vidit in domo meretricia 
Prendi quemquam? 
^Nescio" Pythias ait. Ad illud nescio Scholiasta annotat 
obscuriora quaedam et fortasse corrupta, sed quorum sententia 
huc fere redit: „astute istud nescio a Pythiade dictum: non 
contradicit, non disputat contra Parmenonis dubitationes ; quod 
si faceret amitteret fidem. Nuntiat tantummodo, non ratioci- 
natur." Rectissime: quo enim magis insciam se fingit Pythias, 
60 naagis ei creditur, eoque minus nascitur suspicio simulatam 
eius esse perturbationem. 

lam irrupturus aedes est Parmeno ut misero hero opem 
ferat, at eum retinet Thais his verbis (964 sqq.): 

Vide, Parmeno, 

Quid agas, ut neque illi prosis et tu pereas : nam hoc putant 

Quidquid factumst, a te esse ortum. 

Iterum hic poetae oeconomiam laudat Scholiasta egregia hac 

annotatione: „totum hoc ad id addidit ut senex intromittatur 

ad conflrmandas nuptias. Sed poeta hoc agit, personae nesciunt." 

Hic adventantem cernunt senem Chaereae Phaedriaeque 
patrem ; abit in aedes Thais ; Parmeno vero, ad incitas redactus, 
totam rem, sicut acta est, fateri seni decernit, ut ille miserum 
.filium tortorum eripiat manibus. 

ACTUS V SCBNA 5. 

. Advenit senex, a Parmenone cognoscit qua iniuria afflciatur 
filius, in aedes Thaidis irrumpit, mala multa minatus Par- 
menoni auctori calamitatis. Praemittitur scenae haec Scholiastae 
annotatio: „Annotandum quod huius senis nomen apud Teren- 
tium non est: apud Menandrum Simon dicitur." Nomen 
apud Terentium non est: recte, nemo enim senem suo 
nomine alloquitur et qui huic scenae suprascripsit nomen L ach e- 
tem id suo fecit arbitratu. Apud Menandrum Simo dicitur. 
A quo? Nempe ab aliquo quocum in scena versatur. Aliam 
Scholiastae observationem videamus. Solus relictus Parmeno: 
„quamquam video" ait „me poenas daturum, tamen gaudeo 
quod ne meretrices quidem impune sint laturae, 
Nam iam diu aliquam causam quaerebat senex 
Quam ob rem insigne aliquid faceret eis; nunc repperit." 
Ad hos ergo versus (1000 sq.) Scholiasta annotat: ^Manifestius 
hoc Menander explicat: iam pridem infestum meretrici senem 
post corruptum ab ea Phaedriam nunc demum se inventa 
causa vindicaturum." Hae annotationes inter se iunctae docere 
nos videntur apud Menandrum diutius in scena versari senem 
et cum pluribus loqui quam apud Terentium. Neque mirum: 
cum enim scenis, ubi Thraso Gnathoque loquentes inducuntur, 
fabula aucta esset, ne nimis longa fieret, alio loco, idque versus 
finem coartanda fuit. Idem et in Andria factum esse novimus. 
Ad primos autem versus scenae primaquesenis verba(971 sqq.): 
Ex meo propinquo rure hoc capio commodi: 
Neque agri neque urbis odium me unquam percipit. 
Ubi satias coepit fleri commuto locum 
annotat Scholiasta (verba autem eius impedita sunt corruptave sed 
sensus perspicuus) pulchre hic senem tam otiosum induci et mali 
nihil suspicantem, quo magis audito malo perturbetur. Recte, et 
illa quoque repetitio capio...percipit ipsumque compositum 

percipit illud senis otium et loquacitatem signiflcare videtur. 
Eodem spectat amiotatio ad verba ubi satias — locum: 
„sufFecerant ad hanc sententiam duo superiores versus, sed 
iviqyEia est senilis eloquii faceti et garruli simul." 

Conspicit Parmenonem senex- et sic alloquitur (vs. 975) : 
Quem praestolare, Parmeno, hic ante ostium? 
Ille vero 

Quis homost? ehem, salvom te advenire, ere, gaudeo. 
Varias causas proponit Scholiasta cur istud quis homost 
dicat, cum senem adventantem conspexerit probeque noverit. 
Veram esse opinor : quod moras quaerit, v^l, quod eodem redit : 
„quia quod parabat dicere de Chaerea, postquam cominus ventum 
est, non audet dicere*' quae sunt Scholiastae verba. 

Non resalutat senex sed iterum rogat :Quem praestolare? 
Eiusdem verbi repetitio metuere incipientis est. Ubi vero ne 
nunc quidem quidquam respondet Parmeno, senex plane iam 
perturbatus anxiusque neque dubitans quin se absente magnum 
aliquod malum acciderit, Hem exclamat. 

Tandem sic narrare Parmeno incipit vs. 982 sq. : 

Emit quendam Phaedria 
Eunuchum, quem dono huic daret 
„t6 quendam llov^evia^ov signiflcat et Bvzileiciv avdgog'* Scho- 
liasta recte observat. 

„Pro Eunucho Chaerea ad Thaidem est deductus ibique pro 
moecho comprensus" ita fere narrare pergit. Recte autem 
Scholiasta ad vss. 991 sq., ubi illa pro Eunucho et pro 
moecho leguntur, annotat: „Bene utrumque pro, quia neque 
eunuchus est qui vitiavit virginem, neque moechus qui in 
domo meretricia. Et specta quam oratorie transtulerit ^) men- 



>) Nos de aliqua comoedia narrantes sic loqui solemus: „in Terentii Eunucho (ut 
hoc utar exemplo) seryus senem decipit; culpam malefacti in meretrices con- 
fert;" vel, versu citato, „vide quam lepide se Parmeno defendat." Sermo autem 
Scholiastae hoc habet ut fere semper huiusmodi locis perfectumtempus. ponatur . 
Quod semel obseryasse utilisslmum est ei qui Scholiastam ezcutere velit 

tionem vitiatae virginis." Idem ad versum 994, ubi Parmeno 
addit audaciam meretricum specta, annotat: ^oratorie 
avertit iram senis a se et a Chaerea atque derivat in meretricem.'» 
Vix exspectato narrationis fine senex misero filio opem ferre 
properat. 



ACTUS V SCENA 6. 

Non potest melius huius scenae argumentum describi quam 
his Scholiastae verbis (ad 1002 sqq.): „Pythias egreditur veluti 
irrisura Parmenonem, ut ipsa putat; egredi autem a po6ta 
cogitur ut doceat populum quid intus egerit senex." Deridet 
autem Parmenonem Pythias quod se ficto terrore perturbari 
passus sit et factum suum seni indicaverit. Cuius postquam 
verba cachinnosque aliquantisper audivit Parmeno, tandem eam 
quid rideat rogat, at illa (1008 sqq.): 

Rogitas? 
Nunquam pol hominem stultiorem vidi nec videbo ah 
Non possum satis narrare quos ludos praebueris intus. 
Lepide vereque Scholiasta: „Postquam rogitas dixerat, quasi 
narratura videbatur et redit ad insultationem." 
Eodem spectat annotatio ad versum sequentem: 

At etiam callidum et disertum credidi hominem. 
„Haec omnia sic in scena pronuntiata sunt ut risu inter- 
rumpi viderentur." Tum sic miserum hominem ludibrio habet 
ancilla petulans (1012 sqq.): 

Quid? ilicone credere ea quae dixi oportuit te? 
An paenitebat flagiti, te auctore quod fecisset 
Adolescens, ni miserum insuper etiam patri indicares? 
Ad alterum versum verissimam hanc habemus Scholiastae 
annotationem : „An poenitebat: illud quod supra a stulto, 
hoc quod nunc dicit a malo fieri potuit. IUud ab imprudente, 
hoc quod peius est a sciente.** 

ACTUS V SCENA 7. 

Postquam satis derisit Pythias adversarium a se astutia 
superatum domum abit, et stante etiam illo ante ostium Thraso 
Gnathoque adveniunt; ille quid sibi velit a Gnathone rogatus 
respondet (vs. 1026): 

Egone ? ut Thaidi me dedam et faciam quod iubeat. Quid est? 
Haec enim Thrasoni verba dat Westerhovius omnia, et illud 
quidem Quid est Thrasonem dicentem facit, ubi Gnathonem 
videt admirantem; tum Gnathonem: 

Qui minus quam Hercules servivit Omphalae? 
et Thrasonem : 

exemplum placet. 
Postremo Gnathonem aversum: 

Utinam tibi commitigari videam sandalio caput! 
Equidem de Q u i d e s t Westerhovio assentior ; sed totum hoc : 
Egone? Ut Thaidi me dedam et faciam quod iubeat. Quidest? 
Qui minus quam* Hercules servivit Omphalae? 
Thrasoni dandum censeo. Vide Scholiastam, qui confert vs. 783, 
ubi item miles de se suoque facto: „idem hoc iam Pyrrhus 
factitavit." Tum Gnathonem clara voce dicentem facio: „exem- 
plum placet," summissa autem aversumque: 

Utinam tibi commitigari videam sandalio caput. 
Subito a Thaide fores crepant prosilitque Chaerea. Hic 
Thraso vs. 1029): 

Perii: quid hoc autemst mali? 
Rectissime Scholiasta: ;,Eunuchi habitu sed virili confidentia 
prosilit Chaerea et militem velut novi rivalis terret aspectu.'' 

ACTUS y SCENA 8. 

Exsultat Chaerea gaudio; Pamphilam suam civem inventam 
et a patre sibi sponsam Parmenoni narrat, fratris totam esse 
Thaidem; laudat Parmenonem qui suaserit, se qui ausus sit, 
fortunam quae adiuverit, patrem qui tam fuerit facilis. Paulo 
post Phaedria accedit, quo frater ubi sitrogante, Chaerea exclamat 
(vs. 1050) ^praesto homost," quae verba eundem habent colorem 
atque illud nemo homo et nemo quisquam, quod tam 
frequens apud Terentium. Audit haec omnia Thraso, audit 
praeterea a Chaerea Thaidem laudari, se foras aut pulsum iam 
aut pulsum iri intelligit; obsecrat Gnathonem ut aliquod sibi 
miseriarum levamen inveniat, et „si effeceris" ait (vs 1055) 
„ut haeream in parte aliqua tandem apud Thaidem 

Quodvis donum praemium a me optato, id optatum 

[feres" (vs. 1057). 
Perite annotat Scholiasta: ^donum ut a largo homine, 
praemium ut a praeclaro facinore," recteque admonet militare 
esse optandi verbum. 

Audit eorum sermonem Phaedria et sic rivalem alloquitur 
(vs. 1061 sq.): 

Tu fortasse quae facta hic sient 
Nescis. 
„Hoc totum superbe ac minaciter inquit adolescens," egregia 
est Scholiastae annotatio. 

Ubi miles „Scio" dixit, sic pergit Phaedria: 

Quor ergo in his te conspicor regionibus? 
Respondet miles: „Vobis fretus." De industria soloecismum 
fretus militi datum censet Scholiasta. V. ad vs. 432. 



>) Eiusdem generis est annotatio ad Phorm. II, 1, ISi y,HcLbendae compedes ^viWooam 
locutionem servili personae dedit Terentius. Nam integrum esset, si diceret 
habendas compedes." 

Hic verbis superbissimis exitium homini minatur Phaedria 
si unquam posthac ante Thaidis aedes conspectus fuerit. Tum 
Grnatho: „heia haud sic decet." Heia leniter increpantis est: 
novimus enim quam blande mitigare soleat Gnatho militis 
adversarios. 

Sed nihil remittente Phaedria, militem iubet Gnatho pau- 
hsper recedere et Phaedriam Chaereamque sic alloqui incipit 
(1069 sq.) : 

Principio ego vos credere ambos hoc mihi vehementer velim, 
Me huius quidquid facio id facere maxime causa mea. 
Illud „me facere causa mea" Scholiasta putat ideo dici a parasito, 
quoniam ipse Phaedriae minus odio sit quam miles, eiusque 
^causa parasitica" minus quam militis amor. Falso, ut opinor. 
E sequenti versu: 

Verum si idem vobis prodest, vos non facere inscitiast 
apparet Gnathonem hoc velle: ^quamquam mea causa hoc 
dico, tamen id ipsum et vobis prodesse potest," sed hanc 
sententiam de industria ioculariter sic composuisse ut Phae- 
driam Ttaga TtQoadoyiiav iubeat id credere quod sibi ille iamdudum 
persuasum habeat. 

„Quid id est?" Phaedria rogat. Respondet Gnatho (1072) 
Militem ego rivalem recipiundum censeo. 
Hic Phaedria exclamat: „Hem!" Nullam scripsit Scholiasta 
utiliorem annotationem quam ea est quae ad hunc locum 
legitur: ^Considera quo vultu hoc dicendum sit, et intelliges et 
militem et rivalem, et recipiendum et ego censeo 
quanta significent." Deinde de singulis vocibus sic disputat ut 
hoc eum velle videas: ^omnia ita esse enuntiata ut quam 
impudentissima videantur;" sive quod supra legitur : „Artificiose 
satis semel ^) intulit omne quod durum dictu ad persuadendum 
erat" et: ^Piducia sic dicentis parat animos ad audienda quae 



^) Semel. Lege Simul: omnia enim simul et voce nusquam subsistente profert. 

dicet." Phaedria autem exclamans h e m signiflcat se impudentia 
postulati vehementer perculsum. 

Consilium ergo Gnathonis hoc est: ^Noh impedire quominus 
fatuus iste miles sibi rivalis esse tuus et a Thaide amari 
videatur. Et amico eo utere: utilissima tibi eius amicitia esse 
potest. Non est quod eum metuas: pellaS; ubi velis: interim 
si tuum exhauseris peculium, suppeditare tibi ille quantum 
opus est poterit; ;,praeterea" ait vs. 1081 

hoc etiam quod ego vel primum puto, 
Accipit homo nemo melius prorsus neque prolixius. 
„Homo nemo" dicit nota verborum abundantia: loquitur enim 
de re quae sibi penitus sit persuasa. 

Probant eius consilium Phaedria fraterque. Tum Grnatho 
(1084 sq.): 

Recte facitis ; unum etiam hoc vos oro, ut me in vostram 

[gregem 
Recipiatis: satis diu iam hoc saxum vorso. 
Scholiasta rogat: „militemne saxum dicit?" Non credo : prover- 
bialiter enim „hoc saxum vorso" dictum videtur pro: huic rei 
operam do, nempe ut certos assiduosque habeam homines qui 
me alant. 

Suo modo gratias agit Gnatho vs. 1086: 

At ego pro isto, Phaedria et tu Chaerea 
Hunc comedendum et ebibendum vobis propino. 
Et Chaerea dicente ;,Placet/' Phaedria addit verba: ^dignus 
est/' ad quae lepidissime Scholiasta annotat: „Haec verba 
ultima longi sermonis eiusmodi sunt ut miles haec audiens 
laudatum se esse et approbatum existimet." 

Tum Gnatho ad militem conversus (1088): ;,Thraso, ubi vis 

accede" ait. Egregie verborum ubi vis venustatum demonstravit 

Scholiasta annotando : ^Honorifice revocat ablegatem cum iniuria." 

Quid cum Phaedria Chaereaque locutus sit ei denarrat lepido 

mendacio parasitus (1089 sqq.) : 

— Isti te ignorabant: postquam eis mores ostendi tuos 
Et coUaudavi secundum facta et virtutes tuas 
Impetravi. 
Tum miles (1091 sq.): 

Bene fecisti: gratiam habeo maximam. 
Numquam etiam fui usquam quin me amarent omnes 

[plurimum. 
Quoniam autem Grnatho nunc statim rogat: 

Dixin ego in hoc esse vobis Atticam elegantiam? 
in his quoque militis verbis, et sunt illa ultima quae eum 
dicentem audimus, inepti aliquid esse debet. Egregie illud 
detexit Scholiasta, qui observat: stuporem militis in eo versari 
quod hoc (Nunquam — plurimum) contrarium est superiori 
(Benefecisti: gratiam habeo maximam). ;,Quid est 
enim" ait „quod bene non ^) fecerit quicquam, si in illo est ut 
ametur?" 

„Nil praeter promissum est" ridens, ut opinor, Gnathoni 
respondet Chaerea. 

Atque hunc venustissimum habet exitum fabula omnium 
venustissima. 



1) Hoc non delendum censeo. 



6 



CAPUT SECUNDIM. 



Quod paucis tantummodo atque raro evenit ut sui ipsi libri 
utilitatem praedicare possint, id mihi hoc loco contingit. €on- 
tendo enim palamque declaro, qui praecedens caput legerit ad 
Terentii Eunuchum melius intelligendum multum profecisse, 
neque vereor ne quis me ob illud dictum arrogantem parumve 
verecundum appellet. Quidquid enim boni est in illo capite 
meum vix dici potest: ipse illud lubenter acceptum refero 
praestantissimo, quem toties citavi, viro Scholiastae. Quem 
utinam alio appellare nomine possem : Scholiastam enim dicendo 
maledicere ei videor. Eximendus est illi ineptorum hominum 
turbae, qui futilium annotationum farragine scriptores poetasque 
obruunt, atque longe longeque illis anteponendus : illi vix 
unquam quidquam tradunt quod non quivis pauio acutior ipse 
possit invenire, at hic poetam suum revera illustrat; ut ipsi 
nostris oculis eius venustates videamus eflOicit, neque quidquam 
latere patitur quod ille singulari elaboraverit artiflcio. Vera 
esse pleraque omnia quae doceat statim agnoscimus simulque 
profitemur nos, nisi monuisset ille, eadem observaturos non 
fuisse. Ex divite ille copia doctrinam tradit, atque ita tradit 
ut statim propria fiat accipientium. Potestne maior magistri 
laus excogitari ? Et veram esse, licet ex annotationibus in capite 
praecedenti allatis iam aliquatenus appareat, tamen nunc data 
opera demonstrare conabor, et quae sint magistri nostri merita 
atque e quo fonte orta quam accuratissime exponere. 

Est ergo — hoc mihi ante omnia dicendum, hoc semper et 
ubique tenendum — vir artis scenicae et amantissimus 
et peritissimus : quidquid dicit docetve, illam artem habet 
ante oculos. Verum fuisse artiflcem Terentium, qui specta- 
torum animos commovere atque detinere egregie calleret, 
annotationibus suis demonstrare studet. Cumque artiflcem vix 
dici posse, qui servilem in modum alium sit imitatus, sibi 
habeat persuasissimum, huic rei primum dat operam ut appa- 
reat ubi a Menandro — et Menandrum cum nomino simul de 
Apollodoro me cogitare lector sciat — Terentius deflexerit, 
quasnam exempli sui partes mutaverit, quid propriis quibusdam 
exornaverit coloribus. Paucos locos, qui huc faciant afferam; 
paucos, aio, nam multo mihi maior pars reservanda est unde 
integrum de Terentii inventione caput componam. Hic ergo 
duas proponam res in quibus, a Scholiasta admoniti, Tere;i- 
tianam artem a Menandrea differre sciamus: eiusmodi enim 
illae sunt ut sine totius argumenti detrimento separatim trac- 
tari possint. 

A. Terentius sedulo dat operam ut in comoediis suis omnia 
sint quanj urbanissima, lenissima, mitissima. Duri inesse nihi^ 
patitur, nihil agreste, nihil crudele, nihil denique, ut Scholiastae 
utar verbis, xgayLKov. Huc spectat annotatio ad Andr. 606. Intel- 
ligit Davus servus se astutiis suis et semet ipsum et herilem 
flUum perdidisse ; adventantem iam videt senem cui sit poenas 
daturus et: „occidi" ait 

„Utinam mihi esset aliquid hic quo nunc me praecipitem darem." 
Annotat Scholiasta: „Non dixit gladium aut laqueum, 
ne esset tragicum. Ergo expressit bene dicens: praecipitem 
darem." Ita est: comico et servili dicto opus hic est, non 
tragica tragicae disperationis signiflcatione. Correctum autem 
hic a Terentio Menandrum non certum quidem est sed verisi- 
mile flt iis quae annotantur ad: 

Ad. n, 275. Ctesipho amore peregrinae puellae ardet, sed 

ipse quod det lenoni, cuius ea est, non habet; atque ille se 
venditurum eam atque in Asiam missurum minitatur. Non 
audet miser adolescentulus rem fratri amantissimo committere 
vel patri adoptivo, clementissimo seni, fateri, neque quidquam 
superesse videt quam ut patriam deserat illamque sequatur. 
Keprehendit eum hanc ob causam frater, tandem de eius soUi- 
citudine certior factus, his verbis: 

Ah stultitiast istaec, non pudor: tam ob parvolam 

Rem paene e patria! 
Annotat Schohasta: ^Menander mori illum voluisse flngit, 
Terentius fugere." Non est, ut opinor, opus multis demon- 
strare verbis quanto rectius Terentius quam Menander fecerit. 
Leniter ridere possumus adolescentem usque quaque amatam 
puellam secuturum; sed qui mortem sibi consciscere decre- 
verit, immo paene iam consciverit, quamvis levem ob cau- 
sam, illius tristem deflemus sortem. 

Quam egregie Scholiasta observarit neque militem in Eunu- 
cho neque in Adelphis Demeam tamquam plane stultos depfingi 
iam vidimus (p. 35), simulque SchoUasta magistro intelleximus 
cur illi prudentiae, huic acuminis aliquantulum dederit Teren- 
tius. Idem est annotationis ad Ad. 541 consilium. Ficta Syri 
servi narratione motus Demea senex ad villam suam est pro- 
fectus, illic fllium suum esse credens, simul in itinere fratrem 
quaesiturus. At mox redit exclamans: 

Ne ego homo infelix: primum fratrem nusquam ihvenio 

[gentium : 
Praeterea autem, dum illum quaero, a villa mercennarium 
Vidi: is fllium negat esse ruri: nec quid agam scio. 

Adscripsit autem Schohasta haec: ^Sapientissime Terentius, 
etsi proxima villa est, necessario senem ad reliquos actus 
fabulae noluit ab urbe discedere, personae seniUs memor. Nam 
et arduum fuerat, dum redit, et cruciabile, ne fatigatio eius 
in tragoediam transiret. Recte igitur invenit a mercenario iUi in 



85 

urbe narratum ruri non esse Ctesiphonem. At ubi persona est 
adolescentis, et proflciscitur ad villam et continuo redit, ut in 
Eunucho Phaedria." Egregie haec observata videntur. Sit enim 
durus homo Demea, sit morosus et omnis venustatis expers, 
at senex est, grandaevus, infirmo corpore. Lubenter ergo eum 
falli videmus, ludibrio haberi et absurdissimis narrationibus 
inde ablegari, ubi praesentia eius minime opus est: ateundem 
longioribus rumpi ambulationibus aegre ferimus: agreste hoc 
nobis videtur, crudele, inhumanum, et in locum delectationis 
comicae acerbus quidam venit misericordiae sensus. 

Hec. 725 sq. Laches et Phidippus, patres hic virginis, ille 
iuvenis qui eam duxit, de liberorum commodis inter se con- 
sultaht: vident enim illorum nuptias parum esse firmas, nup- 
tam a marito peregre iter faciente discessisse, hunc autem, 
iam reversum, recipere eam noUe. Quid rei sit quaerunt: 
tandem suspicari incipiunt Bacchidis peregrinae, quacum olim 
vixit, teneri etiamnunc adolescentem amore. Hanc ergo arces- 
sendam esse decernunt et vel minis vel precibus permo- 
vendam ut amatorem suum missum faciat. Igitur ad eam 
Laches puerum mittit, Phidippus vero, postquam se quoque 
operam omnibus modis daturum promisit ut sua Lachetisque 
permaneat aflOinitas, hunc rogat: 

Sed vin adesse me una, dum istam convenis? 
at ille: „immo abi vero" respondet. Hic Scholiasta annotat: 
;,Melius pronuntiaveris, si renitente et improbante hoc vultu 
dicere acceperis Phidippum, quasi non oporteat interesse soce- 
rum. Ideo mutat sententiam Laches et relegat eum in procu- 
rationem alterius rei." Egregie, ut opinor, Terentii consilium 
perspexit: adversus meretriculam enim imperiosa verba vale- 
bunt nihil, blanditiis erit aggredienda. Hoc autem ut faciat 
iuvenis pater vix quidem sed aliquo tamen modo a se impe- 
trabit; nuptae vero pater ut cum flliae suae pellice comiter 
loqui possit tantum abest ut etiam adesse eum pudeat dum 

faciat alius. Et nisi puderet, durus esset homo, agrestis, bar- 
barus. „At idem tamen" dixeris ^illud de Bacchide arcessenda 
dederat consilium." Alteram ergo audi Scholiastae annotationem 
ad vs. 720: „Bene servata sunt personis congruentia. Nam 
socerum monere hanc rem tantum decuit, non etiam facere, 
ut cum pellice filiae suae mitius sermocinaretur." 

Admonent me Scholiastae de Terentio usquequaque urbani- 
tatis rationem habente, atque ideo saepe auctorem suum emen- 
dante, annotationes ut pauca quaedam ipse de Andriae versu 
quodam annotem. Etiam nunc saepe verba Simonis (vs. 40) 
„haud muto factum" viri docti illiistrant docendo legem fuisse 
apud Romanos, qua patrono liceret ingratum libertum in servi- 
tutem retrahere. Nonne ergo sentiunt quam sit Invenustum, 
inhumanum, aTtsiQOKakov^ in colloquio cum Sosia, illo probissimo 
fidelissimoque mortalium, tam durae legis mentionem facere? 
At sensit hoc Scholiasta, qui errorem illum vetustum iam esse 
nos docet et sic eum refutat: „Haud muto factum: Non 
me poenitet, nam si quid poeniteret infectum velle dice- 
bant. An secundum ius, quod adversus libertos ingratos est, ut 
in servitutem revocentur? Sed hoc non convenit senem dicere." 

B. Terentius semper in tempore consulit oeconomiae: ne 
fabulae exitus spectatoribus incredibilis videatur iam in primis 
scenis ponit quaedam quibus animi eorum praeparentur, nam 
verisimilia omnia esse vult. Haec est illa Terentii, toties a 
Scholiasta laudata, vigilantia, cuius unum hic ponam 
exemplum, quod instar omnium est. Andriae fabulae hic est 
exitus ut Pamphilus adolescens, civis Atticus honesto loco 
natus, Glycerium quandam uxorem ducat, patre non solum 
permittente sed etiam gaudente. Hanc enim Grlycerium et 
ipsam civem esse Atticam apparebit, sed amare eam coepit 
Pamphilus in domo meretricia; educta enim est apud Andriam 
Chrysidem. Quid ergo poetae est agendum? EflOicere debet ut 
spectatores credant nullam tamen Glycerii famae adhaerere 

maculam, caste enim et pudice illam ibi vixisse. Neque potest 
hoc fieri nisi ipsa quoque Chrysis omnibus modis meretricum 
vulgo eximatur; sic ergo de ea Simo liberto suo narrat ut 
appareat non sponte eam quaestum illum inhonestima susce- 
pisse sed invitam fame atque inopia ad eum esse compulsam. 
Huc spectant senis verba vs. 70: 

Ex Andro commigravit huc viciniae 
Inopia et cognatorum neghgentia 
Coacta 
et illa vss. 74 sq. : 

Primo haec pudice vitam parce et duriter 
Agebat, lana ac tela victum quaeritans 
(verba autem victum et quaeritans ita illustravit Scho- 
liasta ut ex iis intelligamus Chrysidis vitam simul laboriosam 
fuisse et frugalem inopemque); huc, ut aha omittam multa, 
eius de Glycerio primum a se conspecta narratio. „Conspicio" 
ait inter mulieres quae aderant inChrysidis funere „adolescen- 
tulam, vultu 

Adeo modesto, adeo venusto, ut nil supra. 
Quae quom mibi lamentari praeter ceteras 
Visast, et quia erat forma praeter ceteras 
Honesta ac liberali, accedo ad pedisequas." 
Cuius loci consilium egregie Schohasta exponit. 



Duo autem haec artiflcia, tam illud, quo urbanitati consulitur, 
quam hoc quo tota fabula flt verisimilis, equidem Terentii 
fuisse propria censeo, multaque alia quae ut in clara ponantur 
luce SchoUastam tam frequenter et tam sedulo dare operam 
videmus. Ea praesertim Scholiastae mentem in se converterunt 
quae nova posuit Terentius ut poetam Graecum redderet 
venustiorem. Atque saepe quidem disertis verbis dicit: „apud 

Menandrum haec non sunt" vel „melius Terentius quam Me- 
nander," saepius tamen idem obscurius significat. Et miramur 
etiam cur unam fabulam Heautontimorumenon nulla annota- 
tione dignam habuerit? Hanc enim „ex integraGraecaintegram 
comoediam" scripsit Terentius, nusquam ergo in ea propria 
eius indoles elucet. 

Artis scenicae amantissimum peritissimumque Scholiastam 
dicebam: ad hanc ergo omnes eius annotationes referri pos- 
sunt: illarum autem quatuor fere mihi observare visus sum 
genera. 

I. Efficere conatur Scholiasta ut ipsi adesse nobis videamur 
poetae scribenti, cogitanti, studenti. In poeticam nos introducit 
officinam, ubi singula perlustremus instrumenta et quid iis 
perfici possit cognoscamus. Dabo unum alterumque exemplum. 
Et primum hic repetam quae ad Eun. 941 et 1004 leguntur. 
Ad verba ergo Pythiadis, quibus Parmenoni servo certum 
minitatur exitium: 

Ego pol te pro istis dictis et factis, scelus, 
Ulciscar, ut ne impune in nos illuseris 
annotat: „et ab initio non placatur Pythias nec in gratiam 
redit Chaereae. Et insuper nunc mire a Parmenone irritatur 
magis, ut per eam Parmeno terreatur, adeo ut per Parmenonem 
ingredi ad Thaidem cogatur senex, et demum per senem 
nuptiae confirmentur. Haec ergo artificibus et eruditis, cetera 
spectatoribus poeta exhibet." Dixeris a Scholiasta inspectam 
paginam adversariorum, in qua poeta, priusquam versus scribere 
inciperet, totius actus decursum paucis consignaverit literis. 

Ad. vs. 1004, unde nova incipit scena in qua Parmeno a 
Pythiade ludibrio habetur: „Pythias egreditur veluti irrisura 
Parmenonem, ut ipsa putat. Egredi autem a p6eta cogitur, ut 
doceat populum, quid intus egerit senex." 

Andr. 637. Pamphilus, ubi suis auribus audivit se Davi de 
simulandis nuptiis consilio ad veras nuptias ita compulsum 

ut eflfugere non posse sibi videatur, his verbis in auctorem 
funesti mendacii invehitur: 

Ubi illic est? scelus, qui me hodie... 
Est hoc initium scenae, cui prudentissimam hanc praemittit 
observationem Scholiasta: „Haec scena cuius perturbationis 
esse debeat, etiam supra po^ta praestruxit, cum ad consen- 
tiendum Davi consilio tardum Pamphilum faceret." 

Andr. vs. 642. Charinus, in errorem inductus stulto Davi 
commento, iam credit revera Pamphilum nuptias cupere Phi- 
lumenae, quam se ducere velle ille simulaverat. Ratus ergo 
aemulum et perfldum aemulum esse quem sincerum crediderit 
amicum multa lamentatur de fallaciis hominum. Tandem eum 
Pamphilus sic alloquitur: 

Charine, et me et te imprudens, nisi quid di respiciunt, 

[perdidi. 
Et ille: „Itane, imprudens." Annotat Scholiasta: „Mire et 
artiflciose fecit Pamphilum priorem alloqui ad perfringendam 
iracundiam Charini; alioquin si prior vociferaripotuisset, tragica 
exclamatione usus fuisset" et: ^Attende hoc illum repetere, 
quod indignatur magis, quasi audierit: imprudens, et non 
audierit reliqua." Rectissime : Charinus inexspectata calamitate 
afflictus, colloquii initium non faciet nisi verbis tam acerbis 
tamque plenis indignationis ut vix adolescentium gratia recon- 
ciliari possit. Nunc Pamphili verba non solum eius iracundiam 
cohibent, sed etiam iis flnibus adolescentium disputationem 
includunt ut paucis verbis „rerum inscitia" quae fuerat, toUatur. 

vs. 819. Davus flctum a se mendacium de litibus Pamphilum 
inter et Glycerium narravit Simoni Pamphili patri, qui fllium 
suum ducere vult Chremetis flliam: simulandum enim est 
Pamphilo quoque has nuptias placere. Simul tamen Chremes 
deterrendus est ne flliam det; ideo Mysidem, Glycerii ancillam 
iubet Parmeno infantem e Pamphilo natum ante Simonis aedes 
apponere. Sed citius quam exspectatus est Chremes advenit. 

hunc ergo a se conspectum dissimulans maledictis in Mysidem 
invehitur tamquam liberorum supponendorum artificem. Sic et 
se extra culpam futurum confldit, et, quo magis ipse infltietur, 
eo magis crediturum Chremetem Pamphili illum esse flliolum. 
Neque haec eum fallit spes: redit enim inde Chremes flliam 
suam adolescenti nequam negare certus. Dumque Pamphilus 
Mysidi miranti explicat quid sibi voluerit ea simulatio, advenit 
Crito Glycerii civis, Chrysidis sobrinus, qui Myside agnita cum 
illa Grlycerii aedes intrat. Hic Davus: 

Sequar hos: me nolo in tempore hoc videat senex. 
Annotat Scholiasta: „Bene senex: Simo enim cum Chremete 
est. Propter hoc videri non vult, ne eius utatur apud socerum 
testimonio, rem esse Pamphilo adversus Glycerium, et rursus 
nuptiae conflrmentur." Eiusmodi res spectatores sponte intel- 
ligunt; lectoribus tamen interdum monitoribus opus est tam 
peritis quam hic est Scholiasta. 

Crito ergo ille, quem modo nominabam, Glycerium agnoscit 
et civem Atticam eam esse, id quod olim ipse e Chryside 
audivit, Pamphilo narrat. At non credit Simo: subornatum 
illum Critonem a fllio putat ut pro Chremetis fllia Glycerium 
istam uxorem habere possit. In fllium ergo maledictis invehi- 
tur, qui vehementer hoc crimine perculsus flebiliter patrem 
placare studet. „Ego" (ait vs. 896): 

Ego me amare hanc fateor: si id peccarest, fateor id 

[quoque. 

Tibi, pater, me dedo. quidvis oneris impone, impera. 

Vis me uxorem ducere? hanc vismittere?utpotero, feram. 

Hoc modo te obsecro, ut ne credas a me adlegatum hunc 

[eenem : 

Sine me expurgem atque illum huc coram adducam. 
Hic indignabundus pater „adducas?" rogat, flliusque „sine 
pater". Tum Chremes: „aequom postulat, da veniam". lure 
meritoque Terentium hic laudat Scholiasta: „Artiflciose inter- 

ponit loquentem Chremetem, quem volens usque ad cognitionem 
filiae suae retinere, non facit irasci Pamphilo ob contemptum 
filiae suae, et post hoc abire de medio"; atque his verbis 
totum poetae consilium optime explicat. 

II. Lectorem admonet, si peculiaris quaedam venustas est 
in aliquo vocabulo dictove, quod obiter aspicienti nullius esse 
ifiomenti videri possit, vel si in eiusmodi vocabulo dictove 
lepidum aliquod po^tae cemitur consilium. Hic primum com- 
memoro annotationem ad Eun. vs. 963 de qua supra dictum 
est. Pythias, ut inimicum suum Parmenonem perterreat, men- 
titur Chaeream, quem ille pro Eunucho ad Thaidem introdu- 
xerit, ibi deprensum et vinculis constrictum saevas dare poenas. 
Hic ille: 

Quis homo pro moecho unquam vidit in domo meretricia 

Prendi quemquam? 
rogat, et respondet Pythias nil nisi: ^nescio." Quotus quisque 
est qui sponte intelligat quam lepidum illud Thaidis responsum 
sit, quam Pythiadis personae aptum, quantopere illo mendacium 
eius adiuvetur? At omnia illa nobis reddit perspicua Scholiasta 
ea annotando, quae p. 73 citavi. 

Andr. 534. Chremes flliam suam daturum se adolescenti, 
quem amicam habere cognoverit, negavit; Simo tamen, adoles- 
centis pater, de contrahenda cum illo affinitate non desperat: 
in erforem enim eum Davi servi induxit commentum de litibus 
inter amicam amatoremque ortis. Orare ergo Chremetem ut 
consilium mutet decernit; interea nuptias parari iubet tam- 
quam hodie futuras. lamque ad Chremetem profecturo obviam 
ipse ille venit, qui sic eum alloquitur: 

Optato advenis. 

Aliquot me adierunt, ex te auditum qui aibant, hodie nubere 

Meam filiam tuo gnato: id viso tun an illi insaniant. 
Stomachari eum, qui sic loquitur, ex omnibus apparet verbis, 
sed e nuUo magis quam ex uno illo adierunt, cuius acerbitas 

vix perspiceretur nisi annotasset Scholiasta: ^adierunt, 
quasi importune et interpellantes." Egregie : nihil enim homines, 
qui rumusculos aucupantur, odiosiores reddit quam ipsa gravitas 
qua illos perferunt ad eos de quibus sparguntur, atque verane 
sint quae audiverint rogant. Magna autem est adeundi verbi 
gravitas: adimus enim praetores, iurisconsultos, ceteros qui de 
maximi momenti rebus respondent, 

Andr. 923. Narrat Crito, Chrysidis sobrinus, quomodo Gly- 
cerium, parva etiamtum puella, ad illam sit adducta. At Simo, 
cui tota illa narratio molestissima est, quoniam, si vera sit, 
actum sit de fllii et Chremetis flliae nuptiis, sic eum inter- 
pellat: „fabulam inceptat". Kidiculum hic et facetum ex dolore 
fleri senem morosum docet nos Scholiasta. Sic enim narrare 
coeperat Crito: 

Atticus quidam olim navi fracta ad Andrum eiectus est 
Et istaec una parva virgo. 
Atque illud exordium spectat Simonis interpellatio, sed prae- 
sertim unum eius vocabulum olim. Annotat enim Scholiasta: 
„ad irrisionem narrationis dicit. Etenim olim fabulae proprium." 

Adel. 930. Micio clemens ille et mitis senex iamiam nimiae 
lenitatis poenas dabit fratri severiori. Precibus enim atque 
blanda oratione ab illo permovebitur ut anum ducat decrepitam 
cum ipse annum agat sexagesimum sextum. Hle autem rem 
inexspectatam sic incipit commendare: „Aeschinus flliusmeus, 
quem tu adoptasti, uxorem ducet illam, quam olim habuit 
amicam. Probo istud consilium laudoque, et iubeo 

Quam maxume unam facere nos hanc familiam, 
Colere, adiuvare, adiungere." 
Hic ei opem fert Aeschinus ipse et „ita quaeso pater" ait. 
Respondet Micio: „Haud aliter censeo." Tum sic frater pergit: 

Immo hercle ita nobis decet: 
Primum huius uxorist mater. 
Et Micio, quid sibi istud velit admiratus: „est, quid postea?" 

rogat. Addit frater pauca haec: ^proba et modesta," et Mici- 
onem aspicit responsum eius exspectans. At ille nil aliud nisi : 
„ita aiunt." Quo hoc vultu dicat Micio docet Scholiasta anno- 
tando: „ita aiunt: Hoc ita respondet, quasi dicat: sed 
quid mea?" 

Phorm. 86. Quid factimi sit absentibus senibus, altero domino, 
altero huius fratre, narrat Geta servus, cui illorum fifli adoles- 
centes fuerant commissi: 

Noster mali nil quicquam primo: hic Phaedria 

Continuo quandam nactus est puellulam 

Citharistriam : hanc amare coepit perdite. 

Ea serviebat lenoni impurissimo: 

Neque quod daretur quicquam: id curarant patres. 

Restabat aliud nil nisi oculos pascere.. 

Sectari, in ludum ducere et reducere. 

Nos otiosi operam dabamus Phaedriae. 
Arida haec et exilis videri posset narratio, omamentorum expers, 
nisi nos Scholiasta doceret G-etam iocari verbis sectari... 
reducere, vel potius cavillari; recte enim et ex artis prae- 
ceptis hoc verbum positum est in lepidissima eius annotatione : 
„Bene cavillatus est et ioculariter in adolescentem, cui aetas 
ad sectandos philosophos apta erat." 

Phorm. 273. Antipho, ut securus cum sua amica vivere 
posset, cum Phormione ita coUusit: ab iUo in ius tractus tam- 
quam si amica illa iTtCKkriQog esset atque ipse eius cognatus, 
quem leges eam ducere uxorem iuberent, tacendo se condem- 
nari passus est. Pater reversus atque quid evenerit edoctus 
graviter succenset maximeque fllio, quem probe intelligit ultro 
in illam Phormionis plagam incucurrisse. Dumque filius patrem 
metuens latitat, causam eius agit frater patruelis Phaedria his 
verbis (270—275): 

Si est, patrue, culpam ut Antipho in se admiserit 
Ex qua re minus rei foret aut famae temperans, 

Non causam dico quin quod meritus sit ferat. 

Sed siquis forte malitia fretus sua 

Insidias nostrae fecit adolescentiae 

Ac vicit, nostran culpa east an iudicum? 
Lepidissima, hercle, defensio atque ri^t%a)vdvri ; at bona pars 
venustatis in uno inest eoque brevi vocabulo, ubi lateret, nisi 
in lucem protraxisset Scholiasta prudentissima ad vs. 273 
annotatione: „Forte, quasi non defensurus, sed simulcausam 
cogniturus advenerit; nec contendit verum esse, quod dicit, 
ne sollicitum faciat ad credendum." Nunc demum intelligis 
quam callide se illius astutiae conscium fuisse Phaedria dis- 
simulet; loquitur tamquam de re ne ipsi quidem credibili; 
ipse nunc demum aliquid de ea inaudivisse videtur. Si sic 
dixisset: „ita facta res est; circumventus est filius tuus im- 
pudentis impostoris mendacio", interpellasset eum patruus: 
„mentiris atque isto mendacio temet ipse indicas: te enim 
sciente et adiuvante insidias illas structas esse iam ap- 
paret." Nunc vero huiuscemodi est eius oratio: ;,finge 
tamen verum esse, quod filius tuus ait, quamvis videatur absur- 
dum" e. q. s. 

Phorm. 605. Q-eta secum deliberatione habita ab Antiphonis 
patre, quem iam ex itinere reversum scit, pecuniam abradere 
decernit, qua Phaedriae opus est; dumque illum solum mox 
adfuturum exspectat, appropinquantem eum tjum altero sene 
conspicit: Phaedriae pater est, nam et ille opinione celerius 
peregre rediit. Et primo subito eius adventu G-eta terretur, 
sed mox intelligit nunc demum duplicem sibi ostendi spem 
et „petam" (ait) 

hinc unde a primo institui: is si dat, sat est: 

Si ab eo nil fiet, tum hunc adoriar hospitem. 

Quid sibi hic nomen hospes Phaedriae patri datum velit non 

apparet primo aspectu; sed lepide illo Getam iocari egregie 

Scholiasta docet annotando: „Astute hospitem de eo qui 

supervenit: nomen aptum imprudenti rerum atque alieno ab 
earum scientia." 

m. Admonere lectorem nunquam negligit certum esse 
certorum apud Terentium verborum breviumque formu- 
larum colorem. Praecipuam huius doctrinae partem breviter 
hic proponam et quantum opus est illustrabo. Quoniam 
autem aliis locis aliis de eadem re utitur verbis, semper illam 
annotationem aviols^sl citabo ubi mihi disertissimus fuisse 
Scholiasta videtur. 

Putabam is dicit qui semet incusat quod turpiter sedecipi 
passus sit. 

Haec ego putabam esse omnia humani ingeni 
Mansuetique animi offlcia. 
ita cum gemitu de sua narrat stultitia Simo (Andr. 113 sq.) 
annotatque SchoMsta: ,,Putare est eius qui simplicitate 
pectoris oberravit." 

Atat exclamat is qui intelligere incipit infortunium aliquod 
aut praesto adesse aut appropinquare. „A cena apud militem, 
quo ut abiret vix est perductus, suspicax ille adolescens 
Chremes rediens haec secum balbutit (Eun. 727): 

Atat data hercle verba mihi sunt, vicit vinum quod bibi. 
Ut oculis eum aspiciamus auribusque audiamus haec Scholiastae 
facit annotatio: „Atat interiectio est paulatim percepti atque 
intellecti mali." ') 

Hodie raro tempus indicat: plerumque rfjg i(Lq>a6S(Qg %vt%a 
additur cum aliquis aut minatur, aut fore aliquid factmmve 
esse pro certo affirmat pertinaciterve negat. Ad. 215 male ab 
adolescentulo Aeschino mulcatus leno ab illius servo ultro 
accusatur quod nimis fuerit obstinatus. „Morem te gerere 
adolescenti oportuit" ait. Hic leno: 

Qui potui melius, qui hodie usque os praebui? 



*) Belgice egregie illud atat verti potest interiectione: „drommel8." 

Qua voce dicta haec sint nemo melius docere potest quam 
Scholiasta, cuius haec verba sunt: „Hodie non tempus signi- 
ficat sed iracundam eloquentiam ac stomachum." 

G-erundivum suum sibi ^ 1^0^; habet : ea flgura plerumque 
ab illo adhibetur qui stomachans de gravi quadam necessitate 
loquitur quam vitare se non posse saepe sit expertus. „Mos 
gerendust Thaidi" in Eunucho cum gemitu Phaedria dicit; 
similisque Pamphili in Andria auditur gemitus cum patrem 
sibi modo dixisse narrat (vs. 254): 

Uxor tibi ducendast, Pamphile, hodie. 
Annotat Scholiasta: „Mire ducenda: semper hoc genus decli- 
nationis necessitatem ostendit.** Et iure suum mire hic 
ponit:. non enim poterat inveniri aliquid quod spectatorum 
risui movendo aptius esset quam illa inevitabilis mali si- 
gnificatio. 

Nostin? quid sibi velit annotatio ad Andr. 441 docet. 
Simo paratum iam esse filium ad ducendam virginem a patre 
sibi destinatam afflrmanti servo credere incipit; restat tamen 
scrupulus aliquis, ergo rogat vs. 438 sq. : 

Num illi molestae quidpiam hae sunt nuptiae 
Huiusce propter consuetudinem hospitae? 
Respondet Davus.: 

Nil hercle: aut, si adeo, biduist aut tridui 
Haec soUicitudo: nosti? deinde desinet. 
Annotat Scholiasta: „In significationem multorum, quae com- 
pendio facimus nostin dicimus." 

Longe alius videtur eiusdem vocabuli color Eun. 405, ubi 
miles eo utitur et Scholiasta annotat: „Grate expressit stulti 
infantiam militis, qui ante vult intelligi, quod sentit, quam 
ipse dicat." At neque Davus neque miles quid dicat habet, 
volunt tamen videri multa dicere posse sed, ne longi sint, 
omittere pleraque. 

Verba quid istic? significant aliquem qui irato obstinatove 

fuerit animo iam iam placari se pati vel ad morem gerendum 
adduci; neque minus recte ab eo adhibentur qui petere iam 
desinit, sive quod non impetraturum se videt, sive quo melius 
impetrare possit. Sic Thais postquam vidit quantas Phaedriae 
iras moverit petendo ut per breve tempus militem sibi prae- 
poni patiatur, placare eum conatur verbis (Eun. 171 sqq.): 

Quid istic Phaedria? 

Quamquam illam cupio abducere atque hac re arbitror 

Id fieri posse maxime, vetrum tamen 

Potius quam te inimicum habeam, faciam ut iusseris. 
Agellum ut donet Hegioni pauperi a Micione frater filiusque 
petunt; ille vero aspernatur graviterque istam liberalitatem 
commendantibus irascitur. Sed mox fllii precibus resistere non 
potest, ergo (Ad. 956) „Quid istic" ait 

„dabitur quandoquidem hic vplt." 
Egregie autem dicti vim illustrat Scholiasta annotatione (ad 
Eun. 171): „Hoc adverbium ^) consentire incipientis est." 

Sicine agis lenis est reprehensio eius, qui irascentem cum 
placare possit debeatque ultro instiget. Sic certe plerumque 
illud „adverbium" adhibetur, sed locis, ubi eo sensu positum 
est, nihil a Scholiasta annotatum invenimus, iniuriaque tem- 
poris ibi eius observationes periisse censeo. Nam qua voce 
illa vocabula sint pronuntianda quin recte intellexerit minime 
dubium. Habemus enim eius annotationem ad locum, ubi 
diversus quidem eorum sensus est, sed color idem. Taedet 
Micionem ultra fratrem severum audire obiurgantem, tandemque 
(Adel. vs. 128) exclamat: „Ah, si pergis abiero." Tum Demea 
„Sicine agis?" Annotat Scholiasta: „Recte, quia iam abibat, 
quasi revocantis correptio est." Et vide nunc quanta paucis 
hisce Demeae verbis insit venustas. Quid enim magis ridi- 



>) Apud Scholiastam adverbium signiflcat loquendi formulam, et Inde 
derivatam yocem adyerbialiter quo sensu adbibeat nunc sponte apparet. 

7 

culum, simulque vitae accommodatum magis, quam eum qui 
diu in alterum contumeliis sit invectus, tandem his verbis 
eundem alloqui: ^nuncine irasceris?" ^) 

H e m nemo exclamat, nisi qui animo vehementer commotus 
perturbatusque est, atque inopinata re plane perculsus. Ergo 
vel metus vel ira vel indignatio ista interiectione significari 
potest, dummodo vehementes illi sint affectus et subito 
nati. Quid quod gaudio quoque exprimendo apta est, sed 
magno et cuius causa sit inexpectata. Tria dabo exempla. In 
scenam prodit Ctesipho; summis laudibus fratrem, a quo 
ingens acceperit beneficium, in coelum effert. Ubi vero a Syro 
servo audivit prope adesse illum domique se expectare, con- 
tinere se non potest quin „hem" exclamet (Ad. 260). 

Andr. vs. 351. Cognovit Pamphilus a patre sibi uxorem 
destinatam quam ipse minime velit. Ad Davum ergo servum 
soUicitus animo confugit obsecratque hominem ut se metu 
illo liberet. At ille: „Hem, libero" exclamat. Etenim aliquan- 
tisper secum deliberavit, mox ei res a se conspecta in mentem 
venit, quam commode intelligit argumento esse falso dominum 
terreri metu. Itaque hem exclamat, namque felicis inventi 
sui gaudio exsultat. 

Andr. 969. Quanta sibi felicitas obtigerit Pamphilus Davo 
narrat. „Mea" ait „Glycerium suos parentes repperit" et gratu- 
latur ei servus solita formula: „factum bene." At eorum ser- 
monem audivit Charinus: Glycerium fore iustam uxorem 
Pamphili intelligit, neque ergo, remoto aemulo, quidquam 
obstare quominus ipse Philumenam, cuius ardeat amore, ducat. 
Subita autem laetitia perfundi adolescentem ex unavocehem, 
qua ille utitur, cognoscimus. 

Non poterat autem illius interiectionis vis atque emphasis 



») Sl illud sicine agis Belgice verteris: „dat is nu niet mooi van je", Latini 
dicti colorem accurate reddideris. 

rectius signiflcari quam his verbis, quae ad Andr. 183adscripsit 
Scholiasta. Quid consilii ceperit senex et- quomodo illi obviam 
iri possit secum deliberat Davus; at subito nomine se ab eo 
vocari audit. Et ;,hem, quid est" ait. Annotat autem Scho- 
liasta: ;,Hem nunc quasi correptio totius corporis." 

Ecce is praesertim exclamat, qui malis atque incommodis 
iam assuetus de nova calamitate accipit nuntium. Adel. 722. 
Nequam esse adolescentem fratris illum filium, quem adop- 
taverit, persuasum habet Micio: quid enim ille non designavit, 
quantas dedit turbas. Ergo fratre ita narrare incipiente: 

Fero alia flagitia a te ingentia 
Boni illius adolescentis, 
aptius nihil interponere potest quam illud „ecce autem nova." 
Annotat Scholiasta: ;,Ecce autem: Ecce dicitur cum repente 
triste aliquid rebus intervenit laetis, aut certe quando, cum 
aliud agitur, aliud emergit novum." Atque altera quidem an- 
notationis parte: „aut certe — novum" colorem, quem 
apud Terentium illa vox habere solet, describit. Terentii 
enim personae, qui ea utuntur, vultu ac voce se novo nuntio 
perturbari dissimulant. Hoc enim eorum maxime est, qui saepe 
iam de eiusmodi malis facti sint certiores. 

Singularem habet vocabulum eho venustatem in interro- 
gatione positum. Eo enim utitur qui rem, de qua rogat, non 
audet suo nomine vocare; quem pudor verecundiaque aperte 
loqui vetant. Hec. 267. Lachetis filii uxor absente marito ad 
matrem discessit ibique latitat. Cur faciat hoc et socer eius et 
pater ignorant. Hic autem apud illum se defendit atque in se 
culpam nuUam esse asseverat. „lllam" ait 

ad vos redire studeo, 

Si facere possim uUo modo. 
Tum socer rogat: 

Quae res te id facere prohibet? 

Eho, numquid nam accusat virum? 

Pudet senem verecundum de re venerea loqui, sed caute 
interiectione e h o ad illam alludit. Lepidissime autem Scholiasta 
annotat: „eho interiectio ponentis aurem propiorem. Nam illa 
quaerit, quae solent de maritis puellae matribus queri." 

Responsi recte vis cognoscitur ex Hec. 355. Ab itinere 
reversus Pamphilus, qua causa ad parentes abierit uxor co- 
gnovit simulque intellexit sibi iam reditum eius sperandum 
non esse; dolet ergo vehementerque dolet, sed doloris causam 
reticere decernit. Itaque matre rogante, quid tristis sit, ciun 
tamen salvus ipse salvam uxorem invenerit, „Rectemater" ait. 
Est ergo recte eius qui respondere nolit, sed qua voce 
illud dicatur Scholiasta nos docet annotando: „Recte 
mater: sic dicimus, cum sine iniuria interrogantis aliquid 
reticemus." 

Differre aliquid inter se fidum et fidelem Scholiasta 
admonet ad Phorm. 76, et illud de amico dici, hoc de servo 
(addere poterat de amatore atque omnino de eo cuius 
fidem in leviore negotio cognitam habemus). Consimilis huic 
est observatio de committendi verbo, quam • alibi Scholi- 
asta posuit: tantummodo de maximi momenti rebus adhiberi 
illud ibi legimus. 

IV. Sicubi apud Terentium aliquod vocabulum certum quen- 
dam colorem habet, qui ille sit quam accuratissime Scholiasta 
demonstrat. Pauca hic exempla sufficiunt. Hec. 629 Sostrata 
Lachetis uxor, quam maritus incusavit causam fuisse cur 
filii uxor ad parentes suos confugerit, ipsa domo abire decrevit, 
ne quidquam quominus nurus redeat obstet. Laudat consilium 
eius Laches, laetusque adit Chremetem, nurus patrem, cuius 
affinitatem maximi facit. Quem simulatque conspicit ita allo- 
quitur : 

Dic filiae rus concessuram hinc Sostratam 
Ne revereatur, minus iam quo redeat domum. 
Rectissime hic Scholiasta annotat: „Blande non addidit tuae, 

quasi dicat communi filiae. Et bene non socrum sed So- 
stratam." 

Eiusdem generis est eius ad vs. 378 eiusdem fabulae anno- 
tatio. Pamphilo domum reverso narratum erat uxorem suam 
non solum ad parentes suos confugisse, sed etiam in morbum 
implicitam esse ita ut ad eam admitti nemo posset. Tamen 
introrupit atque qui ille morbus esset cum summo dolore 
cognovit. iPlaneque animo perturbatus secum deflet illatam 
sibi iniuriam. Verba, quibus in memoriam tristissimae rei 
modo sibi conspectae redit, haec sunt (vs. 373—378): 

Postquam intro adveni, extemplo eius morbum cognovi miser: 
Nam neque ut celari posset tempus spatium ullum dabat 
Neque voce alia ac res monebat ipsa poterat conqueri. 
Postquam aspexi „o facinus indignum" inquam et corripui ilico 
Me inde lacrimans, incredibili re atque atroci percitus. 
Mater consequitur. 
Annotat Scholiasta: „Ostendit affectum misericordiae suae, 
mater potius dicendo quam Myrrinam." 

Adel. 143. „Nolo cum fratre meo, viro severo'* clemens ille 
Micio ait ^disputare": 

Nam itast homo: 
Quom placo advorsor sedulo et deterreo: 
Tamen vix humane patitur. 
Annotat Scholiasta: „Homo dixit moraliter. Sic enim de iis 
dicimus, quos parce reprehendimus." 

Vides quam egregie optimus ille commentator Terentianae 
vocis varios sonos animo persenserit. 



Errare tamen humanum est neque quisquam mortalium 
vitii immunis. Quid quod ipsae virtutes sua sibi vitia secum 
ferunt. Id Scholiastae quoque nostro accidit, quemadmodum 
iam ostendam. Primum virtutem quandam eius in memoriam 

lectori revocabO; deinde cuiusmodi ex ea vitium natum sit 
explicabo. Vidimus egregie illum Terentii vigilantiam laudare 
et prudentissime indicare locos ubi maxime ea eluceat. De 
Chryside meretrice eiusque sorore adoptiva Grlycerio narrat 
Simo senex, sed ita ut simul eas quantum potest defendat 
sublevetque et turpitudinem earum minuat. Illa enim Grlycerium 
iusta fiet Simonis fllii uxor, quae res ne nimis videatur in- 
credibilis spectatoribus in tempore est cavendum. Castam ergo 
etiam in Chrysidis aedibus mansisse Glycerium, et ipsam 
Chrysidem ceteris ex illo quaestu mulieribus praestitisse, 
quantum potest demonstrari debet. Haec omnia prudentissime 
observavit Scholiasta, sed interdum in Terentii oeconomia 
praedicanda modum excedit. Saepius enim vocabula, quibus 
aliquis utitm:, ita interpretatur ut in iis inovoiav quandam 
quaerat de qua Terentius ne cogitarit quidem. Ita, ut uno 
exemplo defungar, non facile adducar ut credam verum esse 
quod ad Eun. vs. 592 sq. annotat. Chaerea ibi amico narrat 
quid apud Thaidem factum sit, ad quam pro Eunucho fuerit 
adductus. Custodiae ibi eius concredita fuit puella, quam deperi- 
bat. „Dumque etiam'* ait, de fortuna mihi oblata cogito: 

arcessitur lavatum interea virgo: 
lit, lavit, rediit: deinde eam in lectum illae coUocarunt. 
His quoque vocabulis spectatorum animos ad futuras Chaereae 
atque illius puellae nuptias praeparari censet Scholiasta. An- 
notat enim: „Servavit ordinem nuptiarum et proprio verbo, 
quasi de nuptura dixit: arcessitur, ut alibi: Quam mox 
virginem arcessant? Nunc ^) ipse illam est habiturus 
uxorem." Et: „Deinde eam in lecto collocarunt: vide 
an aliquid deest ita legitimis nuptiis. Nam et ipsum verbum 
collocarunt proprium est et adscribitur pronubis." „Theo- 
logicas" eiusmodi explicationes appeUare solebat praestantis- 

1) L. Nam. 

simus ille senex Muller-StrQbing, quem duos abhinc annos 
tristi fato vegetum etiam alacremque ereptum nobis luge- 
mus amici. 

Satis iam, ut opinor, ex iis quae hucusque dicta sunt, 
apparet quid sibi Scholiasta noster commentario suo scribendo 
proposuerit. Terentius ut melius intelligeretur, ut quae fuisset 
eius indoles mehus sentiretur, hoc studuit, hoc spectavit. Om- 
nium qui commentarios ad scriptores poStasve in lucem edunt 
eiusmodi esse consilium dixeris. At plerique horum pueros 
sibi lectores fingunt in ludo literario grammaticae praecepta 
discentes; noster vero adultorum gratia scribit, ita Terentium 
legere cupientium tamquam si fabulas eius in cavea specta- 
rent; artifices scenicos quomodo fabulae eius singulaeve earuni 
partes sint agendae, ceteros omnes quomodo pronuntiandae 
sint docet. Itaque si quid ei innotuit de lepido aliquo invento, 
quod olim ad aliquam scenam exornandam feliciter fuerit 
adhibitum, illud commemorare non negligit. 

Phorm. 315 et 321. Antipho absente patre amicam suam duxit 
uxorem. Hoc ut fieri posset adiutore usus est callidissimo mor- 
talium Phormione. Hic enim tamquam amicae illius patronus diem 
Antiphoni dixit, legibus quae essent jteQl imyih]Qov hanc ei destinari 
uxorem mentiens ; ipse autem Antipho ut condemnaretur silendo 
omnique omittenda defensione perfecit. At reverso patre, timore 
perculsus latitat, uxor tam callide quaesita ne sibi eripiatur 
metuit sed quomodo eam retineat nescit. Igitur iterum adiutore 
Phormione opus est : ad illum Geta servus mittitur, cui obvius 
factus Phormio quid acciderit quidque metuatur cognoscit; 
mox se periculi remedium invenisse significat. Actus hoc est 
initium, quo et Getae perturbatio et Phormionis secura audacia 
egregie depingitur. Sed verum ei colorem praebuit Ambivius 
Turpio, de quo haec tradit Scholiasta: 

„Adhuc narratur fabula de Terentio et Ambivio ebrio; qui 
acturus hanc fabulam, oscitans temulenter, atque aurem minimo 

inscalpens digitulo, hos Terentio pronuntiavit versus: quibus 
auditis exclamaverit po6ta, se talem cum scriberet cogitasse 
parasitum, et ex indignatione, quod eum saturum potumque 
deprehenderat, delinitus statim sit." 
Et ad vs. 321: 

Cedo senem : iam instructa sunt mi in corde consilia omnia, 
quo Phormio declarat repperisse se dolum; quo senem decipiat, 
idem annotat: 

„Hic alii excussisse torporem somni inducunt parasitum; 
alii transglutisse quod in ore mandebat, quasi hoc morae fuerit 
ad vincendum senem." 

Cui non hic vernaculae cuiusdam fabulae in mentem venit? 
Vix quidam gravis, tenax antiquitatis, in republica optimatium 
favens partibus, rusticum satis lepidum ad suam pertrahere 
conatur sententiam. „Vides'' ait „quae sit hodierna levitas 
atque adeo impietas. lam in ludo literario illa conspicitur; 
liberi tui insana ista, quam' nunc multi admirantur, doctrina 
a vero Dei cultu abducuntur, parentes suos contemnere et ridere 
discunt, religionem negligunt." Dum haec magnifice declamat 
ille, rusticus offam panis lente manducans identidem capite 
abnuit; stomachatur sapiens orator, negari videns quae tanta 
orationis gravitate declamet, idque ab eo de quo minime eius- 
modi aliquid exspectaverit ; vocem intejidit, tandem: ^quidni 
vera tibi videntur, quae dico?'* clamat. Hic rusticus, qui tan- 
dem aliquando panem suum transglutiit, dum sinum purgat 
micis quae inciderunt: „quia non habeo liberos" respondet. Sic 
certe hanc partem ab optimo artiflce agi vidimus. Quis vero 
de hoc artificio tacere possit, qui illam fabulam posterorum 
causa annotationibus revera utilibus instructam in lucem edere 
velit? Nam revera utiles ad aliquam fabulam annotationes 
illae demum sunt quae ad rem scenicam pertinent, et illam 
Scholiasta noster semper habuit ante oculos. Huc omnes eius 
annotationes sunt referendae. Etenim si, ut hoc exemplo utar, 



105 

aiunt de ea re usurpari dicit quae odiosa loquenti sit vel 
vera non esse videatur, si gerundivo aliquid quod inevi- 
tabile sit indicari, si eho arcani aliquid rogantis esse, non de 
arte grammatica observationes scribit pusilli animi ludimagistro 
dignas, sed hoc docet: cum certus sit Terentianae orationis 
color, certum sibi illa postulat actum certamque pronuntia- 
tionem: ibi autem vel maximi sunt momenti brevia quaedam 
vocabula: his recte pronuntiatis cetera sponte sequuntur. Ergo 
quemque locum a perfecto quodam artifice agi flngit: de gestu 
eius et voce tamdiu cogitat donec audire eum atque videre 
sibi videatur; audit autem atque videt praesertim cum brevia 
illa vocabula mentis contemplatur oculis. 

Totus est in arte scenica. Aut uno vocabulo ^pronuntiandum" 
adscribendo signiflcat hunc locum artiflcis scenici sibi postu- 
lare operam: singularem enim quandam inesse venustatem, 
quae a legente observari nequeat, nisi saepe bonos spectaverit 
histriones ^). Aut quomodo aliquis versus pronuntiandus sit 
docet, aut certum vocabulum ^Oog habere admonet: ibi autem 
sic loqui solet: „moraliter", sive: „magna inest moralitas." 

Nunc demum quomodo legendus sit Scholiasta intelligimus. 
Si quid de aliquo vocabulo subtiliter eum observare videmus, 
non esse nobis rem cum moroso atque obscuro ludimagistro 
reputemus ; ad aliquem egregium actorem, quem saepe admirati 
sumus, cui saepe plausimus, quique his maxime sit partibus 
idoneus aptusque, mentem convertamus, ille quomodo hoc sit 
vocabulum pronuntiaturus quaeramus; de qua re ubi semel 
certa nobis steterit sententia, simul vera monuisse Scholiastam 
agnoscenius. 

Paucas ergo eius de pronuntiatione observationes, quae 
maxime memorabiles videantur, ex ingenti protrahamus copia. 

Andr. 360. Davus simul Pamphilum herum suum et eius 



*) Er^o hoc npronuntiandum" Belgice sic vertatur: „daar zit actie in.*' 



106 

amicum Charinum metu solvit; demonstrat enim non fore 
hodie, id quod illi dixerat pater, nuptias illas adeo reformi- 
datas ; non esse ergo Charino desperandum de ducenda Phi- 
lumena, quam ipse ardenter uxorem cupit, Pamphilo vero 
invitissimo obtrudit pater. Demonstrat autem narratione cuius 
hoc est initium (vs. 353—60): 

Tuus pater modo hic me prendit: ait tibi uxorem dare 

Hodie, ita alia multa, quae nunc non est narrandi locus. 

Continuo ad te properans percurro ad forum, ut dicam 

[tibi haec. 

Ubi te non inveniO; ibi ascendo in quendam excelsum locum. 

CircumspiciO; nusquam: forte ibi huius video Byrriam; 

Rogo: negat vidisse. mihi molestum. quid agam cogito. 

Redeunti interea ex ipsa re mi incidit suspicio: „hem, 

Paululum obsoni: ipsus tristis: de improviso nuptiae: 

Non cohaerent." 
Haec a Scholiasta annotata invenimus: „Rogo: mira bre- 
vitas et imitanda/' et: ;,Ipsus tristis, de improviso 
nuptiae: mire et moraliter. Ex his enim quae facta non 
sunt, docet quod fecisse deberet. Etde improviso nuptiae 
pronuntiandum." Nonne haec eius sunt qui spectari, non legi 
vult Terentium? 

Andr. 741. Mysis, Grlycerii ancilla, a Davo iussa, filium 
quem Pamphilo peperit illa, ante ostium Pamphili patris de- 
posuit, ipsa remansit, Davus abiit ; appropinquantem enim vidit 
Chremetem, qui omnibus modis ne filiam det Pamphilo est 
deterrendus. Accedit autem Chremes lentus, nil mali suspicans 
et secum loquens. Audiamus ipsum: 

Revortor, postquam quae opus fuere ad nuptias 
Grnatae paravi, ut iubeam arcessi. Sed quid hoc? 
Puer herclest, mulier tu apposisti hunc? 
Annotat Scholiasta : „Sed quid hoc? Non interrogantis sed mi- 
rantis et non intelligentis est. Et apparet eum non oculis prius, quam 

corporis oflfensu puerum sensisse latentem." ^) Agnoscisne eundem 
qui narratiunculam de Ambivio ebrio fideliter nobis servaverit? 

Adel. 585. S^nrus servus Demeam senem tristem atque 
severum ablegat, ne filium deprehendat genio indulgentem. Sed 
quia Demea inexspectatus advenit, subito aliquid fingere debet 
quo eimi dimittat. Rogatus ergo ubi Micio frater sit, locum 
aliquem dicit ad inveniendum difficillimum ; quo dum iter monstrat 
ipse in errorem inducitur : iubet enim senem per angiportum ali- 
quod ambulare, quod ille pervium non esse scit. Mox tamen erro- 
rem corrigit, quo mendacium properanter fictum paene deprehen 
sum fuerat. Sic multis ambagibus eo pervenit ut infabricaquadam 
Micionem esse dicat. Atque rogatus quid ibi faciat ille respondet : 

Lectulos in sole ilignis pedibus faciundos dedit. 
Annotat Scholiasta: „In urbe convivium aut in sole aut in 
mnbra pro conditione temporis instruebatur. Repente igitur 
interrogatus, quod minime opinabatur quaesiturum senem, 
arripuit statim lectulos. Et quia potuit senex dicere: Men- 
tlris, nam habet lectulos, addidit ex tempore in sole. 
Et ne eos quoque habere diceret, addidit ilignis pedibus 
faciendos. Sed hoc gestu actoris adiutum est, quasi eodem 
tempore servus et quaerat quid dicat et respondeat." Videmus 
nunc, ut opinor, veteratorem, quem ipsa inopia atque diffi- 
cultas solito reddiderit callidiorem insolentioremque. 

Ad. 795. Demea tandem aliquando cognovit quantopere 
ludibrio fuerit habitus et quam diu. Non enim illum solum 
filium, quem adoptandum dederit fratri, nimia illius levitate 
corruptum, sed eum quoque, quem ipse antiqua severitate 
educaverit, abreptum ad pravitatem, quin etiam illius causa a 
lenone per vim abductam puellam, propter quam olim illi 
exorti sint tumultus. Prorumpit ex aedibus fratris, ubi illum 
cum amica epulantem modo deprehendit; deos hominesque 



>) Latentem an iacentem? 

obtestans de sua miseria deque filii nequitia lamentatur. Con- 
spicit eum frater et quid evenerit statim divinatur; iamque 
omne maledictorum genus ille in animo collegit, iam haec 
verba acerbitatis plena secum dixit: 

Eccum adest 
Communis corruptela nostrum liberum, 
cum placaturus frater accedit iraque insanientem sic alloquitur : 
Tandem reprime iracundiam atque ad te redi. 
Hic ille: 

Repressi redii: mitto maledicta omnia: 
Rem ipsam putemus: dictum hoc inter nos fuit: 
Ex te adeo est ortum, ne tu curares meum, 
Neve ego tuum: responde. 
Nihil honim intelligit qui vocabula tantummodo legit, sed 
sonum eorum non audit. Verum praesto nobis est Scholiasta 
praeclaris annotationibus : 

^Repressi, redii: Non quid dicatur, sed quo gestu dica- 
tur specta, et videbis neque repressisse adhuc iracundiam 
neque ad se rediisse Demeam, sed quam mira est atque per- 
spicua moralitas, in huiusmodi rebus apparet." Et „Rem 
ipsam putemus. Videtur paulo citius destomachatus, quam 
res etiam incerta exposcebat. Sed et hoc morale. Nam iuste 
irati omissa saevitia ad ratiocinationes saepe festinant. Et 
praeterea illud accedit, quod non invenit quod iam condigne 
dicat, simul etiam quia increpitus est a fratre, quod apud 
se iam non sit per iracundiam vehementem." 

Hec. 516. Phidippus remissurum se filiam Lacheti eiusque 
filio dixit, at hic effugia quaerit. Modo enim ex itinere reversus 
causam, cur abierit illa, eiusmodi fuisse cognovit ut iam non 
possit uxorem eam habere. Hinc ortum iurgium Phidippum 
inter ac Lachetem atque iratus uterque domum abiit. Hunc 
exitum habet actus III. Prodit nunc Myrrina Phidippi uxor 
anxia perturbataque et secum haec loquitur: 

Perii, quid agam ? quo me vortam ? quid viro meo respondebo ? 
Misera? nam audivisse vocem pueri visust vagientis: 
Ita corripuit derepente tacitus sese ad filiam: 
Quod si rescierit peperisse eam, id qua causa clam me habuisse 
Dicam non edepol scio. 
Legitur ad hunc locum annotatio, e qua vel sola commen- 
tatoris natura atque consilium cognosci possint: 

„Perii, quidagam: haec proloqui oportet Myrrinam, ut 

ex eius persona reminiscatur spectator gestae rei, simulque ex 

huius personae verbis, quid agat altera persona, monstretur. 

Nam perscrutari Phidippum universa conclavia et ire per totam 

domum cognito partu filiae suae apparet ex praesentibus dictis." 

Phorm. 869. Geta servus ingeritem felicitatem filio erili 

Antiphoni evenisse cognovit; puella enim illa peregrina, quam 

hic Phormionis astutiis usus absente patre uxorem duxit, 

inventa est non civis solum esse sed patrui Chremetis ipsa 

illa filia, quam olim et pater et patruus ei uxorem destinave- 

rant. Properat ergo hanc rem domino nuntiare Geta, adeoque 

exsultat gaudio ut obviam eum venientem non conspiciat, sed 

praetereat, vixque clamore eius minisque retineri se patiatur. 

Timi et rem ipsam et quomodo eam cognoverit multis denarrat 

ambagibus. ^Missus eram" ait „a patre tuo ad uxorem tuam ; sed 

Ubi in gynaeceum ire occipio, puer ad me accurrit Mida, 

Pone apprendit pallio, resupinat; respicio, rogo 

Quam ob rem retineat me : ait esse vetitum intro ad eram 

[accedere. 
^Sophrona modo fratrem huc" inquit ^senis introduxit 

[Chremem." 
Eumque nunc esse intus cum illis : hoc ubi ego audivi, ad foris 
Suspenso gradu placide ire perrexi, accessi, astiti, 
Animam compressi, aurem admovi: ita animum coepi 

[attendere 
Hoc modo sermonem captans." 

Laudat hic eius vigilantiam prudentiamque Antipho duobus 
verbis: „Eu, Geta." Tum servus sic pergit: 

Hic pulcherrimum 
Facinus audivi: itaque paene hercle exclamavi gaudio. 
Brevem hic Scholiastae habemus annotationem : ;,Pulcherri- 
mum facinus audivi: huiusmodi locos poetae actoribus 
indulgent, quod in his actoris est commendatio." 

Nonne legentes admonere videtur ut hanc partem ipsi agere 
conentur? 

Ib. 358. Dum Demipho senex cum advocatis adstat quaerens 
quomodo nuptiae illae a Phormione conflatae rescindi possint, 
hic ipse cum Geta sermocinans incedit; clara autem voce 
loquitur ut a sene audiri possit, estque sermo eius tamquam 
mirantis et indignantis ob id quod modo a Geta cognoverit: 
negare senem cognatam sibi esse virginem, quam ducere a 
iudicibus Antipho filius eius est coactus, vel notum virginis 
patrem. Sunt autem verba eius lepidissime ficta et alia et haec : 
Quia egens relicta est misera, ignoratur parens, 
Negligitur ipsa: vide avaritia quid facit? 
Adscripta hic est annotatio cognatissima narrationi illi de 
Ambivio ebrio : „vide avaritia quid facit: haec conversus 
ad circulum et coronam circumstantium dicit et conqueritur." 
Ph. 935. In tempore cognovit rem Phormio, qua Chremetem 
co^rcere possit, si ille in repetenda pecunia, quam astutissima 
fraude ei abrasit, fuerit molestior: certior enim factus est 
illum, dum Athenis uxorem haberet, ex altera uxore Lesbi 
procreasse filiam. Minitando ergo se illud ad Atheniensem 
uxorem delaturum quidvis se ab eo impetraturum sperat. 
Vixque haec verba: 

Quin tu mi argentum cedo 
audivit cum respondet: 

Immo vero uxorem tu cedo. 
Haec quomodo in scena fuerint acta ignoraremus, nisi habe- 

remus prudentissimam Scholiastae ad verba: quin tu mi 
argentum cedo annotationem : ;,Hoc ab utroque cum 
clamore dici accipiendum est." 

„In ius ambula" ait Demipho, quem minae Phormionis adeo 
non terrent ut vix quid sibi velint intelligat. Itaque Phormio 
ut simul utrique metum incutiat: 

Enim vero si porro odiosi esse pergitis.., 
Iterum hic aliquid adscripsit Scholiasta eiusmodi ut gregis 
magistro similior videatur quam alicui de vulgo commentatorum : 

^Yultu iuvandum est et pronuntiatione hoc quod tam mina- 
citer suspenditur." Et 

„Enimvero principium est aliquid per iracundiam dicturi." 
Sed de hac parte satis iam dixi. 



Saepe queruntur homines quod Scholiasta Terentianus nondum 
ita ut oporteat in lucem sit editus. Non est tamen tam difficile 
editionem eius parare omnibus numeris absokitam. Si quis 
ceteris omnibus abiectis eas tantummodo colligeret annotationes, 
quae aliquo modo ad rem scenicam pertinerent, eas dico quibus 
Terentius ita explanatur ut personas eius loquentes audiamus 
gestusque earum aspiciamus, nihil iam amplius esset optandum. 
Atque facile est illas emendatas subiicere legentium oculis. 
Quamvis enim multa in iis sint corrupta, tamen sententia 
perlucet; illam nullo labore restituemus; ipsa vocabula non 
praestabimus ; raro hoc facere possumus atque in illis tan- 
tummodo emendationibus, quae se nobis nil cogitantibus, nil 
quaerentibus subito ofiferunt; nihil hic facit industria atque 
improbus labor. Ut ergo revera bonam, id est utilem, habeamus 
Scholiastae editionem non exspectandum est donec omnes eius 
codices cum pulvisculo sint excussi atque longa illorum depicta 
stemmata, e quibus quomodo a communi stirpe orti sint ap- 
pareat: magnum ex hoc negotio capiet emolumentum, qui 

codicum naturam cognoscere velit, dummodo persuasum sibi 
habeat nuUum unquam locum hac ratione esse emendatum, 
nullum pdsthac sublatum iri vitium. 

„Scholiastam" autem semper virum illum egregium dixi: 
pervulgato Donati nomine uti ausus non sum : iam enim animo 
praevidebam viros doctos qui agmine facto in me irruerent 
quod non Euanthium dixissem. Sciebam gravissimas multorum 
iras moveri, si quis Euanthii illius, quem magistnmoi suum 
dicit Rufinus (de metr. com.), rationem non haberet. Huic ergo 
Scholiorum Terentianorum alteram hic, ille alteram vindicat 
partem, hique, quod fleri solet in rebus nullius momenti et 
quae certo sciri poterunt nunquam, internecivum inter se gerunt 
bellum. Hoc unum constat commentarium illum ad Terentium, 
qui Donati vulgo dicitur, ab uno homine scribi non potuisse: 
farraginem esse non librum. Primus indigestam illam molem 
admirabili industria neque minore doctrina his annis perlustra- 
vit vir peritissimus prudentissimusque R. Sabbadini: ingentem 
numerum codicUm, quibus continetur illa, inter se contulit, 
illorum historiam conscripsit, denique de totius farraginis 
origine atque auctoribus instituit quaestionem. Sic tandein 
aliquando hanc sibi informavit sententiam vir praestantissimus, 
quam singulari defendit acumine: 

Commentarii auctor paterque unus est Donatus; Euanthium 
missum facere possumus. Sed accessit Donato vir, qui eius 
annotationes in brevius contraxit spatium, quo factum est ut 
saepe ad aliquem versum bis idem annotatum inveniamus, 
verbis leviter immutatis. Deinde commentarium auxerunt vario 
ac desultorio labore multi alii Scholiastae. Quorum unus eas 
scripsit annotationes, quibus Donatus refutatur (initium illae 
habent a vocibus sed ego: ipse Donatus de se semper plurah 
utitur numero). Alter corrigendi causa addidit quaedam, am- 
plificandi causa alter, alter denique locis ex variis poetis 
scriptoribusque a Donato citatis unum pluresve adiecit (hunc 

autem hominem agnoscimus vocabulo et, quod loco citato est 
praemissum). Sed praestat ipsum virum doctissimum audire: 

„A base delle ricerche io vorrei dunque il postulato di un 
solo commento originario. Questo commento scritto su untesto 
continuo fu variamente ingrossato da note marginali, ora pole- 
miche (serie ego), ora illustrative (serie et) e simili. Dall' 
altro canto uno studioso transportb per proprio uso, compen- 
diandoli, gli scolii di Donato sui margini di un codice teren- 
ziano: questi soni i doppioni. Venne da ultimo un compilatore, 
il quale da un testo continuo donatiano cosi ingrossato e dai 
margini di un codice terenziano cop^rti di doppioni donatiani 
raflfazzono la collezione che arrivo fina a noi; naturalmente i 
doppioni marginali del codice terenziano dovevano avere un 
contrassegno (p. e. D. = Donatus), dal quale egli fosse autoriz- 
zato ad accoglierli sotto il titolo di Donato." 

Gratia viro praestantissimo, qui tandem aliquando et diserte 
pronuntiavit et egregie demonstravit quod quivis commentarii 
lector verum esse sentiat. Etenim haud dubie haec omnia 
evenerunt quae Sabbadini enumerat: auctae sunt annotationes, 
amplificatae, illustratae, excerptae, denique in unum locum 
coniectae omnes. Quaeritur nunc verumne hoc quoque sit, quod 
statuit, ab initio unum fuisse nucleum, e quo totus creverit 
commentarius, postquam accesserint alia multa, quae tamen 
ex eodem nucleo traxerint originem. Hoc autem, ut ingenue 
fatear, mihi plane videtur incredibile. Censeo enim atque per- 
suasissimum habeo aut duos pluresve fuisse commentarii 
nucleos, aut — atque in hanc magis inclino sententiam — 
veteri commentario, qui in se fuerit teres atque rotundus, 
adiectas esse annotationes diversissimi generis, sive ut paucis 
verbis idem significem: commentarium, quem nunc habemus, 
e variis constare elementis. Habemus enim praeter ob- 
servationes illas quantivis pretii, scriptas ab eo qui Terentium 
non legi solum sed et, quantum eius fieri posset, spectari vellet : 

8 

I. Annotationes rhetorici generis, quibus admonemur ad 
quodnam artis oratoriae caput versus aliquis vel aliquod ver- 
borum certamen sit referendum. Audire cogimur quaenam hic 
qualitas (sive status) cognoscatur: sitne comparativa, 
an negotialis, an remotiva; illic disputari a summo 
ad imum, TtXoKtiv dici hoc demonstrandi genus, aliaque eius- 
demmodi, quibus ad Terentium melius intelligendum nemo 
quidquam adiuvatur. Taedet exempla afiferre. Satis illis obser- 
vationibus enecatur qui commentarium legit. 

II. Nugas de grammatica multo etiam ineptiores quam 
illae sunt de rhetorica annotationes. Earum autem maxima 
pars ad syntaxin pertinet: identidem nobis obgannit stridula 
magistelli vox : haec est syllepsis, hoc jra^fAxov, hoc avaKoXov&ov 
primum, secundum, tertium, quartum. Rariores sunt de ety- 
mologia observationes, illarum vero quaedam hominis insanabilis 
esse videntur. Saepe hic Varro nominatur neque incfedibile 
est multo maiorem partem ex illo esse excerptam. Brevi con- 
spectu dabo omnes: cognitae enim esse debent ei, qui de 
quaestione, quam nunc tractamus, iudicare velit: 

Andr. Prol. 15 vituperant est: ^vitium rei parant." 
„ I, 1,4 ars:a Graeco aQsxri, 
„ I, 1, 58 contradicitur iis qui sodes esse dicunt 

arnog f-gg. 
„ I, 4, 2 temetum: quia tenet mentem, (Eun. IV, 3, 13 

quia tentat i. e. labefactat mentem). 
„ I, 5, 64 obstetrix:quaeopemtulerit(etiamIII, 1, 15). 
„ [ III, 2, 3 fac istaec ut lavet: istaec, quae e 

puerperio sordebant. 

III, 2, 7 superstitiosi: quia senes (quorum id 

vitium) multis superstites sunt. 

in, 4, 18 irritare: a canibus, qui restrictis den- 

tibus literam R imitantur. 

IV, 3, 11 verbenae: quasi herbenae. 

Andr. IV, 4, 39 s o b r i u s = sebrius i. e. separatus ab ebrio. 
Eun. I, 1, 15 induciae ab „in dies." 
„ I, 2, 97 sincerus = sine cera. 
„ II, 1, 25 decrepiti: quorum, crepitu et plangore 

familiae, iam fuerant conclamata funera. 
obligurrire: a hyvgng quod est suavis, 
cupedinarii et maceUum : nomen his dederunt 
Numerius Equitius Cupes et Bomanius Ma- 
cellus (Varro). 
famelicus pro famedicus a fame et edendo. 
nebulonem: furem quia nebulas obiiciat 

vel vanum ut nebula est. 
alacris = ccSaxQvg. 

ubi tu nervoa intendas: obscene dictum. 
flagitium et flagitaiio a syUaba fla qua iUe cre- 
pitus signifimtur unde et flamma et flagella, 
III, 1, 34 acortum : vel ab aajtaLQELv^ vel propter abdo- 

men in corpore feminarum patiens iniuriae 
coituSj quod scortum didtur quia tunc ape- 
riuntur dura coria dicta scorta. 
III, 2, 24 sollers = oAog aQerfj (solus in arte). 

III, 3, 9 dolus:a dolando i. e. minuendo. 

IV, 3, 6 veneficus Chaerea dicitur quia ex vir- 

ginibus mulieres facit. 

V, 8, 49 fatuus: Inepta loquens a fando. 
Adel. I, 1, 17 clemens: qui colit mentem (etiam ad 

V, 4, 10). 
II, 1, 28 lora: pro laura a lauro triumphorum. 

II, 1, 53 mussitare: a litera m, 

III, 3, 5 ganeus: quia est v%o ydq, 
III, 3, 43 nares: a naritate. 
III, 3, 47 ager: ab agendo. 
III, 3, 69 quod queo: aUuditur ad vocem coquua. 

IV, 2, 52 silicernium: a cernendo silentes. 

V, 3, 4 maria Neptuni ab irato Demea invocantur, 

vel quod diis quoque irascitur qui in iis 
commoratur, vel quia deos non esse putat 
haec omnia Neptunia dicit, ut est apud 
Virgiliimi : 

Omnia vel medium fiant mare. 
V, 8, 29 verbum: a veritate. 
Hec. I, 1;8 Mulciber:a mutilando. 

I, 2, 2 percontari: a conto. 

II, 1, 41 oppido: a dicto rusticorum: „vel toti 

oppido messis mea sufficit." 

III, 4, 27 caro : a cadendi verbo vel a carendi (anima). 
III, 5, 9 consobrinus = sororinus. 

III, 5, 53 protervus et a substantivo tauro et a 

verbo proterendi. 

IV, 1, 41 virum firmum: firmum in officio 

coitus. 

IV, 4, 19 praegnans: ante gnatum vel ante ge- 

netricem. 

V, 1, 3 impetrare ideo de rebus difficilibus dicitur 

quia proprie ad coitum pertinet ; ad illum 
autem perveniri non potest nisi nuptiis 
contrahendis, quae res multum habet mo- 
lestiae propter leges formulasque quae 
sunt observandae (I !). 
Phorm. II, 1, 57 columen: columna unde et columellae 

servi maiores domi. 

IV,4,28sq. hariolus: a fando. 
haruspex: ab hara. 

V, 1, 19 effutire: a vase futili. 

V, 8, 95 pugnos in ventrem ingere: ven- 

trem pro ipso parasito. 

Adnumerandae his praeterea etymologiae nominum, servo- 
rum praesertim. 

III. Philosophica quaedam, neque multa neque inepta, cckH 
ovShv TtQog Tov '^0(iriQov, Haud inutile videtur quae sunt huius 
generis afferre. 

Andr. I, 1, 8. „Ut curentur recte haec: Diligenter 
coquantur: curatio proprie medicorum est, cura reliquorum, 
sed coquina medicinae famulatrix est." Sic editur, cum tamen 
in quibusdam codicibus sit adulatrix, quod utique proban- 
dum. Famulatrix enim nihili est vocabulum, et totius 
annotationis hoc est consilium ut appareat eum qui scripsit 
Platonis Gorgiam legisse, ubi at zixzaQeg zixvaL zaig TixzaQat 
&a}nslatg opponuntur. 

Ad versum sequentem annotatum iuvenimus in quatuor 
partes virtutem dividi, prudentiam, iustitiam, fortitudinem, 
temperantiam. Haec quoque sumpta e Platone. 

Andr. IV, 3, 1. Ad verba: ^Nilne esse proprium cuiquam" 
haec annotantur: „omne quod habemus aut mutuum est 
aut proprium. Ergo proprium perpetuum, ut Virgilius: 

Propria haec si dona fuissent. 

Ergo nihil nobis proprium esse potest: quod enim non fuit, 
nec esse quidem potest, aut quod eripi potest, non est nostrum : 
nisi illa, quae eripi non possunt, ut sapientia, prudentia, quae 
fortuna neque dare neque eripere cuiquam potest." 

Ad Andr. IV, 3, 5: 

Facile hic plus mali est quam illic boni 
haec videmus adscripta: 

^Quam illic boni: in summo bono: dixit enim ex bonis, 
quae bona aestimamus, plus nos mali capere, cum aut amis- 
suros nos credimus aut amittimus, quam boni cum habemus.'* 

Ad V, 5, 3: 

Ego vitam deorum propterea sempiternam esse arbitror 

annotatur: „Non dixit quod scit, sed quod verum putet. Et 
est doynct 'E7ciM)VQeLov^ quod a ceteris philosophis repudiatur de 
otio deorum ac perenni voluptate." 

Adel. I, 1, 44: „Qui suum officium facit" sic vertitur: 
5,6 t6 Tiad^fiKOV noL&v! 

Ad Adel. III, 3, 32 refertur narratio de Thalete et ancilla 
Thressa, quae est in Platonis Theaeteto. 

Phorm. I, 2, 6: Ad verba Nescis quo in metu anno- 
tatur: „Duae perturbationum bigae, a malo una, ex cupitis 
altera. Ergo a mali bigis praesentis temporis periculum esse 
dicimus et futuri nietum." Sumptae hae bigae e Platonis Phaedro. 
Philosophica ergo, quae in scholiis leguntur, omnia sunt eius- 
dem generis et tantum non omnia ex eodem fonte hausta. 



Haeccine ergo tam diversa ab uno Donato profecta credamus ? 
Equidem nego; sed quoniam cum viris doctis digladiari nolo, 
pertinaciter affirmantibus concedere sum paratus, dummodo 
mihi concedant illi, si tam variae illae annotationes ad unum 
auctorem sint referendae, illum de Terentio scripsisse: unum 
librum praestantissimum utilissimumque, unum, qui a proposito 
plane sit alienus, postremo tres quatuorve plenos nugarum inep- 
tiarumque. Denique hoc moneo, cum observationes „scenicae" 
(hoc enim vocabulo brevitatis hic causa utor) aequabiliter per 
totum sparsae sint commentarium, iis quae ex alio genere sunt 
saepe multas deinceps paginas carere, deinde subito rhetoricas 
grammaticasve observationes oAw toS d^vkccTiG) efifundi. Quod in 
etymologiarum enumeratione hic illic signo j significavi. Simul 
illic quae essent absurdissimae inclinatis literis describendas 
curavi. Atque etymologiis addidi insanas quasdam explicationes 
quae eandem spirare indolem viderentur. 



CAPUT TERTIUM 



Vir doctissimus Gu. Weinberger in dissertatione, quae legitur : 
Wiener Studien 1892 p. 120 sqq., de iis praesertim scholiis 
Terentianis agit, quae ad actorum gestiim pertinent, conqueri- 
turque quod non satis ratio habeatm' Lessingii, praeclari illius 
de re scenica iudicis, qui summis illa scholia extulerit lau- 
dibus, ipse tamen nimis „Donatum" laudare cavet. De qua 
Weinbergeri dissertatione postquam dixit quaedam doctissimus 
ille R. Sabbadini, quem toties iam honoris causa nominavi, 
haec addit: „Utut est, deerit eiusmodi disquisitionibus solidum 
fundamentum quamdiu carebimus scholiorum editione critica." 
Et multos iam viros doctos eiusmodi aliquid audivi conten- 
dentes, sed quo plures audio eo miror magis. Quid enim? Non 
poterimus de scholiorum argumento cum aliquo fructu insti- 
tuere quaestionem, exponere nobis non licebit quaenam fere 
res in iis tractentur, probabilem de eorum origine atque auc- 
toribus proferre sententiam, denique singulis eorum partibus 
suum statuere pretium, quia nemodum in commentario edendo 
codicibus ex artis criticae praeceptis usus est? Male ergo no- 
biscum agitur: perquam enim verisimile est nostra aetate 
eiusmodi editionem in lucem non prodituram. Nam qui olim 
illum laborem aggressi sunt, diem supremum obierunt omnes; 
illos qui secutus est a proposito destitit; denique qui unice 
negotio par erat atque idoneus, quoniam plures quam ceteri 
omnes codices manu versavit, artemque palaeographicam prae- 
clare callet, ipsum Sabbadinium dico, de edendo commentario 

se ne cogitare quidem tam firmiter declarat ut nihil iam de 
eo sperandum videatur. Verum non ita res se habet. Sint enim 
corrupta scholia, sint lacera mutilaque, vix tamen ullum 
eorum adeo depravatum est quin tamen sententia eius sit 
satis perspicua, scriptorisque ex eo eluceat consilium. Mihi 
certe sedulo labore iterum iterumque illa pervolventi nunquam 
dubium fuit utrum scenicam legerem annotationem an rhe- 
toricam, grammaticam, philosophicam : scenicarum autem ob- 
servationum — his enim praesertim operam dedi — fere 
nullam vidi eiusmodi vitio laborantem ut quid sibi vellet iam 
non intelligerem. Quid quod scholiorum nunquam praeclarus ille 
exsistet editor, qui ipsam nobis auctoris manum exhibeat. 
Finge enim — quamvis incredibile sit — tandem aliquando 
eo perventum ut ex diligentissima codicum comparatione ipse 
archetypus sit restitutus, flnge ex illo omnia exempta vitia, 
quae scribentis imperitia commiserit, idque certissima quadam 
et geometrica ratione: pristinum habebimus commentarium, 
ipsum Donatum — sic enim brevitatis causa mihi nominare 
optimorum scholiorum auctorem liceat — non habebimus. An 
credis illum virum vere doctum, elegantem, artis scenicae et 
literarum Latinarum Grraecarumque peritissimum, tam balbo 
ore locutum, tam agresti usum sermone, ut quando indicativus, 
quando coniunctivus ponendus esset nequesciretneque curaret? 
Et est hoc scholiorum vitium multorum instar. Confidenter ergo 
de scholiorum variis argumentis locutus sum et loquar posthac. 
Aut enim semper de illis erit silendum aut iam utendum iis, 
quae nunc habemus, subsidiis instrumentisque. Nam desultorio 
labore conflatam Westerhovii editionem aliasque, e quibus mihi 
cognoscenda fuerunt scholia, lubenter concedo; quod tamen 
inter has interest spatium atque editionem omnibus absolutam 
numeris — exstare enim in tempus sumamus — multis partibus 
brevius est quam quod hanc ab ipso dirimit Donato. 
Sed non vereor ne in bac causa multos habeam adversarios. 

Non enim admodum temerariam dixi sententiam, quaeque veri 
careat specie, Hoc audacius videri possit quod nunc proloquar. 
Quamvis inflrmo nitamur fundamento critico, tamen non debet 
quiescere atque cessare emendandi labor. Permagnam ille habere 
potest utilitatem; quoniamque non solum Donati manu, sed 
fortasse etiam commentarii editione ex artis criticae praceptis 
comparata carebimus semper, coniecturis utendum est. Neque 
illae omnes tam sunt incertae quam quis, auditis multis mul- 
torum de fundamenti critici defectu querimoniis, suspicari 
possit. Ipse Westerhovius, quem omnibus modis condemnant 
reprehenduntque qui de scholiis Terentianis edendis scribunt, 
permultas correctiones palmares, aut ab ipso, aut a Wielingio 
aliisque inventas nobis tradidit, quae quin omnino sint recipiendae 
dubium non est. Exempli causa unam alteramque hic proponam. 

Andr. I, 5, 6. Pamphilus Chremetis filiam sibi a patre 
uxorem destinatam audivit ipsumque Chremetem huic consilio 
assensum. Neque intelligit omnia haec a senibus ficta. Excla- 
mat ergo et alia et haec: 

Quid Chremes, qui denegarat se commissurum mihi 
Gnatam suam uxorem, id mutavit! 
Ad verbum commissurum annotatum legimus: „Putaverat 
nuptias et Chremetem mutare consilium." Quod sensu cassum 
esse Westerhovius vidit, ideoque coniecit putaverat veras, 
quam coniecturam Klotzius perfecit edendo putat veras. 
IUud autem veras (nam utrum putaverat an putat le- 
gamus parum interest) quis tam perversus est ut probare nolit 
quoniam in nullodum inventum sit codice? 

Eun. V, 3, 6. Pythias, Thaidis ancilla, appropinquantem 
videt Chremetem cum nutrice: suspicio enim nata erat illius 
Chremetis esse sororem puellam illam a Thaide eductam ; nondum 
tamen certa res erat, ostendenda etiam - ita ut flt — nutrici 
erant xa nghg xov avayvm^iafiov. Ergo vixdum iuvenem cum comite 
sua conspexit Pythias, cum eum interrogat: 

lamne ostendisti signa nutrici? 
atque illo respondente : omnia, rogare pergit: 

Amabo, quid ait? cognoscitne? 
Hic Chremes ac memoriter. Ad hunc locum in commentario 
legitur :.Ac memoriter] „ Plus intulit quam interrogabatur : 
nam magna sunt signa, in quibus anilis memoria non erat." 
Pro erat autem Westerhovius reposuit errat. Quis unquam 
Bentlejus Cobetusve in emendando felicior fuit? Quid ceriiius 
quam haec viri ab omnibus contempti coniectura? 

Adel. I, 2, 71. Micio de filii adoptivi, quem modo apud 
patrem naturalem sedulo defendit, nequitia ac levitate cogitans 
et alia et haec secum de eo queritur (vs. 69 — 78): 

Quam hic non amavit meretricem, aut cui non dedit 

Aliquid? postremo nuper, credo, iam omnium 

Taedebat, dixit velle uxorem ducere. 

Sperabam iam defervisse adolescentiam. 

Graudebam: ecce autem de integro! 
Ad verba Dixit se velle uxorem ducere egregia haec 
legitur ipsius Donati (nosti enim iam, lector, quid eo nomine 
signiflcatum velim) annotatio: „Sic ex parte magna ostendit 
nescius argumentum: ideo quia verisimile est, amantissimum 
Aeschini Micionem omnes scire afiPectus adolescentis et consue- 
tudines. Et apparet praeterea, conatum ex parte fateri vitiatum 
amore Aeschinum, et pudore impeditum, tantum hoc dixisse, 
quod honeste potuit, velle se uxorem ducere: quam autem 
vellet tacuisse confusum." Egregiam annotationem dicebam, 
et est haud dubie viri artis scenicae peritissimi, sed turpi 
macula obscuratur. E verbis enim conatum ex parte 
fateri vitiatum amore Aeschinum sanum sensum 
nemo eliciat. Qratia ergo Wielingio, qui nebulas dispersit conii- 
ciendo conatum ex parte fateri vitiasse amicam 
Aeschinum. Audacem dixeris coniecturam: bene reputanti 
certissima videbitur. Fingamus enim codicum accuratissima 

coUatione apparere aliam fuisse lectionem e qua corrupta illa 
vitiatum amore nata sit, illius tamen sententia diversa 
esse non potuit ab ea, quam Wielingius restituit. Et veram 
scholii sententiam cum habemus, desiderare iam possumus 
nihil. Non enim res nobis est cum Platone aliquo vel Ari- 
stophane, cuius singula verba pondus habeant, sed cum Donati 
compilatore, sedulo quidem homine sed parum diserto. 

Adel. rv, 7, 33. Micio fratrem severum ludibrio habet: hic 
enim omnium rerum ignarus filium, quem Micioni adoptandum 
dederit, non uxorem solum duxisse quam olim habuerit amicam, 
sed praeter hanc etiam psaltriam quandam pro uxore patris 
adoptivi domi habere credit; illam alterius esse fllii, quem a 
se antiqua severitate eductum gloriari soleat, ne suspicatur 
quidem. De illa autem psaltria iucundissimum hoc apud Te- 
rentium fratrum habemus colloquium. Ubi Demea dixit: 

Aliquo abiicienda est, si non pretio at gratiis 
Micio 

Neque est, neque illam sane studeo vendere 
ait. Rogat Demea: „Quid igitur facies?" et Micio respondet: 
^Domi erit". Hic Demea exclamat: 

Pro deum fldem! 
Meretrix et materfamilias una in domo 

M, Cur non? D. Sanum te credis esse? M. Equidem arbitror. 

D. Ita me Di ament, ut video ego tuam ineptiam, 
Pacturum credo, ut habeas quicum cantites. 

M, Cur non? D. Et nova nupta eadam haec discet. M. Scilicet. 

D. Tu inter eas restim ductans saltabis. M. Probe. 
Ad et nova nupta eadem haec discet haec invenimus 
annotata: „Alius subaudiet Dicere. Sed, o magna in verbis 
elegantia, vide enim quam vim signiflcet Discet. Et ideo non 
u X o r sed nova nupta, quam ad omnia docilem esse ipsum 
indicat nomen." Bona est annotatio sed caput eius misere est 
mutilatum, vel potius pro capite vulnus habemus. Integrum 

vero corpus reposuit Westerhovius pro alius subaudiet 
legendo: psallere subaudi et restim ducere. Quam 
coniecturam si quis ideo in textum recipiendum neget quod 
a tradita lectione nimium recedat, prave, me iudice, ratiocinetur : 
testimonio potius illa est, non posse commentarii textum leni 
sanari medela. 

Hec. III, 4, 10. Sosia servus, modo cum domino peregre 
reversus, Parmenoni servo narrat quot quantasque aerumnas 
in mari sit perpessus. 

Dies triginta, aut plus eo, in navi fui, 
Cum interea semper mortem exspectabam miser. 
Ita usque advorsa tempestate usi sumus. 
Hia Parmeno: „Odiosum'* exclamat, atque sic pergit Sosia: 
„Haud clam me est." Ad hunc locum et alia adscripta sunt 
et haec: Haud clam me est] ,,^^rdr?y$ pro Ego maxime in- 
telligo quam odiosum sit. Nam qui iungunt et sic legunt, 
errant et non intelligunt." Non magni momenti haec est an- 
notatio; aliquam tamen utilitatem habet, quia nobis facultatem 
praebet cognoscendi quantum in Westerhovio fuerit ingenii 
acumen: is enim verba sensu cassa nam qui iungunt et 
sic legunt errant ita correxit: Nam qui seiungunt 
et sic legunt odio sum, errant. 

Phorm. II, 1, 43 sqq. Lepidissime Phaedria fratrem patruelem 
Antiphonem apud illius patrem defendit et aliis argumentis 
et hoc: „Si quis homo astutus, ut Phormio est, 
Insidias nostrae fecit adolescentiae, 
Ac vicit, nostrane ea culpa est an iudicum? 
Qui saepe propter invidiam adimunt diviti, 
Aut propter misericordiam addunt pauperi." 
Ad verba qui saepe — diviti annotationis miserae quaedam 
supersunt laciniae ; legitur enim : „Notum alteri qui invident" ; at 
praeclara sagacitate quid olim scriptum fuerit Westerhovius inve- 
stigavit; coniecit enim: „Notum alterare iusquiinvident." Opusne 

etiam est codicibus addicentibus ut haec coniectura recipiatur? 
Hisce igitur exemplis usus et ipse aliquid ausus sum, scho- 
liisque emendandis operam dedi. Atque conamina mea hic 
proponam, sed iam nunc lectorem moneo nihil a me propo- 
situm iri quod mihi ipsi praestantissimis, quas modo citavi, 
Westerhovii emendationibus par atque simile videatur: abest 
semperque absit, precor, a me eiusmodi arrogantia. Nihil hic 
certi invenies, nihil quod non cuivis in mentem venire possit. 
Saepe ne coniecturam quidem proponam, sed aut quid fere 
requiratur demonstrare conabor aut tantummodo corruptum 
esse scholion dicam. Neque tamen plane operam me perdidisse 
opinor. Nam etiamsi vera alicuius loci lectio ex aliquo codice 
eruatur vel peringeniosi hominis acumine restituatur, tamen 
nullum est inventi pretium nisi praecessit longa et accurata 
virorum doctorum de genere vitii deque sententia qua opus 
est disputatio deliberatioque. Deinde semper hoc tenendum 
nuUam lectionem idcirco veram esse quod in aliquo codice, 
cuius magna est auctoritas, inveniatur, sed hoc unice quae- 
rendum quae lectio sanum praebeat sensum suoque aptum 
loco. Dabo exemplum. Ad Hec. IV, 1, 57: 

Nam quum compressa est gnata, forma in tenebris nosci 

[non quita est 
semper lecta fuit haec annotatio sensu cassa: „Ab activo 
queo, passivum fecit queor, retinendo participium quita 
est." Vidit nescioquis pro retinendo legendum esse 
et inde, atque ex inepta literae r repetitione natam esse 
vitiosam lectionem, quam suo Marte librarius sanare conatus 
esset. Recipiendum, ut opinor, illud e t i n d e , non quod postea 
a Sabbadinio in aliquo codice lectum sit, sed quod unice 
verum est. Aliquod felici invento momentum adiicere dicendus 
esset codex Leidensis, qui et timida est quita est habet 
vitio ex literae t repetitione nato, si id quod in suo genere 
perfectimi est ullo modo melius fieri posset. Haec ideo dis- 

putavi quia doctorum mentes saepe occupatas video supersti- 
tione quadam, quam nimia peperit disciplinae palaeographicae 
diplomaticaeque admiratio. Haud raro - - atque in po^tis Latinis 
plerumque id accidit — venustissimae lectiones spemuntur 
hoc solum argumento, quod in codicibus legantur quorum 
minor sit auctoritas, codicum vero vetustorum aperta vitia 
aut mordicus retinentur, aut, id si prorsus fleri nequit, cum 
multo sudore atque labore excogitatur aliquid quod literarum, 
quas hi praebent, sit quam simillimum. Sed ita qui aguntnon 
perspexisse videntur veras emendationes sponte se offerre ei, 
qui libera mente diu multumque in aliquo poeta vel scriptore 
sit versatus, non invitas protrahi, minime vero ex corrupte- 
larum nasci permixtione. Plura de hac re dici possunt, sed 
ad propositum transeo. 

Andr. I, 1, 1. Abite] „concitatius legendum est, quia et 
respectantes properant et discernit a Sosia." Yerba corrupjta, 
neque multo praestat quod Klotziana habet properanter dis- 
cernit (pro pr. et disc.): quid enim istud signiflcarepotest? 
Yeram lectionem nemo praestiterit. Hoc unum certum videtur 
pro properant requiri verbi quod increpandi vim habeat 
singularis numeri tertiam personam. An forte properat 
legendum, ut properare sensum accipiat activum sitque fere 
idem acurgere? 

2. Dictum puta] „Ad hoc respondet ut agi res videatur 
quemadmodum supra diximus." Sana haec videntur, sed sen- 
tentiam obscuriorem reddidit istud ad hoc, quod vix Lati- 
num est. Hoc voluit scriptor: „quod hic omnino aliquod re- 
sponsum Sosia interponit, in ea re agnoscitur poetae consilium, 
qui rem agi, non a solo Simone narrari voluit." Supra autem 
haec dicta sunt: „haec scena pro argumenti narratione pro- 
ponitur, in qua fundamenta fabulae iaciuntur, ut virtute poStae, 
sine officio prologi vel d^e&v ScTto iirixavrjg et periocham comoe- 
diae populus teneat et res agi magis quam narrari videatur." 

Ubi prins illud et abiiciendum esse putare noli: amat enim 
huiusce voculae repetitionem bonorum scholiorum scriptor. Est 
ergo ad hoczzzrovxov evexa, et ita saepe in scholiis. 

3. „Coquina medicinae famulatrix est.'* Recipiendam variam 
lectionem adulatrix (pro famulatrix) addito argumento 
dixi p. 117. 

7. Ad exspecto quid velis primum annotatur exspec- 
tare esse desiderare. Deinde ad quid velis: „Deest 
s c i r e : nam si dixisset quod velis nihil desiderasset'*. Egregia 
est Westerhovii emendatio pro scire legere iubentis scire 
me. Nunc de ceteris videamus, quae corrupta quin sint quis 
dubitet? Equidem totum illud desiderasset ab oscitante 
librario e priore annotatione huc tractum suspicor proque eo 
legendmn d e e s s e t ^). Tota autem non Donati sed inepti ma- 
gistelli est annotatio. 

18. Haud muto factum. De varia lectione haud multo 
factum haec annotantur: „Hoc est damno, reprehendo, quod 
si est, sic intelligeretur non nollem factum." Hic sic positum 
pro vel sic, sic quoque: utique enim opinionem eorum 
falsam esse Donatus docet, qui ad legem de in^atis libertis 
in servitutem retrahendis alludi hic putent. Sequitur: „Nemo 
enim potest factum infectum redere. Sed adverbialiter dixit: 
ut dicimus nollem factum, noUem huc exitum." Haec 
neque inter se neque cum praecedentibus cohaerent: pertinent 
enim ad lectionem haud muto factum; deinde nuUus hic 
est locus coniunctioni e n i m. Opinor olim hic — id quod sexcen- 
ties factum videmus — multis verbis repetitum id quod iam 
dictum erat brevi atque eleganti scholio: Haud muto fac- 
tum] „Venuste, non me poenitet"; excidisse autem lemma 
Haud muto factum cum longior is scholii initio ; tum e n i m 



^) Sciant qui commentariuin edituri vel emendaturi sint nullum esse in eo fre- 
quentius vitium quam hoc vocabulorum inepte e yicinia repetitorum. 

scriptum pro autem. Nam rectissime habet adverbialiter, 
de quo WesterlMvius dubitavit. Hoc enim sibi vult vox illa: 
„Non urgenda verba sunt: locutio enim haec est e communi 
sermone hominum." 

18. Quin tu uno verbo dic] „Una sententia ut in 
Adelphis : 

meum illud verbum facio, quod tu, Micio, 
Bene ac sapienter dixti dudum : vitium commune omnium est, 
Quod nimium ad rem in senecta attenti sumus. 
Nam male intelligit qui putat assimules verbum signi- 
flcare.'' Corrupta postrema sunt atque sic fere emendanda: 
,,nam male intelligit qui putat assimiles verbumsignificari." 
Hoc enim vult: „verbum hic est sententia; itaque inep- 
tiunt qui contendunt aliquam intercedere rationem inter hoc 
uno verbo atque illud assimiles, quo mox Simo (vs. 141) 
usurus est." Nam fuisse qui in explicando uno verbo tam 
inepte delirarent proximum docet scholion, ubi id ipsum dicitur 
quod nostro condemnatur: ita faciam] „Hoc est, imo verbo 
dicam; et quod verbum promittit ibi dicit: Nunc tuum 
officium est, has bene ut assimiles nuptias." 

37. Eorum obsequi studiisj „Talem esse Pamphilum 
adiuvat argumentum fabulae, simul et Charinum.** l^ire dicta 
haec; corrupta tamen non videntur. Hoc enim vult Scholiasta: 
„Mite illud et clemens Pamphili ingenium totum fabulae argu- 
mentum reddit verisimile; simul illud proderit Charino: facile 
enim inter duos iuvenes rixa oriri potuisset, nisi alter eorum 
tam mansuetus fuisset. 

42. Interea] „Interea est, cum habet instantiam superi- 
orum actorum." Ecquis haec intelligit? An haec est sententia: 
interea tum ponitur cum nova re oblata ille, qui anteafuit, 
rerum decursus subito sistitur, moxque in contrarium vertitur? 

44. ^Chrysis" sic fere Scholiasta loquitur „omnibus modis 
est purganda excusandaque, quoniam Glycerium nunquam fieri 

potest iusta adolescentis honesto loco nati uxor, si sic eam 
constat ante nuptias impudicam ductam esse." 
Sic, ut saepe Grraecum ovxcog^ hic significat: sic simpliciter, 
nulla re accedente, in qua aliquod insit lenimen. Sed impu- 
dicam ductam ut sanum sit vereor. Certe de significatione 
dubito: aut enim est: „meretricis vulgaris habuisse nomen 
famamque," aut „ad quaestum meretricium educatam." Nam 
hoc quoque in hunc locum quadrat, commendaturque hac ad 
vs. 48 annotatione: Lana ac tela victumj „Artificiose, ut 
videatur pudice apud eam futura materfamilias educari posse, 
quam meretricem necessitas fecit." Tum autem pro ductam 
requiritur eductam. Utut est, obscure hic barbareque Scho- 
liasta loquitur. Mox (ad eundem vs. 44): „In conditione tur- 
pissimi nominis multum sumitur excusatio voluntatis." Hic 
aut uria vox sumitur aut duae multum sumitur corrup- 
tae sunt; sed quomodo emendem non habeo. 

47. „Est enim duriter sine sensu laboris." Balbo sermone 
hoc dicitur: „Duriter (non dure) vitam agere eius est, qui 
laboris inopiaeque incommoda ne sentire quidem videatur." 

54. Postquam observavit perducere eorum esse, qui alios 
invitos secum trahant, haec addit Scholiasta: „Hoc etiam ver- 
bum iudices pronuntiare solent." Quid sibi haec volunt? Ah 
forte: „ideoque legitima haec vox est, qua iudices utuntur 
cum pronuntiant reum non sponte sed invitum fecisse, ideoque 
esse absolvendum." Haec si est observationis sententia, haud 
dubie auctor eius et alios locos et hunc Ciceronis aute oculos 
habuit (Verr. V § 33): „Renovabitur prima illa militia cum 
iste e foro abduci, non, ut ipse praedicat, perduci solebat." 

55. Egomet continuo mecum] „Bene mecum, ut ap- 
pareat nihil temere constitutum, vel prolatum foras ; hoc ipsum 
satis quaesitum esse, quod statuit de falsis nuptiis, et infensus 
esset filio." Pro et infensus legendum ut infensus. Hoc 
enitn senex spectat et hoc est falsarum illarum nuptiarum 

9 

consilium ut idoneam nanciscatur causam succensendi fllio. 

61. Laudat hunc locum Scholiasta lepideque adolescentes 
illos de Pamphilo nil negare sed aperte quidquid gestum est 
denarrare observat. Sequitur: „et quidem tacitum est, noncela- 
tum, sed ut non factum esse ita videatur." Hic primum ad- 
monemur quid intersit inter celare ettacere(celamus 
enim ea quae rogamur, tacemusquae non rogamur). Sed 
ultima illa: sed ut non factum esse ita videatur vix 
iutelligo. Suspicor vocem ita non post esse sed post sed 
ponendam, ut haec sit sententia: „(tacent illi adolescentes), 
sed ita (tacent, atque hoc eorum responsa efficiunt) ut non 
factum esse (id, quod senex adeo metuit) videatur." 

63. Comperiebam nil ad Pamphilum 

Quidquam attinere. 

Comperiebam] „Yide si non verba patris sunt, et de 
rebus Yenereis circa filii mentionem agentis." Atra caligine 
obscuriora haec. Pro c i r c a equidem propono c i t r a : „Nonne hoc 
paterni est animi, ubi de rebus venereis agatur, non eo adduci 
ut etiam fllii mentionem facias?" 

72. Hac fama] „An vere laudatus sit, singula haec pro 
argumentis sunt." Quoniam sequitur: „et excusatio est, non 
esae stultitia falsum sed impulsum," sententia haec esse videtur : 
„honestam illam de.Pamphilo famam non plane de nihilo flctam 
fuisse, aliquatenus ex iis, quae supra a patre dicta sunt, 
effici potest." 

79. Beasti] Laudatur hic poeta qui hominis mortui men- 
tione facta statim laetum subiunxerit vocabulum „ne mors in 
comoedia, luctus in tragoedia personaret." Ante luctus inse- 
rendum u t : in tragoedia luctus est perpetuus, in comoedia specta- 
torum animi quam primum a rfei tristis cogitatione sunt abducendi. 

92. Et vultu, Sosia, adeo modesto] „Quia formae 
laudatio cum meretrice commissa est, progreditur artifex poeta 
ad laudanda ea quae honestiora sunt quam forma." Quantocius 

cum Westerhovio legendum communis pro commissa: 
non enim credibile estcommissa hic habereTou communis 
significationem, qua utique opus est. 

94. Ut nil supra] „Ellipsis Terentiana; nam non necesse 
est subiungere duos versus.*' Efflciendumne hinc revera fuisse 
homines adeo stupidos, qui lacunam hic statuerint, quam suo 
Marte expleverint? Nam quod Westerhovius proponit duas 
voces (velut dici queat) minime placet. Si enim ellipsis 
est, necessario quaedam vocabula sunt subiungenda. 

121. Ut qui se neget] „Probavit quod non volebat senex 
Sosiae: adhuc superest ut ostendat quod non sit irascendum 
quin iuste irascatur." Minime assentior Westerhovio variam 
lectionem iracundus qui (pro irascendum quin) pro- 
banti: haec enim demonstratio a senis consilio plane abhorret, 
totiusque scholii haec est sententia: „alteram partem senex 
absolvit perfecitque, nunc ad alteram transit." Sed prima scholii 
verba corrupta puto, proqae probavit quod non volebat 
legendum narravit quod volebat. Ita enim hanc habe- 
bimus annotationem : ea pars colloquii, in qua res gestae erant 
narrandae, flbiem iam habet ; superest ut senex Sosiae consilium 
suum probet, eique persuadeat prudenter se agere qui prius 
irasci nolit quam iustam irascendi causam nactus sit. 

127. Relictus est obiurgandi locus] „Mire obiur- 
gandi: tamquam incensus pater in filium videretur." Gorrupta 
haec sunt atque ita emendanda ut recte apteque addantur 
verba: „Nam supra commotus plus per a7toGi6nt]aiv significa- 
verat," quibus Sosiae verba (122): Non tu ibi gnatum? 
respiciuntur ; quoniamque illa anoGLmTfYiGiq haud parvam habuit 
acerbitatem, hoc fere scholii esse debet initium: „Mire ob- 
i u r g a n d i : tamquam iam mitigatus in patroni filium videretur." 
Nam olim prae indignatione Sosias quid diceret non inveniebat ; 
nunc non solum perficit interrogationem, sed etiam in ea utitur 
obiurgandi verbo satis leni. 

I, 2, 2. In scena solus remanet senex atque ita secum loquitur : 
Non dubium est quin uxorem nolit fllius: 
Ita Davum modo timere sensi, ubi nuptias 
Futuras esse vidit. 
Ad ita modo annotatum invenimus: ^Argumentum quod 
supra ab eo quod nostri faciunt.'* Gorrupta haec; requiritur 
fere: „argumentum sumimus ab eo quod hostes faciunt," hoc 
sensu: „in omni certamine idem fieri solet quod in bello, ubi 
diligenter speculamur quidquid faciunt hostes, ut inde effici- 
amus qui sit praesens rerum status quidque nobis sit agendum. 

4. Heri semper lenitas verebar quorsum evaderet; 

Davus ait. Annotatur: Semper lenitas] „ac per hoc simu- 
lata usque nunc lenitas." Sincera haec videntur atque ita acci- 
pienda ut per hoc sit idem quod propter hoc (propterea); 
etenim (mira res sed vera) semper lenitas sic cohaerere 
arbitratur Scholiasta ut semper fere adiectivi fungatur vice 
(more Graeco: ziiv rov deanorov ael nQaorrjra) sempiternamque 
lenitatem non posse non esse simulatam docet iis quae addit: 
„Nam nemo in diversis actibus semper lenis est, nisi forte 
flctus assimulator et callidus." 

8. Faciet] „id est irascetur, denuntiabit, loquetur." Hic 
denuntiabit corruptum opinor, neque tamen quid reponam 
invenio. 

9. Falso gaudio] „Velut ex ira et vitae senis iracundia." 
Corrupta haec esse nemo non videt; satis autem mihi placet 
haec emendatio: velut iam evitata senis iracundia. 

10. Amoto metu] „ista singula sunt." Hunc esse anno- 
tationis sensum opinor: non sunt haec inter se iungenda spe- 
rantes amoto metu, nam et sperantes et amoto 
metu sententiae sunt membra non inter se dependentia sed 
paria atque eiusdem dignitatis. 

14. ^Graviter constanterque senex nondum se fatetur credere, 
nec verum scire, ne amittat vim vindicaturi, si rescierit." 

Vis vindicaturi nihili est. Lego: „ne amittat vim, vindi- 
caturus si rescierit." 

16. Nam quod antehac fecit] „pro antehac, consue- 
tudine magis qnam ratione dicitur." Lege: pro antehaec 
e. q. s. Hoc enim vult magistellus qui annotationem scripsit: 
„praepositio ante accusativum habet; dicendum ergo erat 
ante haec." 

23. Ad Davi dictum illud notissimum: „Davus sum non 
Oedipus" adscriptum est: ^Facete se negavit Oedipum, ut 
senem Sphinga esse conflrmet, non Oedipum." Lepidam anno- 
tationem pessumdedit qui istud non Oedipum de suo adiecit. 
Haec enim fuit Scholiastae sententia: „se Oedipum esse negando 
maledictum in dominum iacit et av (ihv Zcpiy^ d^ iyoD d' ofix 
HfiL OidiTtovg ait." Praeterea pro confirmet nescio an affir- 
met sit legendum. Quid enim usitatius quam ista verborum 
negandi et affirmandi inter se oppositio? 

Actus I scenae 3 haec praemittitur observatio: „Hic brevis 
et comica deliberatio est magna exspectatione populum rerum 
imminentium commotura, metu et cura aestuantis Davi con- 
sideratione proposita.'* Ne quis haec corrupta esse putet, ita 
accipienda moneo verba metu — proposita: cum populi 
oculis proposita sit consideratio (i. e. deliberatio) Davi metu et 
cura aestuantis. 

I, 4, 5. Quia compotrix eius est] „in vultu remansit 
oratio.'* Egregia annotatio, quae docet Mysidem, licet verbum 
non addat, tamen vultu gestuque signiflcare plura se habere 
quae dicat. 

I, 5, 1. Hocine est] „hoc est dilatare orationem, ne diceret 
quod fecit." Sententia scholii obscurioris haec esse videtur : 

„Cum possit paucis verbis significare Pamphilus quid pater 
fecerit, multa consumit lamentando de illius crudelitate." 
25. Tot me impediunt curae quae meum animum divorsae 

[trahunt : 
Amor, misericordia huius, nuptiarum sollicitudo. 
Ad amor annotatur: „a necessario," hoc, ut opinor, sensu 
ut amoris vis invicta atque inevitabilis dicatur. Ad miseri- 
c r d i a : y^nb tov aiatov^' unde sani nihil extundo ; neque multo 
praestare videtur altera lectio ajco tov Saiov. Haec tamen 
utcunque intelligi potest; sic fere: „Sed et misericordia haud 
spernendam vim habet, siquidem nos pietatis constringit 
vinculis." 

84. Constitutae] „Non addit a patre, sed invidiose, 
quasi et a Pamphilo sint constitutae. An timet in negotio?*' 
IUud sed abesse malim: etenim non addendo a patre Pam- 
philum quoque obscure accusat Mysis. Ultima ista „an timetin 
negotio?" quid sibi velint non video. 

33 sq. Mysidis verba ad Pamphilum haec sunt: Grlycerium 
Laborat e dolore, atque ex hoc misera soUicita est die 
Quia olim in hunc sunt constitutae nuptiae. Tum autem 

[hoc timet 
Ne deseras se. 
Hasce hic habemus annotationes : 
{c^s.^'^ \ILic nuptiis dictus est diesj Tum autem] „Tum 
^*'' ' praeterea. Tertiam habere soUicitudinem Glycerium, ne dese- 

ratur a Pamphilo." 

Sollicita est] ^Sollicitudo rerum incertarum magis est.*' 

Quod in hunc diem] „Hic certior metus est et gravior.'* 

Quas vehementer confusas perturbatasque esse censeo. Ipse 

scholiorum auctor hoc praesertim docere voluit: soUicitudinem 

esse rerum incertarum, timorem certarum. 

35 — 40. Indignabundus Pamphilus Mysidis suspicionem de 
sua adversus Grlycerium perfldia a se reiicit exclamando; 

Hem, egone istuc conari queam? 

Egon propter me illam decipi miseram sinam? 

Quae mihi suum animum, atque omnem vitam credidit; 

Quam ego animo egregie caram pro uxore habuerim; 

Bene et pudice eius doctum atque eductum sinam 

Goactum egestate ingenium immutarier? 

Non faciam. 
Hic et alia inveniuntur annotata et haec: 

Bene et pudice] „Hic illud solvitur lana et tela vic- 
tum quaeritans: ut hoc praestruat bene et pudice Grlyce- 
rium esse educatam." Haec me intelligere opinor; sic enim 
accipio: „nunc habemus explicationem cur olim dictum sit de 
Chryside: lana et tela victum quaeritans. His enim 
verbis animi spectatorum praeparandi erant ad credendum 
pudice Glycerium esse educatam." Sed statim subiicitur: „lana 
et tela victum quaeritans," quae verba hic scribae errore e 
praecedentibus repetita arbitror. Adduntur haec, quae mysterii 
instar videntur: „Et non pertinet ad argumentum, nisi post 
vitam Glycerii intelligas." Sed leni emendatione haec perspicua 
reddi posse opinor. Etenim post nisi inserendum est ut. Sic 
enim haec nascitur observatio: „tota illa commemoratio vitae 
a Chryside antea probe et pudice actae cum totius fabulae 
argumento hactenus tantum cohaeret, quod ex ea Glycerii 
vita est cognoscenda. 

42. Adeon me ignavum putas? 

Adeon porro ingratum aut inhumanum aut ferum? 
Ad ignavum et ingratum annotatur: ai^riaig est: inhu- 
manum aut ferum post subiecta dixit . ' ' Quod nihil aliud 
significare videtur quam : „ haec verba inhumanum et ferum 
nova sunt sententiae membra, augendi causa adiecta." 

Laudatur porro a Scholiasta Pamphili oratio, qui non dicat: 
^adeone putas me patri obedire?" sed ^adeone me erga ami- 
cam ingratum, ferum, inhumanum credis?", atque sic quod 

virtus est vitii nomine appellet. „Ita" ipsa haec sunt scholii 
verba ^amatoris per omnia servat conditiones, ut oratorie hoc 
cogatur scelus esse si pareret nunc patri." Neque ita hic 
legendum (quod in Westerhoviana) neque at quod in Klotziana 
legitur, sed ira, quod Stallbaumiana habet (errore fortasse 
typothetae: nihil enim est quod fieri nequeat). Unum restat 
vitium; nihili enim est conditiones, proque eo legendum, 
quod unice aptum huic loco: conversionem. 

44 sq. Ut neque me consuetudo neque amor neque pudor 
Commoveat neque commoneat ut servem fldem? 
Sch. : ut neque me consuetudo] „non ordinem reddit; 
ferum enim reddit ad mansuetum quod etiam ferae man- 
suescunt." Quoniam totum adiectivum mansuetum non 
legitur in Terentii textu sed in praecedenti scholio, scribae 
hic errorem latere suspicor, legendumque esse: „ferum enim 
reddit ad consuetudinem qua etiam ferae mansuescunt," 
ut haec restituatur observatio: „chiasmo utitur Pamphilus: 
ad ultimam enim prioris seriei vocem ferus referenda est 
prima secundae seriei vox consuetudo. Ferae enim consue- 
tudine mansuescunt." 

AcTus n. 

1, 1 Apud forum e Davo audivi. Saepe ita editur 
lemma mutilatum: recte alii post forum addunt modo. 
Sequitur enim scholion: ^plurima dixit ad conflrmandum 
Byrrhia, quando interrogatus est, a loco, a tempore, a persona." 
In quo ^quando interrogatus est" nihil aliud est quam: „ubi 
eum dominus interrogat" (vide quae de perfecti temporis in 
scholiis usu observavimus p. 75); a loco autem, a tem- 
pore, apersona loquendi sunt formulae ex arte rhetorica, 
quas optime sic illustres: „plurima dixit a loco et simm. 
i, e. plurinia argunaenta dixit, petita a loco et simm." Petit 

autem argumentum a loco Bjrrrhia dicendo: apud forum, 
a persona dicendo e Davo, a tempore dicendo modo, quod 
ergo In lemmate utique ponendum est. 

5. Quaeso edepol, Charine, quoniam non potest id fieri 

[quod vis 
Id velis quod possit. 
Sch. Quoniam non potest] ^Consolatio ad id quod fleri 
non potest suadens." Mira, hercle, consolatio, qua quis admo- 
netur ut id faciat quod nemo unquam potuit poteritve. Aut 
tota annotatio mutilata est cum integra fuerit: ^Consolatio ab 
eo quod fleri non potest ad id quod fleri potest suadens," aut 
una vox non est eximenda ut: ^consolatio ad id quod fleri 
potest suadens" nimia quadam brevitate dicatur pro: „con- 
solatio qua Charinus monetur ut contentus sit eo quod fleri 
possit, neve cupiat id quod fleri non possit." Sed illud magis 
arridet. Klotziana autem post suadens etiam habet id ut 
velisquodpossit, quae inutilis est repetitio po6tae verborum. 

19. Salutem, auxilium, consilium expetens] „Ut 
in petitionibus fleri solet, beneflcium petens utitur partibus 
deliberativae." Sensus perspicuus est et sequenti scholio etiam 
illustratur. Est autem huiuscemodi: ^Beneflcium cupit exspec- 
tatque, sed ita loquitur tamquam si consilium tantummodo 
petat." (Ita mendicus stipem petens: „quid agam" ait, „aegra 
est uxor, liberi fame sitique torquentur, ipse opus facere non 
valeo.") Verum substantivum deliberativa unquam fuisse 
in rerum natura non credo. Klotziana deliberativis habet; 
equidem deliberantis propono. 

Ad vs. 28. tibi nuptiae hae sunt cordi annotatur: 
Gordi] ^animo acute." Aut enim sic editur aut animo 
acuto. Utrumque ineptum. Corruptum scholion natum suspi- 
cor ex annotatione quae doceret vocabulo cor signiflcari ani- 
mum et pro cordi est etiam dici curae est (sic fere: 
cordi „i. e. animo; cordi dicitur et curae"). 

vs. 30. Pamphilus Charinum sibi gratias agere vetat id 
facienti, quod non illius sed sua causa faciat, his verbis: 

Ego, Charine, neutiquam officium liberi esse hominis puto 
Cum is nihil promereat postulare id gratiae apponi sibi. 
Ultima Pamphili verba a Scholiasta sic redduntur: „Non enim 
tui causa fugio, quod, priusquam me peteres, magis nolebam 
ducere quam tu cupis." Inepte a compilatore vel scriba istud 
ducere additum est, quo quod in universum dictum est in- 
tempestive ad praesentem casum convertitur. Eo autem eiecto 
verbo lectio nascitur quae praestat Klotzianae, licet et illa 
sanum sensum praebeat; est enim huiuscemodi: „non enimtui 
causa fugio quam, priusquam me peteres, magis nolebam 
ducere quam tu cupis." 

II, 2. Scenae hoc praemittitur scholion: „Haec scena con- 
silium continet personarum, ad quas maxime pertinet argu- 
mentum. Et hic est locus, in quo, ut fieri solet, fortuna mixta 
rebus dispositis magnas turbas dat." Quid, obsecro, est „for- 
tuna mixta rebus dispositis"? Verum pro dispositis lege 
emendatione lenissima desperatis, aptissimum habebis 
scenae argumentum. Pamphilo persuasum est se coactum iri 
ducere uxorem quam minime velit, Charino sibi invitissimo 
illam ipsam ereptum iri. Quomodo triste illud fatum fugiat 
neuter videt; nulla iam spes est, cum subito Davus accurrit 
laetam rem nuntians, qui nuntius novarum turbarum erit causa. 
Fortuna autem in scholio in meliorem partem est accipien- 
dum (laetitia, laeta res). 

De versu 2 : 

Ut metum, in quo nunc est, adimam, atque expleam animum 

[gaudio 
observatur: ^ordine locutus est: prius enim metum adimere, 
sic demum gaudio perfundere : hic ordo etiam in laude servatur." 
Quid, quaeso, ultima haec: hic — servatur sibi volunt? 

An: „cum aliquem laudes, primum aliqua infamia eum esse 
purgandum?'' Mendum subesse suspicor, atque pro laude 
scriptum fuisse narratione vel simile aliquid: cum enim 
tandem aliquando eo pervenit Davus ut res sibi eognitas 
denarret, ab illis facit initium quae metum demere possint. 
Quo facto sponte gaudio implentur iuvenes, ut ipsi Davo iam 
nihil sit addendum. 

Narrare ergo Davus sic incipit (vs. 16 sq.): 

Tuus pater modo me prehendit : ait tibi uxorem dare sese 
Hodie. 
Annotatur: ait tibi uxorem dare sese] ^coniecturam 
facit a malis quae praecesserunt." Num hoc vult Scholiasta: 
„revera non ipsis verbis dixit senex uxorem dare se, sed Davus 
id tantimimodo coniectando effecit e minis a quibus senex 
orsus est?" Atqui hoc et cum ipsa veritate et cum sequenti 
scholio: ^dicit cur primo crediderit veras, dicturus subinde 
cur falsas" aperta fronte pugnat. Suspicor coniecturam 
facit e malis corruptum esse, eoque loco scriptum fuisse 
aliquid in hanc sententiam: ^omittit, non commemorat mala." 
Ecquid iacturam facit malorum? Non enim incredibile 
pro iacturam dedisse aliquem notius sibi vocabulum con- 
iecturam, quo facto etiam malorum mutandum erat. 
Cf. ad vs. 17. 

Item alia multa, quae nunc non est narrandi locus. 

Item alia multa] ^commoda narratio a necessariis tan- 
tum. Minas autem senis praetermisit, ne corrumperet 
bona, quae nuntiabat." 

Ad vocabula quae nunc haec annotantur: ^argumentum 
est quaerere potuisse eum qui sit territus, nam timor curam 
parit." Aut corrupta haec sunt aut sic accipienda: „causa cur 
istud quae nunc non est narrandi locus addat Davus, 
haec est quod alioqui facile fieri potuisset ut Pamphilus 
diceret: ista quoque alia multa narra mihi." Qui enim 

timent moleste accurati esse solent et omnia scire volunt. 
„Vidi" Davus narrat „id quod profecto documento est domi- 
num non parare aliquas nuptias, puerum Chremetis (vs. 32) 
Olera et pisciculos minutos ferre obolo in coenam seni." 
Postquam Scholiasta exposuit cur pisciculos, minutos, 
obolo dicta sint, haec addit: „et quid si minutos sed om- 
nibus?" His verbis explicari videtur cur etiam addituna sit 
seni: fieri enim poterat ut minuti quidem pisciculi empti 
essent, sed tantus eorum numerus ut vel magnae coenae et 
omni convivarum numero sufflcerent. 

II, 3, 11. „Dic te ducturum eam quam vult pater" hocherili 
fllio suadet Davus; atque illo aspernante et alia multa dicit 
ad consilium suum commendandum et hoc: 

Ex ea re quid flat vide. 
Annotatur : „a7t6 vrjg ipb^daemgr Pro i(ipdae(og vel iyipdaewg (nam 
hoc quoque legitur) reponendum est aliquid quod assensum 
vel simulationem signiflcet. 

„Noli metuere" Davus ait „ne Chremes tibi flliam suam 
uxorem det: nimium ei tui sunt noti mores. Inveniet inopem 
potius generum." Ad poetae verba inveniet inopem anno- 
tatum est: „{)7cog)OQcc^ i(peKUK&g^ sed nec inopem quaeret." Ob- 
scurissima haec neque multo clariora quae leguntur in Klot- 
ziana: „{)7tog)OQa ig^eKXMog^ id est inveniet elevationem etsuper- 
biam. Inveniet inopem: sed ne inopem quaerat." 

^Simulando" Davus monet „te uxorem ducere velle patrem 
tuum negligentem feceris." Ad negligentem feceris,quae 
poetae sunt verba, annotatur: „hoc est etiam in paratis 
nuptiis." Haec quoque obscura. 

II, 4. lam accedit pater experimenti causa fllium iussurus 
uxorem ducere. Ergo Davus submissa voce Pamphilum sic 
alloquitur (2 sq.) : 

Hic nunc non dubitat quin te ducturum neges: 
Venit meditatus alicunde ex solo loco. 
Ad venit meditatus alicunde annotatur: ^Terror obiur- 
gaturi patris hortatio est ad promittendum Pamphilum quod 
iubetur." Corrupta h^ec neque multum proficimus varia lectione 
Pamphilo (pro Pamphilum) quae est in Klotziana. 
■ Sensus tamen perspicuus. Etenim dicendo: ^Venit meditatus 
alicunde ex solo loco" aliaque in eandem sententiam efflcit 
Davus ut filio futura illa obiurgatio quam maxime terri- 
bilis videatur: et terrore opus est ut sedulo Pamphilus 
partibus fungatur sibi a servo impositis: quo enim maius 
instat periculum, eo diligentius patrem simulando decipere 
conabitur fllius. 

II, 5, 1. „In hac scena quatuor personae sine inplicatione 
intellectus loquuntur." Ridicule dicta haec sed non obscura; 
sine implicatione intellectus est: „ita ut alter alte- 
rum non intelligat." 

II, 6, 3. Davum solum astantem et secum colloquentem 
quaedam senex suspicionum plenus rogat: Quid Davus 
narrat? Respondet ille: Aeque quicquam nunc quidem. 
Haec nemo unquam intellexit, at intelligere sibi videtur Scho- 
liasta; annotat enim: „bene nunc quidem: similiter nunc 
nihil, ut paulo ante, cum dixit: id populus curat sci- 
licet." Ipsa quoque annotatio satis obscura, itaque illustrandi 
causa moneo s i m i 1 i t e r esse interpretationem adverbii a e q u e ; 
et quicquam Scholiastae videri idem quod nihil. Et quid 
illo aeque (i. e. similiter) velit Davus ita exponit Scholiasta: 
„Davus dicit nihil narro, similiter nunc ut olim, nam tum 
quoque istud agebam: attentus eram ad te audiendum." 
De illo autem tempore Scholiasta putat Davum cogitare cum 
secum dicebat: „id populus curat scilicet" (Act. I, 2, 14). 

15. Laudatur po^ta quod Pamphilo, dum patris decipiendi 
causa simularet se uxorem ducere (et amicam missam facere) 
velle, tamen tristem dederit vultum. ^Nam et honesto iuveni" 
Scholiasta ait „non congruebat versipellis vultus, et in amatore 
absurdum fuerat ingenuum celare tristitiam." Male haec, me 
iudice, emendat, qui legit: „et in amatore ingenuo absurdum 
fuerat celare tristitiam." Duas enim ob causas Antiphonem 
non decebat plena atque perfecta simulatio: primum quod 
honestus (s. ingenuus) est adolescens, deinde quia ama- 
tor. lam dictum est: ^honesto iuveni non congruebat versi- 
pellis vultus"; substantivo autem amatore non est adden- 
dum adiectivum quale est ingenuo vel honesto. Lego: 
„et in amatore absurdum fuerat ingenium, celare tristitiam." 
Cf. quod mox sequitur: ^ingenium et amoris necessitas in 
tristitiam retrahebat." Dictum autem istud: „et in amatore 
absurdum fuerat ingenium celare tristitiam" erit hoc fere 
sensu: ^absurdum est et naturae contrarium amatorem fingere 
qui facile tristitiam celare possit." Amor enim iuvenes ad tri- 
stitiam reddit propensos. Et nulla est fabula Terentiana ubi 
non lacrimans inducatur amator. ') 

17. Senex dixit: „Nondum mihi ille Pamphili assensus om- 
nino omnem ademit sollicitudinem : cum enim se paratum 
declarabat ad ducendam eam quam ego iubebam, subtristis 
mihi visus est." Respondet Davus: ^tristitiae erat causa levi- 
uscula: in apparandis nuptiis parcum te videbat." De hoc Davi 
astuto mendacio Scholiasta observat: „quod ille a summo ad 
imum opposuit hic causae derivationem opposuit." Istud a 
summo ad imum formula est e schola rhetorica, satis in 
scholiis frequens. Totam annotationem sic accipio: „Quod 
senex argumentum attulit, quo rem totam inflrmaret, eo 
contra illum Davus utitur ut rem alio vertat." Ergo recte 



>) Ingenium Belgice vertendum: „karaktertrek." 

pro priore opposuit Klotziana habet proposuit, minus 
recte pro altero apposuit. 

26. Verbis ;,argumentum falsarum nuptiarum" Scholiasta 
et hic et alibi significat: argumentum, quo Davus usus est 
ad demonstrandum se optime intelligere flngi a sene, non 
parari nuptias. Hoc argumentum Scholiasta hoc loco dicit esse 
in verbis paululum obsoni. Accuratius locutus esset si 
dixisset: „in verbis drachmis obsonatus es decem." 
Etenim paululum obsoni Davus non dixit in colloquio cum 
Simone, sed cum Pamphilum Charinumque narratione sua con- 
solaretur (II, 2, 23). 

III, 1. Scenae haec praemittitur observatio: „In hac scena 
novo modo cessante Davo fallitur Simo per nimiam sagaci- 
tatem suam." Verba cessante Davo significant: „dum 
Davus, qui tamen in hac fabula impostoris fungitur partibus, 
quiescit nullamque struit fallaciam." Nunc novo modo iun- 
gendum est cum fallitur. Sic enim demum praemoniti pars 
ultima apte praecedentibus adiungitur : „in multis enim olxovoiiCa 
comicorum poetarum ita se habet ut casu putet spectator 
venisse (an evenisse?) quod consilio scriptorum factum sit." 
Haec autem sententia in deliciis est Scholiastae, eiusque pro- 
ferendae occasionem raro praetermittit. 

vs. 1. „Ex hoc sermone, quem habent ingredientes, scenae 
apparet principium: quod enim auditur, non quod incipitur, 
initium dicunt." Sententia aperta: nihil enim hic narratur nisi 
solitum illud de novis personis in scenam prodeuntibus, quae 
sermone, quem habent, simul significent de quo argumento 
ante, sive domi, sive in itinere locutae sint. Eodem et anno- 
tatio ad vs. 4 pertinet: sed hic] „bene hic ut ostendat de 
illo ante fuisse sermonem." Verum corrupta verba sunt, ultima 
praesertim non quod incipitur initium dicunt, neque 
emendatio in promptu est. 

vs. 1. huiuscemodi est: 

Ita pol quidem res est, ut dixti, Lesbia. 
Praeter citata iam haec annotantur: ita pol quidem] „pro- 
ductio est narrativa ad explendum modo potius iusiurandum." 
Quid sibi velint haec intelligere mihi videor; Sic enim accipio: 
;,totum istud ita res est ut dixti Lesbia nihil est nisi 
verbosa quaedam et narrationi a muliere coeptae apta pro- 
ductio iurisiurandi pol." Sed unum scholii vocabulum potius 
corruptum videtur, pro quo restituendum fere :pronuntiatum. 

Ad vs. 2: 

Fidelem haud ferme mulieri invenias virum 
annotatur: ^fidelem maluit quam fidum dicere: fidum 
enim honestius dixisset." Inepte enuntiata haec sunt; obscura 
tamen esse non possunt ei qui sedulo scholia lectitaverit. Sen- 
tentia enim est: fidum non dixit sed fidelem, quoniam 
de amatore loquitur; in illum autem adiectivum firmus non 
convenit: nimiam habet illud gravitatem (amicus erga ami- 
cum fldus dicitur, non amator erga amicam). 

6. ^Pamphilus ergo flrmavit fldem," Mysis narrat 
Nam quod peperisset (amica) iussit toUi. 
Annotatur: „Haec est fldes suscipi filios legitimos faciunt 
parentes." Legendum, ut opinor, suscipiendo pro suscipi. 
Sequitur: ^Sublatio matris est, patris tollere," quae sensu 
cassa sunt. In Klotziana totum scholion huiuscemodi est : „haec 
est fldes, suscipi. Filios legitimos faciunt partus et sublatio 
matris et patris," quod ego sic reflngam: „haec est fldes: 
suscipiendo filios legitimos faciunt parentes; et partus matris 
est, sublatio patris." 

12. Simo senex tandem aliquando se, dum sibi ipsi vide- 
retur astutus, deceptum a servo filioque intelligit. Semet ipsum 
ergo incusat dicendo 

vix tandem sensi stolidus. 
Sentiendi autem verbo dum utatur de se eum non tamquam 

de homine sed tamquam de pecude loqui, quae calcaribus et 
verberibus sit admonenda, prudentissima est ;,Donati" obser- 
vatio, sed illam commentator philosophicus tam longa involvit 
de sensibus disputatione, ut fere tota lateat. 

15. Auditur parturientis Glycerii eiulatio: 

luno Lucina, fer opem! serva me obsecro. 
Annotatur: serva me obsecro] „Hoc extra etiam hanc po- 
testatem Iimoni attribuitur." Verba sensu cassa haud inepte 
emendes pro etiam hanc legendo ceteram. 

18. Parturire se fingere Q-lycerium Davi monitu senex suspi- 
catur. Laetus ergo, quod hunc dolum in tempore intellexerit, 
Davum ludibrio habet et: 

Non sat commode 
Divisa sunt temporibus tibi, Dave, haec. 
At ille, vix verba eius audiens mihin? rogat. 

Ad quam vocem annotatur: ^Adhuc Davus non percipit et 
bene quasi dicat, cum ille loquatur illae agant." Scholion et 
corruptum et mutilum. Olim hoc fere scriptum fuit: quasi 
dicat: „cum ille loquatur, illa agat (interea sponte meum con- 
silium perficitur)." Qui enim de alicuius rei exitu securus est, 
cum ab alio interpellatur, ad illum animum non advertit se- 
cumque cogitat: ^loquere modo, interea fit quod egovolebam." 

m, 2, 2. Signa esse ad salutem] „deest haerentia aut 
pertinentia." Vocem haerentia corruptam esse suspicor. 
12 sqq. His verbis Simo in Davum invehitm': 

Dave, itan contemnor abste? aut itane tandemidoneus 
Tibi videor esse, quem tam aperte fallere incipias dolis ? 
Saltem accurate, ut metui videar certe si resciverim. 
Ad ut — resciverim annotatur: „...et utrum pro cum 
resciverim an quia stultum me putas?" Scholii aut mutili 
aut nimis coartati haec est sententia : ^utrum vim temporalem 
(cum) habet si, an ea quoque voce signiflcatur permagnam 

10 

Davo visam senis stultitiam, cum dubitet etiam resciturusne 
ille sit an non." 

.44. Ficta narratione senem confutavit Davus; ille autem 
solus relictus sic secum loqui incipit: 

Non impulit me haec nunc omnino ut crederem. 
Annotatur: Non impulit] „non persuasit, non perfecit ut 
crederem Glycerium peperisse." Immo vero: ^Glycerium non 
peperisse." Cf. quod sequitur: „ut crederet quod Glycerium 
non peperisset." Quamquam ne sic quidem verum fit quod 
annotatur. Davus enim ficta sua narratione hoc spectavit ut 
senex credere pergeret partum illum Glycerii flctum esse et 
insuper hoc opinaretur non a se (Davo) Pamphilove, sed a 
Glycerio sola fictum. Sed compilatoris hic error, non 
scribae. 

III, 5, 1. Ubi illic est scelus, qui me perdidit?] 
„Ad intellectum, non ad genera redegit et est figura avUri^fig 
per genera. Virgilius: 

Pars in frusta secant. 
Sed hic figura est per numeros: nam quia scelus sce- 
lestus intelligitur, modo qui subiunxit, non quod." 

Quamvis sensus horum sit perspicuus, confusum tamen 
scholion apparet. Duo scholia eiusdem argumenti ab inepto 
compilatore coniunctione nam inter se conglutinata suspicor. 
3 sq. Secum sic lamentatur Pamphilus: 

Servon fortunas meas me commisisse futili? 
Ergo pretium ob stultitiam fero. 
Annotatur: Pretium ob stultitiam] „Sic Plautus locutus 
est: pretium ob asinos pro asinorum pretium. Virgil. 
Rem magnam pretiumque morae fore. 
Et alibi: 

Illum Tydides alio pro talibus ausis 
Affecit pretio. 

Et est flgura SlAf*t/;tg ut apud Virgilium 

Invidisse Deos patriis ut redditus aris." 
Grravi haec morbo laborant. Inter Asinorum pretium et 
nomen Virgil. excidit lemma novi scholii: de signiflcatione 
vocis pretium et de infinitivo commisisse. 

10. Vehementer iratus Davo Pamphilus sic eum alloquitur: 
„Ehodum bone vir." Annotatur: „et hoc eiQcovela prosequitur, 
cum omne genus contumeliae leve in eum dicimus, in quem 
ferimur iracundia." Varia lectio ducimus (pro dicimus) 
neque in maiore Westerhoviana neque in Klotziana invenitur. 
Unice tamen vera est, eaque recepta unum tantum vitium 
restat: prosequitur enim, sive siQODveia^ sive elgoDvela legis, 
sanum esse nequit. Requiritur „ad eiQiovuau confugimus." (An 
legendum : hoc elQ(ovelag genus sequitur e. q. s. ?). 

IV, 1, 19. Charinus vocabulum repetit, quo usus est ad se 
purgandum Pamphilus. Hanc repetitionem ideo fieri Scholiasta 
declarat: „quia articulus omnis defensionis per concessivam 
qualitatem hoc dicto est constitutus." Eiusdemne hominis in- 
sanas hasce ineptias putas, qui annotationibus suis spectandum 
nobis Terentium praebuerit? 

IV, 2, 1. Monet Scholiasta ideo hic Pamphilum a Myside 
Glycerii admoneri „ne succumbat ad nuptias patri quamvis 
promiserit se ducturum coniugem." Inepta verborum dispositio 
totum scholion obscurum reddidit. Ordo esse debebat: „ne, 
quamvis promiserit se ducturum coniugem, succumbat ad 
nuptias patri." 

19. Quis videor? Charinum Pamphilus rogat. Respondet 
hic: miser aeque atque ego. Annotatur: „intulit TtaQa- 
do^ov. Nam volebat Pamphilus sibi dici et fortis." Pro et 
fortis legendum est es fortis. 

25. Verum vis dicam? Charinus rogat. Annotatur: 

„velut prooemium narratum est." In Klotziana pro narratum 
legitur narrationis. Multo elegantius est quod maior Wes- 
terhoviana habet: narraturi. 

26, Quid me fiet? miser ille Charinus exclamat. Placare 
eum studet DaVus rogando: 

Eho tu impudens, non satis habes, quod tibi dieculam addo 

Quantum huic promoveo nuptias. 
Ad quid me fiet annotatur: „Quid igitur? quid de me fiet? 
Ab eo hoc quasi a iocante pronuntiandum est; nam sic illi 
impudens respondet." Ultima illa nam — respondet signifi.- 
cant: „ideo in responso Davus vocabulo impudens utitur." 
Quoniam autem iocari non est impudentis, dubium non est 
quin iocante corruptum sit. Videamus sequens scholion: 
^proprie Charino dixit impudens, quasi insolita et multa 
poscenti." Lege ergo poscente et confer, quae supra (p. 137) 
dicta sunt de iis qui, beneficium dum petunt, consilium se 
petere simulant. Praeterea equidem pronuntiatum malim 
quam pronuntiandum (Cf. p. 75 de praeterito tempore 
huiuscemodi locis). 

IV, 3, 3. Ad virum in quovis loco paratum annota- 
tur: „paratum dixit ad omnes affectus, quicumque de pro- 
ximo esse possunt." Inepto sermone hoc dicitur : „paratum dixit 
ad omnes affectus animo capiendos illorum quos artissimum 
quoddam iungit vinculum." Comparandi enim causa affertur 
Homericum illud "!Exto^ araQ av kxL 

IV, 4, 7. Davus a foro se venire simulans sic loquitur: 
„quae lites erant in foro, quot homines, quamardebat annona!" 
Postremo addit: Quid dicam aliud nescio. Hic anno- 
tatur: „hoc post spectatores." Legendum esse opinor: „hoc 
post se ad spectatores," i. e. „hoc ad spectatores, dum se 
convertit." Sic enim prudentissima nascitur observatio. 

14. Davus conspecto Ghremete subito se litigari cum Myside 
Grlycerii ancilla, quae modo ipsius iussu puerum e Pamphilo 
natum ante Simonis ostium deposuit, simulat. Illa autem quid 
sibi eius minae et maledicta velint non intelligit. Et alia servi 
verba sunt et haec: 

Verbum si mihi 
Unum, praeterquam quod te rogo, faxis, cave. 
Annotatur: praeterquam quod te rogo] „hoc est sensim 
et ut senex sentiat pronuntiari potest." Quoniam paulo supra 
ad Mysidis verba non tu ipse? annotatum est ^submissa 
voce," suspicor sensim in vitioso scholiorum sermone esse: 
„ita ut audiri possit"; itaque est aut delendum aut pro eo et 
legendum; potest autem Davi dictum ita pronuntiari, quia 
parum interest utrum senex audiat an non. Praescribit enim his 
verbis Davus Mysidi quid ei sit agendum, sed nihil inest quod 
Chremeti dolum a Davo structum indicet. Prava ergo est 
Westerhovii coniectura: „hoc sensim et ne senex sentiat pro- 
nuntiari patet." 

28. Quid clamitas? Mysis rogat. Annotatur ^clamavit 
enim Davus ut puerum audiret Chremes." Istud puerum 
additum puto ab eo qui scholion non intelligeret. Non enim 
opus est ut puerum audiat Chremes, quoniam vidit tetigitque. 
An hoc vult Scholiasta: „Davus nondum certo scit a Chre- 
mete puerum visum ; ergo, si forte non viderit, ut clamet puer 
efflcere conatur dum clamat ipse." At primum quis unquam 
clamando recens nati pueri vagitum provocat? Facilius certi- 
usque idem levi pedis ictu fieri potest. Deinde hanc scholii 
explicationem alia scholia refellunt. Vide enim quod ad vs. 26 
est adscriptum: Heml quid? Pamphili?] ^apparet mu- 
lierem vestri et Pamphili lentius pronuntiasse, quam 
Davus vellet, et ideo nunc (1. hunc) repetisse nomen nostri 
et Pamphili" et „hem, quid? Pamphili] duasresoperatur 
Davus simul, et ut ignarissimum se ostendat, et ut Pam- 

philus nominetur. Et acute repetit nomen Pamphili: quasi 
per indignationem, ut soceri auribus adolescentis nomen inculcet ; 
metuit enim ne non audiat velut senex." 

37 sq. Davi sunt verba ad Mysidem: 

Nisi puerum tollis, iam ego hunc in mediam viam 
Provolvam. 
Annotatur: „dolo quidem minatur quod facturus non est; 
verum sedulo id agit ut iam puer tollatur e medio: simul 
eum servat Chremeti, ut ipse recuset generum, non ut a quo- 
quam passus videatur iniuriam." Corrupta haec esse video, 
sed quid sub mendo latere possit non video. Klotziana pro 
e medio habet in medium, quo nihil proflcimus. 

56. De industria sic explicatur: „id est scientia et 
providentia. Ea enim quae dicimus et scimus operatione 
genita et industria quadam scimus." Lenissima emenda- 
tione atque transpositione sanari haec possunt; lego enim: 
„ea enim quae scimus operatione ingenii et industria quadam 
didicimus." 

IV, 5, 23. Crito audito cognatam suam Chrysidem mortuam 
esse, sed puellam quam pro sorore educaverit illa vivere neque- 
dum veros cognatos suos invenisse, Chrysidis hereditatem 
petere non vult, quoniam Glycerii sit ex aequo. Quod consi- 
lium ubi aperuit, sic Mysidem alloquitur: 

Duc me ad eam, quando huc veni, ut videam. 
Annotatur: „vel hoc inquit ut videam. Cur autem ut 
videam? quia timet. Et est ordo: duc me ad eam ut videam 
quando huc veni.'' Haud dubie mutila est prima pars scholii 
(vel — videam); requiritur haec sententia: „huc veni ut vi- 
deam sanum non praeberet sensum." Altera pars scholii 
(cur — timet) hoc signiflcat: „Crito ipse suis oculis Glycerium 
vult conspicere; suspicatur enim se a Myside decipi, Glyce- 
rium aut mortuam esse aut iamdudum e Chrysidis aedibus pro- 

fectam, Chrysidisque hereditatem, quae Glycerio mortua vel 
profecta iure ipsius sit, a Myside eiusque conservis comedi." 

V, 2, 6. Omnia apparata iam sunt intus]: „quia in- 
fecta sunt de paratis." Haec quidsibi volunt? Anforte: ^legitur 
apparata et non parata quia etiam infecta sunt in rerum 
paratarum numero" (i. e. parandi verbum nil nisi consilium 
signiflcat, apparandi rei perfectionem). 

19. Plane iam perspecto Davi dolo: „Dromo, Droino" excla- 
mat senex. Annotatur: „ira et dolore nihil dixit: nisi quod 
lorarium repetendo saepius vocat." Pro repetendo utique 
legendum est repente. Nil enim ad ultima Davi verba re- 
spondet senex, sed subito lorarium adesse iubet. 

Narraverat autem Davus de Critonis Andrii adventu, roga- 
tusque a sene quid ille sibi vellet quidve diceret respon- 
derat (vs. 18): 

Glycerium se scire civem esse Atticam. 
Annotatur: „bene et constanter ad ea quae locutus est scire 
se dixit." Et veritati et grammaticae convenienter istud 
ad delebis, et post se inseres dixisse vel dixisse eum. 

« 

V, 3, 4. Iratus pater Pamphilum rogat: 

Ain tandem? civis Glycerium est? 
Annotatur: ain tandem] „mire quasi ipse dicat quod Davus 
dixerat." Ne quis erret, pronomine ipse Pamphilum desig- 
nari moneo. 

V, 4, 43. Chremetem, qui modo flliam invenit, sic allo- 
quitur Simo: 

Omnes nos gaudere hoc, Chremes 
Te credo credere. 
Annotatur: ^gaudere nostris est, ut supra annotavimus, 
alienis vero gratulari. Plus ergo est gaudere quam lae- 

tari.** Mira haec ratiocinatio. Laetari ab oscitante librario 
scriptum pro gratulari. 

V, 6, 11. Pamphilum, cui inexspectata obtigit felicitas, Cha- 
rinus, quem etiam torquent curae de uxore obtinenda quam 
cupit, rogat: 

Age me in tuis secundis respice. 
Annotatur: „haec sunt quae absolute dicuntur.** Ecquis haec 
intelligit ? An forte legendum : „ haec sunt quae absoluto dicun- 
tur (sc. a sociis iam condemnatis vel etiamnunc reis)" ? Sed potius 
sunt quae abiicienda puto, ut scholio nil aliud significetur quam 
secundis dici pro secundis rebus. V. ad Hec. I, 2, 19: 
„absolutum est praefinito; deest tempore aut quid tale." 
Ne hoc quidem incredibile (variis enim casibus obnoxius fuit 
commentarius) olim scriptum fuisse: „haec absolute dicuntur,*' 
hinc fecisse „haec sunt quae absoluto dicuntur" compilatorem 
qui de quaestionibus reisque cogitaret, denique iterum casu 
vel consulto pro absoluto scriptum absolute. Quis enim, 
nisi ad alia omnia mente aberrans, simplici atque notissimae 
observationi ^absolute'* (vel „haec absolute dicuntur") adiiciat 
vocabula: „haec sunt quae — dicuntur" vel „sunt quae?" 

13. „Terentius" sic fere legimus in schoUis „reliqua post 
scenam fieri vult." Sequuntm' nunc ipsa scholii verba: „ne vel 
iusto longior fieret, vel in eandem propter rerum similitu- 
dinem cogerentur." Kitschelius post in eandem inserit ^xara- 
axQog)riv bini amores," quo facto observatio nascitur plane aliena 
ab hoc loco Scholiastaeque consilio. 

17. Hoc scholion qui scripsit satis inepte post scenamperagi 
censet et alia et hoc: „Orito Chrysidis haereditatem, vacuam 
iam, agnita G-lycerio a patre Chremete, sibi vindicat.'' Id 
autem post scenam fieri dicit Scholiasta: „ne vel parvo rei 
Critonis tractatu aut defraudatione Glycerii infuscaretur finis 
fabulae.'* Ubi verba parvo rei Critonis tractatu signi- 



163 



flcant: ;,niinia Critonis diligentia in sua pecunia repetenda." *) 
Mira, hercle, Latinitas! Klotzius pro parvo edidit parvae; 
male, ut opinor. 



AD EUNUCHUM. 

Prol. 9. Narrato Phasmatis Menandrei argumento sic pergit 
Scholiasta: „utrum ergo hoc dicat quod totam fabulam trans- 
ferendo laeserit L. Lavinius, an hoc tantum de quo reprehendai;, 
sed his signis velit ostendere quem dicat vitiose Thesaurum 
composuisse?" Vocabula inclinatis depicta literis corrupta sunt. 
Sensus, qui requiritur, huiuscemodi est: „an hoc quidem no- 
mine non reprehendat — ** (De coniunctivis in interrogationibus 
directis v. pag. 10). Haud spernenda ergo Westerhovii coniec- 
tura: „an hoc tantum dicat, non quo reprehendat." Sabbadinius 
ac j(ex codicibus) dedit pro an, et quam dicat pro quem 
dicat. Qua ratione quid lucremur non video. 

I, 2, 46. Potiorem apud Thaidem esse militem oportebat, 
quippe qui iam ante Phaedriam illam habuerit amicam. Hoc 
ubi docuit Scholiasta haec addit: „et hoc sine puella et mu- 
nerum causa multum pro milite contra Phaedriam valet." 
Absurdissima oratio; corruptum tamen locum non puto. Hic 
enim sensus utcumque e verbis sine puella et munerum 
causa extundi potest: „etiam non accedente puella, quam 
miles ei dono dederit, vel argumento quod ante tot et tam 
magna ei ille donarit munera." Paulo elegantior flt oratio 
varia lectione puellae (pro puella). 

52. „Vult ostendere quanto munere miles Phaedriae me- 
ruerat anteponi." Westerhovius : meruerit; correctio incer- 
tissima, vide pag. 10 de coniunctivis et indicativis in scholiis. 



*) Belgice istud parvo rei Oritonis tractatu sic yertendum: „door een 
kleingeestig behartigen z^ner flnancieele belangen van de z^de van Grito/' 

63. Ad virginem animum adiecit] ;,cur hoc inferat? 
ut vel laedendi militis causa Phaedria patiatur eum quam 
amet et nolit virginem dono dare/' Corrupta haec non videntur. 
Sensus enim est: „haud aegre feret Phaedria a milite dono 
dari virginem quam amet et (a se dimittere atque dono dare 
alii) nolit." Sed satis absurda annotatio, quaeque nullo modo 
conciliari potest cum prudenti ad vs. 62 annotatione: „Scit 
meretrix hoc solo amatores inimicos esse, quod idem diligunt." 

83. Num solus ille dona dat?] „iam quasi quaestiones 
tractantur: sed ille munus advexit.*' Atra haec nocte ob- 
scuriora. 

87. Quaesivi] „vide ut exhibeat aerumnas sibi difflcilium 
munerum imposuisse meretricem.*' Pro exhibeat Sabba- 
dinius coniecit: exaugeat aiatque. Vix mutatione opus: 
non enim incredibile videtur exhibendi verbum a Scholiasta 
hoc sensu poni: ^magnis verborum ambagibus atque oratorie 
aliquid demonstrare." 

88 sq. Porro Eunuchum dixti velle te, 

Quia solae utuntur his reginae. 
Annotatur: quia solae utuntur his reginae] „oratorie 
hic subdidit quod in ancillula praetermisit : quia nulla Aethi- 
opissa honesta dici potuit." Sensu cassa haec. Legendum puto: 
„quia nulla de Aethiopissa honesta dicere potuif (nulla 
honesta pro honestinihil). 

n, 1, 7. Sed numquid aliud imperas] „In his servus 
nihil vult nisi coactus facere propter maiorem dominum. Sic 
et alibi iubesne inquit, responderet ei Chaerea cogo, atque 
impero." Corruptum locum opinor, neque multum proflcimus 
varia lectione respondente (pro responderet), quam 
Klotzius et Sabbadinius receperunt. Legendum arbitror ut re- 
sponderet. Significandum enim estquo consilio servus 
iubesne rogaverit. 

11. Censen posse me obfirmare? (sc. ut ruri maneam 
in urbe relicta Thaide) Phaedria servum rogat. Annotantur et 
alia et haec: „ideo hunc putant non censere quia ipsa desi- 
derat fieri." Sensu cassa. Melius quod est in Ms. Hulst. : „ideo 
hunc putat non censere quia ipse desiderat fieri," quod Wes- 
terhovius probat. Equidem fieri abesse malim: „quod servum 
vult et desiderat non censere, id eum non censere putat." 
Sabbadinius pro putat edidit puta, quod non intelligo. 

14. „Nam ingratiis non ultro significat: quia ultronea 
ingrata sunt: ingrata quae ab inimicis fiunt ac recusantibus." 
Lege non ultro (utraque voce literis diremptis), et ultronea 
grata (pro ultroneaingrata), quod et Sabbadinius dat. Coniec- 
tura Westerhovii invitis pro inimicis fortasse opus non est. 

II, 2, 1. Di immortales] „admirantis exclamatio est 
cum parasiti gesticulatione." Haud multis verbis opus esse 
videtur ad commendandam lectionem: „admirantis exclamatio 
est parasiti cum gesticulatione." 

19. His ultro arrideo] „ non sicut in parasitis fieri solet, 
ut his arrideatur a regibus, quum potius ipsi dictis factisque 
rideant alienis, hic esse intelligendum, etiam res ipsa indicat 
ex contrario. Nam quod ait supra his ego non paro me 
ut rideant hoc e contrario ostendit, quod subiiciatur ex 
dictis." Sententia haec requiritur: „arridere non est quodin 
parasitis fieri solet, ut non ipsi aliorum dicta factaque rideant, 
sed his arrideatur a regibus; hoc iam apparet ex ipso sen- 
tentiarum nexu, quod enim prius dixit: his ego non paro 
me ut rideant, hoc e contrario ostendit (i. e. oppositione 
illustrat).*' Ultima scholii verba, quae statim post istud hoc 
e contrario ostendit leguntur, haec sunt: quod subii- 
ciatur ex dictis; corruptissima, sed palmari emendatione 
sanavit Sabbadinius. Legi enim iussit: „quod subiiciatur. sed 
his." Sequitur enim apud poetam: Sed his ultro arrideo. 

Neque minus probo quod pro quum potius recripsit 
potius quam. 

25. Ad originem nominum macelli et fori cupedi- 
narii explicandam et alia e Varrone afferuntur et haec: 
„his (Numerio Equitio Cupite et Romanio Macello) in exsi- 
lium actis publicata sunt bona, et aedes ubi habitabant dirutae ; 
eque ea pecunia scalae Deum Penatium aedificatae sunt. TJbi 
habitabant, locus, ubi venirent ea quae vescendi causa in 
urbem erant allata." Quod post aedificatae sunt legitur 
ubi habitabant, id inepte repetitum est e praecedentibus. 
Locus autem fere aedificium significat, verbisque „locus, 
ubi venirent ea quae vescendi causa in urbem erant allata" 
exponitur quo consilio Scalae Deum Penatium fuerint exstructae. 

„Omnes qui esculenta et poculenta vendunt a rebus cupe- 
dinis ob alimentum cupedinarii appellantur." Corruptum locum 
egregie correxit Sabbadinius includendo ob alimentum. 

38. Hice] „pro hi vetuste. Virgilius: 

His certe neque amor causa est: vix ossibus haerent. 

Quia hisce debebat dicere." Non tam sunt haec absurda 
quam primo aspectu videntur. Sic enim Virgilii versum acci- 
pere Scholiastam censeo: neque amor causa est in pa- 
renthesi sunt posita et his nominativus est pro hisce: metri 
enim et euphoniae causa syllaba ce abiicienda fuit. 

39 sq. Plurima salute Parmenonem 

Summum suum impertit Gnatho. 
Sic Parmenonem parasitus alloquitur. Annotatur „haec tota 
locutio, parasiticae elegantiae et simul slQmvelag plena est. Nam 
et plurimam dicit ei salutem, quem ne exiguam quidem velit 
continere e. q. s." Con^uptum locum aut ita corrigendum censeo 
ut pro continere legatur obtinere, aut pro quem — 
continere reponendum cui — contingere. 

51. Age modo nunc tibi patent fores hae quia istam ducis. 
Flebiliter haec a Parmenone dicuntur. Annotatur: „ex eo 



157 

quantum licere oportuit ostendet, quam misere nihil liceat 
Parmenoni." Equidem hanc propono lectionem: ^ex eo quan- 
tum liceat parasito ostendit et quam misere nihil liceat Par- 
menoni." Sabbadinius vero locum sic refinxit: „Age modo 
<i> nunc tibi patent hae fores] ex eo quantum Par- 
menoni Ucere < ire > oportuit ostendit, quamvis ire nihil illi 
liceat.'' Quam vellem suo ingenio hic usus esset vir praestan- 
tissimus: nam nunc illos imitatus videtur, qui codicum lec- 
tiones coacervant, si forte ex illarum ruina vera lectio colligi 
possit. 

56. Nequis forte internuntius] „ex his verbis datur 
intelligere parasitum e domo meretricia egredi.** Non ex verbis 
quibus utitur parasitus id apparet, sed ex eo quod iterum 
Parmenonem alloquitur cum paulo ante Thaidis aedes intraverit. 

II, 3, 9. Praeut huius rabies quae dabit] „prae ex 
comparatione significat. Ergo proprie; et est integra locutio 
et ordo est: praeut illa sunt quae huius rabies dabit.'* Est 
quod post r d legitur utique abiiciendum ; non legi in codd. 
T. V. Sabbadinius nos docet. De proprie v. ad II, 2, 56, ubi 
legitur: „proprie internuntius." 

Auditis Chaereae verbis Parmeno exclamavit: 

infortimatum seneml 
Hic vero est qui si occeperit, 
Ludum iocumque dicet fuisse illum alterum, 
Praeut huius rabies quae dabit. 
Annotatur: „hic ex parte characteris inscius quidem est per- 
sonae Chaereae, quem moribus coniicit servus ardentiorem in 
amorem fieri posse." Aut corrupta haec sunt aut pronomine h i c 
pater Chaereae significatur. Sabbadinius coniicit : hoc ex parte 
characteris istius quidem est. Quo sensu? obsecro. 

„Et hic ostenditur iampridem motus in res Venereas Chae- 
ream." Rectissime Sabbadinius Chaerea pro Chaeream. 

15. Qui vir sies] „non si vir sies sed qui vir sies 
quod est i(i(paTiKcoisQov. Si quaesisset quidem qui vir sies, an 
debeat praestare qui virum se sic monstraturus est." Obscu- 
rissima haec, nec multum nos adiuvat Sabbadinius omittendo : 
si quaesisset quidem qui vir sies et vocibus an 
debeat in novi scholii initio ponendis. 

28. „Non enim quia Chaereas est, sed quia amator, de se 
cupit facere quemadmodum potiatur." Egregie haec Sabbadinius 
plorare iussis codicibus emendavit Jegendo: ;,dicit se parvi 
facere pro de se cupit facere. 

56. Alias res agis] „...hinc natum agite amabo." Lege: 
hinc natum hoc agite amabo. Respicitur enim I, 2, vs. 50, 
ut recte Sabbadinius monet. 

73. Chaerea Eunuchi fortunam praedicat qui quidem in 
hanc detur domum. lure hic Scholiasta Terentii artem 
admiratur, qui inventum illud de Chaerea pro Eunucho dedu- 
cendo sic sponte nasci faciat. „Quid" ait ^facilius quam imitari 
velle quod laudes (1. laudas), nec quisquam, nisi qui cupit, 
eligitur pro Eunucho, qui Eunuchum putat esse beatum.*' 
Verba qui Eunuchum putat esse beatum inepta sunt 
repetitio verborum qui cupit atque inepto loco posita. Eli- 
gitur pro Eunucho haud dubie corruptum est. Audacter 
(nimisque audacter fortasse) Sabbadinius sic sententiam, qua 
opus est, restituit: „laudes? numquid mirum si cupit deduci 
pro Eunucho qui Eunuchum putat esse beatum." 

83. Facile ut pro Eunucho probes] ^probes ut mi- 
grantes cernas (Yirg. Aen. lY, 401). Aut probes persua- 
deas. Et simul honeste non dixit quod erat rectum ut Eunu- 
chum probes sed pro Eunucho, ne esset contumeliosum in 
Chaeream." Verbis: probes ut migrantes cernas nil 
aliud demonstratur quam quid sibi 2* pers. coni. velit (nempe 
possis probare vel potius aliquis possit probare). 
Quae sequuntur diversissimi sunt generis, ergo aut delendum. 

Cetera hoc significant: „non dixit: facile aliquis te probet ut 
Eunuchum, sed ut pro Eunucho (tamquam aliquem pro- 
Eunuchum). Ergo hoc in tota annotatione primarium est ut 
non esse &axs sed a>^ vel &amQ. 

III, 1, 12. Credere omnem exercitum] „magis ridebis 
si consideres militem notum esse qui ..." Excidit scholii pars 
ultima; praeterea militem notum corruptum est; latet in 
eo aliquid, quo certus quidam gradus militiae significatur. 
Vide sequens scholion: „sub obtentu militis ea stultitia descri- 
psit breviter comitem regium acceptumque imperatori." 

19. Immo nullorum arbitror si tecum vivit] „hoc 
aversus ne miles audiat. Potest tamen et aliter intelligi maxime 
cum milite." Sensu cassa haec. Coniicio maximo (pro 
maxime): „tecum maximo cum milite." Si miles verba pa- 
rasiti audit sic ea accipere debet: ^tecum omnium militum 
summo vivere velle, id est ceteros omnes mortales aspernari. 
Quis enim tui similis?" 

Scholion ad vs. 32 et initium scholii ad vs. 34 recte a 
Westerhovio sunt emendata, item sch. ad vs. 40. 

III, 2, 10. Bene fecisti subito conspecto Parmenone 
Thais dicit. Annotatur: „quid bene fecit? ...an quod illuserit 
convicio?" Haec quis intelligat? Propono: an quod distu- 
lerit conviVium? i. e. „an ideo laudat Parmenonem Thais 
quod adventu suo moras fecerit odioso isti convivio apud mi- 
litem, quo iam abitura erat." Cf. quod ad hodie in scholio 
sequenti annotatur: ^dulciter additum hodie, quasi cum 
exceptione, quo se significat non perpetuo obsecuturam militi." 

11. Dona adsunt tibi a Phaedria. Sublata haec voce 
Parmeno loquitur. Annotatur : „cimi illa sub pronomine celaverit 
nomen militis ex arte Parmeno pronuntiavit a Phaedria." 
Haud illepida mihi videtur haec emendatio: aperte pro ex 

arte. Thais modo hunc dixerat, non, militem, at Parmeno 
Phaedriam nominare non veretur. 

19. Accede hucl Simulatum hoc iubet Eunuchum Par- 
meno. Annotatur: ^Yultu eo dicitur quo debuit dicere, et dicto 
aemulorum laesus et confidentia destitutus, velut in eo dum- 
taxat conspectu Chaereae confidens." Corruptum in eo; 
Klotziana in eos, haud male, si sic accipias „adversus 
aemulos." 

III, 3, 31. Amabo ut illuc transeas, ubi illa est] 
„vide non esse otiosum, quod omnia praetenta sunt potius 
quam res importuna fieret." Pro praetenta lege praeten- 
tata. Sic omnia praetentata dictum erit eo sensu quo 
notum illud Ovidianum: „cuncta prius tentata." 

III, 5, 10. „Facete repetit verba eius interrogationis." Pro 
interrogationis lege in interrogatione. Dixerat enim 
Chaerea (vs. 5 — 8): 

Sed neminemne curiosum intervenire nunc mihi, 

Qui me sequatur quoquo eam, rogitando obtundat, enecet. 

Quid gestiam aut quid laetus sim, quo pergam unde 

[emergam, ubi siem 
Vestitum hunc nactus, quid mihi quaeram, sanus sim 

[anne insaniam. 
Nunc Antipho rogat: 

Chaerea quid est quod sic gestis ? quid sibi hic vestitus 

[quaerit? 
Quid est, quod laetus es? quid tibi vis? satin sanus? 
49. „Licet iocanti et amico oflacium iocunde facere." Si 
officium facere hic est: narranti alicui praebere aurem, 
satis perspicua annotatio est, dummodo pro iocunde legamus 
iocantem. Klotziana convicium habet pro officium; 
ad sensum rectissime : asinum enim Chaeream Antipho vocat. 

Sed vel sic iocantem legendum pro iocunde. Non enim 
serio sed ioco eum asinum appellavit. 

56. An ego occasionem 

Mihi ostentatam, tam brevem tam optatam, tam insperatam 

Amitterem ? 
Chaerea rogat. Annotatur: ^vide quanta dixerit; non volun- 
tatem, sed occasionem.'' Immo voluptatem. 

lY, 1, 11. Heus, puer, Pamphilam arcesse miles 
ait. Annotatur: „non provoca, sed arcesse, quia non est 
aptum militi." Nullam unquam vidi praestantiorem emenda- 
tionem quam haec est Westerhovii: „n. p. s. a. quia non est 
apud militem.'* Pamphila enim Thaidis domi erat, atque 
inde arcessi poterat non provocari: provocamus enim eum qui 
nobiscum est in iisdem aedibus. 

IV, 3, 6. Ut ego unguibus facile illi in oculos involem venefico. 
Pythias ait. Annotatur: „nonne credis Pythiam id comminari 
quod a virgine minus factum sit? quod quiapuellanonpotuit?" 
Obscurissima haec. Hoc solum intelligo Scholiastam in Pythiadis 
dictis obscoeni aliquid latere suspicari. 

rv, 4, 57. Thais iam aderit] „bene dixit aderit, huic 
enim aderit Thais." Haec quid sibi volunt? 

Neque magis perspicuum est quod ad quia cum inde 
abeo annotatur: „aliam causam ex alia supposuit, quasi 
diceret video causam." 

lY, 7, 6. Postquam dictum est manipulum esse sub cen- 

turione, sequitur: ^merito ergo centurionem videns manipulum 

desideravit, hoc est coquum videns convivas desiderat: qui 

apparaverat, quoties locus afifuit, id est convivium est consti- 

tutum." Augiae hoc stabulum videtur, sed purgatur fere 

11 

Klotziai^a lectione: „qui apparuerant, quoties coquus affuit, 
vel quoties convivium est constitutum." Malim tamen appa- 
ruerunt. Perfectam autem in verbis apparuerunt, affuit, 
est constitutum rem significat, quae antehac semper 
facta sit. Conclamat miles eos qui praesente coquo abfuerunt 
nunquam. Praeterea non legendum vel quoties convi- 
vium est constitutum sed: id est quoties c. e. c. 

y, 3, 9. Eccum Parmenonem incedere video] ;,res 
odio dignior, novitate scilicet incessus." Sensus hic latet in 
verbis corruptis: incedendi verbum et substantivum in- 
cessus de superbo ac arroganti homine adhibetur. 

V, 5, 19. ^Pythias" Scholiasta ait ^laborans ad contradi- 
cendum amitteret fidem supplicis personae." Ingeniosissime 
rectissimeque Westerhovius pro supplicis reposuit ^^im- 
plicis. 

V, 6, 1. ^Firmatur mentis status trepidantis senis ut ap- 
pareat quam inopinato.'* Haud dubie corrupta haec. Requiritur 
sententia: „firmus mentis status (depingitur minime) trepi- 
dantis senis" i. e. „senex verbose placideque secum loquitur 
ut qui mali metuat nihil.'* 

24. Num quid est aliud mali damnive] „Cum dam- 
num malum sit, de proximo collatum discernitur." Sic accipio: 
„damnum malum quidem est, sed si proxime inter se haec 
vocabula ponuntur, discrimen nascitur." 

y, 8, 1. „Et supra quum ad litem venitur, ex verbis 
Thrasonis manifestum est et Gnathonem invitum sequi." 
Quantocius alterum istud et expellendum. 

V, 9, 20. Hoc scholion et quod sequitur bene a Westerhovio 
sunt restituta. 

39. Ad verba parasiti: 

Principio ego vos credere ambos hoc mihi vehementer velim 
Me huius quidquid facio id facere maxime causa mea. 
Annotatur: principio ego vos] „videt neque se odio haberi 
neque oflfendi animos audientium in militis nomine." Pro altero 
neque legatur et: haec omnia parasitus dicit quum sciat 
militem ferri a nullo praesentium posse, se vero illis non adeo 
odiosum esse. 

62. Ad verba militis: 

Nunquam etiam fui usquam quin me omnes amarent plu- 

[rimum 
annotatur: „contrarium superiori. Quid est enim quod bene 
non fecerit quicquam, si in illo est ut ametur?" Dele non 
et pro quicquam lege quisquam: aptissima haec nascetur 
sententia: „Si a natura hoc habet miles ut omnes eum ament, 
nemo bene fecit" id est nemini gratiae sunt agendae (id 
quod tamen facit miles dicendo: bene fecistis), quod eum 
aliquo afflciat beneficio. 



AD ADELPHOS. 

Prol. 8. In Graeca adolescens est] ^Diphili scilicet, 
quasi diceret: Quidam adolescens est qui lenoni eripuit mere- 
tricem." Ista quid sibi volunt? 

10. Reliquit integrum] „quum aliam transferret.*' 
Fieri potest ut sana haec sint: aliam enim h. 1. vim habere 
videtur rov ceteram: cum ceteram Diphili fabulam transferret, 
hunc unum locum non tetigit. 

14. Reprehensum] ^retentum, resumptum." Pro reten- 
tum legendum est receptum. Synonyma inter se sunt 
prehendere, capere, sumere, sed t e n e r e diversis- 
simi est generis. 

15. sq. Nam quod isti dicunt malevoli, homines nobiles 
Eum adiutare assidueque una scribere. 
Assidueque una scribere] „non sic dicit adversarius, 
sed hic oratorie crimen non tangit.'* Mirum hoc oflacium ora- 
toris crimen ab adversario prolatimoL non tangere. Res ipsa 
declarat quid sit legendum. Revera Terentii adversarii dixerunt 
interdum vel saepe eum a nobilibus adiutum, non sem- 
per vel assidue. Terentius autem, quo melius illud crimen 
refellat, id facit quod oratores solent, ut augendo atque 
exaggerando prius reddat ridiculum. Pro non tangit 
autem extat varia lectio impingit, in quo latet verbum 
aptissimum ad signiflcandum id quod dicebam: intendit. 

23. sq. Senes qui primi venient, ii partem aperient: 
In agendo partem ostendent. 

Ad verba in agendo partem ostendent annotatur hic 
esse aTroai^TtriatVj quae annotatio hoc, ut opinor, sibi vult: 
verbi ostendent omissum esse subiectum iidem. Quae 
sequuntur: „hic enim iam non senes accipiendi essent immo 
potius ceterae personae'* nunc sic accipienda sunt ut essent 
sit: alioquin (nisi per &7ioat6nfiaiv locum interpretaremur) 
essent. Nunc apte haec adduntur: „sed ipsi senes instatario 
charactere partem aperient, in motorio partem ostendent." 

I. 1, 1. Storax] „nomina personarum in comoedia habere 
debent rationem et etymologiam. Etenim absurdum est, comi- 
cum aperte argumenta conflngere, vel nomen personae incon- 
gmum dare, vel ofllcium quod sit a nomine diversum." Pro 
confingere legendum videtur confingentem: „cum 
dubium non sit quin comicus ipse suo arbitratu argumenta 
conflngat, absurdum sit eum personis dare nomina officiaque 
inter se certantia." 

Sequitur: „Nisi per avxCtpqaaiv nomen imposuerit ioculariter, 
ut Mysargyrides in Plauto dicitur trapezita. Et fere hoc 

modo apud alios a poStis nomina componuntur describenda 
per avxi(pQccaLv^ quod designat Storax." Post Storax excidit 
illius nominis explicatio ; describenda autem hic signiflcare 
debet explicanda, accipienda, interpretanda. Pro 
apud alios a poetis denique legendum censeo apud 
alios poetas, quod recte opponitur praecedenti in Plauto. 
Nata autem corruptela e duarum lectionum apud alios 
poetas et ab aliis poetis confusione. 

2. lerant] ;,producte I pronuntiando" Lege: pronunti- 
andum. 

Sequitur: „quod nos addita v iverant dicimus: tale est 
illud Yirgilii: 

Nos abiisse rati et vento petiisse Mycenas." 
Bona annotatio, quam compilatoris corrupit stultitia. Olim 
haec legebatur sententia: „Sine v litera i corripi solet, ut 
apud Virgiliurti : nos abiisse e. q. s., sed cum v produci." 

3. Si absis uspiam] „abundat uspiam, aut deest pro- 
fectus, aut ubi uspiam." Pro aut ubi uspiam legen- 
dum: aut uspiam ubi (i. e: aut uspiam hic idem est 
quod ubi). Klotziana habet aut ibi et ab his vocabulis 
novum scholium orditur. Minus recte, ut opinor. 

4. Si cesses] „ad uxorem iratam refert in desertorem." 
Hic quoque bonam observationem depravavit stultus compi- 
lator. Hoc enim commentator voluit: „cessare proprie de 
desertore dicitur, nunc odioso isto verbo irata uxor utitur 
de marito." 

15. Atqui ex me hic non natus est sed fratre ex meo. 
Sed ex fratre] „hoc est omnino non alienus est." Lege: 
„non omnino alienus est." 

16. Clementem vitam] „figura ipsa." Misellae hae sunt 
reliquiae huiuscemodi scholii: „Figura (sequebatur nomen 
figurae): non enim ipsa vita clemens est, sed clementem 
facit." 

19. sqq. ille contra haec omnia 

Ruri agere vitam: semper parce ac duriter 
Se habere, uxorem duxit: nati flllii. 
Ad vs. 20 annotatur: ;,contra haec omnia suffecerat brevitas," 
Ridicula corruptio: contra haec omnia e versu 19 citatur. 
Abiiciendum ergo istud b r e v i t a s, ut haec nascatur sententia : 
„cum dixerit: frater contra haec omnia, non opus 
erat singula haec: ruri agere vitam, uxorem duxit, 
nati filii enumerare." 

Uxorem duxit] „adiuvandum pronuntiatione est, ne sin- 
gula, utrinque assecuti videantur." Quomodo corrupta haec 
corrigam non habeo. 

32. sq. Pudore et liberalitate liberos 

Retinere satius esse credo quam metu. 
Annotatur: ^pudore ad liberos retulit, liberalitate ad 
parentes. Argumentum a coniugatis.'' Quid ultima haec argu- 
mentum a coniugatis signiflcant? An: „in ipsa verborum 
copulatione inest argumentum?" Liberalitate enim ad- 
versus liberos opus esse ex ipsis vocabulis apparet. 

33. ^Yitia filios retinent quos retinent patres." Lege cum Wes- 
terhovio: Yitia filios tenent. Klotziana praeterea: „quos 
n n retinent patres" habet. Equidem huiuscemodi olim fuisse to- 
tum scholion suspicor : „vitia filiostenent, avitiisretinentpatres." 

45. Dum id rescitum iri credit tantisper cavet. 

Sch. : „bene cavet quasi malo." Haud dubie vera est antiqua 
lectio malum. 

50. De tota hac Micionis disputatione, qua suam adversus 
filium adoptivum lenitatem defendit, annotatum invenimus : 
„vide quemadmodum suum ad indulgentiam affectum revocet 
optimae disciplinae." Potestne revocare dici adscribendi 
sensu? Hoc enim opus hic est: quod sponte fecit Micio, qui 
]eni animo natus est, id se de industria fecisse fingit, ratum 
hanc esse optimam disciplinam. 

I, 2, 6. Omitto] ^naQakti^ig.'* Immo naQoclHi^fig. Saepe 
sic in Donati editionibus peccatur. 

21. ^Quod cura aliis grave propositum est, hoc solum dicendo 
leve reddit, id est fores effregit." Sententia est: „cetera 
Aeschini facinora alio appellat nomine Micio; hoc autera 
(fores effregit), quod grave fieret delictum, si simul cum ceteris 
Aeschini peccatis commemoraretur, leve reddit separando. 

24—27. Tu nunc tibi 

Id laudi ducis, quod non fecisti inopia? 
Iniurium est, nam si esset unde id fieret 
Faceremus. 
Ad vs. 26 annotatur: „non est necessario consequens, sed 
probabiliter admittitur apud oratores.'* Lege: ut apud ora- 
tores: hoc non necessario sequitur, sed tamquam probabile 
sumitur, ut oratores facere solent. 

29 Ubi te exspectatum eiecisset foras. 

Expectatum] ^odiosum et malae vitae." Pro raalae varia 
lectio est molestae, quam recepit Klotziana. Mihi utrumque 
displicet. Lego : „ odiosum et m a 1 e v i v u m (i. e. : quem 
vivere etiam et ipsi et aliis molestum est). 

56. ^Rusticani stomachi est repetere semper verba quae 
invitus alius audierit." Non corruptum audierit sed dictura 
ita ut Graece &7iovaeuv av. Excidisse tamen opinor semel 
post audierit. 

71 sq. Dixit velle uxorem ducere: 

Sperabam iam defervisse adolescentiam. 
Sch. : „mire non dixit: sperabam illum iara corruptum." Pro 
corruptum lege correctum: non raagistri morum instar 
Micio loquitur, sed hic quoque lenissimi patris sermone utitur. 

II, 1, 5. Quamquam est scelestus, non committet hodie 

[unquam iterum ut vapulet. 
Iterum ut vapulet: ^minaciter poeta priorem litem su- 

stulit dicendo i t e r u m : ut non eadem lis esset, de qua supra 
Demea questus est, sed instaurata nascatur." Corrupta haec 
adeo ut de emendatione desperem. 

Eadem videtur conditio scholii ad vs. 11: 

Novi ego vestra haec: nollem factum, iusiurandum 

[dabitur te esse 
Indignum iniuria hac, 
ubi praestare dicitur separatim legere iusiurandum da- 
bitur et separatim te esse icidignum iniuria hac, hoc 
argumento: „verba enim satisf aciunt ; quum res colligitur in 
generalibus causis, nam saepe irae ac lites iureiurando sunt 
terminatae." 

23. Certam esse formulam, qua is utatur qui nil debeat, 
non me novit Scholiasta docet, additque: „non quod igno- 
retur, sed quod in iure non cernatur." Alteram horum partem 
corruptam censeo. 

29. Scholion: „quasi diceret, ubi non est, quando Aeschinus 
loquitur" ingeniosissime a Westerhovio distinguitur et expli- 
catur: „quasi diceret: ubi non est. Quando Aeschinus loquitur." 
Vult enim Donatus Sannionem plura dicturum fuisse, sed ab 
Aeschino interpellatum tacuisse." 

37. Minis viginti tu illam emisti: quae res tibi 

[vortat male. 
Scholiasta: „adiicit contumeliam, quasi et hoc multum sit et 
inimicum." Hoc est: pro ancilla solvere lenoni pretium quo 
empta est; inimicum corruptum videtur; requiritur fere: 
non ferendum. An iniquum? 

46. Homini misero plus quingentos colaphos infregit mihi. 
Schol. : „ . . . et flebiliter pronuntiandum est : hoc enim expri- 
mitur, ut tamen incuset in alieno facto fortunam suam. Et 
vide quantum hoc distet ab illo quod supra dicebat: istuc 
volo ergo ipsum experiri: hoc quia solus est, illud quia 
cum adversario.'* Sensus est: „quamquam de facto Aeschini 

loquitur, taraen quid s i b i evenerit eo demonstrat ; inde flebilis 
exsistit oratio, planeque diversa ab ea, qua supra de eadem 
re actum est: hic enim leno solus loquitur.*' Hoc enim 
exprimitur vereor ut sanum sit. 

II, 2, 1. sq. His verbis Ctesiphonem lenonis vindictam me- 
tuentem conflrmat Syrus: 

Tace, egomet conveniam iara ipsum: cupide accipiat faxo, 

[atque etiam 

Bene dicat secum esse actum. 
Bene dicat secum esse actum] „actum recte additum 
est." Primum scholii verbum inepte e lemmate repetitum. 
Verbis enim quae sequuntur: „nam multa etiam cupide acci- 
pimus, ita tamen ut male nobiscum esse dicamus actum" 
demonstratur non actum recte esse additum sed bene 
dicat secum esse actum. 

2. Tum ad lenonem conversus: „Quid istuc Sannio e. q. s." 
ait. Schol. : „Vide quam ingeniose Terentius, qui supra ab 
Aeschino lenonis nomine facit Sannionem vocari, utpote ab 
homine arroganti et feroci ob aetatem et negotium, at hunc 
blande circumvenientem honorificentius inducit cum lenone 
loqui et Sannionem eum vocare." Post negotium inse- 
rendum videtur alienum. Ferox enim adversus lenonem 
fuit Aeschinus, et quia iuvenis est et quia non sua res 
agebatur. 
9 sqq. 

Metuisti, si nunc de tuo iure concessisses paululum atque 

Adolescenti esses morigeratus, hominum homo stultissime, 

Ne non tibi istuc foeneraret? 
Sannionem haec rogat Syrus. Schol. : „bene tuo iure, ne 
diceret: non erat res mea quam venalem habui." 
Sententia est: „periculum erat ne leno, ut in Phormione ille, 
diceret: non est mea, iam vendidi alii." 

Respondet leno: „ego spem pretio non emo." Hic Syrus: 
;,nunquam rem facies." Ad quae verba annotatur: ;,leno quid- 
quid agit ad lucrum refert: et sic lucri genus dicit esse Syrus 
a lenone, quemadmodum persuadet.'* Sensu cassa. Propono : „leno 
quidquid agit ad lucrum refert, et sic spem lucri genus dicit 
esse Syrus lenoni quem ad morigerandum persuadet." 

18. „Nunc'* Syrus ait „ancillam tuam Ctesiphoni vendequanti 
est empta; peregre tibi proficiscendum scio: 

ubi illinc, spero, redieris, tamen hoc ages." 
Ad ubi illinc, spero, redieris annotatur: „ex spe sua 
vult Syrus ostendere quid leno debeat sperare, id est, non se 
accepturum modo." Haec non intelligo; periisse hunc scholii 
finem suspicor: „pecuniam, sed etiam de reliquo acturum." 

20. Inieci scrupulum homini] „hoc leno non audit; 
simul enim dicitur quum ille clamat. Et ideo simul legi non 
potest." Ultima sic scripta sunt ab eo qui in clara luce caecu- 
tiret. Integri scholii haec fuit sententia: ^quamquam quae 
Syrus dicit et quae Sannio clamat deinceps leguntur, tamen 
in scena simul sunt pronuntianda. Syrus enim secum loquitur 
et ita ut Sannio non audiat." 

36. Omnes dentes labefecit mihi] ^iniuria lenoni 
tunc dolet, quum adiuncta damno est: ut supra: 

quando eum quaestum occeperis 
Accipienda et mussitanda iniuria est adolescentium. 
Vel idcirco enumeratis contumeliis adiecit: etiam insuper 
defrudet?" Pro vel idcirco legendum est et idcirco. 

Sequitur: „et vide ut eadem quae dixit supra repetat, sed 
ardentius tamen et cum ai^riasi. Sic Virgilius in maius repetit, 
quod non semel dicit." Aut locus e Virgilio citatus hic excidit, 
aut, id quod verisimilius videtur, ipsum Virgilii nomen vitio 
natum est. 

44. In Westerhoviana obscurissima hic legitur annotatio de 
novis personis in scenam prodeuntibus, quarum adventu quaestio 

aliqua dirimatur. Quara Klotziana exhibet, ea facilem habet 
intellectum praeter ultima haec, quae ei sunt cum Westerhovi- 
ana communia: „mire tamen, quod quasi ex argumento sit, 
ut futuri actus sui, antequam loqui incipiant, describantur," 
ubi neque tamen neque ex argumento sit sanum 
videtur. 

45. Rogavit leno: „quid quod te oro?" Syrus nil nisi: 
„paulisper mane" respondet. Hic et alia annotantur et haec: 
„quam bene fastidiosum lenonem facit Syrus." Immo vero: 
„quam bene fastidiosum facit (sc. po^ta) Syrum." Roganti 
nullum dare responsum sed manere eum iubere arrogantis est 
et fastidiosi. Talis autem Syrus a poeta depingitur, leno vero 
tamquam demissus planeque raTtetvog. Sequuntur haec: „nam 
et supra non intendenti dicit toties in uno sensu hoc idem 
Syrus de araica. Potest hoc interrogative pronuntiari." Scribo : 
„nam et supra non attendenti dicit toties in uno sensu 
hoc idem Syro." A vocibus autem de amica novum incipit 
scholion, quod suo loco motum est. Ad verba enim praece- 
dentia: laetus est de amica pertinet. Verbis denique in 
uno sensu hoc idem parura eleganter niraisque fuse signi- 
ficatur aliis verbis idem supra saepe iam dixisse lenonem. 
An corruptum in uno sensu? 

II, 3. Quid ego nunc te laudem?]: „quia laus genus 
causae est, quod non adhibetur nisi dubiae rei." Quid haec 
sibi volunt? 

6. Ctesipho secum fratris de se merita postquam extulit 
haec addit: 

Itaque unani hanc rem me habere praeter alios praeci- 

[puam arbitror, 
Fratrem homini nemini esse primarum artium magis 

[principem. 
Annotantur et alia et haec: „si distinxeris fratrem, erit bis 

ut arbitror, subaudiendum." Immo vero: „erit bis arbitror 
subaudiendum.'* 

Sequitur: ;,hanc sane locutionem scire debemus, propter 
personam elaboratam." Multum hic sudarunt critici; verum 
dele virgulam post debemus, sanissima erunt omnia. Per- 
sona elaborata nihili est, sed locutio est elaborata prop- 
ter personam, i. e. ut moribus conveniat personae quae ea 
utitur. 
7 sq. 

Sy, Ctesipho ! Ct, Syre ! Aeschinus ubi est? Sy, EUum 

[te exspectat domi. Gt, Hem. 

Sy, Quid est? Gt. Quid sit? illius opera, Syre, nunc vivo, 

[festivum caput! 
De festivum caput postquam dixit esse qui illis verbis 
significari putent non Aeschinum sed initium orationis, quo 
Ctesipho utitur, haec addit Scholiasta: „quod si est, nihil potest 
supra hanc laudationem, nam supra hoc factum erit accipien- 
dum." Merae tenebrae! Aliquid tamen lucis affeire possum : pro 
supra hoc factum haud dubito quin Syri hoc dictum 
sit legendum. Et fortasse sic totus locus persanatur. Raro 
enim laudat Syrus, ergo eius laudes maioris sunt pretii quam 
ceterorum omnium. 
9 sq. 

Quin omnia sibi postputavit esse prae meo commodo : 

Maledicta, famam, meum amorem et peccatum in se 

[transtulit. 
Scholiasta: quin omnia] „admirative quin, et sic pronun- 
tiandum quin, xo itaqil^ov usque ad maledicta, famam." 
Corruptissima haec atque sic fere emendanda: „admirative 
quin et pronuntiandum" (pronuntiandum autem significat : 
„voce gestuque actoris adiuvandum," v. p. 105). Deinde novum 
sequitur scholion: „r6 jra^^Axov usque ad maledicta, fa- 
mam," i. e. „post omnia ntt^iX^^ei, maledicta, famam, 

sed non ultra procedit t6 nagikKav^ nam meum amorem 
et peccatum sunt verbi transtulit obiecta." 

11, 4, 1 : „ oportet autem mene quaerit cum quadam 
gesticulatione et subsultatione sperantis lenonis, ad hoc se 
quaeri ut accipiat, pronuntiare." Immo pronuntiari, ut opinor. 

10. Stultitia est istaec] „hoc scilicet fateri ei qui ipse 
patri nunquam quidquam celaverit." Immo non fateri (id 
enim magis arridet quam Westerhovii coniectura celare). 

12. Quid ait tandem nobis Sannio? 

Schol. : „nobis kS I8i(au0(i& (i. e. dativi ethici sensu) additum 
est; non enim nobis intelligendum est." Immo nobis ait: 
dativus ethicus est nobis, non dativus obiecti remotioris. 

14. Ne tam quidem] „tam pro tamen, et de^st dicas 
me properare, ut sit etiam adverbium hortantis vel con- 
sentientis." Intelligi haec non possunt nisi etiam alio genere 
literarum depingatur. Est enim vocabulum e textu poetae (vs. IB) : 

Quamvis etiam maneo otiosus hic. 

18. Ne si magis irritatus siet] „velut clamet scilicet." 
Hoccine vult: „post ne exspectes verbum quale estclamet"? 
An in ea voce latet canis? Nam bis idem in uno scholio 
dici mirum non sit. 

III, 1, 4. Neminem habeo] „quid enim opus est? aut cur 
nunc quereris?" Interpellat his verbis Scholiasta Sostratam, ut 
demonstret (id quod supra ponitur) mulieres, cum querantur, 
multa coacervare quae a loco sint aliena. 

ib. Solae sumusj „nunquam pluraliter solae." Inepte 
hic compilator sententiam corrupit quae in sequenti scholio 
legitur: „quum hoc nomen singularitatis sit, mire solae 
pluraliter dixit." 

8. Scholion ad hunc versum egregie emendavit Westerhovius 
legendo: „et sic maluit dicere, quum non Aeschino culpam 



174 

sed potius casui attributam velit" pro ;,et sic maluit dicere 
quam nunc Aeschino culpam, sed potius casui attributam vellet." 
10. ;,Et genus iam ad vivos pertinet, familia etiam ad 
defunctos." Estne iam hic idem quod tantummodo? Et 
quid tota sibi haec vult doctrina? 

III, 2, 8. 

Quem neque fides, neque iusiurandum, neque illum 

[misericordia 
Repressit neque reflexit. 
Schol. : „sic hoc dictum est ut a Virgilio: 

Num fletu ingemuit nostro, num lumina flexit? 
Num lacrimas victus dedit, aut miseratus amantem est? 
Ut si non potuit reprimi ne faceret, saltem ut in peccando 
esset mitior, debuit commoveri?'' Quoniam sequitur : sed melius 
quod supra, pro ut si non potuit legendum est aut si 
non potuit, quodque post illud aut legitur novam continet 
explicationem (vel verbi repressit vel reflexit). 

16. Egregia emendatione Westerhovius hoc scholion sanavit 
pro bracchiaque et cetera vitia legens: ^bracchiaque 
et cetera. Vindicta e. q. s." 

18. Sublimem] „ista poena." Corruptum; neque quidquam 
prodest coniectura ipsa poena. 

23. Te ipsam quaerito 

Te exspecto : oppido opportune te obtuhsti mihi obviam. 
Scholion ad hunc locum sic refinxit Westerhovius : „incerta 
distinctio utrum te exspecto oppido opportune sit 
dicendum an exspectare sit impatienter cupere, et sine 
praescriptione temporis, sperare iuxta certum tempus.'* Laudo 
Westerhovii operam, sed integrum scholion restituisse non 
videtur. Etenim inter an et exspectare excidisse suspicor: 
1°. alterius distinctionis significationem, 2®. „altera haec 
distinctio vera est cum e. q. s." 

46. Peiore res loco non potest esse, quam in quo 

[nunc sita est. 
Primum indotata est. 
Sostrata de filia vitiata haec conqueritur. Ad primum indo- 
tata est annotatur: „ratio subiecta est causae." Nihil horum 
intelligo ; an pro c a u s a e legendum est q u e r e 1 a e vel tale quid ? 

III, 3, 8. Hic omnino inspiciatur Westerhovii editio, qui feliciter 
emendando prudentem hanc restituit observationem : „ordo 
est nobilium, grex obscurorum hominum." 

40. Nihil nisi sapientia est] „ridicule prius additum 
nihil quam quicquam laudis nomine." Hic haereo, cum 
praesertim non liceat iungere priusquam. Sequitur enim 
deinde. 

42. Sineres] „ab argumento fabulae repetit sinerem." 
Non intelligo. An forte haec est sententia: „verbum sinerem 
desumptum ex initio fabulae (vs. 108), ubi argumentum 
exponitur" ? 

50. Vitiosum ad hunc versum scholion sanare non contigit 
Westerhovio, nisi quod in verbis: „adoriri est quasi aliquem 
oriri id est exsurgere'* rectissime probavit egregiam Wielingii 
emendationem ad aliquem pro aliquem. 

55. Lacrimo gaudio] „recte additum est gaudio, quia 
lacrimae solum moerorem significant." Wielingius pro solum 
legit solae. Praestat ut opinor pro lacrimae — signi- 
ficant legere: lacrimare... significat. 

84. Egi-egie scholion ad hunc versum correxit Westerhovius 
pro: „bene autem dubitat et familiam inveniat civem et 
multum absens a conspectu civium" legendo: „bene dubitat 
an familiarem inveniat civem, ipse multum absens a con- 
spectu civium." 

III, 4, 8. „Quomodo accipimus haud sic auferent? an 
factum suum auferent sic ; an s i correxerint culpam, non silentio 

transituros ipsos, vel ipsum quod factum est." Westerhovius pro 
si scribi iussit nisi, sed vel sic cetera sensu cassa videntur. 
10. Quid sibi vult haec observatio: ^parens veri amoris 
nomen est et aequali loco continet interpretationem ?'' 

12. „Si deseris nos" Geta ait „perimus." Respondet Hegio: 

Cave dixeris. 
Neque faciam, neque me satis pie posse arbitror. 
Ad neque — arbitror annotatur: „honesta locutio, qua 
signiflcat, quidquid fecerit pro pietatis debito illis merito parum 
esse." Corrupta videntur lenique emendatione in integrum 
restituenda. Pro parum enim factum rescribo. 
17. Neque boni 

Neque liberalis functus est officium viri. 
Neque boni] „quasi id quod est, velit quod esse debet." Optime 
Westerhovius : quia is prodest vel prodesse debet. 

25. Aeschini peccatum sic Hegio describit reprehenditque : 
„Simuli amici nostri flliam vitiavit: 

ubi scit factum, ad matrem virginis 
Venit ipsus ultro lacrumans, orans, obsecrans, 
I^idem dans, iurans se illam ducturum domum. 
Ignotum'st, tacitum'st, creditum'st, virgo ex eo 
Compressu gravida facta*st: mensis hic decimus est. 
Hle bonus vir nobis psaltriam, si dis placet 
Paravit quicum vivat; illam deserit. 
Annotantur et alia et haec: ubi scit factum] „id est 
intelligit et sentit, quia supra futurae peccaverit." Eleganter 
Wielingius: „id est intelligit et sentit, quid sua persuasione 
peccaverit." 

35. „Proferendi Gretae haec maxima causa est e. q. s." 

Aut corrupta haec sunt aut proferre vim habet extollendi. 

61. „Sollicita obsequela Hegionis, ultima in loquendo." 

Immo ultimi. Anxie et sollicite cavet Hegio ne arrogantior 

videatur: ergo semper loquitur ultimus.. 

IV, I, 13. „ Vide magistrum adnequitiam, utsimpliciadolescenti 
mentiendi viam demonstret; et honestum tentet afferre argu- 
mentum ad mendacium: propter clientem, amicum aut hos- 
pitem in urbe cessare visum." Pro cessare visum lege 
cessavisse. Hoc enim mendacium servus adolescenti com- 
mendat: „propter clientem, amicum, hospitem in urbe cessavi." 

IV, 2, 21. „Mire Terentius eos ipsos, qui falluntur, ex aliqua 
parte cautos facit, ut eo delectabilius spectatoribus procedant doli. 
Nam quae gratia est aut delectatio non stultissimum falli?" 
Omnino non, quod ante stultissimum legitur, delendum 
est, ut stultissimum sit: plane et sine ulla exceptione 
stultum. 

25. „Laudo, Ctesipho, patrissas" verba haec sunt Demeae 
senis illius nimis severi nimisque suae sibi sapientiae conscii. 
Annotatur: patrissas] „attende quam bene inventum sit 
inanem se dicere. Nonne videtur ibi stultissimus, cum huius- 
modi laude non modo se non laudare velle, quod odiosum est, 
sed etiam fllium apud intelligentes vituperare videatur." Emendo 
sic: inventus sit inanis senex pro inventum sit 
inanem se dicere. 

31. Scio ubi sit, verum hodie nunquam monstrabo. 
Verum hodie nunquam monstrabo] „volens senem 

avidius quaerere quod hic ardor semper paratissimus credentes 
etiam fallit, ei fingit se nolle dicere." Corrupta; requiritur fere 
tardissime credentes pro paratissimus credentes. 
Sunt autem tardissime credentes suspicaces homines et 
qui non facile fidem habent. 

32. At nomen nescio illius hominis: sed locum 
novi ubi siet] „recte, quia si hominem diceret, non erat 
errandum agnita persona hominis: et ubi habitet cognito, si 
notus esset, nulla causa quaerendi." Sanum sensum hinc non 
extundo itaque emendationem propono hanc: „recte siet, quia 

12 



178 

si habitet diceret non erat errandum, agnita persona ubi 
habitet cognito; et si notus esset nulla causa quaerendi." Si 
Syrus dixisset: ^scio ubi homo ille habitet, errare iam non 
posset Demea, quia cognito illius hominis domicilio, simul 
ipsum agnosceret; et si notus ille homo ei esset (et notus 
est cuius domicilium novimus) non iam erat quod quaereret 
Demea." Cf. Phormio vs. 305 : 

Hominem commonstrarier 
Mi istum volo, aut ubi habitet demonstrarier. 
35. Ubi eo veneris, clivos deorsum vorsus est 
hac te praecipitato] „hoc lentius aliqui legunt, ahqui 
clarius ut sit praecipitato cito descende." Antiqua haec 
lectio sanaque, nisi quod pauca vocabula desiderantur : post 
prius enim aliqui legunt inserendum est ut sit maledic- 
tum. Ambigue enim dictum praecipitato te. 

47. Ubi potetis vos] „incerta persona: nam Syro vel 
Demeae hoc dictum iungi potest." Pro iungi lege iniungi. 
Et nomen Demeae corruptum est; non enim illi dictum hoc 
est sed ipse dixit. Sententia requiritur haec: „Vos significat: 
te cum toto isto nepotum grege." 

48. Data vocis Silicernium explicatione haec addit: „et 
sic est melius quam ut quidam Xenophonta interpretantes 
putant, sic nos Silicernium intelligere, hoc est silicem 
cernentem senem, dum incurvus est, vel stratae saxo viae 
intentus vel sarcophagi iamiam appropinquantis sibi." Quid 
haec omnia ad Xenophontem? Baylius ^vwevoq^ora legit; 
equidem comoediae titulum latere hic opinor. Stratae viae 
est genitivus ab eodem saxo dependens a quo pe.ndet sarco- 
phagi appropinquantis. 

IV, 3, 2. In peccatum ortum est vocem peccatum 
esse subiectum hoc argumento demonstratur : „nunquam enim 
eadem pars orationis iungi nisi perii<yi;»/^£Tor potest." Dele nisi: 

sic, quamquam satis inepto sermone, hoc dictum erit: „si et 
ortum et peccatum praedicata essent, utique interponenda 
erat coniunctio." Auctorem scholii aliquanto elegantius scripsisse 
opinor. 

14. Omnes, quibus res sunt minus secundae, magis sunt, 

[nescio quomodo, 
Suspiciosi. 
Nescio quomodo] „hoc est vehementia, nuUa palam 
ratione." Lege vehementer; nam utrumque inest in illo 
nescio quomodo, et vehementer et nescio cur. 

17. „Coram ad ceteras personas refertur, palam gene- 
raliter dicitur." Omnino recipienda varia lectio certas pro 
ceteras. 

IV, 4. In scenam prodit Aeschinus et sic lamentatur: 
Discrucior animi. Hoccine de improviso mali mihi obiici 
Tantum. 
Annotatur ad hoccine de improviso mali: „haec verba 
repentino nuntio perculsum indicant Aeschinum propter divor- 
tium stare et iram circa se Sostratae et eius filiae ob raptum 
meretricis." Quid, quaeso, in isto propter divortium 
stare latet? Legendum ferfe: Aeschinum divortium 
metuere propter iram e. q. s. 

ib. „Obiici dicitur in utramque partem: ut si quos ante 
quis videt, quam exspectaverit, quo verbo magnitudo doloris 
ostenditur ex improviso incommodo." Legendum censeo et si 
quos pro ut si quos et et eo verbo pro quo verbo: 
alioquin istud in utramque partem sensu carebit. 
6 sqq. Sic infortunium suum Pamphilus narrat: 

Sostrata credit mihi me psaltriam hanc 
Emisse: id anus fecit indicium mihi. 
Nam ut hinc forte ea ad obstetricem erat missa: ubi 

[eam vidi, illico 

Accedo, rogito Pamphila quid agat: illa exclamat: abi 

[abi iam, Aeschine. 
Ad illa exclaraat annotatur: „non respondet sed exclamat. 
Et bene vim addidit ad exclamationem fuisse. Ergo a vocis 
sono, non a verbis." Sic equidem hanc annotationem accipio: 
„exclamandi verbum interdum tantummodo orationis genus 
significat, quo quis utitur ; hic tamen Aeschinus, dum illo verbo 
utitur, hoc addit narrationi: aniculae etiam superfuisse cla- 
mandi vim.*' Ipsum Donatum paulo elegantius locutum suspicor. 
21 sq. Sic semet ipsum alloquitur adhortaturque Aeschinus: 
Cessatum usque adhuc est: nunc porro, Aeschine, ex- 

[pergiscere ! 
Nunc hoc primum est: ad illas ibo ut purgem me: 

[accedam ad fores. 
Annotatur: Nunc hoc primum] ^primum ab eo quod 
rogandus est pater." Pro est legendum opinor erat. Haec 
enim requiritur sententia: „primum post illud, quod olim 
faciendum erat, ut a patre peteret ut uxorem sibi Pamphilam 
ducere liceret." 

IV, 5, 9. Gaudet Micio filium adoptivum non adeo esse impu- 
dentem quin erubescere possit et erubuit, salva res est 
ait. Annotatur: „nirais paterna sententia. Et e contrario Simo 
in Andria: vide, num eius color pudoris signum 
usquam indicat. Et quanti affectus est non dixisse 
erubuit, salvus est sed salva res est. Nonne tibi 
videtur res eius omnis in Aeschino constituta? eodem animo 
et supra dixit, in eo me oblecto: solum id est carum 
mihi. Non enim solum intulit quod exspectabatur, sed 
absolute, quasi ex omnibus solum id est inquit." Legendum: 
„non enim solus intulit e. q. s." Hoc enim sibi vult anno- 
tatio: „multo maioris est caritatis solum id de homine 
dicere quam solus." 

12. Ego dicamtibi] ;,senile est, nam id iam dicendum 
fuit, et hoc BfKpaaiv habet vilis rei, quae vel facile dici possit, 
vel non celanda sit." Sic accipienda haec opinor: ^exordium 
ego dicam tibi loquacitatis senilis est, indicatque idquodse- 
quitur non esse magni momenti, neque quidquam arcani habere." 

18 sq. Aeach, Perii! Mi, Quid est? 

AescK Nihil, recte, perge. 

Nihil, recte] „id est, recte quod perii. Et vide trisyllabum 
artificiose esse subiectum, ut qui perii dixit, vix hoc locutus 
fuisse videatur." Egregie Wielingius trisyllabo pro trisyl- 
labum. Primum enim trisyllabo perii Aeschinus usus erat, 
nunc vocem trisyllabam edere iam non potest. 

26. Nonne haec iusta tibi videntur postea] „Sci- 
licet illa quae amicus tuus dixerat prius quam haec audires." 
Deleatur quae. Tota annotatio perversam continet vocabuli 
postea explicationem. Etenim postea hic, ut saepe hodie, 
stomachantis est et cum quadam acerbitate loquentis. 

82. Quicum illa consuevit] ^legitur et illam, et 
dicebant veteres hanc rem consuevit." Lege: „legitur et 
qui illam." 

51. In qua civitate tandem te arbitrare vivere? 

Verba haec sunt Micionis, senis lenissimi ad fllium adop- 
tivum. Sch. : in qua civitate] ;,vide omnes sententias poni 
accusatorias et nihil amoris. Isti sunt orationum colores diffi- 
cillimi: sed elaboravit Terentius Micionem facere leniter accu- 
santem et inducere Demeam durissime blandientem." Egregie 
Wielingius pro nihil amoris reposuit nimii amoris, sed 
praeterea pro difficillimi requiro dissimillimi, qua 
voce opus hic esse vel una particula sed, quae sequitur, 
demonstrat: „sunt quidem colores accusatoris et lenis patris 
dissimillimi, sed hoc ipsum voluit Terentius. Quemadmodum 
enim Demeam mox duriter blandientem faciet, sic hic 
Micionem inducit leniter accusantem." Quod in altero 

Scholio legitur: „quod obiurgat Micio, magni amoris est et 
necessaria pro persona assentatio'' corruptissimum videtur. 
Quid enim est necessaria pro persona assentatio? 

65. ^Magnus institor sui beneficii est, qui a diis petendum 
esse dicit quod ipse praestabit.** Quo sensu hic dictum est 
institor? An hominem significat qui, ut institor circum- 
foraneus merces suas, ita beneficium suum exornat laudibus? 

67. Ni magis te quam oculos nunc amo meos] 
„eleganter inventum est, quod in se amator multum diligat, 
id est oculos: ut e contrario in Eunucho adolescenti ipsi 
eriperem oculos, id est ipsos de quibus amat." Mira res 
est, hic tamquam ex Eunucho citari quae in ipsis legantur 
Adelphis. E verbis autem ipsos de quibus amat omnino 
de eximendum. 

69. Ardenti oratione patri gratias agit Aeschinus; cumque 
paulo ante ab illo iussus sit deos precari ut omnia bene 
vertant, nunc „Abi pater" inquit 

Tu potius deos comprecare : nam tibi eos, certo scio, . 
Quo vir melior multo es, quam ego, obtemperaturos magis. 
Annotatur: „mira sententia deos obsequi bonis, quasi bonis 
hominibus multum debeant. Et in excusationem precandi deos, 
vide quae facultas nata sit patrem sine assentatione laudandi!" 
Lege: et ex commemoratione precandi deos pro: 
et in excusationem precandi deos. Etenim hic quoque 
Terentii laudatur vigilantia, qui ideo senem verbis deos com- 
precare utentem fecerit ut lepide eum laudandi facultatem 
nanciscatur filius. 

IV, 7, 13. „Illinc huc transferetur virgo." Micionis haec 
verba sunt. Annotatur: „Virginem quae etiam cum viro fuit 
vocaf Immo etiam quae, non quae etiam. Nomine 
enim virgo Pamphila significatur, qua dudum amica usus 
est Aeschinus. 

Hoc fratris de amica ad iustas nuptias transferenda aiidito 
consilio Demea exclamat: 

luppiter, 
Istoccine pacto oportet? 
Annotatur: „o luppiter tragice adiecit a Micione versus." 
Lege aversus pro versus. Secum enim illud o luppiter, 
sed istoccine pacto oportet? ad Micionem conversus 
Demea dicit. 



V, 3, 4. „Neptunus... omnium elementorum potior.'* Neque 
potior hic legendum, neque cum Westerhovio potitor, 
sed potens. 

39. Non quod dissimilis res sit, sed quod is qui facit. 
Sch. „an quia huic licet?*' Fragmentum hoc integri scholii: 
„an quae huic licet facere huic non licet?'' 

45. noster Demea] „blanda et cum quodam complexu 
eius qui reprehenditur incusatio et de more sublata." Ultima 
et de more sublata etiam critici manum exspectant. 

56 sqq. „Istam psaltriam mecum hinc abstraham** Demea 
ait. Respondet Micio: 

eo pacto prorsum illic alligaris filium. 
alligaris] „quis vero dicitur alligari ad aliquid sine quo 
esse non possit? Ergo proprie ad amicam alligari adolescentem 
dicit amatorem." Duo hic scholia imperite sunt conglutinata : 
altero contenditur iocantis esse aliquem alligari dicere ad id 
quod toto amet pectore, altero proprie et veritati convenienter 
illud verbum hic poni. 

V, 4, 27. ^Vide remanere in Demea non penitus eiectam securi- 
tatem.*' Immo severitatem. Etenim usu doctus Demea 
subito mitis factus est, sed excidit tamen ei acerbe dictum 
mea minime refert. 

V, 7, 1. Occidunt me quidem] „quidem pro exspec- 
tatione est.*' Lege: ^quidem propter exceptionem est." 
Etenim me quidem signiflcat: „me, non alios.'' 

10. ^Maceria dicitur paries nunc alicuius demacerata." 
Praeclare haec sic emendat Westerhovius : „maceries dicitur 
paries non altus e calce macerata." 

16. lube nunc iam] ^tamquam praestet Micioni." Absente 
haec Micione dicit Demea, sed loquitur ^tamquam praesto sit 
Micio," quod hic legendum. 

Ib. „Quasi insultantes dicere solemus nunc minari nunc 
assistere quem afflictum tenemus." Est haec annotatio de 
acerbitate, quae inesse soleat coniunctioni nunc, si impe- 
rativo addatur. Lege ergo iubere pro dicere et insul- 
tare pro assistere. 

25. Consilium dedit lenitatis plenum Demea, ideoque lau- 
datus „sic soleo" ait. Ad quae verba annotatur: „i>otest sIqodvbIcc 
videri, quippe quando tale consilium probat Demea quod pro- 
baret adolescens.'* Lego: „quippe quando tale consilium dedit 
Demea q. p. adolescens?" Antea enim nunquam tale consilium 
dedit Demea. 

V, 8, 11. Si tu sis homo] „hicfacete etmire coegit Aeschi- 
num ad persuadendum. Non enim dixit si tu sis homo, 
persuade sed sic faciat." Egregie Westerhovius pro „sed 
sic faciat" reponi iussit „sed hic faciat." Legitur enim apud 
poetam: si tu sis homo hic faciat. 

15. Ego novus maritus anno demum quinto et 
sexagesimo fiam atque anum decrepitam ducam?] 
„hic deest et quis et quid et quando et quomodo." 
Nihil deest, sed in una interrogatione insunt permulta, quae 
omnia deinceps enumerantur. Lege ergo inest pro deest. 

22. Sostrata absens neque consulta Micioni uxor obtruditur. 
Rogat Scholiasta : „cur hic non vertitur de voluntate Sostratae?" 

Pro vertitur aut dubitatur aut verbum fit legendum. 

24. Quid nunc quod restat?] „quod restat pro 
quod sequitur, tamquam reliquiarum priorum, ac per hoc 
minimum." Egregie Westerhovius pro reliquiarum pri- 
orum legit reliquiae rerum peractarum. 

26. Hoc quoque scholion egregie Westerhovius dividendo et 
emendando in integrum restituit. Vide ipsum. 

V, 9, 17. Hanc causam affert Syrus, modo ob merita manu 
emissus, cur et uxor sua libera fiat: 

Tuo nepoti huius fllio 
Hodie primam mammam dedit haec. 
Aequitatem postulati agnoscit Demea dicendo: 

Hercle vero serio, 
Si quidem primam dedit, haud dubium quin emitti 

[aequom siet. 
Annotatur: Hodie primam mammam dedit haec] „ri- 
diculum meritum : siquidem oportuerit primam esse quam- 
cunque: an quia causa est quod ingenui dicuntur serio a 
nutricibus liberis educandi?" Corruptissima haec atque confusa. 
Unum hoc video, qui scholion scripserit ineptissime serio 
iungere cum mammam dedit. Quanto prudentior alter com- 
mentator, qui ad Hercle vero serio annotavit: „adverbia 
sunt conflrmantla.** 



AD HECYRAIVI. 

PROLOGUS. 



2. ^Calamitas naqa Tfjv KaXa^iriv dicitur, clades quia 
clamatur, ut aliud sit grandinis culmen frangentis, aliud doli 
mali." Praeclare Westerhovius pro clamatur rescripsit 

y,kddoi; datur. Sed quae nunc est totius scholii sententia? 
Non posse promiscue poni clades et calamitas? An exci- 
derunt nonnulla? 

ALTBR PROLOGUS. 

„',,, his omnibus argumentis id actum est, ut neque despe- 
randum sit de Terentio, quod explosus est: ut nihilominus 
illi tantum attribuendum sit, ut aut par Caecilio, magno tunc 
poetae, aut ultro melior esse possit." Lege et nihilominus. 

7. ^Fabulae aut agi dicuntur aut stare." Pro agi legendum 
exigi; non enim inter se opponuntur agi et stare. 

22. Ita eam oppressit calamitas] „hoc succedit pro 
illo quod est a ^) persona adversariorum. Simul ad fortunam 
retulit culpam populi: non enim dixit quod praesto erat." 
Legendum opinor : „ ... non enim ei (i. e. populo) m a 1 e d i x i t ^ 
qui praesto erat. 

26. ^Narratio cur exclusa sit hoc est." L. haec est. 

32. Datum iri gladiatores] „datum iri dixit ut fabu- 
lam commendet, ut et omnia spectatori et populo dicantur." 
Haec quid sibi volunt? An hoc: datum iri de spectaculo 
minoris pretii dici; dare enim multo minus esse honestum 
quam dicere? Si haec est sententia, pro ut et legendum 
est ubi. 

35. Nunc turba non est, otium et silentium est. 
Sch. : „quae adhortatio per enumerationem." Ut sanum haec 
praebeant sensum, exclamationis addatur signum. Ineptissime 
in Klotziana scholio adiiciuntur verba ad tempus est, quod 
est fragmentum sequentis lemmatis: agendi tempus mihi 
datum est. 

47. Mea causa causam hanc accipite] „hoc oratorie, 



De hoc usu praepositionis a videatur p. 184. 
») De hoc perfecto yideatur p. 76. 

sic enim fit quum persona pro persona ad commendationem 
affertur." Immo vero persona pro causa, non persona 
pro persona. Etenim personam pro causa ad com- 
mendationem afferunt oratores, qui argumentis diffisi ad 
preces confugiunt et „mea causa reo ignoscite" dicunt. 

I, 1, 10 sqq. „Noli amatorum quemquam eximium habere." 
Syra anus Philotium monet, hoc argumento usa : 

Nam nemo illorum quisquam, scito, ad te venit, 
Quin ita paret se, abs te ut blanditiis suis, 
Quam minimo pretio suam voluptatem expleat. 
Hiscine tu, amabo, non contra insidiabere? 
Ad vs. 11 annotatur: „hoc verbum paret adversum muni- 
ficos et segnes." Ingeniose pro munificos Westerhovius 
nullificos coniecit. 

Ad vs. 13: Hiscine] „iQ6triatg^ id est talibus. Et vide si 
pulchra meretrix est." Vide corruptum videtur. Hanc ex- 
spectes sententiam: „bonum hoc Syrae consilium, si meretrix 
pulchra est.** Suspicor ergo pro vide legendum esse facile. 
17. „Bene, quia non persuasit, sed affectum doloris expressit." 
Eiiciendum sed. Explicatur enim scholio cur Syra eheu me 
miseram exclamet. 

I, 2, 19. Nam illic haud licebat, nisi praefinito 
loqui] „legitur et illi, ut sit circumflexus accentus et 
significet illic ut 

IUi mea tristia facta. 
Et absolutum est." 

Praefinito] „deest tempore, aut quid tale." 

Inepte praefinito novi scholii factum est lemma. Le- 
gendum censeo: „et absolutum est praefinito; deest enim 
tempore aut quid tale." 

22. Sed quid hoc negoti?] „hic ad argumentum nunc 



188 

descendit. In Phormione sed quid tu es tristis praelatis 
scilicet allocutionibus et separatarum et permistarum perso- 
narum, ne ieiune ad argumentum veniens, non agere fabulam 
sed narrare videretur." Corruptane haec an praelatis fere 
estpraecedentibus? 

Ad vs. 26 : Habet, sed firmae hae vereor ut sint nuptiae 
annotatur: ^animadverte Terentium in nuptiis hoc dictum 
servare, utrum flrmas an infirmas dicat nuptias." Egregie 
Westerhovius pro dictum coniecit dubium. 

40. Amabat ut cum maxime tum Pamphilus. 

Sch. : „ut positum pro quemadmodum. Et maxime bis 
numero subauditur." Immo vero amabat bis subauditur. 
Sequitur apud po^tam: 

Quum pater, uxorem ut ducat, orare occipit: 
Et haec, communia omnium quae sunt patrum, 
Sese senem esse dicere: illum autem unicum: 
Praesidium velle se senectuti suae. 
Schol. : „omnem causam adolescentis senex amputavit, 
pro suo senili commodo rogans: potuisset enim adolescens 
dicere: quam pro me curam geris, hanc precor pro me 
deponas.'* Utique alterum pro me abiiciendum. Curam enim 
pro aliquo gerere, non vero pro aliquo deponere 
possumus. Et pro adolescentis lege adolescenti. 

Senem sese dicere] „illud posset agere amator contra 
utilitatem suam : sed non poterat filius contra utilitatem patris." 
Pro illud lege aliud (sc. quam quod pater vellet). 

Quatuor nunc deinceps ad hanc scenam scholia annotabo, 
de quibus desperandum videatur: 

47. Pudorin anne amorij „latens excusationis ratio 
explicata est." (Quae praecedunt: „sic ostendit in utramque 
partem ut tantum in animo honesti adolescentis pudor amo- 
rem vincere debuisset" recte a Westerhovio emendata sunt, 
tamen pro tantum coniiciente). 

60. Ut ad pauca redeam] ^praeceptum oratorium in 
longa narratione pro veritatis inquisitione.*' 

63. Cum virgine una adolescens cubuerit] „argu- 
menta in coniecturam necessario posita." 

117. Nondum etiam scio] „...deest scire et est syl- 
lepsis scio, scire cum &va§daei" 

11, 1, 9. Non, ita me di bene ament] „animadvertendum 
veteres non minus evq>rifiiafi6v in verbis quam Ka7iifiq>aTov 
neglexisse, velut ita me di bene ament.'' Quaenam hic latet 
sapientia? 

12. Laches et aliis verbis in uxorem invehitur et hisce: 
Te immerito? an quidquam pro istis factis dignum te 

[dici potest? 

Quae me et te et familiam dedecoras, filio luctum paras, 

Tum autem ex amicis inimici ut sint nobis aflines facis: 

Qui illum decrerunt dignum, suos cui liberos committerent. 

Dignum suos cui liberos committerent] ^multum 

sonanter et accusatorio strepitu, nec masculinum genus nec 

femininum posuit, nec unam sed liberos." Prius nec abii- 

ciendum: in eo enim inest orationis gravitas quod Laches non 

filiam dicit, sed in masculino et plurali liberos. 

17. „Tu mulier efig^aaiv malitiae habet. Et omnino ex- 
pressio consuetudinis est ad indignationem." Pro est ad 
requiritur fere significat, ut sensus sit: „in eiusmodi 
reprehensionibus nomen, quo consuetudo et familiaritas signi- 
flcatur, adiicere indignabundi est.'* 

26. At vide quam immerito aegritudo haec oritur mihi 

[abs te, Sostrata. 
Schol. : „postquam de iniuria dixit, de persona eius cuius fama 
est, id est cum." Scholii laceri incerta emendatio. Hoc constat 
pro cuius fama est legendum esse cui facta est. Sequi 
fere debet: „tum de eius persona quae fecif 

27 sqq. Yerba sunt Lachetis uxorem reprehendentis : 
Rus habitatum abii, concedens vobis et rei servienS; 
Sumtus vestros otiumque ut nostra res posset pati, 
Meo labori haud parcens praeter aequom atque aetatem meam. 
Non te pro his curasse rebus, ne quid aegre esset mihi? 
Praeter aequom] „quia vos estis domini." Immo domi: 
„vos, mulieres, otiosae domi sedebatis, dum ego ruri me 
defetigabam." 

39. Respondet marito Sostrata: 

Qui scis, an ea causa, mi vir, me odisse adsimulaverit 
Ut cum matre una pUis esset? 
Ut cum matre una plus esset] ^ldtmnyi&g dixit, id est 
diu ac maiorem partem." Sententia haud dubie haec est: 
„rustici est oratio plus dicere ad tempus indicandum.** Cf. 
Schol. de impuro sermone militis in Eunucho huius libri p. 78. 
Sed diu ac corruptum. Coniicio: diei. 

II, 2, 20. Verba Lachetis ad Phidippum: 

Neque adeo clam me est, quam esse eum (sc. filium 

[meum) graviter laturum credam 
Hoc si rescierit. Eo domum studeo haec prius quam ille 

[ut redeat. 
Schol. „hic subtiliter etiam terrorem iniecit iracundiae mariti." 
Pro iracundiae legendum puto iracundi. 

III, 1, 11. 

Rem cognosces: iram expedies, rursum in gratiam 

[restitues. 
Sch. : „rQUci)kog sententia. Et bono ordine usus est. Prius enim 
fit querela, deinde ponitur iracundia, postremo reditur in con- 
silium. Utique recipienda Westerhovii coniectura gratiam 
pro consilium. Pro querela requiritur substantivum a 
quaerendi verbo derivatum. Scriptumne fortasse fuit quae- 

rela ab eo qui sic ratiocinaretur : ^queror: querela, ergo 
quaero: quaerela/' 

32. Fortasse unum aliquod verbum inter eas iram hanc 

[conciverit. 
Schol. „qua sententia totum hic sublatum est quod ait: sed 
magnum nescio quid necesse est evenisse, Parmeno, unde ira 
inter eas intercessit." Lege hoc pro hic: ^quod olim dixit, 
hoc nunc toUit." 

III, 2. „Instat Terentius bonam socrum facere, utbonamme- 
retricem faciat." Potest aliquis bonam meretricem facere, 
hcet nunquam antea bonam socrum fecerit. Lege facit pro 
faciat (ut facit = quemadmodum facit). 

4. „Vide quemadmodum per se ipsum Parmeno, per Par- 
menonem arceatur Sostrata, quae neque de^sse propter offl- 
cium, neque ingredi propter socrum inducitur." Potestne prop- 
ter socrum signiflcare: propterea quod socrus est, 
an hoc pro illo legendum? 

24. Atque his onera adiuta] „locutio antiqua figurata." 
Pro antiqua malim antique: antique adiutare cum 
accusativo et dativo construitur. 

III, 3, 20. Omnibus nobis ut res dant sese, ita magni atque 
humiles sumus. 

Sch. : „mire dixit dant sese. Homerus 

xoiog yocQ voog iGtlv Imi^ovCaiv av^qfhitmv 
olov in ri(iccQ ayr^(Si naxr\q avdQ&v te ^scbv rs. 
Sed hic sese illo et validius dixit, et est haec xa^oA,txi} sen- 
tentia." Scholion aut corruptum aut inepte enuntiatum. 
22. mi Pamphile! abs te quamobrem haec abierit 

[causam vides. 
Schol. : „B, nomine et blandimento: mire, quia secreta confi- 
tetur. Virgilius: 

Anna, fatebor enim, miseri post fata Sichaei. 

A principio idem elaboravit, ut adversus pudorem conscientia 
et voce et confessione duraret." Ultima haec a principio — 
duraret sensu cassa videntur, neque suppetit emendatio. 

23. Ab nescio quo improbo] „...ut ostendat ignobilem 
ita abiectum. Pro ita legendum censeo itaque: abiicitur et 
contemnitur homo quod ignotus est. 

33. Quaestio de mensibus, in qua totum fabulae versatur 
argumentum, hoc scholio pertractatur, sed misere turbatum 
illud. Hoc tamen apparet auctorem eius rem egregie per- 
spexisse. 

38. abortum esse] „de6st natum vel factum vel 
absolute; quomodo dicimus e re nata, vel quemadmodum 
dicimus ex te mihi orta est iniuria.'* Haec quoque perturbata 
ita ut iam restitui nequeant. 

III, 4, 6. Miserias] „navigationesscilicet." Immo naviga- 
tionis: de una hic navigatione agitur eiusque miserias Sosia 
significat. 

15. Ego hunc adibo] „vel nova curiositate ait Parmeno." 
Quid in isto vel lateat non invenio. 

29. Non queo, ita defessus sum] „hoc in gestu et 
spectaculo plus est: nam incessu et auctor exprimit lassitu- 
dinem." Pro nam incessu et auctor lege: nam et 
incessu actor. 

III, 5, 8. Cedo quid — n o s t e r ] Corruptum ad hunc locum 
scholion a Westerhovio optime corrigitur, remittendam 
pro revocandam scribente. 

18. At istos invidos di perdant qui haec libenter nuntiant. 
Laches hoc dicit cognoscens veritate inventa suum deprehen- 
sum mendacium. Annotatur: „at istos invidos di per- 
dant] „bene invidos qui matrimonio invideant. Ergo revocanda 
uxor est. Et adeo non puduit mendacii honeste deprehensum 



193 

senem, ut invidos faceretqui vera prodiderant." Pro honeste 
legatur honesti: non enim fuerat turpe mendacium quo 
Laches usus erat. Sed quid isto ergo revocanda uxor 
est faciam non video. 

43. „Si sanus sis iube illam redire'* Lachetis verba simt 
ad Phidippum. Sch. : Si sanus sis] „non ergo culpae est 
cui ut redeat iubere potest." Pro culpae lego in culpa et 
iuberi pro iubere: Si Pamphili uxor iuberi a patre potest 
redire ad maritum, apparet eam in culpa non esse et nihil 
fecisse quod matrimonium necessario in perpetuum dirimat. 

49 sq. Cognita adolescentis Pamphili contumacia indigna- 
bundus senex Phidippus: 

Non credidi edepol adeo inhumanum fore. 
Ita nunc is sibi me supplicaturum putat? 
Sch. : sibi me] „id est genero socerum, vel Pamphilo Phi- 
dippum, vel si quid tale inveneris." In ineptis hisce vel si 
quid tale inveneris latere suspicor: vel senem iuveni. 
Hoc enim solum addi etiam potest. 

61. Postremo inter se transigant] „non enim haec 
votiva sunt, quibus interesse delectet." Potestne votiyus 
idem fere significare quod iucundus? 

lY, 1, 16. Tempore suo] „...quia et septimo mensenasci 
solent.'* Ex hoc scholio, quoniam sincerum est, melius 
etiam quam ex iUo ad III, 3, 33 apparet commentatorem 
recte quaestionem de mensibus intellexisse. Sic autem sol- 
vitur: 1. Nunc abhinc novem menses compressa est virgo. 
2. duobus mensibus post, ergo nunc abhinc septem menses 
nupsit Pamphilo. 3. iterum duobus mensibus post, ergo 
nunc abhinc quinque menses, Pamphilus primum cum ea 
rem habuit. 

36. Exeuntem aut introeuntem] ^(yvUiji/;*^ diavoCag et 
moUis est: quia luditur de sequentibus ad amicam." Arena 

13 

sine calce. Ineptissime vero ad amicam nunc huic adhaeret 
scholio, cum fuerit lemma sequentis. 

38. Nonne ea dissimulare nos 

Magis humanum est, quam dare operam, id scire qui 

[nos oderit. 

Magis humanum] „bene quia et illud humanum dissi- 
mulare." Apparet pro dissimulare legendum esse foras 
proferre vel aliquid in eam sententiam. Hoc enim vult 
scholion: ^dissimulare ideo recte magis humanum 
dicitur, quia etiam quod ei opponitur humanum est.** (Hu- 
manum enim etiam de male factis adhibetur, de peccatis ex 
humana imbecillitate natis). 

55. Ad versum: 

Hoc mi unum ex plurimis miseriis relicuum fuerat 

[malum 
annotatur: „nam non mediocre est, quod omnium miseriarum 
est ultimum, et inter mala multa, quod sic accipimus." Ex 
quod sic accipimus nuUum sanum sensum extundo; credo 
eius natum importunitate, qui scholion vocabulis addendis 
corruperit. Non enim dubito quin olim huiuscemodi fuerit 
scholion: „nam non mediocre est, quod omnium malorum 
ultimum et inter mala multa reliquum accipimus.'* 

lY, 2, 12 sqq. (Verba Pamphili sunt ad matrem): 

Quaeso, quid istuc consilii est? 
Illius stultitia victa, ex urbe tu rus habitatum migres? 
Non facies : neque sinam ut qui nobis, mater,.maledictum velit, 
Mea pertinacia esse dicat factum, haud tua modestia. 
Sch. : Mea pertinacia esse dicat factum] „bene retinet, 
quum vult sua interesse ne flat.*' Locus corruptissimus, sed 
de emendatione non desperandum. Verbum fiat suo subiecto 
carere non potest, neque suo obiecto verbum r e t i n et ; utrumque 
latet in quum, cui nullus hic locus, quapropter confidenter 

pro eo quod reponimus. Si autem Pamphilus retinere 
aliquid dicitur, nullam aliam vim illud verbum habere potest 
quam- prohibendi vel vetandi. Mhil enim hoc loco agit 
nisi ut matrem a proposito suo revocet. (An pro retinet 
legendum prohibet? Non videtur hoc necessarium). Deinde 
bene retinere cum Pamphilus dicitur, prudentia eius, ut 
opinor, laudatur. Prudentis autem est retinere (vel pro- 

h i b e r e) quod sua interesse ne fiat quid ? Num v u 1 1 ? 

Minime; (quis enim unquam hoc cogitavit vel elocutus est: 
„hoc mea interesse volo"?) sed videt. Lege ergo: ^bene 
retinet (prohibet) quod videt sua interesse ne fiat." Videt 
autem planeque inteUigit Pamphilus sua interesse ne mater 
domo abeat: illa enim profecta uxor utique recipienda erit 
atque ipsius famae aeterna adhaerebit macula. 
19. Eespondet mater et alia et haec: 

Haec mihi nunc cura est maxima, ut ne cui meae 
Longinquitas aetatis obstet, mortemve exspectet meam. 
Annotatur: „ne cui odiose, ne tibi diceret." Lege ne cui, 
ne odiose ne tibi diceret.'* 

„Hoc ad nurum, exspectationem ad filium refert." Contraria 
est haec annotatio praecedenti, atque sic accipienda ut hoc 
sit: ne cui — obstet, et uno vocabulo exspectationem 
significentur haec mortemve exspectet meam. 
24. Ultima Sostratae haec verba sunt: 

Sine me, obsecro, hoc eff^ugere, vulgus quod male audit 

[mulierum. 
Sch. : quod male audit] „Supra dixit, ab honesto." Olim 
hic verbis immutatis repetebatur scholion praecedens: „quia 
dixerat maritus eius omnes socrus oderunt nurus," 
sed repetiti scholii nil nisi miserae reliquiae supra dixit 
supersunt. Verbis autem ab hpnesto, solita rhetoris ora- 
tione, significatur e quo genere sit argumentum quo hic 
Sostrata utitur. 

26. Exclamat Pamphilus: 

Quam fortunatus ceteris sum rebus, absque una hac 

[foret : 
Facile intelligitur pronomine h a c (i. e. h a c r e) Pamphilum 
signiflcare vitium uxori suae olim oblatum. Non tamen intel- 
lexerunt stulti homines de quibus in scholiis legimus: „alii 
hac de uxore dici putant ut absque sit praepositio." 

IV, 3, 7. „Pater" Pamphilus clamat, et ille: „quid vis Pam- 
phile?" Annotatur: „facete praesto quid vis respondet. 
Potestne praesto signiflcare statim? Vix credibile. Quid 
ergo sibi vult scholion? 

11. Credo ea gratia concordes magis, si non reducam, fore. 
Eliminandum esse non, ut credo suam sibi haberet vim ironi- 
cam, dudum intellectum est. Nondum viderat scholii ad hunc 
locum auctor. 

13. „Odiosa haec est aetas adolescentulis." Senis verba haec 
sunt. Annotatur: ^supra in personam socrus culpam iratuscon- 
tulerat discordiae: nunc et uxori placatus et nurui parcens 
odiorum causam a personis transtulit ad aetates, sed ita tamen 
ut magis iuniores accusaret, ei de adolescentibus questus, quum 
miseratur senes." Nullo negotio in integrum hoc scholion 
restitui potest. Pro ei enim (id quod iam monuit Wes- 
terhovius) et legendum, pro quum miseratur: com- 
miseraretur ^). 

IV, 4, 4. Opportune te mihi 

Phidippe, in ipso tempore ostendis. 
Sch. in ipso tempore] „tibi, id est, et mihi et tibi com- 
mode evenisti*'. Haud dubie rem acu tetigit Westerhovius pro 
evenisti scribens venisti. Praeterea expungatur prius tibi. 



1) De praeteritis in huiusmodi locis v. p. 75. 

Modo Sostrata, in quam maritus contulerat culpam discidii 
fllium inter et uxorem eius, discessuram se dixit cum Phidip- 
pus advenit hoc nuntio eam purgaturus (vs. 10): 

A Myrrhina haec sunt mea uxore exorta omnia. 
Hic Pamphilus secum: ^mutatio fit." Annotatur: „mutationem 
suspicionem dicit erroremque iurgantium." Quis unquam pro 
suspicio vel error dixit mutatio? L. suspicionum 
errorumque pro suspicionem erroremque. Nam su- 
spicio hic suspicionem trudit et iurgari pergunt inter se pater 
Pamphili socerque in novum errorem inducti. Vide sequens 
scholion: mutatio fit] „criminis scilicet et peccati." 

21. „Quid mulieris dixit ne diceret qualem mulierem 
aut aliquid gravius." Pro aut legatur sed. Est enim gravius 
et acerbius quid mulieris habes quam qualem mulie- 
rem habes. Illud mox dicitur „reprehensio cum contemptu." 

42. „Nec rogare socerum nec inter6sse convenit ubi certior 
sit ad repudiandum gener." Inepta oratione hoc dici videtur: 
„si genero semel deliberatum est repudiare uxorem, socerum 
non decet rogare (i. e. preces adhibere) vel remanere : abeundo 
litem flnire debet." 

48. Alamus nostrum. Lachetis haec sunt ad Phidippum 
verba. Annotatur: „Scilicet Pamphili filium nepotem meum 
utrumque nostrum." Pro meum utrumque legatur 
utriusque. 

53. Indignabundus pater filium rogat: 

Ignarum censes tuarum lacrimarum esse me? 
Annotatur: „apparet illum a Sostrata hoc audivisse, nam ipse 
filium deprehenderat flentem." Quando dicimus certum esse 
aliquem ab alio aliquid audivisse? Nempe cum scimus, vel 
scire nobis videmur, eum non suis oculis praesentem cogno- 
visse. Ergo verbo deprehenderat praemittenda negatio 
non. Westerhovius non pro nam legi iubet, sed coniunctione 
nam carere hic non possumus. 

66. Pergit pater sic filium accusare: 

(uxorem) impulsu duxisti meo. 
Quae tum, obsecutus mihi, fecisti ut decuerat, 
Nunc animum rursum ad meretricem induxti tuum. 
Quae tum, obsecutus mihi, fecisti] „iuveniliter satis, 
quia non dixit multum amans." Sensu cassa haec: minime 
iuveniliter hic senex loquitur et multum amans nihili 
est. Suspicor: ^leniter satis, quia non dixit meretricem 
amans" (meretricem amans i. e. quamquam meretricem 
amabas). Nam revera obsecutus mihi, cum sit non tua 
sponte sed invitus, leniter dictum est pro meretri- 
cem amans. 

77. Ad incitas redactus patris argumentis uxorem recipere 
iubentis Pamphilus: „non est nunc tempus" respondet. Schol. : 
non est nunc tempus] „oratorie confugit ad deditionem, 
defensione titubante." Quis unquam ad deditionem con- 
fugit, quis ab illa unquam speravit praesidium? Desperantis 
hoc potius esse videtur quam tentantis etiam aliquid. Et qui 
;,non est tempus" dicit, num deditionem facit? Immo vero 
contumax est et obstinatus, verum non audet aperte recusare 
sed quaerit ...quid? Moras ut opinor. Ergo dilatio- 
nem lege. 

y, 1, 16. Nam qui post factam iniuriam se expurget 

[parum mihi prosit. 
Parum mihi prosit] „si sic accipiendum ut scriptum est 
hTOTrig est aut TccTtcLvcoacg,'' Haec aperta fronte inter se pu- 
gnant: yliTOTtjg enim sive TKTtelvcoaig flgura est rhetorica, et qui 
flgura rhetorica utitur eius verba non sunt accipienda sicut 
scriptum est. Apparet ergo scholion lacuna laborare et sic 
fere supplendum esse: ;,si sic accipitur ut scriptum est (lan- 
guidum est, sed) hTOTrig est aut TccTtelvcoaLg, 

40. Yerba senis ad Bacchidem peregrinam haec sunt: 



199 

Verum te hoc moneo umim: qualis sim amicus aut 

[quid possiem, 

Potius quam inimicus periculum facias. 
Qualis sim amicus aut quid possim] „in secunda 
oratione Sallust. ad lugurtham: „nam vim magis quam bene- 
volentiam experiri mallem." Legatur neu pro nam. 

V, 3, 1. Edepol ne meam herus esse operam deputat 

[parvi preti. 
Sch. : ^deputat parvi eam qui deputat eam in re nuUius pretii 
consumendam." Ne nullus insit sensus scholio pro priore 
eam lege operam. 

12. „Tua quod nihil refert, percontari desinas" Bacchis 
curioso respondet servo. Annotantur et alia et haec: „me- 
mento hanc esse, cui in principio nihil celaverit Parmeno." 
Utique cum Wielingio lege : „ . . . quae in principio nihil cela- 
verit Parmenonem.-' Nam ideo Bacchidis adversus Parme- 
nonem reticentia nunc habet quod spectatorem delectet quia 
olim eidem omnia quae rogaret nan:averit. 



AD PHORMIONEM. 

PROLOGUS. 

4 sqq. Qui ita dictitat, quas antehac fecit fabulas 
Tenui esse oratione et scriptura levi, 
Quia nusquam insanum scripsit adolescentulum 
Cervam videre fugere, sectari canes, 
Et eam plorare, orare, ut subveniat sibi. 
Annotatur: „ideo videmur leves tenuesque, inquit, quia non 
in comoedia prodigia facta sunt et tragoedias concitavimus." 
Eiicienda opinor facta sunt. 

13. Lacessisset prior] „aut lacessisset abundat aut 

prior." Scholion mutilum: quid enim restabit, si laces- 
sisset aberit? 

17. „ Verum oratorie manifesta solvere non curavit, 

hoc est nullum prologum invenire potuisse Terentium. Et hoc 
enim obiiciendum fuit omnibus et novis et veteribus poStis." 
Vide Westerhovium qui et (alterius sententiae primum voca- 
bulum) delendo lucem e tenebris excitavit. 

19. „Nam pofitae probi suas vendebant fabulas." Nimium 
hic populi tribuitur iudicio. Pro probi legatur probati. 

28. „Si a formula esset nomen comoediae, primam pro- 
duceremus syllabam, si aPhormione corripere debemus." 
Ain vero: a Phormione derivatur Phormio. Pro a Phor- 
mione lege a phormio {(poQfilG)), Vide praec. Schol. 

I, 2, 11. Ubi quid mihi lucri est te fallere?] „Ab 
utili coniectura. Et bene quia servus nihil de honesto dicit." Pro 
de honesto lege ab honesto: servus tantummodo de lucro 
et utilitate soUicitus nullum argumentum ab honesto sumit *). 

18. Ad: modo non montes auri pollicens annotatur: 
„proverbialis '^TtsQ^okri facta per exceptionem, aut per super- 
lationem, aut per aequam collationem." Si recte haec intelligo 
tria hic genera iTtEQ^okfig enumerantur. 

87. Nos otiosi operam dabamus Phaedriae] „aut 
ad pudorem sumitur hoc pronomen in singulari numero aut ad 
dignitatem." Immo vero in plur^li numero: qui nos dicit 
pro ego aut verecunde loquitur aut cum quadam gravitate. 
45 sqq. Modo quandam vidi virginem hic viciniae 

Miseram, suam matrem lamentari mortuam. 
Ea sita erat exadvorsum. 
„Sita posita ...Et hoc ei reciprocum est." Cui, quaeso, sita 
est reciprocum et quid sibi hic istud vult vocabulum? Lege: 

De hoc praepositionis ab usu cf. pag. 195. 

„et hoc ea rec. est." Pronomen ea reciprocum dicitur quia ad 
praecedentia est referendum. 

77. Quid est narratio constituta? Agitur, id quod e 
praecedentibus apparet, in narratione de fallaciis hominum 
inter se colludentium. Igitur legendum esse suspicor nar- 
ratio constituti. 

82. Quum tu horum nil refelles] „interrogative pro- 
nuntiandum est." Qui, quaeso, aliquis haec interrogative 
pronuntiare potest? Pars lemmatis periit. Censet enim, sed 
perverse, in istis: 

Omnia haec 
Conflngam : quod erit mihi bonum atque commodum, 
Quum tu horum nil refelles, vincam scilicet 
quod esse pronomen interrogativum. 

85. Factum est, ventum est, vincimur] „brevis et 
comis narratio." NuUa cogitari potest comis narratio. Lege 
ergo comica, quo adiectivo aptissime narrationis natura 
significatur. 

I, 3, 10. „Ideo insanum ait Antiphonem, qui in ea fortuna 
positus, quae adversa et contraria est idem patiatur quod 
miser." Nonne ergo revera miser qui in fortuna adversa 
positus est? Et quae est fortuna contraria? Duo vitia 
una correctione emendabis legendo adversae pro adversaet. 

13. „Opportunus locus in quo ostendatur, quam magno 
amore sit possessus Phaedria, cui par impenditur argumentum." 
Ultima haec cui par impenditur argumentum corrup- 
tissima videntur, sed aptam correctionem non invenio. 

I, 4, 21. „Propria et sua cuique personae exhibuit, cele- 
ritatem ex praesagio metuenti Antiphoni et tarditatem intel- 
lectus quieti pectoris securo Phaedriae." Insere et post 
pectoris. 

II, 1, 11 sqq. 

Quamobrem omnes, quum secundae res sunt maxime, 

[tum maxime 
Meditari secum oportet quo pacto advorsam aerumnam 

[ferant. 
Pericla, damna, exilia peregre rediens semper secum cogitet. 
Semper cogitet] „a singulari ad pluralem transit." Inmio 
a plurali ad singularem. 

22. Quidcessashominemadire?] „bene adire quasi 
terribilem et pugnaturum." Potestne pater filii delictum repre- 
liendens pugnare dici? Lego purgaturus. Etenim adire 
est causam dicentis, cui iudex apud quem dicit terribilis 
videtur. 

24. Ph. Mi patrue salve. Be. Salve, sed ubi est Antipho? 
Sch. : „bene expressit promptum animum ad litigandum, 
partim addita salute et potius ad iurgium praevertendo." Pro 
partim rectissime Westerhovius raptim rescripsit. Sed 
superest vitium. Non enim addit salutem, sed a salve 
loquendi facit initium. Lege ergo raptim reddita salute. 
29. Sollertissima simulatione et vultu ad severitatem com- 
posito fratrem patruelem Phaedria defendit. Admiratur eum 
G-eta his verbis, quae submissa voce dicit: o artificem 
probum! Ad quae verba annotatur: ^e/^oama, nam non est 
artifex cuius deprehenditur iocus." Nemo hic iocatur sed astu- 
tiis fallaciisque res geritur. Lege ergo dolus pro iocus. 

34. Ecce autem similia omnia] „ecce autem vox 
est apta his, quae nova et improvisa animo accidunt." Immo 
vero quibus, non quae. 

57. Acerbissime senex sic servum a quo sit circumventus 
alloquitur : 

Bone custos, salve: columen vero familiae, 
Cui commendavi filium hinc abiens meum. 
Sch. : „ Haec conveniunt in eas personas quas spectare 

non oportuerit." Corrupta. Sub spectare latet aliquod ver- / 
bum quod fallendi vim habeat. Eiusmodi enim verbis, 
qualia sunt quae hic leguntur, illos reprehendimus a quibus 
deceptum iri nos minime exspectaveramus. 

81. ^NuUa mentio fit uxoris apud Demiphonem. Non enim 
convenit argumento ut habeat." Ain vero? Nonne recte pro- 
cederet fabula, si in vivis esset Demiphonis uxor? (Nam 
habuit certe uxorem, e qua Antiphonem procreavit). Lege... 
ut mentionem habeat pro ut habeat et a Demi- 
phone pro apud Demiphonem. 

II, 2. „In hac scena de parasitis vilioribus Terentius pro- 
ponit imaginem vitae, ut in Eunucho de potioribus." Quanto- 
cius locum inter se mutent vilioribus et potioribus. 
Nam Phormio, ut parasitus, fldelem se praebet amicis, nil 
vero abiectius quam G-natho ille in Eunucho. 

Statim sequitur: „et his qui nuper processerunt, id est de 
assentatoribus." Egregie de vilioribus et de assenta- 
toribus inter se iunguntur. Grnathoni enim nullum nomen 
aptius est quam illud assentator, quod contra in Phormi- 
onem minime convenit. Sed quid isto et his qui nuper 
processerunt faciam non video. 

11. Vereor ne istaec fortitudo in nervum erumpat denique. 

Altera lectio nervum rumpat exstitisse videtur. Ea certe 
parte scholii ad hunc locum illustratur: ^proverbium a sagit- 
tariis natum est: quod immoderatae plerumque vires addu- 
cendo arcu non telum incitent sed nervum rumpant.*' Sequitur: 
„an ex eo quod saepe fortius ferientes nervum sibi aliquem 
laedant?" Quae annotatio sic lectionem nervum rumpat 
illustrat: fortius ferientes (absolute) sibi laedunt nervum 
aliquem (brachii puta manusve). 

13. Quot me censes homines iam deverberasse usque 

[ad necem? 

„Parasitice totum translationibus loquitur. Huiusmodi est enim 
vis umbraticorum hominum, scurrilis oratio." Primum prava 
loci distinctio nata est et illa istud vis peperit. Emendo: 
parasitice totum translationibus loquitur huiusmodi; est enim 
umbraticorum hominum scurrilis oratio. 

16. Laudantem se parasitum interrogatione interpellat Greta 
servus. Annotatur ibi: ^interrogare dicitur et flngitur Geta, 
ut parasitica progrediatur oratio." Nullo modo ferendum istud 
dicitur et. Veram lectionem puto esse dicacem. Si enim 
dicacem hominem porro loqui cupis, interrogandus tibi est. 

21. „Alere nolunt hominem edacem" parasiti verba sunt 
explicantis cur a creditoribus in ius non ducatur. Annotatur: 
„hoc sic pronuntiandum, ut facete totum videatur illatum, 
quando obaeratus sit sub huiusmodi poena: nec accusari ab 
aliquo se queritur neque damnari." Sententiam scholii hanc 
esse opinor: ^ridicule hic homo obaeratus flebiliter queritur 
quod nunquam accusetur neque damnetur." Ergo pro quando 
legendum puto quod (saepe enim in scholiis quod cum indi- 
cativo vel coniunctivo pro accusativo cum inflnitivo ponitur) 
et delendum se queritur. 

II, 3, 1. Demipho advocatos quibuscum in scenam prodit rogat : 
En unquam cuiquam contumeliosius 
Audistis factam iniuriam quam haec estmihi. 
Annotatur: „iam instructi sunt advocati et recte. Longum 
enim fuerat omnia haec post scenam geri." Immo vero per 
scenam. Quod enim toties flt apud Terentium, hic quoque 
evenit, ut e prodeuntium primis verbis appareat antea iam 
multa eos inter se collocutos. Haec ergo post scenam dicta 
flnguntur, quia alioqui nimis longa flerent quae per scenam 
aguntur dicunturque. 

13. Paucis parasiti verbis auditis Demipho exclamat: 
audaciam! etiam me ultro accusatum advenit. 

Annotatur: „hic iam ostenditur persuasum esse Demiphoni 
vim adhibitam fllio suo uxorem ducere : uno, quum hunc 
audacem appellat: altero quod dicit etiam. Quae coniunctio 
et Antiphonem complectitur et sic accusatum." Pro sic accu- 
satum lege se accusatum. Etenim vocabulo etiam senex 
hoc significat: „non solum olim filium meum accusavit sed 
nunc me quoque." 

14 sq.' Ph. Nam iam adolescenti nil est quod succenseam 

Si illum minus norat. 
Annotatur : „ . . . sic dicit, quod si adolescens non agnoscens 
puellam veniam non meruerit, pater negata cognata ferri non 
possit." In verbis veniam non meruerit dele non: iuveni 
ignoscendum quod non noverit eam quae innotescere ei non potu- 
erit; non potest ignosci patri cognatam se ignorare simulanti. 

20. Quem ego viderim in vita optimum] „modo in 
vita ac moribus." Sic emendo: „modo (i. e. hoc loco, ut saepe) 
in vita in actu, in moribus." Paulo post idem recurrit scho- 
lion sincerum integrumque. 

31. Adolescens] „est haec auctoritas in senibus ut qui 
minoris aetatis fuerint illos appellatione pueri vel adolescentis 
vel iuvenis etiam ostendant: ut hoc de nomine illis quidem 
detrahant, sibi vero auctoritatem attribuant." E verbis hoc 
de nomine exime de: etenim nomine adolescens senex sibi 
auctoritatem attribuit, detrahit (absolute enim hoc verbum hic 
ponitur) ei quem alloquitur. 

35. Egregiam huius loci correctionem vide apud Wester- 
hovium. 

48. Stilpho] „<yvUiyt/;4ff, nam reddit ad nominativum [est 
utique Stilpho], ut rursus ad accusativum." L. redit pro 
reddit: ab accusativo sobrinum redit ad nominativum 
S t i 1 p h 0, ab illo ad accusativum Stilphonem. Verbis inclusis 
quid faciam nescio. 

76 sqq. Demipho haec Phormioni denuntiat: 

Omnia haec 
Illum putato quae ego nunc dico dicere. 
Aut quidem cum uxore hac ipsum prohibebo domo. 
Ge. Iratus est. Ph. Tute idem melius feceris. 
Ad tute idem melius feceris annotatur: „locus est hic 
ut ostendat Phormio de compacto egisse cum Antiphone." 
Quid, quaeso, haec sibi volunt? Pertinent, ut opinor, ad vs. 78, 
estque haec sententia: „haec senex dicit ut significet coUusisse 
Phormionem et Antiphonem." Lege ergo ostendatur pro 
ostendat. 

III, 1, 10. Antipho Q-etam rogat: „numquid patri subolet?" 
Annotatur: „sub convenientia sua et Phormionis dicit." Immo 
super (= de) non sub. 

in, 3, 7. Quidfaciam?] „comiter, quamvis uterque intel- 
ligat, quid alteruter dicat, dissimulant tamen." Verissime 
Westerhovius pro comiter legendum esse comice putavit. 

IV, 3, 18. Herus liberalis est et fugitans litium] 
„quasi quod vult in domino facere, id iam in eo esse dicit, 
praeparans hominem ad contemptum pecuniae quae poscetur 
statim." Lege dominum pro in domino. Greta loquitur 
tamquam iamiam facturus sit dominus id quod eum facere 
cupiat. 

IV, 4, 2. „ . . . . ideo autem subambigue locutus est ut 
nequaquam posset aliter interpretari a G-eta, qui respondebit: 
nescio hercle, tantum iussus sum." Itane vero?Ideone 
aliquis ambigue loquitur ut alter (uno modo tantum et) nequa- 
quam aliter interpretari possit? Prorsus contrarium verum 
esse opinor. Latetne fortasse nequam in nequaquam?Nam 
recte praepositionem a ante Greta delevit Wielingius: servi 

autem nequam est et callidi impudentisque verba domini in 
alium sensum detorquere. 

V, 1, 14. Paululum istorsum] „nunc istorsum adver- 
bium est loci, alias nomen." Qui, quaeso, istorsum unquam 
nomen esse potest, vel quidquam aliud quam adverbium? 
Westerhovius pro istorsum legendum censet paululum, 
sed illud nunquam esse potest adverbium loci. Mutilum esse 
scholion opinor et sic supplendum: ^istorsum ex isto ver- 
sum; nunc isto adverbium loci, alias nomen." 

23. Ex aegritudine miseram mors consecuta est] 
„bene moderatus est, ut neque nimis aegre ferat, neque rursum 
aTtcc^^g sit." Quis moderatus est? Nam sunt haec verba mulie- 
ris. Pro est legendum sermo. Sic restituta erit frequenter 
recurrens illa de mortibus comicis observatio. 

V, 3, 27 sq. Obiurgatus a Chremete quod fidem sibi non 
habeat Demipho rogat: 

Yin me hoc credere? 
Vin satis quaesitum mihi istuc esse? 
Ad vin satis quaesitum annotatur: „hoc totum pro una 
persona quidam legunt." Haec quorsum pertinent? 

y, 7, 55. „Malum adverbium est interpositae indignationis." 
Yocabulum interpositae corruptum videtur. Anforte inter- 
positum? Nam nunquam ista interiectio malum primam 
obtinet sententiae sedem. 

69. „Ipse confltere uxori tuae quod deliquisti, ne illa e 
Phormione audiat" Demipho Chrenietem monet 

„Tum hunc impuratum poterimus nostro modo 
Ulcisci." 
Sch. Nostro modo ulcisci] ^ingenio scilicet." Haud dubie 
corrupta haec sunt: requiritur aliquis infinitivus. 

82. Lacrimis exstillaveris] „stillare est guttas 
emittere ex corpore, exstillare ipsum corpus guttatim 
flniri." Ultimam vocem corruptam censeo. Quis enim hic 
passivo locus? 

V, 8, 27. Chremetem apud uxorem eius defendit Demipho. De 
eius oratione et alia annotantur et haec: „et epilogum ccnb r^g 
evvolag xrig iK^daeag fecit, admonens illam oratorie mansuetu- 
dinis suae." Lege anb xT]g evvolag Kaltrjg Gvfipdascog; „argumenta 
quibus nititur sunt: benevolentia et gratiae reconciliatio." 

59. „Tu tuum nomen dic" verba sunt Nausistratae ad Phor- 
mionem. Annotatur: „bene tu pronomine utitur, quia non 
habet nomen. Num nomen non habet Phormio? Lege non- 
dum scit (sc. Nausistrata) pro non habet. 



CAPUT QUARTUM. 



Ad rem nunc accedo plenam periculi: de Terentii enim 
dicturus sum inventione, et scio persuasum esse debere omnibus, 
qui non plane in nostra disciplina hospites videri velint, 
Latinos scriptores hac inveniendi facultate plane caruisse. Certe 
hoc inculcare solent discipulis aliisque viri summa sapientiae 
laude conspicui. Sed mihi cum semper temerarium visum est 
de toto populo declarare eiusmodi aliquid, tum .de Terentio 
paene ridiculum videtur. Quid enim? Magni est ingenii vir 
Terentius, literas Graecas et quidquid tum erat Latinarum in 
succum vertit sanguinemque, est praeterea Afer natione : eius- 
modine virum. simulac Latine scribere incipiat, inveniendi 
facultatem, quam haud dubie a natura habeat, amittere cen- 
seamus? Neque tamen hic certae nobilissimorum virorum 
sententiae opponere quaedam auderem, nisi me in Terentio 

4 

diu multumque versatum multa cogerent. Cogunt me multae 
magnaeque ipsius virtutes, cogit virorum elegantissimorum et 
Terentio aetate propinquorum iudicium, sed prae ceteris egregiae 
quaedam cogunt Donati annotationes : his enim demum ef- 
ficitur ut Terentium intelligere possimus. 

Initium faciam a notissimis illis Caesaris et Ciceronis versibus, 
quibus continetur quod aetate maximum exstat de poeta nostro 
iudicium. Ex illis apparet Menandri colorem a Terentio esse 
mutatum. Et Cicero quidem tectius, Caesar apertius signiflcant 

14 



210 

Menandri nervos ab eo esse infractos ^). Mittamus hanc repre- 
hensionem et suum utrique relinquamus iudicium. Sed certam 
rem nobis tradunt: non anxie pressisse Terentium auctorum 
suorum vestigia, non nimia diligentia eorum vocabula vertisse 
Latine. Et dicunt quidem viri docti, quoniam perierint illa 
exempla graeca, nobis iam non statuere licere quanta libertate 
in vertendo usus sit Terentius, sed inter locos, qui in anno- 
tationibus ad Hecyram ex Apollodori Hecyra citantur, unus 
est qui egregie rem illustret. In Hecyra IH sc. 4 Parmeno 
ablegandus est: res enim inexspectata accidit, cuius illum 
testem esse herus eius Pamphilus minime velit. Ergo Pam- 
philus flngere aliquam rem debet cuius causa eum dimittat. 
Yideamus nunc versus 17 — 27. 

Pam, In arcem transcurso opus est. Par, Cui homini? 

[Pam. Tibi. 
Par, In arcem, quid eo? Pam, Callidemidem hospitem 
Myconium, qui mecum una advectust, conveni. 
20. Par, Perii, vovisse hunc dicam, si salvos domum 

Redisset unquam, ut me ambulando rumperet. 
Pam, Quid cessas? Par. Quid vis dicam, an conveniam 

[modo ? 
Pam, Immo, quod constitui hodie conventurum eum 
Non posse, ne me frustra illi exspectet ; vola. 
25. Par, At non novi hominis faciem. Pam, At faciam 

[ut noveris. 
Magnus, rubicundus, crispus, crassus, caesius, 
Cadaverosa facie. 
Pro crispus, quod versu 26 legitur, Apollodorus dederat 
(palciKQog^ rei et veritati convenienter, quoniam Myconii soleant 



») Eespiclt hoc iudicium Scholiasta ad Prol. Phormionis vs. 5 annotans: „revera 
autem hoc deterior Menandro Terentius iudicabatur quod minus sublimi oratione 
uteretur." 

esse calvi. At multo facetius sciens Terentius crispus dixit: 
facio enim cum Donato annotante: „ego Terentium puto 
scientem facetius Myconium crispum dixisse." Nam quo impu- 
dentius est mendacium, quo . Parmeno decipitur, eo flt tota 
scena magis ridicula: perturbatus inopinata re Pamphilus et 
fingere aliquid coactus flngit quod non sit in rerum natura, et 
callidus ille Parmeno ne hoc quidem sentit. 

Et omnino quin certum sibi Terentius habeat colorem, cer- 
tum facetiarum genus, certa artificia dubitari nequit. Dabo 
exemplum. Quae insit festivitas in Eun. vs. 916: 

Bene edepol narras, nam illi faveo virgini 
Scholiasta auctore demonstravimus p. 70, atque recurrere 
illud artificium Hec. 233: 

Graudeo, ita me di ament, gnati causa 
ibidem annotavimus. At Eunuchus Graeca Menandri est, Apol- 
lodori fuisse Hecyram Graecam inter viros doctos constat: 
ergo sive Menandrum sequitur, sive Apollodorum Terentius, 
tamen suam sibi servat indolem. Deinde non anxie singulos 
certae fabulae Graecae versus in suam transtulisse Terentium, 
sed interdum id fecisse, quod de viro in literis utrisque 
versatissimo exspectari poterat, ut ipse ex ea copia quam 
mente reconditam haberet suo arbitratu hic illic asper- 
geret aliquid, ex disertis apparet exemplis. Yersus in Andria 
(959 sq.): 

Ego deorum vitam eapropter sempiternam esse arbitror, 

Quod voluptates eorum propriae sunt 
apud Menandrum non in Andria leguntur sed in Eunucho. 
Ridiculae illae laudes, quibus in Phormione parasiti vita extol- 
litur (vs. 889 sqq.): 

Tene asymbolum venire unctum atque lautum e balneis, 

Otiosum ab animo, quom ille et cura et sumptu absumitur ! 

Dum tibi fit quod placeat, ille ringitur, tu rideas 
scriptae sunt ad imitationem versuum non Graeci poetae 

ApoUodori sed Latini Ennii. Et fortasse ex eodem fonte pro- 
verbium illud quo parasitus utitur: 

Tute hoc intristi, tibi omne est exedendum 
Terentius hausit, nisi de suo flnxit. Haec de Eunuchi loco in 
Andriam, deque Ennii versibus in Phormionem translatis ita 
nobis a Scholiasta traduntur ut nullus sit dubitandi locus. 
Quae si cui pauca videantur, non ego huc confugiam ut for- 
tasse alia ex hoc genere exempla periisse dicam: immo ultro 
fateor plura ex eodem genere in antiquo commentario mihi 
lecta fuisse non videri, Sed permulta alia, quae tamen eodem 
tendant omnia, idem nos docet: quae singula neque plane 
certa neque magni momenti videri possint, coniuncta tamen 
et flrmissima sunt et gravissima. Etenim quotiescunque Scho- 
liasta Terentium „mire,** „artiflciose" scripsisse iudicat, simul 
mihi signiflcare videtur eum illis locis ab exemplari suo reces- 
sisse. Nonnunquam disertis illud dicit verbis. Ad Andr. 
V, 3, 20: 

Domus, uxor, liberi inventi invito patre 
annotatum invenimus: „mira gravitate sensus elatus est, nec 
de Menandro, sed proprium Terentii.** 
1^2 Ad Adel. IV, 7: 

Ipsa si cupiat Salus, 

Servare prorsus non potest hanc familiam. 
„Hinc licet aestimare quantum et coloris et gravitatis apud 
Terentium sit ad imitationem Caecilianam. Vide quantum 
creverit a superioribus, ut sic flniret." 

Certiusne quidquam cogitari potest? Nonne enim hic Cae- 
cilio opponitur Terentius tamquam fldeli interpreti poeta verus 
propriique coloris vindex? Nonne hoc dicit Scholiasta, Teren- 
tium, cum iam ab initio libera mente exemplaribus suis usus 
esset, uberrimum huius consilii cepisse fructum cum ultimam 
scriberet fabulam? 

Et quemadmodum Caecilio hic, ita alibi Plauto Terentium 

anteponit. Demea ille in Adelphis, ubi expertus est quam 
parum sibi severitas profuerit, subito hilaris flt, clemens, 
largus: ignoscit veniam petentibus, quidquid rogatur donat 
et ipse multaultro addit, mirantique fratri, quid sibi ista velit 
benignitas respondet (V, 9, 28 sqq.) : 

Dicam tibi: 
Ut id ostenderem, quod te isti facilem et festivum putant, 
Id non fleri ex vera vita, neque adeo ex aequo et bono, 
Sed ex assentando et indulgendo et largiendo, Micio. 
Annotat Scholiasta: „bene in postremo dignitas huius per- 
sonae servata est, ut non perpetuo commutata videretur, ut 
Truculenti apud Plautum." Nonne inepte hic Terentius lauda- 
retur, si a Menandro illum locum sumpsisset? 

Hisce ergo exemplis fretus, aut omnibus aut plerisque locis 
ubi Terentium laudat Scholiasta (modo autem nomine eius 
utitur, modo poetam appellat), proprium quoddam eius in- 
ventum laudari statuo. Enumerabo quae huc faciant tantum 
non omnia. 

I. Primus omnium Terentius bonas socrus et bonas mere: 
trices in scenam introduxit. Terentii esse illud inventum 
diserte docet scholion ad Hecyram V, 2, 8: „multa Terentius 
feliciter ausus est arte fretus. Nam et socrus bonas et mere- 
trices honesti cupidas, praeterquam pervulgatum est, facit. 
Sed tanta vigilantia causarum et rationum momenta subiungit, 
ut ei soli merito videantur omnia licere.*' Eodem pertinet 
scholion ad V, 1, 1 : 

„Rarus vitae color in hac locutione miscetur a po6ta. Nam 
meretrix loquitur et senex, et quod est mirabilius, bona mere- 
trix mitis senex: ut intelligas laborasse Terentium ut a lege 
comicorum recederet et in actu tamen consuetudinem retineret.*' 

II. Lepidissime felicissimeque Terentius novas personas 
loquentes agentesque inducit. Pluribus locis de hoc agitur 
artiflcio, quos afferre opus non est. 

III. Nulla vero Terentii virtus frequentius laudatur quam 
vigilantia eius, qua quae flant futurave sint verisimilia 
reddat. Insigniores de hac re locos apponam: 

Hec. II, 2, 19. Laches Phidippum reprehendit quod filiam 
ad maritum non remittat et aliis verbis et hisce: 

Neque adeo clam me est, quam esse eum graviter laturum 

[credam, 
Hoc si rescierit. 
Annotatur: „ingeniosissime po6ta iam praeparat causam simu- 
laturo ob hanc rem iracundiam Pamphilo." 

Hec. V, 1, 30. Bacchis peregrina rogata ut ad Philumenam 
introeat, conciliatura eam Pamphilo marito respondet: 

Faciam: quod pol, si esset alia ex hoc quaestu, haud 

[faceret scio. 
Annotatur: „vigilanter poeta, ne non verisimile videretur id 
ullam fecisse meretricem, ipse lectorem praevenit. Et sic fere 
in omnibus Terentius, quae minus pervulgata sunt, quaeque 
abhorrent a consuetudine, agit." 

Phorm. II, 1, 65. Cum Geta servo suo loquens Demea fllii 
stultitiam, qui se absente ab improbo impostore coactus sit 
uxorern ducere, quam cognatam eius dixisset ille, ita exagitat: 

Mitto omnia, 
Addo istuc: imprudens timuit adolescens: sino. 
Tu servus! Verum si cognata est maxime, 
Non fuit necesse habere: sed, id quod lex iubet, 
Dotem daretis, quaereret alium Virum. 
Qua ratione inopem potius ducebat domum? 
Annotatur: „subobtentu huius propositionis, in qua pars legis 
ostenditur, iam poSta praeparat locum fallaciae Phormionis de 
dote accipienda." 

IV. Vigilantiae similes virtutes Terentii his locis laudantur: 
Hec. III, 1, 47. Pamphilus, qui modo cum servo Parme- 

none ante ostium Philumenae steterat, aegrotare ubi illam 

audit, introrumpit. Remanet Parmeno et secum sic loquitur: 

Non usus facto est mihi nunc hunc intro sequi. 
Annotatur: „vide artiflcem Terentium, quemadmodum alias 
per Pamphilum, alias per ipsum Parmenonem invenit, quem- 
admodum nesciatur a ceteris virginem ante nuptias ab ipso 
Pamphilo vitiatam esse." 

Hec. rV, 2, 20. Sostrata, in quam discordiae fllium inter 
eiusque uxorem culpa a marito confertur, e medio recedere 
vult et rus abire, fllioque consilium suum sic commendat: 
Haec mihi nunc cura est maxima, ut ne cui mea 
Longinquitas aetatis obstet, mortemve exspectet meam. 
Annotatur: „sedulo agit socrus ne quid per iracundiam statuisse 
videatur. Vide tamen ut intermisceatur indignatio et multa 
dolore deprompta sint, quod poeta non invitus facit ad mores 
exprimendos personasque reddendas." 

Hec. V, 4, 11. Parmeno, servorum omnium curiosissimus, 
ad herilem fllium nuntium attulit, quo accepto ille exsultat 
gaudio; ipse tamen quid in nuntio insit laeti iuxta cum igna- 
rissimis ignorat. Roganti ergo domino: 

Egone te pro hoc nuntio quid donem? quid? quid? nescio. 
Respondet : 

Nihil enim. 
Nam neque in nuntio neque in me ipso tibi boni quid 

[sit scio. 
Annotatur: „facete agit Terentius ut, quanto magis Parmeno 
curiosus est, tanto magis nesciat illa quae cupit." 

V. Ubi duo homines in scena versantur, quid alter faciat 
quive eius sint gestus ex alterius apparet verbis. Multi huc 
Scholiastae loci pertinent, quos omnes citare longum est, 
neque facilis electio. 

VI. Nunquam quisquam in Terentii comoediis tam stultus 
est quin tamen astutiae habeat aliquid. Vide hac de re quae 
dicta sunt huius libri p. 35 (ad Eun. vs. 443). 

VII. Nihil in comoediis esse Terentius patitur tragici. M 
Vide p. 83 huius libri. 

Addam pauca quae ad quod genus potissimum sint referenda 
non video: 

Phorm. II, 3, 5. Phormio ad Demiphonem accedens, a quo 
ad causam dicendam fuerat arcessitus, secum, sed ita ut 
Demipho audiat, haec loquitur: 

Pro deum immortalium! 
Negat Phanium esse hanc sibi cognatam Demipho? 
Annotatur: „magno ingenio Terentius impudentiam calumnla- 
toris expressit. Nam et prior incipit et prior accusat." Et 
ipsius Terentii hoc esse inventum eflfllcio ex Andriae loco 
IV, 1, 20. Charinum, iniuria sibi iratum sedare dum cupit 
Pamphilus, prior alloquitur his verbis: 

Charine, et me et te imprudens, nisi quid di respiciunt, 

[perdidi. 
Annotatur: „mire et artificiose fecit Pamphilum priorem 
alloqui ad perfringendam iracundiam Charini, alioqui, si prior 
vociferari potuisset, tragica exclamatione usus fuisset.** 

Quamvis enim contrarii inter se hi loci dici possint 
(altero enim impostoris impudentia depingitur, altero vere- 
cundi iuvenis placida indoles) eiusdem tamen esse artiflcis 
facile sentis. 

Adel. III, 3, 65. Demeae severo illi seni flcta quaedam de 
fllii, quem ipse domi educavit, probitate Syrus narravit ; quibus 
auditis gaudio ille adeo perfunditur ut paene iam mitis flat. 
Sed subito scurrilibus iocis senem ludibrio habere servus incipit. 
Annotatur: «prope delinitus erat Demea contra institutum 
argumenti. Artiflciose igitur poeta subiecit ex persona servi, 
unde illum ad amaritudinem provocet." 



1) Puto Giceronem Gaesaremque Terentli comitatem cum levi vituperatione lau- 
dantes praeter sermonem eius lenem sedatumque et alia spectasse et hunc rov 
tQayixoi) metum. 

Haec autem omnia, quae neque pauca sunt et facile augeri 
possunt, omnia mores personarum a Terentio depictos spec- 
tant orationemque qua illae utantur. De oeconomia a Terentio 
immutata nihildum dictum est. Huc ergo transeundum. 

Aequales inimici obiicere solebant Terentio quod fabulas 
contaminaret. Nobis non vitium videri illud potest sed virtus. 
Ipse quoque rem non negat. Etenim in prologo ad Heaut. 
ipse declarat: 

vs. 4. Ex integra Graeca integram comoediam 
Hodie sum acturus Heautontimorumenon. 
Agnoscit ergo se non ita egisse in duabus prioribus, neque 
sibi ita agendi in posterum legem statuere. Sed videamus 
quae nobis sint contaminationis apud Terentium exempla 
tradita (omnia hic Donato debemus), sive potius (nam hoc ab 
illo divelli non potest) quibus rebus in fabularum oeconomia 
ab auctoribus suis recesserit. 

Andria. Primum ratio est habenda eorum quae ipse narrat 
in prologo vs. 9 — 14. ^) Sed certiora tradit Donatus. Quae 
in prima fabula apud Menandrum in Andria solus secum 
loquitur Simo senex (et tamquam memoria recolit, ^) ea in 
eiusdem Perinthia senex uxori suae narrat. At Terentius 
eadem narrantem Simonem facit Sosiae liberto suo et coquo. 
Profecto vere dici hoc potest: transferre et pro suis uti. Hoc 
enim iam pro certo statuere licet, coquum illum a Terentio 
inventum, fictum, depictumque. 

In eadem fabula Charinus et Byrria a Terentio sunt additi. 
Verba Scholiastae sunt: „Has personas Terentius addidit 



^) Menander fecit Andriam et Perinthiam: 

Qui utramvis recte norit ambas noverit: 
Non ita sunt dissimili argumento, sed tamen 
Dissimili oratione sunt factae ac stilo. 
Quae convenere in Andriam ex Perinthia 
Fatetur transtulisse atque usum pro suis. 

^) Gf. initium Adelphonmi, ubi de nequitia fllii adoptivi Micio solus secum loquitur. 

fabulae, nam non sunt apud Menandrum." Et fortasse, ne illi 
nimis inexspectati in scenam venirent, in priore parte fabulae 
posuit quaedam, quibus animi spectatorum praepararentur. 
Eo spectare videtur scholion quale est hoc ad I, 1, 37 : „talem 
esse Pamphilum adiuvat argumentum fabulae, simul et Cha- 
rinum." Denique fabulae, cuius prior pars adeo esset ampli- 
ficata, alteram in brevius debuit contrahere. Sch. ad V, 2, 8: 
„vult enim iam po^ta catastrophen patefleri." Certe in ulti- 
mis scholiis Donatus frequenter his verbis: „post compen- 
dium" utitur. Idem in Eunucho factum est, v. pag. 74 
huius libri. 

Sch. ad V, 6, 18: „quia audacter et artiflciose binos amores 
duorum adolescentium et binas nuptias in una fabula machi- 
natus est, et id extra praescriptum Menandri, cuius comoe- 
diam transferebat, idcirco aliud in proscenio, aliud post sce- 
nam retulit, ne vel iusto longior fleret, vel in eandem propter 
rerum similitudinem cogerentur." 

Levius est tertium hoc: Mysis egrediens simul spectatores 
certiores reddit de re quae est in manibus et facetiarum 
aliquid addit (de Lesbia obstetrice, quam ideo Archylis ad 
parturientem Glycerium arcessat, quod ipsius sit compotatrix. 
V. SchoL). 

Eunuchus. In Menandri Eunuchum ex eiusdem Colace 
translati sunt miles et parasitus; in eadem fabula apud Me- 
nandrum Chaerea adolescentulus e Thaidis aedibus egrediens, 
ubi voto suo est potitus, de felicitate sua solus declamat. At 
Terentius novam personam Antiphonem invenit, cui Chaerea 
rem ab initio ad flnem vividis depingeret coloribus. Schol. : 
„bene inventa persona est cui narret Chaerea, ne unus diu 
loquatur ut apud Menandrum." Non tam levis haec res est 
quam videtur. Conferatur enim Simonis in Andria soliloquium 
a Terentio in coUoquium conversum, ut appareat peculiare 

hoc esse Terentii artiflcium. Postremo vide quae de sene, cui 
apud Terentium nullum, apud Menandrum Simo nomen est, 
diximus p. 74 (ad Eun. V, 5). 

In Menandri Adelphis non venit in scenam adolescens qui 
lenoni eripuit meretricem. Eum Terentius transtulit e Diphili 
comoedia, cui titulus avvaitod^viqaKovrsg. 

Leviora ad eandem fabulam pertinentia ex hoc genere haec 
tradit Scholiasta, quae tamen in unum coniuncta minime 
sunt spernenda: 

I, 2, 1. Schol. Ehem opportune] „melius quam Menander, 
cum hic illum ad iurgium promptiorem quam ad resalutandum 
faciat." Apud Menandrum ergo Demea resalutat. 

II, 4, 11. Schol. ad pene e patria annotat: „Menandermori 
eum (Ctesiphonem) voluisse flngit, Terentius fugere," vide 
huius libri p. 84. 

III, 2, 54. Apud Terentium Hegio, cuius opem implorat 
Sostrata, Pamphilae mater, Sostratae cognatus, apud Menan- 
drum eiusdem frater est. Haud de nihilo hoc immutasse 
Terentius videtur. Etenim Hegio depingitur tamquam exem- 
plum probitatis: a fratre autem auxilium ferri sorori eiusque 
filiae, quibus ingens est illata iniuria, minime mirandum: 
eiusmodi fldelitatem in cognato remotiore laudamus magis. 

V, 8, 15. „Apud Menandrum" Scholiasta ait „senex de 
nuptiis non gravatur." Ergo Menandri lectbres lepidissima illa 
disputatione, qua, multum luctatus, Micio tandem aliquando 
eo adducitur ut Sostratam anum ducat, caruerunt. Atque omissa 
illa disputatione totus locus flt absurdissimus : naturae enim 
contrarium est ipsum Micionem statim probare ridiculam 
poenam a fratre excogitatam. 

Hecyra. Schol. : „novo genere hic utraque itQorarLKcc nQoa- 
(OTta inducuntur. Nam et Philotis et Syra non pertinent ad 

arguTnentum fabulae. Hoc autem maluit Terentius quam aut 
per prologum narraret argumentum aut f^sbv «tto fjnixcevrjg indu- 
ceret loqui." Ergo colloquium Philotidis Syraeque apud ApoUo- 
dorum non fuit. *) Et quam lepidum illud sit, quam apte ele- 
ganterque ex nuda narratione iusta scena facta sit, egregie 
docet Scholiasta, cuius unam hanc affero annotationem. Vs. 18 : 
collocuta cum Philotide Syra anus multumque illam adhortata 
ne cuiusquam amatoris peculio parcat, quoniam perfldi sint 
omnes, ad extremum haec dicit: 

Eheu me miseram, cur non aut istaec mihi 

Aetas et forma est aut tibi haec sententia? 

Sch. Eheu me miseram] „bene, quia non suasit, [sed] 

affectum doloris expressit. Intelligitur enim ex vultu eius non 

eam persuasisse quod voluit." 

Inspectis scholiis ad II, 1, 1 et V, 2, 8 apparet bonam 
socrum bonamque meretricem a Terentio inventas. Cf. quae 
dicta sunt pag. 191. 

Apud Terentium Bacchis narrat sibi ipsum Pamphilum 
narrasse a se virginem vitiatam et quomodo. Apud ApoUo- 
dorum alio modo se res habet, siquidem legimus (Sch. ad 
V, 3, 27): „brevitati consulit Terentius, nam in G-raeca haec 
aguntur, non narrantur." Absurda haec sunt et a compilatore 
corrupta (qui enim in scena agi possunt quae abhinc novem 
menses facta sunt?) docent tamen hic quoque haud leviter 
immutatum exemplum Graecum. 

Id. ad V, 3, 35: „conclusit narrationem fabulae more suo, 
ne haec in futuro actu exspectaremus." (Lege inclusit pro 
conclusit et spectaremus pro exspectaremus). 



*) Atque ingeniosior quam verior Bentleji coniectura e corrupto ad Terentium 
scholio hoc fabulae Graecae exordlum eruentis: 

dUyatg iqaatiig /eyov italQaiatv 2i)Qa 
fiefiaiog. 

Phormio. TtQoaoonov nqoxaxi^ov Davi, cui G-eta narret quo 
dolo herilis fllius usus sit ut absente patre amatam sibi flliam 
uxorem duceret, a Terentio est additum. v. Scholia ad vs. 1 
fabulae. 

I, 2, 41. Schol. : ^Apollodorus tonsorem ipsum nuntiumfacit 
qui dicat se nuper puellae comam ob luctum abstulisse, quod 
scio mutasse Terentium ne externis moribus spectatorem Ro- 
manum offenderet.*' 

IV, 3, 42. Argentum emuncturus senibus Demiphoni et 
Chremeti Geta se cum Phormione collocutum narrat de recipienda 
cognata quam ille Antiphoni uxorem obtruserit. „At nimium 
quantum" servus ait „argenti postulabat ille. Dixi ergo: nun- 
quam senex meus tantum dabit: 

quaeso quid si flliam 
Suam unicam locaret? parvi retulit 
Non suscepisse: inventa est quae dotem petat!" 
Apud ApoUodorum autem senem ipsum dicere: ;,quid interest 
me non suscepisse flliam, si modo dos dabitur alienae" Scho- 
liasta docet. Neque posset dicere nisi totus locus aliter se 
apud ApoUodorum quam apud Terentium haberet. 

Haud pauca ergo nova Terentius ipse suis inseruit fabulis; 
earum paucissima parvi sunt momenti, plura gravia, aliqua 
vero gravissima. Omnibus autem illis novis ornamentis fabulae 
redditae sunt lepidiores, vitaeque accessit permultum, solaque 
quae nihil huiuscemodi habet Heautontim. ceteris omnibus 
est languidior exiliorque. Novas autem personas (de 
TtQoxaxiY,oLq hoc uon valet) novasque scenas introducenti Terentio 
quantum praeterea fuerit immutandum in fabulae composi- 
tione exponere nolo. Eiusmodi enim disputationes non possunt 
non esse lectu diflicillimae, in labyrinthum inducunt lectorem; 
atque hoc loco utilitatis habere nihil possunt, cum res sponte 
appareat. Unum hoc dico nusquam apparere commissuras, 

nusquam patere rimas. Sed quo magis appareat quantus sit 
artifex Terentius, quamque peritus artis scenicae, Andriam 
eius cum Menandri cognomine fabula comparabo: sic elucebit 
quanto illa huic praestet. Versabitur disputatio in duplici 
argumento. 

I. Sosia coquus, Simonis libertus, a Terentio est inventus. 

II. Charinus Byrriaque a Terentio additi. Utrum ab eo sint 
inventi an ex alia translati fabula nil refert, sed illud veri- 
similius. 

Menandri Andria a soliloquio orditur, in Perinthiae initio 
coUoquium est senis uxorisque: ergo coqui personam Terentius 
flnxit et non solum verba, quibus ipse utitur, sed etiam 
quibus eum tamquam libertum alloquitur senex, a Terentio 
sunt non e Graeco exemplari aliquo modo translata sed „nova 
facta." Atque haec quidem res, licet totius fabulae oecono- 
miam non tangat, tamen toti splendidum praebuit orna- 
mentum; inde enim primum actum nacta est, quo nil 
cogitari venustius possit. Nimis severus in Menandrum sit, 
qui illud in Andria soliloquium cum hoc Terentiano actu 
comparet; sed ne coUoquium quidem Perinthiae senem inter 
uxoremque tam egregium fuisse credo quam illud Simonis 
libertique. Quod enim in suo genere perfectum est non facile 
aliquid ex eodem genere sibi par inveniet. Et personarum 
quas apud Terentium videmus nuUa tam ex ipsa vita est 
expressa quam illa coqui; quidquid ille dicit fi^og habet, vivit, 
spirat. Neque minus verba quibus eum alloquitur senex ex 
animo eius et pectore sunt deprompta. Audacius aliquid dicam : 
rem agi vides non Athenis sed in ipsa urbe Roma : scripta 
haec sunt a po6ta, qui quae ratio inter patronum libertumque 
intercederet Romae cognovit *). Sed adspiciamus singula. 



*) Non hoc dico propter Benis verba (vs. 40) ^haud muto factum," de quibus quam per- 
verse etiam nunc iudicent viri docti et quam prudenter Scholiasta vidimus p. 86. 

vs. 28. Senex graviter commotus est, trepidus, anxius. Hunc 
animi statum agnosco primum in verbis ista auferte, ad 
quae Scholiasta annotat: „auferimus ea quae cum fastidio 
cernimus." Sic ergo is loquitur, qui re, quam cum maxime in 
manibus habet, quantocius defungi gestit et ad aliam, qua 
vexatur, convertere mentem. Deinde etiam in vocabulo ades- 
dum, quod equidem hic certe revocantis esse censeo, ita ut 
senex primum omnes comites suos ableget, solus esse cupiens, 
deinde animum mutet consiliorumque ^) sibi sumat socium. 
Eiusmodi aliquid et Scholiasta sensisse videtur, qui ad abite 
annotat: „concitatius legendum, quia et respectantes properant 
et secernit a Sosia." ^) 

niud (vs. 29) dictum puta iocosam habet gravitatem 
liberti, qui diu in eadem domo servierit, quem admonere opus 
non sit, qui sciat quid sui sit officii et illud suo tempore sit 
facturus. Neque negligendum, quod statim sequitur, voca- 
bulum nempe, quod cum lenissimo contemptu ridentis est 
(„noli timere, obsonia ista ex artis praeceptis parabuntur"). 

vs. 30. Quid est quod tibi mea ars hoc possit 
amplius? De arte sua tantummodo cogitat artifex, et esse 
praeter illam quidquam, quod magni sit momenti, in mentem 
ei ne venit quidem. 

vs. 34. Exspecto quid velis duplici potest pronuntiari 
modo: aut gravitatem quasi militarem habet eius qui se ad 
imperium accipiendum paratum declaret, aut hic quoque coqui 
fastus cernitur rogantis: „quae esse potest gravis ista res 
quae tamen ad culinam non pertineat?*' 

vs. 35. Cum aliqua gravitate oratoria allocutionem suam 
orditur senex, qua suum consilium eius fldei committat. Atque 
postquam de lenitate sua erga servum etiamtum coquum dixit. 



') Cf. Eun. vs. 765. Chremetem abire volentem Thais retinet. Hic ille: „omitte, 
iam adero," ubi adero est revertar. 
3) De huius scholii emendatione dixi quaedam p. 126. 

hoc addit: „feci ex servo ut esses mihi libertus.'* Bene per- 
spexisse videtur Scholiasta qui esset horum verborum color, 
et aliquatenus etiam signiflcasse annotando: ;,mire addit e 
servo ut vim beneflcii exprimeret." Non dicit breviter manu 
emisi te neque libertum te feci sed feci ut libertus 
esses mihi; neque hoc satis videtur sed adiicit e servo. 
Consulto verbosus est senex quo magis audientis commoveat 
animum. Haec est illa ubertas quam orationis succum 
dicit Cicero. 

Atque eadem verbositas tota senis narratione observatur. 
Nihil omittit unde apparere possit quam iuste doleat et tristis 
sit anxiusque. Dixerit aliquis: „quorsum pertinet longa ista 
descriptio pristinae, qua vixit fllius, severitatis ?" Respondebit 
Scholiasta, et apte prudenterque respondebit: „bene actae vitae 
ratio ad eam rem valet ut ostendat quam iustus dolor patri 
sit spe decepto." Non patiar mihi hic unum eripi verbum; 
ergo probare non possum recentiorum sapientiam, qui mihi in 
versibus : 

Nam is postquam excessit ex ephebis, Sosia, 
Liberius vivendi fuit potestas (nam antea 
Qui scire posses aut ingenium noscere 
Dum aetas, metus, magister prohibebant? 
illud „Sosia — potestas" uncinis includunt. Nonne vident cum 
quanto loci detrimento ille vocativus Sosia eximatur, quan- 
tum ille fid^og habeat? Equidem audire mihi hic videor senem 
singultum devorantem. Quidni ergo una voce fuit in ubi 
mutata ceteris salutem afferamus? 

vs. 54. Hic libertus suum ita est interserit. „Intercedit 
poeta" ait Scholiasta, „ne solus Simo loqueretur: ceterurn non 
erat respondendi locus necessarius.*' Profecto consulto poeta 
hic loquentem inducit Sosiam: coUoquium enim facit e pro- 
logo ; sed quam apte hoc ipso loco Sosiae silentium interrumpit. 
Qui illud ipsum ita est cum capitis quodam nutu et vultu 

sapientis dicit. Est enim plenus sapientiae et secum habet 
promptuarium sententiarum de moribus corruptis et emendandis. 
Vide modo vs. 60 sq., ubi ita loquitur libertus: 

Non iniuria, nam id arbitror 
Apprime in vita esse utile ut nequid nimis 
et Scholiasta annotationem ponit cognatam modo citatae : 
„intempestive Sosia respondit, sed prudentia tamen sententiae 
compensavit importunitatem." 

Tum sic senex pergit (vs. 62 — 66): 

Sic vita erat: facile omnes perferre ac pati: 
Cum quibus erat quomque una, eis sese debere: 
Eorum obsequi studiis, advorsus nemini, 
Nunquam praeponens se illis, ita facillime 
Sine invidia laudem invenias et amicos pares. 
Eecipiunt vulgo viri docti Bentleji transpositionem, ut et hic 
aliquid delere possint. Legunt ergo studiis obsequi inclu- 
duntque advorsus ...illis. Sed ego illa verba mordicus 
retineo. Quando enim verbosum senem magis decet ipsa verbo- 
sitas quam ubi describit dilectus suus flliolus qua fuerit olim 
lenitate, clementia, mansuetudine ? 

67. Hic quoque coquus continere se non potest quin sapiens 
dictum promat: 

Sapienter vitam instituit: namque hoc tempore 
Obsequium amicos, veritas odium parit. 
Est enim, quod de sapiente coquo exspectes, laudator temporis 
acti se puero, itaque simul suae indulget sapientiae et poetae 
adiuvat propositum. 

Vix audivit Sosia illud de muliere formosa quae ex insula 
Andro Athenas migraverit Simonisque sit facta vicina quin 
exclamet : 

Ei, vereor ne quid Andria apportet mali. 
Excogitavit personam Terentius ut haberet senex cui narraret. 
Poteratne lepidiorem excogitare quam hic est Sosia, qui tam 

16 

facete significet quam bonus sit diligensque auditor? Quique 
tam bene tamque diserte signiflcet domini incommoda se sibi 
illata putare? lure enim meritoque vocabulo Andria suum 
adscripsit mire Scholiasta. Nempe hoc uno vocabulo multa 
dicitSosia, et quantum illud sit exortum periculum, et quam 
penitus atque ,toto, ut aiunt, pectore eius persentiscat gravi- 
tatem: ipse enim tamquam nomen illi dat periculo. 

Idem illud fid-og agnoscitur in uno verbo teneo quo vs. 85 
utitur, ubi senem dicentem audivit „Chrysidem ...Andriae 
illi id erat nomen." Sed magis etiam in illa versus 105 ex- 
clamatione qua, simulac de Chrysidis morte audivit, gaudium 
suum testificatur : „o factum bene : beasti : ei metui a Chryside.'* 
De Andria autem, post illam Sosiae exclamationem, ita pergit 
Simo (vs. 74 sqq.): 

Primo haec pudice vitam parce et duriter 
Agebat, lana ac tela victum quaeritans: 
Sed postquam amans accessit pretium pollicens 
Unus et item alter : ita ut ingeniumst omnium 
Hominum ab labore proclive ad lubidinem, 
Accepit conditionem, dein quaestum occipit. 
Et vocabulum victum et verbum quaeritans, id quod 
prudenter observat Scholiasta, significant vitam Chrysidis simul 
laboriosam fuisse et pauperem. Et perite annotat: „cum uno 
quaestus non est, cum altero non est, cum multis fit." 

„Postquam audivi" sic senex pergit „filium quoque meum 
ab amicis ad Chrysidem perductum esse, perculsus animo, 
amicorum illorum servos ab ea abeuntes observabam, et quis 
heri Chrysidem habuisset quaerebam. Atque Phaedria, Clinia, 
Nicerato ab iis nominatis tum denique „eho, quid Pamphilus" 
rogabam. Illi: 

quid? symbolam 
Dedit, coenavit. 
Hic quoque, ut tam multis locis, ostendit Scholiasta egregie 

se sentire quam vitae pleni sint omnes Terentii versus. Annotat 
enim: ^cetera sunt in gestu quaerentis quid dicat de Pamphilo 
nec invenientis." 

Hic me aliquis sic interpellare possit: ;,Heus tu, de Sosiae 
persona dicturus eras, sed identidem etiam, si quos in Simonis 
verbis deprehendere tibi videris lepores, illos nobis indicas." 
Feci hoc, fateor, sed facti non poenitet. Non enim tam bene 
lepideque narrare potuisset Simo, nisi tam bonum nactus esset 
auditorem. Quid quod singula sua verba illius moribus inge- 
nioque accommodat. 
89. Sic senex pergit: 

item alio die 

Quaerebam : comperiebam nil ad Pamphilum 

Quicquam attinere. 
Hic quoque ego, quamvis mirum videatur, narrantis fi^og agnosco. 
Et tamen ne Scholiasta quidem, accuratissimus ille ornamen- 
torum, quae sermo Terentii habet, observator, quidquam me 
docet. Is enim annotat: Nihil ad Pamphilum quic- 
quam] „naQ£Xy.ov: nam abundat quidquam, nam nemo 
q u i s q u a m non dicitur." Haeccine a Donato profecta credamus ? 
Non ego. Vix hic oculis meis fldem habeo. Itane vero? Non 
dicitur nemo quisquam? Quid ergo Eun. vs. 1032 legitur? 
Nempe : 

populares! ecquis me hodie vivit fortunatior? 

Nemo, hercle, quisquam ^). 
Et fac iam nunquam antea dictum illud fuisse nemo quis- 
quam, nonne liceret Terentio eam vocabulorum compositionem 



>) Unus hic locus satis, ut opinor, demonstrat non ipsum Donatum ea scripsisse 
quae modo citabamus. Corruptam a compilatore annotationem censeo, quae olim 
huiuscemodi fuerit: „eodem modo nemo quisquam didtur." Nam Donatum 
aliquid docuisse quod veritati adversa fronte repugnaret mihi non persuadetur. Cf. 
quod in scholio sincero integroque legitur ad Phorm. I, 2, 90: Noster mali nil 
quicquamj „quartum na^Uxotf ut in Hecyra: nam nemo illorum quisquam, 
scito, ad te venit." 

de suo fingere? Nihil hic, ut opinor, faciunt leges grammaticae. 
Non enim po6tarum domina est grammatica sed ipsa po6tis 
servit. Perversum itaque est locos qualis hic est eiusmodi 
observationibus illustrare, quibus ad aliquod grammaticae rele- 
gamur caput, vel ad eos annotare: „sic interdum (raro, saepe) 
legitur apud antiquos poetas." Verum est: eiusmodi verborum 
ubertate utuntur qui vehementius commoti intimos affectus 
animi proferunt. Et hic quidem senex noster illa verbositate 
significat penitus sibi illo quidem tempore de filii innocentia 
faisse persuasum, seque dulci quodam securitatis sensu fuisse 
perfusum, cum sic quotidie illos homines narrantes audiret. At 
Eun. vs. 549 Chaereae verba nemo homost tribuuntur, 
quoniam non poterat alio modo aptius eius indignatio signifi- 
cari quod nunc cum rem laetissimam narrare gestiat amicum 
conspiciat nuUum. 

Jdem Chaerea in eadem fabula (vs. 1032) exclamat: 

populares ecquis me hodie vivit fortunatior? 

Nemo hercle quisquam. 
Ibi autem illud nemo quisquam accommodatissimum est 
homini qui prae gaudio vix inveniat quod dicat. 
In Adelph. Ctesipho cum dicit (vs. 258 sq.): 

Itaque unam hanc rem me habere praeter alios praeci- 

[puam arbitror 

Fratrem homini nemini esse primarum artiiun magis 

[principem 
nil habet quo melius quam verbis homini nemini amorem 
suum erga optimum fratrem significet. 
In Hecyra (Vs. 280) Pamphilus 

Nemini ego plura esse acerba credo ex amore homini 

[unquam oblata 

Quam mihi 
ait; ubi illud nemini homini sponte ex animo miseriis 
plane afllicto fluere videtur. 

In Phormione (vs. 591) Getae haec sunt verba: 
Ego hominem callidiorem vidi neminem 
Quam Phormionem. 
Adeo enim Phormionem admiratur ut solito verborum numero 
contentus esse non possit cum illum laudat. 

„Mortua Chryside" sic senex pergit „cum viderem a fllio 
quoque meo eam lugeri idque sincere et ex animo, tamen 
mali suspicabar nihil (vs. 113): 

Haec ego putabam esse omnia humani ingenii. 
Quantum sit in uno verbo putabam non sentientes docere 
potest Scholiasta verissima hac annotatione: „putare est 
eius, qui simplicitate pectoris aberravit." Videre mihi videor 
senem, dum haec loquitur, frontem manu verberantem. 
Tum hoc addit (vs. 114 sq.): 

quid multis moror? 
Egomet quoque eius causa in funus prodeo. 
Hic continere se iam non potest Sosia quin exclamet: „Hem 
quid est?" Erret qui putet po^tam coUoquii tantumcausa, quod 
sibi facere proposuisset, hic aliquid dicentem induxisse libertum, 
sed quid diceret ille parum curasse. Meliora eum docere possit 
Scholiastae annotatio: „Hem perculsi ac metuentis." Nam 
hoc fere una hac voce dicit Sosia: „Di boni, ad tantamne tu 
te insaniam abripi passus es?" 

„In eo funere" senex narrat (117 sqq.): 

inter mulieres, 
Quae ibi aderant, forte unam aspicio adolescentulam 
Forma. 
Interpellat eum Sosia dicendo: „bona fortasse." Quid magis 
quam illud decet grandaevum libertum ^) multo usu edoctimi 



>) Niliil huic loco minus aptTim inveniri poterat quam Bentleji inventum unum 
verbum fortasse Sosiae tribuentis et bona Simoni relinquentis. Primum quod 
annotat: „fere enim servi et liberti in talibus rebus iudlcandis inducuntur suis 
dominis severiores et difficiliores" id in bonum nostrum Sosiam certe non convenit 

quantum periculi impendeat patribus ex flliorum amoribus. 
Etenim gestu, voce, actu adiuvandum hoc dictum est, ut haec 
ex eo audiatur sententia: „ecce auteml haud iniuria etiam 
Chrysidis morte cognita, tamen metum non posueram". Et ut 
malum aliquod ab illa „adolescentula" metueret libertus ipse 
patronus effecit addendo adiectivo unam, quo, ut perite obser- 
vat Scholiasta, „consuetudo mirantis expriniitur." 

„Vultum eius honestum liberalemque admiratus," sic senex 
pergit, „simulque quia mihi videbatur insigni ob Chrysidis 
mortem affecta tristitia, quae sit illa rogo, auditoque Chrysidis 
esse sororem, statim mecum (vs. 125 sq.): 

attat hoc illud est: 
Hinc illae lacrimae, haec illast misericordia." 
„Attat" Scholiasta ait „interiectio est admirantis." Sed multo 
melius et nostro quoque loco aptius ad Eun. vs. 727 de eadem 
voce annotat: „attat interiectio est paulatim percepti atque 
intellecti mali.'* Nonne ergo una nos illa vox admonet scire 
et persuasum sibi habere Simonem omnia haec se narrare 
liberto fldelissimo suique amantissimo? Neque eum spes fallit. 
Exclamat enim Sosia tamquam proprii periculi metu sollicitus: 

Quam timeo quorsum evadas. 

Et possum sic satis longam patroni narrationem paucaque 
a liberto interiecta vocabula persequi, nisi mihi nimis saepe 
esset subsistendum ; nam quod ad vs. 132 annotat Scholiasta: 
omnia ibi vocabula significanter esse posita, id de toto 
hoc loco valet. Atque hunc actum tam plenum vitae, in quo 
quae dicuntur tamquam ante oculos nostros agi cernimus, hanc 
venustissimam imaginem solus fecit Terentius nuUa ope aliena 



dein mire inter se discordant simplex de forma bona narratio et de vultu ex- 
clamatio illa admlrationis plena. Et totum Slmonis pectus admirationis plenum 
esse ex uno illo vocatiyo Sosia, i)9iJNiytata interiecto, yel optime apparet. 

adiutus. Qui enim libertum flnxerit etiam patronum flnxisse 
censendus est, aliusque fuit sermonis eius color, quem in 
Perinthia cum uxore habuit senex, atque huius est, qui inter 
patronum habetur libertumque ^). 

Unum etiam addo quod, ut opinor, documento esse possit 
indicioque non imitatorem hic fuisse Terentium nedum inter- 
pretem, quodque illud melius etiam quam cetera omnia quae 
dicta hucusque sunt doceat. Qui enim de Grraeco Latine vertit, 
vel Grraecum exemplar Latine imitari conatur, is, ut opinor, 
operam dabit ut omnia sint quam levissima politissimaque ; 
singulis vocabulis elimandis mentem oculosque anxie intentos 
habebit, non patietur quidquam restare asperi horridique: hic 
enim, hic unicus locus est ubi artis peritiaeque suae det docu- 
mentum. At cuius est inventio, is elocutionem non quidem 
negliget sed mente liberiore in ea versabitur; hoc enim ei 
est primarium ut inventum suum ipsam referat naturam; 
quosque ille homines loquentes disputantesve inducit, ut veros 
verorum hominum habeant mores ingeniumque atque moribus 
illis ingenioque convenienter loquantur, hoc spectabit, in hoc 
se exercebit de ceteris omnibus securior. Ita oratio evadet 
vitae quidem plenissima sed non anxie ad normam aliquam 
grammaticam exacta atque directa ; haud pauca in ea restabunt 
horridiuscula, hiantia, discrepantia. Atque ex hoc genere ad- 
modum multos naevos in ipsa hac parte Andriae observabimus, 
non illos quidem qui dedecori ei sint sed qui nobis hoc per- 



^) Minime hic negligendum quod in vita Terentii legitur de Terentio fabulam 
redtante Caecilio et post paucos versus placente: 

„Andriam quum aedilibus daret, iussus ante Gaecilio recitare, ad coenantem 
quum venisset, dictus est initium quidem fabulae, quod erat contemptiore vestitu 
subsellio iuxta lectulum residens legisse: post paucos vero versus invitatus, ut 
accumberet, coenasse una, deinde cetera percurrisse non sine magna Gaecilii ad- 
miratione." Admirabatur autem senex poSta, magnae in theatro famae, felicem 
adolescentis audaciam. 

spicuum reddant flngendae quam perpoliendae ei magis fuisse 
artificis mentem intentam. Ecce unum alterumque. 

43. Sed hoc mihi molestum: nam istaec commemoratio 
Quasi exprobratiost immemori benefici. 
Quomodo haec inter se cohaerent, an plane non cohaerent? 
Quo referendum illud hoc, quove nam? Denique hoc expro- 
bratio immemori benefici, ubi dativus immemori a 
substantivo exprobratio pendet, egregie quidem convenit 
quotidiano hominum sermoni in foro versantium vel inter pri- 
vatos parietes libere confabulantium, sed a po6ta diligenti et de 
orationis puritate unice sollicito vix et ne vix quidem ferrentur. 
vs. 56. 

Ut animum ad aliquod studium adiungant, aut equos 
Alere aut canes ad venandum, aut ad philosophos. 
Vix se hic contineat Orbilius aliquis quin stilo suo semper 
parato immensos, ut ipsi videntur, turpesque po^tae errores in 
margine notet. Nos vero po^tam hic deprehendimus soluto 
animo in argumento suo ludentem, et, dummodo pectus 
habeant personae suae, satis eos disertos putantem. 
vs. 64 sq. Duriusculum hoc quoque quod Simo de filio narrat : 
Eorum obsequi studiis, advorsus nemini, 
Nunquam praeponens se illis. 
Isocrates aliquis inter poetas quidvis perpeti mallet quam 
eiusmodi versus incorrectos legendos exhiberet. Sed egregie 
senem sic loqui decet indoctum rusticanumque. Et haec ipsa 
causa accedit cur hic quidquam deleri nolim. Ipsum illud 
illis, quod vocabulo nemini satis dure divelliturab eorum, 
quo referendum est, non solum qualis homo loquens inducatur, 
sed etiam quomodo totus hic actus natus sit perspicuum 
nobis reddit. 
vs. 94 sq. 

Nam qui cum ingeniis conflictatur eiusmodi 
Neque commovetur animus in ea re tamen. 

Grraecam hanc structuram diceremus nisi praestaret laxam 
negligentemque dicere. Hercle si Graeci senis Grraeca verba 
Latine vertisset Terentius, acriore cura in eo labore versatus 
esset. At nunc senem philosoptiantem ipse finxit: ut ergo 
ingenio suo convenienter philosophetur dat operam, sed quae 
eius sit enuntiatio et syntaxis, id vero minus curat. 

vs. 121 sqq. 

Quae quom mihi lamentari praeter ceteras 
Visast, et quia erat forma praeter ceteras 
Honesta ac liberali, accedo ad pedisequas. 
Vide quam sit vera ars naturae imitatio et quam bene verus 
artifex naturam imitetur etiam cum negligens est (an tum 
vel maxime dicam?). Nam neque repetitum praeter ce- 
teras in fine duorum versuum continuorum, neque illud et 
quia erat praecedente quom ...visa est po6tae est solli- 
cita cura verba et sententiolas limantis, sed quam egregie 
utrumque decet indoctum senem, rem quae mentem suam 
vexet multis verbis balboque fere ore dilecto sibi liberto 
enarrantem. 

vs. 144 sqq. 

Venit Chremes postridie ad me clamitans 
Indignum facinus comperisse: Pamphilum 
Pro uxore habere hanc peregrinam. 

Multum sudarunt grammatici ut investigarent quae tandem 
esset harum sententiarum s^mtaxis; utrum indignum fa- 
cinus esset verbi comperisse obiectum, an nil nisi excla- 
matio. Sed frustra sudarunt, ut opinor. Namque est haec — 
quod illi non senserunt — po6tica syntaxis, idque veri po^tae, 
hoc est %oiovvzog yialXov i) liyovxoq^ quique vitae imaginem 
fingat magis quam sententiolas struat. 

156. Ea primum ab illo animadvortenda iniuriast. 
Sententiam verborum hanc esse: „ea primum vindicanda est 
iniuria ab illo facta" constat, et sic fere locum nostrum ex- 

plicat Scholiasta. Sed quis unquam sic locutus est nisi qu^ 
putaret, et suo iure putaret, maius sibi aliquld esse agendum 
quam anxiam grammaticae praeceptorum observationem. 

Et possum multas etiam virtutes virtutumque similia vitia 
ex uno tioc loco proferre. Sed haec mihi sufflcere videntur ad 
demonstrandum, id quod mihi quidem est persuasissimum, 
neque Andriae Menandreae prologum neque Perinthiae actum 
priorem esse potuisse tam egregium quam haec est senis 
libertique Terentiani confabulatio. Atque hic Terentius in ea re 
ab auctore suo recedit quae tantummodo ad fabulae initium 
pertineat. Nunc de altera illa discrepantia Terentium inter 
Menandrumque agam atque lectori persuadere conabor ita a 
Terentio exemplar esse immutatum ut ex fabula mediocri 
egregia praestantissimaque quaedam nasceretur. 

^Charini Byrriaeque personae" Scholiasta ait „in Menandri 
Andria non erant: addidit eas Terentius.'' Non rogo nunc — 
id de quo nemo pro certo afflrmare quidquam possit — unde 
eas sumserit. Sed quae fuerit illius additamenti vis exponam 
comparatione quadam instituend?.. 

Pater quidam vult filium suum virginem quandam, civem 
Atticam, uxorem ducere; haec ei stat sententia. At fllius illam 
non vult. Tamen simulat se patri morem gesturum. Hoc enim 
ei mendacium commendavit servus dum narrat virginis illius 
patrem iam negasse se flliam suam daturum, quoniam cogno- 
verit generum sibi destinatum habere amicam. Atque in illo 
commendando mendacio hoc usus est servus argumento: 
„dum tu ducturum te simulas, uxoremque tibi destinatam 
dare recusat pater eius, interea certe invisum illud matrimo- 
nium differtur, tuque securus amoribus tuis frui potes iucun- 
damque illam cum amica tua vitam producere." Sed parum 
feliciter, immo infelicissime haec sollertia cedit: deprehenditur 
servi dolus, neque quidquam iam restat quam ut invitissimus 

iuvenis illam ducat quam se ducturum tam belle simulaverit, 
cum forte fortuna in eundem locum Crito Andrius, amicae 
illius civis, venit, qui dei ex mactiina instar rem ad felicem 
perducat exitum. Narrat enim amicam illam non esse pere- 
grinam sed Atheniensem, neque Atheniensem solum sed ipsius 
illius virginis sororem, quae amatori eius invito est desponsa. 

En Andriae Menandreae argumentum brevissimum quidem 
sed in quo nihil tamen sit omissum quod alicuius esse mo- 
menti videri possit. Profecto exilis ea est narratio, quae, ne 
si in scena quidem quam optime agatur, quidquam habet quod 
magnopere spectantem audientemque delectet vel detineat. Tum 
demum lepida fit cum alter quidam intervenit iuvenis, qui 
ipsam illam virginem, quam spernat prior ille, ardentissimis 
votis sibi uxorem cupiat. Hunc enim eius, quem sibi rivalem 
putat, simulatione deceptum inter spem metumque dubium 
anxiumque haerentem videbis. Profecto excogitari potuit nihil 
iocosius magisve comicum quam ira dolorque alterius iuvenis 
servique ex alterius non intellecta simulatione nascentia. 

Deinde verissimum est quod observat Scholiasta, non additis 
Charino Byrriaque tragici aliquid habituram faisse comoediam. 
Quid enim? Virgo quaedam, honesto loco nata, ab aliquo cive 
in matrimonium petitur illius fllio, a patre spondetur, deinde 
negatur, iterum spondetur, iterum negatur, donec tandem 
aliquando apparet illam facessere iam posse illaque opus non 
esse, quoniam, si iustas nuptias contrahat adolescens ille, de 
quo agitur, nihil obstet quominus cum illa contrahat quam 
vere amet, quandoquidem et illa honesto loco nata spretaeque 
illius sponsae soror sit. Nunc altera soror cum plausu et 
gratulatione excipitur, altera innupta manet spreta contempta 
reiecta idque postquam crudelissime huc illuc rapta tractaque 
sit. Quem non tristis illius sortis misereat? Contra si illa 
quoque amatur, idque sincere et ex animo, si amantis illius 
fit uxor postquam is quoque cui antea fuerat obtrusa, uxorem 

nactus est eam quam cupierat, omnia non recte solum pro- 
cedunt sed iucundissime etiam lepidissimeque. 

Quod autem Scholiasta dicit fabulam a qua Charinus Byrri- 
aque absint xgayiKcoTSQov n habere, rectius etiam ScyQOMo- 
xsQov Ti dixisset. Nam ay^otx/ac vitio laborabat Menandri fabula, 
quod Terentius felicissimo suo invento exemit sustulitque. 

Deinde quod de primo nostrae fabulae actu ego observabam, 
idem de enuntiatione earum scenarum, ubi Charinus Byrriaque 
loquuntur, dici potest: illa quoque laxior est et legibus soluta. 
Quae res hic quoque efflcit ut rebus factisque Terentium de- 
prehendamus suo solum utentem ingenio. 

Postremo quam lepide illae sint a Terentio elaboratae scenae 
egregie docet Scholiasta his annotationibus : 

II, 1, 18. Charinum video] „ad hoc prior incipit Pam- 
philus, ut ad confessionem Charini minus clausa prae pudore 
sit via." 

II, 1, 26. Pa. Ehodum dic mihi, 

Num quid nam amplius tibi cum illa fiiit Charine? Ch. 

[Ah, Pamphile. 
„Artificiose personam expressit Terentius nuptias recusantem et 
simul t6 itQiitov virgini servavit." 

II, 1, 27. Eoganti Charino „obsecro ne ducas Philumenam" 
respondet Pamphilus: „dabo equidem operam." Annotatur: 
„cum pronuntiatione legendum est. Plus enim dixit dabo 
operam quam si diceret non ducam." 

n, 1, 29. Audi nunc iam. Pamphili haec verba sunt, ad 
quae annotatur: „correptio impatientis, qui non sustineat 
audire." ^) 

n, 1, 32. 

Pa, Nuptias effugere ego istas malo quam tu adipiscier. 
Sch. „interposita distinctione voltuose hoc dicit." 



*) Verba de exsilio, quae adduntur, e praecedenti schollo ineptissinie repetita 
videntur. 

II, 2, 17. Charinum simul cum domino suo metu solvens 
Davus huic narrare sic incipit: 

Tuus pater me modo prehendit: ait tibi uxorem dare 
Sese hodie, item aJia multa, quae nunc non est nar- 

[randi locus. 
Ad alterum versum adscriptum videmus: ;,bene distulit nar- 
rationem, ne, si audirent Charinus et Byrria, desinant dolos 
struere adversum vigilantissimum senem." Eectissime: hoc 
enim spectat po6ta ut Charini et Byrriae personae non solum 
adiiciantur fabulae, sed etiam admisceantur, i. e. ut revera et 
ipsae suas sibi partes agant. Hoc docet et scholion ad 
II, 2, 35. 

Quasi necesse sit si huic non dat te illam uxorem ducere 
Nisi vides, nisi senis amicos oras, ambis. 
His verbis Charinum iusto citius gaudentem vituperat Davus 
(huic non dat i. e. Pamphilo non dat flliam Chremes). 

Annotatur: „hic laborat Davus quemadmodum Philumenam 
Charinus propriis laboribus promereatur uxorem." 

lY, 1, 18. „Mire et artificiose fecit Pamphilum priorem 
alloqui ad perfringendam iracundiam Charini: alioqui, si prior 
vociferari potuisset, tragica exclamatione usus esset." Vide 
huius libri p. 89. 

Sed fortasse ineptus ego, qui hic illic apud Terentium locos 
coUigam ad demonstrandum non anxie pressisse eum auctorum 
suorum vestigia, non in verba magistrorum Graecorum iurasse, 
cum totus po6ta multo melius idem docere possit. Ut magnum 
aliquid paucis dicam verbis: vix uUus est Terentii versus quin 
aptum mihi idoneumque praebeat argumentum. Innumeri enim 
sunt apud eum lepores, innumera orationis omamenta, innumera 
quibus hominum mores affectusque depingantur artificia; atque 
nihil hic inest scurrile, sed omnia sunt quam urbanissima. 
Quod enim est verae urbanitatis documentum, hoc omnes 

Terentianae orationis facetiae habent: tenues sunt, subtiles 
atque eiusmodi ut non sponte a quovis observentur. Raptim 
obiterque qui Terentium legit, quantus ille fuerit artifex non 
videbit; sentiet hoc qui diu singulos eius versus apud animum 
suum perpenderit, et in dies sentiet magis, dummodo — 
namque hoc accedere debet — poetae venustates^monstrari 
sibi patiatur a praestantissimo illo viro, de quo totus hic fuit 
liber. Tam bonus enim ille Terentii fuit lector ut non facile 
ei par exsistat aliquis. Quodsi quis putet nimis me illi morem 
gerere et quae nusquam sint terrarum videre velle quoniam 
iusserit ille: hunc ipsum equidem accipio iudicem. Aliquot de 
reconditis Terentii facetiis Scholiastae observationes eligat ipse 
et tamdiu mente contempletur donec veram earum perspiciat sen- 
tentiam; tum Terentii versus, ad quos illae pertinent, clara 
voce ita recitet ut recitari eos Scholiasta voluit: recte eiun 
vidisse apparebit. Magis vero perspicuum flet hoc, si quis 
bonus praeceptor, qui puerorum mentes capere et detinere 
vpossit, in hunc modum discipulis suis poetam nostrum inter- 
pretabitur: mox enim in deliciis eum illi habebunt. Et credat 
quisquam semper venustatem aliquam vere Terentianam lepido 
alicui Menandri vel Apollodori verbo respondere? Ita de Graeco 
Latine vertere posse humanum modum excedit multoque est 
diJHcilius quam novas comoedias Latinas facere summa laude 
dignas. Legite mihi coUoquium illud Thaidis cum Phaedria et 
Parmenone in Eunuchi initio vel Sostratae cum Pamphilo filio 
in Hecyra: permulta ibi cognoscetis orationis lumina, quae 
egregius aliquis poeta ipse invenire possit, imitando exprimere 
omnia ne ipse quidem possit ApoUo. Cumque oratio demum 
mores hominum reddat conspicuos, hoc iam confldenter affir- 
mare possumus — et gratia Donato qui ut possimus effece- 
rit: — non solum locis sat multis fabularum oeconomiam, 
quae apud Graecos fuit auctores, Terentius mutavit, sed etiam, 
quod in fabulis, quarum tam simplex narratio, multo maioris 

est momenti, mores hominum depinxit ipse ; ipse enim proprios 
invenit adhibuitque colores. 

lamque „exegi monumentum" ad quod delendum neque lovis 
ira opus erit neque edaci vetustate sed ipsa lectorum sufflciet 
benevolentia. Exponere enim conatus sum quantum verae in 
scholiis ad Terentium lateret doctrinae; per illam deinde sil- 
vam primum ut apparerent viae quaedam semitaeque, tum ut 
vepres inde sentesque removerentur sum enisus, postremo sic 
eo perveniri posse ut ipsum Terentium melius cognosceremus 
demonstravi. Si qui ergo — et sint hi quam plurimi — hoc 
perlecto libro Terentium pluris quam antea facere coeperint, 
si in eo legendo semper assidue Scholiasta usi erunt monitore, 
tum si viri ingenii acumine poUentes a me incitari se passi 
erunt ut scholiis emendandis dent operam ; postremo si tandem 
aliquando hoc illi erunt assecuti ut optima commentarii pars 
omnibus purgata sordibus in lucem prodeat, meis iam de Te- 
rentio et Donato lucubrationibus facile carere poterunt homines. 

Lugd. Bat KaL Sept. A. mdogclxxxxy. 

